Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ល្បីNFT ស្វាមុខអាក្រក់ Justin Bieber បានទិញកាលឆ្នាំមុន ឥឡូវធ្លាក់ថ្លៃខាតអស់១.២លានដុល្លារ	https://business-cambodia.com/articles/justin-bieber-lost-million-dollars-from-nft	កាលពីឆ្នាំ២០២២ NFT ទទួលបានការចាប់អារម្មណ៍ខ្លាំងខណៈវាជារបស់ថ្មីមួយដោយត្រូវបានគេចាត់ទុកជាទ្រព្យឌីជីថលដែលមានតែមួយគិតក្នុងលោកដូច្នេះបើអ្នកវិនិយោគទិញNFT អាចនឹងត្រូវប៉ាន់ខណៈសង្គមកំពុងតែវិវត្តិទៅរកសេដ្ឋកិច្ចឌីជីថលកាន់ខ្លាំង។ និយាយជុំវិញNFT នេះដែលកាលពីឆ្នាំ២០២២ ពេលNFT កំពុងមានការចាប់អារម្មណ៍យើងឃើញថា តារាចម្រៀងវ័យក្មេងរបស់អាមេរិក លោកគឺ Justin Bieber ក៏បានវិនិយោគលើNFTផងដែរ ហើយកាលនោះលោកបានទិញNFT  ដែលត្រូវបានគេហៅថា Bored Ape Yacht Club(BAYC) ហើយប្រជាជនខ្មែរហៅថាស្វាមុខអាក្រក់។ បើយោងតាមU.Today បានឲ្យដឹងថា លោក Justine Bieber បានវិនិយោគទិញ NFT Bored Apes កាលពីខែមករាឆ្នាំ២០២២ ដោយទិញក្នុងតម្លៃ១.៣លានដុល្លារ ប៉ុន្ដែមួយឆ្នាំក្រោយមកនៅឆ្នាំ២០២៣នេះទីផ្សារNFT បានដាំក្បាលចុះ ចំណែក NFT Bored Apes ដែលJustin បានទិញក្នុងតម្លៃខ្ទង់លានដុល្លារពេលនេះធ្លាក់ថ្លៃមកត្រឹមតែ៥៩,០០០ដុល្លារប៉ុណ្ណោះពោលគឺធ្លាក់ថ្លៃរហូតដល់ទៅ៩៥% ធ្វើឲ្យJustin ខាតអស់១.២លានដុល្លារ។ ចំពោះNFT នេះមិនមែនតែ Justin ទេដែលវិនិយោគតែមានតារាងល្បីៗដែលសម្បូរលុយជាច្រើនទៀតក៏បានវិនិយោគដូចគ្នា។ តារាមួយចំនួនវិនិយោគលើNFT មិនមែនផ្ដោតលើប្រាក់ចំណេញពីការវិនិយោគនោះទេតែជាយុទ្ធសាស្រ្តទីផ្សាររបស់ពួកគាត់ក្នុងការទាញចំណាប់អារម្មណ៍ពីអ្នកគាំទ្រ។  គួរបញ្ជាក់ផងដែរថាទីផ្សារNFT ចាប់ផ្ដើមផ្ទុះខ្លាំងកាលពីឆ្នាំ២០២១បន្ទាប់ពីតារាល្បីៗ បានចាប់ផ្ដើមវិនិយោគលើទីផ្សារទ្រព្យឌីជីថលមួយនេះ។ យ៉ាងណាមិញទីផ្សារNFT គឺមានការប្រែប្រួលខ្លាំងនិងពិបាកព្យាករពោលគឺតម្លៃរបស់វាប្រែប្រួលជានិច្ច។ ជាក់ស្ដែងការប្រែប្រួលនៃតម្លៃនេះបានធ្លាក់មកលើ Justin ខធ្វើឲ្យលោកក្លាយជាជនរងគ្រោះខណៈលោកចំណាយលុយខ្ទង់លានដុល្លារ តែបែរជាNFT សំណព្វចិត្តធ្លាក់ថ្លៃសល់ត្រឹមខ្ទង់៥ម៉ឺនដុល្លារប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T04:00:49.193Z", "category": "ហិរញ្ញវត្ថុ", "views": 321, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឱកាសការងារនៅធនាគារពិភពលោក! ធនាគារ WORLD BANK ប្រកាសរើសបុគ្គលិកធ្វើការលើ ១៦ជំនាញនេះ	https://business-cambodia.com/articles/world-bank-work	ឱកាសការងារនៅធនាគារពិភពលោក World Bank បានមកដល់ហើយសម្រាប់យុវជនខ្មែរ ដោយពេលនេះធនាគារពិភពរបស់ពិភពលោកមួយនេះបាននឹងកំពុងប្រកាសជ្រើសបុគ្គលិកជាច្រើននាក់ ដើម្បីចូលបម្រើការងារទៅលើជំនាញដូចជា ៖ Agriculture & Food Digital Development Education Energy & Extractives Environment, Natural Resources & Blue Economy Finance, Competitiveness & Innovation Governance Health, Nutrition & Population Jobs and Development Macroeconomics, Trade & Investment Poverty Public Private Partnerships Social Protection Social Sustainability & InclusionTransport Urban Development, Disaster Risk Resilience & Land Water & Climate Change ចំពោះថ្ងៃបើកទទួលពាក្យចាប់ពីថ្ងៃនេះរហូតដល់ថ្ងៃទី ៣១ ខែ កក្កដា ឆ្នាំ ២០២៣ សម្រាប់តំណភ្ជាប់ដាក់ពាក្យ និងព័ត៌មានលម្អិតពីលក្ខខណ្ឌការងារ បងប្អូនអាចចុចចូលលីងនេះ (Link For Apply)។ គូសបញ្ជាក់ផងដែរថា World Bank  គឺជា ស្ថាប័នហិរញ្ញវត្ថុអន្តរជាតិ ដែលផ្តល់ ប្រាក់កម្ចី និង ជំនួយ ដល់រដ្ឋាភិបាលនៃ ប្រទេស ដែល មានចំណូល ទាប និង មធ្យម ដើម្បីចូលរួមជួយកាត់បន្ថយភាពក្រីក្រ និងកសាងវិបុលភាពរួមគ្នានៅក្នុងប្រទេសកំពុងអភិវឌ្ឍន៍ ជាមួយនឹងប្រទេសសមាជិកចំនួន ១៨៩បុគ្គលិកមកពីជាង ១៧០ ប្រទេស និងការិយាល័យជាង ១៣០ ទីតាំងនៅជុំវិញពិភពលោក៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T03:30:30.215Z", "category": "ចាប់ផ្តើមអាជីវកម្ម", "views": 5727, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារអ៊ឹមប៊ី ខេបូឌា និង បុរី ប៉េង ហួត បានចុះហត្ថលេខាលើការផ្តល់ជូនពិសេសនៃឥណទានទិញផ្ទះ សម្រាប់អតិថិជនរបស់បុរី ប៉េង ហួត	https://business-cambodia.com/articles/mbk-cambodia-bank-and-borey-peng-huoth-sign-special-offer-of-home-loan-for-borey-peng-huoth-customers	នាព្រឹកថ្ងៃទី30 ខែមិថុនា ឆ្នាំ2023 កន្លងទៅថ្មីៗនេះ បុរី ប៉េង ហួត និង ធនាគារអ៊ឹមបី ខេមបូឌា បានរៀបចំកម្មវិធីចុះហត្ថលេខានៃសហប្រតិបត្តិការភាពជាដៃគូ នាការិយាល័យលក់ហ្គ្រេនស្តាផ្លាទីនីម របស់បុរី ប៉េង ហួត ចំងាយ5នាទីប៉ុណ្ណោះ ពីស្ពានព្រះមុនីវង្ស(ច្បារអំពៅ)។ នៅក្នុងពិធីចុះហត្ថលេខានេះមានការអញ្ជើញចូលរួមពីសំណាក់ ថ្នាក់ដឹកនាំជាន់ខ្ពស់របស់ បុរី ប៉េង ហួត និង ថ្នាក់ដឹកនាំជាន់ខ្ពស់នៃធនាគារអ៊ឹមប៊ី ខេមបូឌា ព្រមទាំងសហការីនៃស្ថាប័នទាំងពីរជាច្រើនរូបទៀតបន្ថែមទៀត។ លោកស្រី ទេព កន្និដ្ឋា ប្រធានផ្នែកលក់ជាន់ខ្ពស់ តំណាងក្រុមហ៊ុន បុរី ប៉េង ហួត បានមានប្រសាសន៍ថា “ចាប់ដៃគ្នាសហការរវាង បុរី ប៉េង ហួត និង ធនាគារ អ៊ឹមប៊ី ខេមបូឌា ក្នុងវិស័យអចលនទ្រព្យ ក្នុងការផ្តល់ជូននូវលំនៅដ្ឋានដ៏សុខដមរម្យនាជាមួយធនាគារអ៊ឹមប៊ី ខេមបូឌា ដ៏មានទំនុកចិត្តខ្ពស់ ព្រមទាំងអត្រាការប្រាក់ប្រកួតប្រជែង ហើយផ្តល់ទំហំកម្ចីរហូតដល់90% ដែលពុំទាន់មានធនាគារណាផ្តល់ជូនបែបនេះកន្លងមកទេ។ ហើយនៅថ្ងៃនេះ បុរី ប៉េង ហួត នឹងមានការប្រកាសពីការផ្តល់ជូនកាន់តែពិសេសៗ បន្ថែមទៀតសម្រាប់អតិថិជនដែលទិញផ្ទះក្នុងខែកក្កដានេះ នឹងទទួលបានការបញ្ចុះតម្លៃរហូតដល់១០%”។ លោកស្រី បានបន្ថែមទៀតថា សម្រាប់ការសហការផ្តល់ឥណទានទិញផ្ទះក្នុង បុរី ប៉េង ហួត របស់ ធនាគារអ៊ឹមបី ខេមបូឌា អតិថិជនទាំងអស់អាចទិញបានគ្រប់គម្រោងទាំងអស់លើគម្រោងគេហដ្ឋានសាងសង់រួច និងកំពុងសាងសង់ ដែលក្រុមហ៊ុនកំពុងមានដំណើរការលក់នាពេលបច្ចុប្បន្ន ។ ជាចុងក្រោយ លោកស្រី បានថ្លែង អំណរ គុណយ៉ាងជ្រាលជ្រៅដល់ថ្នាក់ដឹកនាំ និងបុគ្គលិកធនាគារ អ៊ឹមប៊ី ខេមបូឌា សម្រាប់ការសហការដ៏មុះមុត និងផ្តល់លក្ខខណ្ឌបង់ប្រាក់ពិសេសៗ សម្រាប់អតិថិជនរបស់បុរី ប៉េងហួត។ ហើយលោកស្រីក៏សូមអរគុណដល់អតិថិជនទាំងអស់ដែលតែងតែគាំទ្រ និងជឿជាក់ បុរី ប៉េងហួត កន្លងមក។ លោក Tran Trong Thang អគ្គនាយករង នៃ ធនាគារ អ៊ឹមប៊ី ខេមបូឌា បានមានប្រសាសន៍យ៉ាងដូច្នេះថា” ធនាគារ អ៊ឹមប៊ី ខេមបូឌា យល់ឃើញថា ក្លាយទៅជាម្ចាស់ផ្ទះនៃក្តីស្រមៃ គឺជាក្តីសុបិនសម្រាប់មនុស្សគ្រប់រូប ដែលប្រាថ្នាចង់បាន។ ផ្ទះតំណាងឱ្យស្ថេរភាព សន្តិសុខ និងអនុស្សាវរីយ៍ជាច្រើននៃក្នុងក្រុមគ្រួសារ។ ទោះជាយ៉ាងណា ក្តីស្រមៃមួយនេះត្រូវឆ្លងកាត់ឧបសគ្គជាច្រើនជាពិសេសផ្នែកហិរញ្ញវត្ថុ។ ទន្ទឹមនឹងនេះផងដែរ ធនាគារ អ៊ឹមប៊ី ខេមបូឌា បានចូលមកក្នុងទីផ្សារកម្ពុជា អស់រយៈពេលជាង 12ឆ្នាំមកហើយ។ ពួកយើង មានជំនឿចិត្តខ្ពស់ និងយល់ច្បាស់អំពីស្ថានភាពទីផ្សារក្នុងស្រុក និងស្ថេរភាពដ៏រឹងមាំនៃហិរញ្ញវត្ថុរបស់ធនាគារ នេះហើយ ជាមូលហេតុដែរយើងសម្រេចធ្វើយុទ្ឌនាការ បង្កើតផ្ទះក្នុងក្តីស្រមៃជូនអតិថិជនទាំងអស់ ឲ្យក្លាយជាកាពិតជាមួយឥណទាទិញផ្ទះរបស់ធនាគា អ៊ឹប៊ី ខេមបូឌា។ ធនាគារ អ៊ឹប៊ី ខេមបូឌា គឺជាធនាគារដំបូងគេបង្អស់នៅកម្ពុជា ដែលដាក់ប្រើប្រាស់ប្រព័ន្ធឥណទាន BPM ហើយប្រព័ន្ធនេះជំរុញឲ្យធនាគារ អ៊ឹមប៊ី ខេមបូឌា លេចធ្លោជាងស្ថាប័នហិរញ្ញវត្ថុដ៏ទៃទៀត និងស្របតាមទស្សនៈវិស័យរបស់យើងក្នុងការក្លាយជាដៃគូរហិរញ្ញវត្ថុដ៏ល្អបំផុតសម្រាប់អតិថិជនគ្រប់រូប - ប្រព័ន្ធឥណទាន BPM ជាប្រព័ន្ធដែលមានតួរនាទីបង្ករភាពងាយស្រួលក្នុងការរៀបចំស្នើសុំ សិក្សា វាយតម្លៃ និងអនុម័តឥណទានបានយ៉ាងឆាប់រហ័ស  (SLA)  ត្រឹមតែ មួយសប្តាហ៍តែប៉ុណ្ណោះ គិតចាប់ពីថ្ងៃស្នើសុំឥណទាន រហូតដល់ឥណទានត្រូវបានអនុម័ត្ត។ ពិធីចុះហត្ថលេខានេះ បានសបញ្ជាក់ឱ្យឃើញពីទំនាក់ទំនងដ៏ស្អិតរមួត រវាងបុរី ប៉េង ហួត និងធនាគារ អ៊ឹមប៊ី ដើម្បីផ្តល់ជូនអតិថិជនរបស់បុរី ប៉េង ហួត ក្លាយជាម្ចាស់ផ្ទះតាមក្ដីប្រាថ្នា ជាមួយអត្រាការប្រាក់ពិសេសចាប់ពី 8.5% រួមជាមួយទំហំកម្ចីរហូតដល់ 90% រយៈពេលកម្ចីរហូតដល់ 20ឆ្នាំ លើគម្រោងគេហដ្ឋានសាងសង់រួច និងកំពុងសាងសង់ ជាមួយជម្រើសបង់ប្រាក់ដែលមានលក្ខខណ្ឌពិសេស និងកាន់តែងាយស្រួលជាងមុន។ សម្រាប់ព័ត៌មានបន្ថែម សូមអញ្ជើញមកកាន់គ្រប់ការិយាល័យលក់របស់បុរី ប៉េង ហួត ដើម្បីសាកសួរព័ត៌មានលម្អិត ឬទាក់ទងតាមលេខទូរសព្ទ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមជាមួយ 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ៕ សម្រាប់ព័ត៌មានបន្ថែមទាក់ទងនឹងការស្នើរសុំឥណទានទិញផ្ទះ សូមអញ្ញើញមកកាន់សាខាធានាគារ អ៊ឹមប៊ី ខេបូឌា សាខា នរោត្តម ឬ សាខាអូឬស្សី ដើម្បីសាកសួរព័ត៌មានលម្អិត ឬទាក់ទងតាមលេខទូរសព្ទ 023 96 86 86 ឬចូលរួមជាមួយ Facebook page https://www.facebook.com/MBBankCambodiaPlc/ ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T03:01:06.415Z", "category": "PR", "views": 180, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បាត់ផ្លាកលេខរថយន្ដអាចធ្វើថ្មីវិញបាន ខណៈនេះជាឯកសារចាំបាច់ដែលត្រូវមានដើម្បីស្នើសុំ	https://business-cambodia.com/articles/license-plate	កន្លងមកនេះមានម្ចាស់រថយន្ដមិនតិចនោះទេ ដែលបានបាត់នូវផ្លាកលេខរថយន្ដរបស់ខ្លួនដោយសារកត្ដាផ្សេងៗ។ ហើយករណីនេះ ក៏មានម្ចាស់រថយន្ដមួយចំនួននៅមានចម្ងល់ថា តើការបាត់ផ្លាកលេខរថយន្ត(សម្រាប់រូបវន្តបុគ្គលសញ្ជាតិខ្មែរ)អាចស្នើសុំថ្មីបានទេ? តាមការបញ្ជាក់ពីក្រសួងសាធារណការ និងដឹកជញ្ជូន នៅថ្ងៃទី៥ ខែកក្កដា ឆ្នាំ២០២៣នេះ បានឲ្យដឹងថា ការបាត់ផ្លាកលេខរថយន្ដដោយយកថាហេតុណាមួយ គឺម្ចាស់រថយន្ដអាចធ្វើការស្នើសុំថ្មីឡើងវិញបាន (ទុតិយតា)។ ក្នុងនោះចំពោះការស្នើសុំថ្មីនេះ ក៏តម្រូវឲ្យម្ចាស់រថយន្ដត្រូវមានឯកសារសំខាន់មួយចំនួនដូចខាងក្រោម៖ - អត្តសញ្ញាណប័ណ្ណសញ្ជាតិខ្មែរ (ច្បាប់ចម្លងដែលមានបញ្ជាក់ពីអាជ្ញាធរមានសមត្ថកិច្ច) - ពាក្យសុំទុតិយតាបណ្ណសម្គាល់យានជំនិះ (បិទលេខតួ-ម៉ាស៊ីន កាល់ជាក់ស្ដែង) - បណ្ណសម្គាល់យានជំនិះ (ច្បាប់ដើម) - ពាក្យបណ្តឹង៖ ប៉ុស្ដិ៍នគរបាលរដ្ឋបាល (ករណីទុតិយតាផ្លាកលេខម្ខាង) អធិការដ្ឋានក្រុង ស្រុក ខណ្ឌ (ករណីទុតិយតាផ្លាកលេខមួយគូ) - វិញ្ញាបនបត្រត្រួតពិនិត្យលក្ខណៈបច្ចេកទេសយានជំនិះ (ឆៀក)៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T02:42:18.439Z", "category": "ព័ត៌មានថ្មីៗ", "views": 379, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រយ័ត្នអស់ពិន្ទុហើយស្ដាយ! យានយន្តគ្រប់ប្រភេទដែលបើកបរបញ្ច្រាសទិសនឹងត្រូវកាត់ពិន្ទុ ៤ ពីបណ្ណបើកបរ	https://business-cambodia.com/articles/driver-s-license-updated	ការបើកបរបញ្ច្រាសទិសចរាចរណ៍ ជាការបំពានច្បាប់ចរាចរណ៍យ៉ាងធ្ងន់ធ្ងរ និងប្រមាថអាយុជីវិតខ្លួនឯង និងអ្នកដទៃ។ ជាមួយគ្នានេះ ក្រសួងសាធារណការ និងដឹកជញ្ជូន បានក្រើនរំលឹកដល់ម្ចាស់យានយន្ដគ្រប់ប្រភេទ ទោះនៅគ្រប់ស្ថានភាពផ្លូវ មិនត្រូវបើកបរបញ្ច្រាសទិសចរាចរណ៍ជាដាច់ខាត។ ទាក់ទងនឹងការបើកបរបញ្ច្រាសទិសនេះ អ្នកបើកបរទាំងអស់ ក៏ត្រូវរងនូវការផាកពិន័យ និងត្រូវកាត់ពិន្ទុពីបណ្ណបើកបររបស់ខ្លួនផងដែរ បើសិនមានករណីនេះកើតឡើង។ តាមការបញ្ជាក់ពីក្រសួងសាធារណការ និងដឹកជញ្ជូន នៅថ្ងៃទី៤ ខែកក្កដា ឆ្នាំ២០២៣ បានឲ្យដឹងថា យោងតាមមាត្រា៤៣ ជំពូកទី៧  នៃច្បាប់ស្ដីពីផ្លូវថ្នល់ ឆ្នាំ ២០១៤ ការបើកបរបញ្រ្ចាសទិសចរាចរណ៍ នឹងត្រូវកាត់ ៤ពិន្ទុ ពីបណ្ណបើកបរ។ ទន្ទឹមនឹងនេះ ក្រសួងសាធារណការ បានសំណូមពរយ៉ាងទទូច ដល់បងប្អូនប្រជាពលរដ្ឋ សូមចូលរួមគោរពច្បាប់ចរាចរណ៍ឱ្យបានខ្ជាប់ខ្ជួន និងជៀសវាងការប្រព្រឹត្តល្មើសនានា ដើម្បីសុវត្ថិភាពពេលធ្វើដំណើរ និងរក្សាបានសណ្តាប់ធ្នាប់ក្នុងទីសាធារណៈ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T14:35:52.253Z", "category": "ព័ត៌មានថ្មីៗ", "views": 991, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្ពុជាចេញសេចក្ដីថ្លែងការណ៍ហាមឃាត់ សមាជិក Meta ចំនួន២២នាក់ និងត្រូវចាកចេញពីកម្ពុជាក្នុងរយៈពេល៤៨ម៉ោង	https://business-cambodia.com/articles/cambodia-confirms-ban-on-22-members-of-meta-platforms-inc	រាជរដ្ឋាភិបាលកម្ពុជា បានបញ្ជាក់អំពីការហាមប្រាមបុគ្គលចំនួន២២នាក់ ដែលជាសមាជិកក្រុមប្រឹក្សាត្រួតពិនិត្យរបស់ក្រុមហ៊ុន Meta Platforms Inc មិនឲ្យចូលប្រទេសកម្ពុជានោះឡើយ។ នេះបើយោងតាមសេចក្ដីថ្លែងការណ៍របស់ក្រសួងការបរទេស និងសហប្រតិបត្តិការអន្ដរជាតិ ចុះនាថ្ងៃទី០៤ ខែកក្កដា ឆ្នាំ២០២៣។ ក្នុងសេចក្ដីថ្លែងការណ៍ បានឲ្យដឹងថា ប្រសិនបើបុគ្គលទាំង២២នាក់នេះ មាននរណាកំពុងស្ថិតនៅលើទឹកដីប្រទេសកម្ពុជា ត្រូវចាកចេញជាបន្ទាន់ក្នុងរយៈពេល៤៨ម៉ោង គិតចាប់ពីម៉ោង៤ល្ងាច ថ្ងៃទី០៤ ខែកក្កដា ឆ្នាំ២០២៣នេះតទៅ។ ក្រសួងការបរទេស បានគូសបញ្ជាក់ទៀតថា អនុសាសន៍របស់ក្រុមប្រឹក្សាភិបាលត្រួតពិនិត្យ នៃក្រុមហ៊ុន Meta Platforms Inc. ឲ្យផ្អាកជាបណ្ដោះអាសន្នចំពោះគណនី Facebook ផ្លូវការរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺមានលក្ខណៈនយោបាយ។ អនុសាសន៍នេះមានចេតនា រារាំងសេរីភាពសារព័ត៌មានរបស់ប្រជាពលរដ្ឋកម្ពុជា និងសិទ្ធិរបស់ប្រជាពលរដ្ឋក្នុងការទទួលបានព័ត៌មានពិត ពីថ្នាក់ដឹកនាំដែលពួកគេគាំទ្រ និងពេញចិត្ត។ ក្នុងស្មារតី នៃការអនុវត្តយ៉ាងម៉ឺងម៉ាត់ចំពោះការប្រកាន់ខ្ជាប់នូវគោលការណ៍អធិបតេយ្យភាព និងដើម្បីទប់ស្កាត់ការជ្រៀតជ្រែកចូលកិច្ចការផ្ទៃក្នុងរបស់ប្រទេសកម្ពុជា រាជរដ្ឋាភិបាលនៃព្រះរាជាណាចក្រកម្ពុជា បានសម្រេចប្រកាសបណ្ដេញសមាជិកក្រុមប្រឹក្សាភិបាលត្រួតពិនិត្យ នៃក្រុមហ៊ុន Meta Platforms Inc.៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T12:57:44.089Z", "category": "ភាពជាអ្នកដឹកនាំ", "views": 323, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដាក់ដំណើរការហើយ! ប្រព័ន្ធCSS កាន់កាតATMតែ១អាចដកលុយពីទូATMធនាគារ៥៦ផ្សេងទៀតបាន	https://business-cambodia.com/articles/one-atm-card-can-withdraw-from-other-banks	នៅថ្ងៃទី៤ខែកក្កដាឆ្នាំ២០២៣នេះ ធនាគារជាតិនៃកម្ពុជាបានដាក់ដំណើរការជាផ្លូវការនូវប្រព័ន្ធខេមបូឌានស៊ែស្វីច( CSS) ដែលជាកម្មវិធីមួយអាចឲ្យអ្នកប្រើប្រាស់សេវាធនាគារនៅកម្ពុជាទូទាត់ឆ្លងគ្រឹះស្ថានតាមបណ្ណឥណពន្ធ CSS លើគ្រប់ម៉ាស៊ីនដកលុយ (ATM) និងម៉ាស៊ីនឆូតកាត (POS) របស់គ្រឹះស្ថានជាសមាជិក។ នៅក្នុងពិធីដាក់ដំណើរការជាផ្លូវការនូវប្រព័ន្ធខេមបូឌានស៊ែស្វីច( CSS) លោក ជំទាវ ជា សិរី ទេសាភិបាលរងធនាគារជាតិនៃកម្ពុជាបានមានប្រសាសន៍ថា  ប្រព័ន្ធCSSនេះជួយសម្រួលអ្នកប្រើប្រាស់សេវាធនាគារក្នុងការប្រតិបត្តិការទូទាត់សងប្រាក់ តាមរយៈប័ណ្ណទូទាត់របស់ធនាគារ ដែលអាចឱ្យអតិថិជនធ្វើប្រតិបត្តិការតាមប័ណ្ណទូទាត់ឥណពន្ធ CSS លើម៉ាស៊ីនATM ដូចជា ការដកសាច់ប្រាក់ ការពិនិត្យសមតុល្យ ការបោះពុម្ពរបាយការណ៍សង្ខេប ការប្រើប្រាស់សេវាទូទាត់ រហ័ស និងការប្ដូរលេខសម្ងាត់ជាដើម។  តាមពិតទៅប្រព័ន្ធ CSS គឺជាសេវាអន្តរធនាគារដែលអនុញ្ញាតឲ្យអ្នកកាន់កាតATMតែមួយអាចដកលុយចេញពីទូATMរបស់គ្រឹះស្ថានធនាគារនិងហិរញ្ញវត្ថុផ្សេងៗជាងប្រមាណ៥៦ដែលជាសមាជិកនៃប្រព័ន្ធនេះ។ ឧទាហរណ៍ អ្នកកាន់កាត ATM របស់ធនាគារ អេស៊ីលីដា អ្នកអាចទៅដកលុយនៅទូATM របស់ធនាគារ CIMB និងទូATM ធនាគារផ្សេងៗទៀតជាច្រើនដែលជាសមាជិករបស់ប្រព័ន្ធCSS។  លើសពីនេះ ប្រព័ន្ធCambodian Shared Switch( CSS)អាចធ្វើប្រតិបត្តិការឆ្លងគ្រឹះស្ថានធនាគារ និងហិរញ្ញវត្ថុ ដូចជា ផ្ទេរប្រាក់ ពិនិត្យសមតុល្យគណនី បោះពុម្ពរបាយការណ៍សង្ខេប តាមរយៈម៉ាស៊ីនអេធីអឹម ឬ ម៉ាស៊ីនឆូតកាតប្រាសាក់ ប្រកបដោយភាពងាយស្រួល និងសុវត្ថិភាព។ យ៉ាងណាមិញដើម្បីងាយស្រួលក្នុងការដកប្រាក់ចេញទូATM របស់ធនាគារផ្សេងៗ៥៦គ្រឹះស្ថានធនាគារនិងហិរញ្ញវត្ថុដោយប្រើប្រាស់កាតATMតែមួយ អ្នកត្រូវស្នើសុំកាត CSS សម្រាប់ដកលុយហើយចំពោះទូATM ដែលអាចដកលុយឆ្លងធនាគារគឺត្រូវដកនៅទូATM ដែលដាក់ផ្លាក់” CSS” នៅតាមគ្រឹះស្ថានហិរញ្ញវត្ថុឬទីតាំងផ្សេងៗទៀត។ គួរបញ្ជាក់ផងដែរថាចំពោះ ការប្រើប្រាស់កាតតែមួយអាចដកលុយពីទូ ATM ផ្សេងៗបាននៅក្នុងប្រព័ន្ធCSSនេះគឺគេគិតថ្លៃសេវាដកលុយនិងសេវាផ្សេងៗទៀតដោយសេវាគឺអាចខុសៗគ្នាទៅតាមគ្រឹះស្ថាននីមួយៗ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T09:58:09.574Z", "category": "ហិរញ្ញវត្ថុ", "views": 4038, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់ផ្ទេរកម្មសិទ្ធិឡានត្រូវដឹង! នេះជាឯកសារសំខាន់ៗគួរតែមាន និងទីតាំងដែលត្រូវទៅ បើចង់ផ្ទេរកម្មសិទ្ធិឡាន	https://business-cambodia.com/articles/transfer-of-car-ownership	ជាទូទៅ បងប្អូនដែលចង់ផ្ទេរកម្មសិទ្ធយានយន្តគឺមានភាពលំបាក ព្រោះតែមិនដឹងអំពីឯកសារដែលត្រូវបានតម្រូវទៅតាមដំណើរនៃការផ្ទេរកម្មសិទ្ធយានយន្ត ។ដូច្នេះថ្ងៃនេះ Business Cambodia នឹងលើកយកនូវឯកសារមួយចំនួន ដែលត្រូវមានចាំបាច់នៅពេលបងប្អូនចង់ផ្ទេរកម្មសិទ្ធិយានយន្ត និងមានភាពរហ័ស ងាយស្រួល មិនរញ៉ែរញ៉ាយច្រើនឡើយ ។បើយោងតាមការចេញផ្សាយពីក្រសួងសាធារណការ និងដឹកជញ្ជូន បានឲ្យដឹងថា បែបបទ និងនីតិវិធីផ្ទេរកម្មសិទ្ធយានយន្តសម្រាប់ពលរដ្ឋខ្មែរ គឺតម្រូវឲ្យមានឯកសារដូចខាងក្រោម ៖ ១.ការផ្ទេរកម្មសិទ្ធដែលមានម្ចាស់ដើម ពាក្យសុំផ្ទេរកម្មសិទ្ធិមួយច្បាប់ លិខិតទិញលក់២ច្បាប់ បំពេញរួច រងចាំផ្តិតមេដៃនៅចំពោះមុខមន្រ្តីទាំងម្ចាស់ដើមនិងម្ចាស់ចុងក្រោយ អត្តសញ្ញាណបណ្ណរបស់ម្ចាស់ដើមនិងម្ចាស់និងក្រោយ ត្រូវថតចម្លងរួចបញ្ជាក់ពីច្រកចេញចូលតែមួយ។ សម្រាប់ក្រុមហ៊ុនត្រូវមានបណ្ណប៉ាតង់ដែលមានបោះត្រាក្រុមហ៊ុន ៖ កាតគ្រី កាល់លេខតួរលេខម៉ាស៊ីន ពន្ធផ្លូវ ឆៀក និង គល់ម្ញែត។ ២.ការផ្ទេរកម្មសិទ្ធិដោយមិនមានម្ចាស់ដើម ពាក្យសុំផ្ទេរកម្មសិទ្ធិមួយច្បាប់ កិច្ចសន្យាធានាចំនួន២ ត្រូវបំពេញរួចយកទៅបញ្ជាក់ពីបុស្តី៍នគរបាលដែរម្ចាស់ចុងក្រោយស្នាក់នៅ អត្តសញ្ញាណបណ្ណរបស់ម្ចាស់ដើម អត្តសញ្ញាណបណ្ណរបស់ម្ចាស់ចុងក្រោយ ត្រូវថតចម្លងរួចបញ្ជាក់ពីច្រកចេញចូលតែមួយ។ សម្រាប់ក្រុមហ៊ុនត្រូវមានបណ្ណប៉ាតង់ដែលមានបោះត្រាក្រុមហ៊ុន ៖ កាល់លេខតួរលេខម៉ាស៊ីន ពន្ធផ្លូវ ឆៀក គល់ម្ញែត កាតគ្រី លិខិតទិញលក់។ គូសបញ្ជាក់ផងដែរថា ទីតាំងសម្រាប់ការផ្ទេរកម្មសិទ្ធិរថយន្តនៅភ្នំពេញមាន៖ ក្រសួងសាធារណនិងដឹកជញ្ជូន ឬផ្សារទំនើបជីបម៉ុងណូរ៉ូម៉ល និងនៅមន្ទីសាធារណការនិងដឹកជញ្ជូនតាមបណ្តាខេត្តនៃអាសយដ្ឋានអ្នកទិញនិងអ្នកទិញដើម្បីធ្វើបែបបទផ្ទេរកម្មសិទ្ធិ។ចំពោះតម្លៃការផ្ទេរកម្មសិទ្ធិរថយន្តមាន៖ ការផ្ទេរកម្មសិទ្ធិក្នុងរាធានី-ខេត្ត • រថយន្តធុនតូច ឬធុនស្រាល តម្លៃ ៤៨ ០០០ រៀល • រថយន្តធុនធំ ឬធុនធ្ងន់ តម្លៃ ៦៧ ០០០ រៀល ការផ្ទេរកម្មសិទ្ធិឆ្លងរាធានី-ខេត្ត • រថយន្តធុនតូច ឬធុនស្រាល តម្លៃ ១០១ ០០០ រៀល • រថយន្តធុនធំ ឬធុនធ្ងន់ តម្លៃ ១២៥ ០០០ រៀល *តម្លៃនេះមិនរួមបញ្ជូលថ្លៃពន្ធប្រថាប់ត្រា ៤% ឡើយ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T09:40:26.386Z", "category": "ចាប់ផ្តើមអាជីវកម្ម", "views": 7150, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រដ្ឋចាប់ដៃជាមួយក្រុមហ៊ុនឯកជន កំពុងសាងសង់លំនៅឋានតម្លៃសមរម្យ ៤ គម្រោងនៅរាជធានី-ខេត្ដ ២ នេះ	https://business-cambodia.com/articles/borey-and-condo	រាជរដ្ឋាភិបាលបានចាប់ដៃគូជាមួយក្រុមហ៊ុនឯកជនកំពុងអភិវឌ្ឍន៍គម្រោងលំនៅឋានតម្លៃសមរ្យចំនួន ៤ នៅក្នុងរាជធានីភ្នំពេញ និងខេត្ដកណ្ដាល។ ហើយគិតមកដល់បច្ចុប្បន្នមានគម្រោងមួយចំនួនត្រូវបានសាងសង់រួចរាល់ និងមានអ្នកចូលរសល់ផងដែរ។ តាមបាយការណ៍របស់ក្រសួង គម្រោងលំនៅឋានតម្លៃសមរម្យទាំង ៤ នេះរួមមាន៖ ទី១. គម្រោងលំនៅឋានអារ៉ាខាវ៉ា (ខុនដូ) មានទីតាំងនៅភូមិផ្សារទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ អភិវឌ្ឍន៍ចំនួន ២ ដំណាក់កាល។ ទី២. គម្រោងហ្ក្រេនផាក មានទីតាំងនៅភូមិទួលកី សង្កាត់ភ្លើងឆេះរទេះ ខណ្ឌពោធិ៍សែនជ័យ រាជធានីភ្នំពេញ អភិវឌ្ឍន៍ចំនួន ២ ដំណាក់កាល។ ទី៣. គម្រោងលំនៅឋានទីក្រុងរណបសិរីមង្គល អភិវឌ្ឍដោយក្រុមហ៊ុន WorldBridgeHomes Co.,Ltd. មានទីតាំងនៅភូមិកោះគរ សង្កាត់រកាខ្ពស់ ក្រុងតាខ្មៅ ខេត្តកណ្តាល អភិវឌ្ឍន៍ចំនួន ២ ដំណាក់កាលដូចគ្នា។ ទី៤. គម្រោងបុរីសែនមនោរម្យព្រែកតាទែន អភិវឌ្ឍដោយក្រុមហ៊ុន B&BM Development Co.,Ltd. មានទីតាំងស្លែងដីដុះ ឃុំព្រែកតាទែន ស្រុកពញាឮ ខេត្តកណ្ដាល។ ថ្លែងនៅក្នុងកិច្ចពិភាក្សាតុមូលស្ដី ស្ថានភាពអចលទ្រព្យនៅកម្ពុជា ដែលរៀបចំដោយរាជបណ្ឌិតសភាកម្ពុជា កាលពីថ្ងៃទី២៣ ខែមិថុនា ឆ្នាំ២០២៣ កន្លងទៅឯកឧត្ដម ឡៅ ទិព្វសីហា រដ្ឋមន្ដ្រីលេខាធិការក្រសួងដែនដី នគរូបនីយកម្ម និងសំណង់ បានមានប្រសាសន៍ថា “ពាក់ព័ន្ធនឹងលំនៅឋានតម្លៃសមរម្យនេះ ជារួមក្រសួងបានកំពុងជំរុញការអនុវត្ដសាងសង់ទាំង ៤ គម្រោងហ្នឹង។ ៤ គម្រោងហ្នឹងគឺស្ថិតនៅរាជធានីភ្នំពេញ ខេត្ដកណ្ដាល ដែលមានលំនៅឋានសរុប ៨៣៣១ ខ្នង ហើយអគារស្នាក់នៅរួមមាន ៣ ១៦៤ យូនីត”។ ឯកឧត្ដមបន្ដថា គម្រោងទី១ ដែលជាគម្រោងអគារស្នាក់នៅរួម (ខុនដូ) គឺបានសាងសង់ចប់ ១០០% ហើយ ហើយលក់បានចំណែកឯកជនគឺគាត់លក់បាន ២ ៨៦៦ យូនីត ស្នើនឹង ៩៦.៨% និងមានអ្នកចូលស្នាក់នៅ ១៧៩៨ យូនីត។ ដោយឡែក គម្រោងអភិវឌ្ឍន៍លំនៅឋានតម្លៃសមរម្យហ្ក្រេនផាក ដំណាក់កាលទី២ គាត់អនុវត្ដ ២១៤ ខ្នង នៅក្នុងភូមទួលកី សង្កាត់ភ្លើងចេះរទេស ខណ្ឌពោធិ៍សែនជ័យ រាជធានីភ្នំពេញ សម្រេចលទ្ធផលសាងសង់សម្រេចបាន ២៣%។ ប៉ុន្ដែសម្រាប់គម្រោងដំណាក់កាលទី១ ដែលគម្រោងនេះបានអនុវត្ដគឺបានបញ្ចប់ ១០០% ហើយ ។ ចំពោះគម្រោងអភិវឌ្ឍន៍លំនៅឋានតម្លៃសមរម្យបុរីសែនមនោរម្យព្រែកតាទែន ដំណាក់កាលទី១ អនុវត្ដ ១៧៧១ ខ្នង សម្រេចបាន ៩៧% ហើយគាត់បានលក់និងបានទទួលប្រាក់កក់ផងដែរ។ ចុងក្រោយគម្រោងអភិវឌ្ឍន៍បុរីលំនៅឋានទីក្រុងសិរីមង្គលដំណាក់កាលទី១ គឺបានបញ្ចប់ ១០០% ហើយ ដំណាក់កាលទី២ ក៏សម្រេចបាន ១០០%ដែរដែលមានលំនៅឋានរង្វង់ ២២៤១ ខ្នង៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T09:31:28.067Z", "category": "អចលនទ្រព្យ", "views": 857, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រៀនពីផ្ទះក៏បាន! ចង់ចេះថៃ អង់គ្លេស ចិនដូចជនជាតិដើម មកស្គាល់ឆានែល ៤នេះ បង្រៀនឱ្យឆាប់ចេះស្ទាត់	https://business-cambodia.com/articles/channel-4-teach-english-thai-china	បច្ចុប្បននេះការរៀនភាសាបន្ថែមពិតជាសំខាន់ខ្លាំងណាស់ ព្រោះកាលណាដែលយើងចេះភាសាច្រើនគឺងាយស្រួលរកការងារធ្វើ ក៏ដូចជាងាយស្រួលក្នុងការប្រាស្រ័យទាក់ទងគ្នាជាមួយជនបរទេសផងដែរ។ ខាងក្រោមនេះជាឆានែលទាំង៤ ដែលមានបង្រៀនភាសាថៃ ចិន អង់គ្លេសឱ្យចេះស្ទាត់ជំនាញ ដោយគ្មានអស់លុយ១រៀនសូម្បីតែនៅផ្ទះក៏អាចរៀនបានដែរ។ ១. ឆានែលរៀនភាសាចិន KIM MISSION នេះជាឆានែលយូធូបរបស់អ្នកគ្រូបង្រៀនជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ។ មកទល់ពេលនេះឆានែលយូធូបដែលអ្នករៀនចិន ពេញនិយមរៀននេះ មានអ្នកចូលទៅ Subscribe រហូតដល់ ៦០៥K។ មានមេរៀនល្អៗជាច្រើន ដូចជាមេរៀនសន្ទនា រៀនចិនកម្រិតដំបូង និងការរៀនប្រកបភាសាចិន ជាមួយនឹងការបកស្រាយ ពន្យល់យ៉ាងក្បោះក្បាយ។ ២. ឆានែលរៀនភាសាថៃ Thai By Siheang នេះគឺជាឆានែលរៀនភាសាថៃ ដែលបង្រៀនដោយអ្នកគ្រូ មានជំនាញលើភាសាថៃច្បាស់លាស់ ខណៈបច្ចុប្បន្នឆានែលរបស់គាត់ មានអ្នកចូលទៅ Subscribe ចំនួនជិត ១៤៦K។ សម្រាប់អ្នកចង់រៀនភាសាថៃ ឱ្យបានច្បាស់ អាចចូលទៅរៀនក្នុងឆានែលមួយនេះបាន ព្រោះរាល់មេរៀនទាំងអស់ គឺមានបែងចែកទៅតាមប្រភេទខុសៗគ្នា និងតាមលំដាប់លំដោយ ដូចជារៀនភាសាថៃខ្លីៗ ភាសាថ្ងៃកម្រិតដំបូង ការបញ្ចេញសំឡេងភាសាថៃ វាក្យស័ព្ទភាសាថៃ និងភាសាក្នុងអត្ថបទសៀវភៅជាដើម។ ៣. ឆានែលរៀនភាសាអង់គ្លេស Edniche School ចំពោះឆានែលនេះដែរ គឺល្អបំផុតសម្រាប់អ្នកចង់រៀនភាសាអង់គ្លេសវគ្គដំបូងព្រោះឆានែលនេះមានបង្រៀនទាំងវេយ្យាករណ៍ និងការសន្ទនាផ្សេងៗហើយឆានែលនេះដែរ គឺបានចាប់កំណើតនៅឆ្នាំ២០១០ក្រោមទស្សនៈវិស័យច្បាស់លាស់មួយចង់ឃើញប្រជាពលរដ្ឋខ្មែរមានជីវភាពរស់នៅប្រសើរនិងសង្គមខ្មែររីចម្រើន។ នៅក្នុងនោះដែរ ពេលនេះឆានែល Edniche School មានអ្នក Subscribe ចំនួន ១៨៨k ដែលមានវីដេអូដែលបង្រៀនភាសាអង់គ្លេសសរុបចំនួន ៥៤៦ វីដេអូឯណោះ។ ៤. ឆានែលរៀនភាសាចិន Puthipor Tech ក្រៅពីឆានែលរៀនភាសាចិនខាងលើ ពេលនេះយើងសូមណែនាំឆានែលមួយនេះទៀត ដែលមានវីដេអូរៀនភាសាចិនជាច្រើនដែលមានការបង្រៀនទាក់ទងជាមួយការសន្ទនា និងបញ្ចេញសម្លេងជាដើមដូច្នេះបងប្អូនអាចពិចារណារៀនមាន ក្នុងនោះយូធូបនេះក៏មានអ្នកចូលទៅ Subcribe រហូតដល់ សម្រាប់អ្នកចូលចិត្តរៀនចិន យើងសូមណែនាំឆានែលយូធូបមួយនេះ ព្រោះរាល់វីដេអូជាច្រើននៅក្នុងឆានែលនេះ បានបង្រៀនអំពីមូលដ្ឋានគ្រឹះ ការសន្ទនា និងបញ្ចេញសំឡេង និងការបង្ហាត់បង្ហាញផ្សេងៗ ពាក់ព័ន្ធនឹងភាសាចិន។ បច្ចុប្បន្នឆានែលយូធូបនេះ Puthipor Tech មានអ្នកចូលទៅ Subcribe រហូតដល់ ៥៥,៨k ផងដែរ៕ សូមបញ្ជាក់ថា សម្រាប់ឆានែលរៀនភាសាក្រៅបន្ថែមនេះ មិនមែនមានតែ៤ នេះឡើយ ពោលមានឆានែលជាច្រើនទៀត ដូច្នេះបងប្អូនអាចជ្រើសតាមចិត្តចំពោះឆានែលណាដែលយើងរៀនតាមហើយមានអារម្មណ៍ឆាប់ចេះនឹងឆាប់យល់ជាដើម៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T09:15:49.456Z", "category": "ចាប់ផ្តើមអាជីវកម្ម", "views": 10475, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានលុយត្រឹម២ ទៅ៣ម៉ឺន$ ចង់ទិញដី ឱ្យចំណេញ អ្នកជំនាញប្រាប់ពីក្បួនទិញ និងទីតាំងគួរវិនិយោគ	https://business-cambodia.com/articles/sorn-seap-real-eatate	កាលដែលមានលុយត្រឹម២ទៅ៣ម៉ឺនដុល្លារ ហើយចង់វិនិយោគលើអចលនទ្រព្យប្រភេទផ្ទះ ឬក៏ប្រភេទខុនដូ គឺមិនមែនជារឿងងាយនោះទេ ជាពិសេសវិនិយោគនៅក្នុងកំឡុងពេលនេះតែម្ដង។ យ៉ាងណាប្រសិនបើអ្នកមានលុយខ្ទង់ប៉ុណ្ណេះ ហើយចង់វិនិយោគលើវិស័យអចលនទ្រព្យ អ្នកជំនាញបានលើកទឹកចិត្ដ គួរវិនិយោគទៅលើប្រភេទដី និងជ្រើសរើសទីតាំងឲ្យបានត្រឹមត្រូវគឺជាជម្រើសល្អដែលអាចទទួលបានផលចំណេញទៅថ្ងៃខាងមុខ។ ក្នុងនោះដែរ តាមការលើកឡើងពីលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនទ្រព្យកម្ពុជាបានឲ្យដឹងថា សម្រាប់អ្នកដែលមានលុយខ្ទង់ ២ ទៅ ៣ ម៉ឺនដុល្លារ អាចធ្វើការវិនិយោគលើប្រភេទដី ប៉ុន្ដែត្រូវវិនិយោគលើដីដែលមានទំហំធំ និងទីតាំងល្អដែលល្អ។ ហើយសម្រាប់បច្ចុប្បន្នបើចង់បានដីដែលមានទំហំធំ ទីតាំងល្អគឺនៅផ្លូវជាតិលេខ៣ និងផ្លូវជាតិលេខ៤ គឺល្អ ដោយសារតំបន់នេះមានការចរាចរច្រើន។ ថ្លែងក្នុងកិច្ចសម្ភាសន៍ជាមួយក្រុមការងារ Business Cambodia ប្រធានសមាគមរូបនេះបានបញ្ជាក់យ៉ាងដូច្នេះថា “បើខ្ញុំគិតថាអាចនឹងទៅតំបន់សមុទ្រគឹខាងផ្លូវជាតិលេខ៣ និងលេខ៤  ព្រោះតំបន់នោះគឺចរាចរណ៍ច្រើន”។ លោក សន សៀប បន្ដថា “បើចង់ទិញឱ្យបានចំណេញត្រូវមើលឱ្យច្រើនបន្ដិច ហើយជាយក្រុងគួរទិញដីធំ ដែលមានតម្លៃ ១ ម៉ែត្រការ៉េ ២ ដុល្លារទៅ ៥ ដុល្លារ”។ ក្នុងនោះបើខ្លាចវិនិយោគទៅចាញ់បោកគេ ពេលទិញត្រូវពិនិត្យលើផ្លូវច្បាប់ឲ្យបានលម្អិតល្អន់ដូរជាប្លង់ ឬបណ្ណសម្គាល់ផ្សេង។ ហើយប្រសិនបើមិនច្បាស់នោះទេ គឺយើងអាចជួលភ្នាក់ងារអចលនទ្រព្យដែលមានជំនាញ និងវិជ្ជាជីវកម្មដែលទទួលស្គាល់ដោយក្រសួងជួយពិនិត្យ និងពិគ្រោះ ឬអាចសាកសួរមន្ទីរដែលពាក់ព័ន្ធបាន។ មួយវិញទៀតលោកក៏បានលើកឡើងថា ក្រៅពីពិនិត្យមើលផ្នែកច្បាប់ ទីតាំងរួចហើយ មុនទិញយើងដែលជាអ្នកនិយោគ គួរតែមើលទៅលើហេតុផលផងដែរ ថាទិញដើម្បីអ្វី ហើយក្នុងគោលបំណងអ្វី ដើម្បីងាយស្រួលក្នុងការលក់ចេញ ឬសាងសង់ចំណង់ណាមួយទៅថ្ងៃខាងមុខបាន៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T09:09:53.706Z", "category": "អចលនទ្រព្យ", "views": 4751, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ផ្ដល់កិត្ដិយសជូនជាតិណាស់! តារាសម្តែងស្រី Shin Yubin ត្រូវបានប្រទេសថៃប្រគល់ពានជូនលើសម្ថភាពខ្លាំង១នេះណាស់	https://business-cambodia.com/articles/sin-yubin-award-in-thai	កាលពីពីរខែមុន កញ្ញា ស៊ិន យូប៊ីន បានលើកមុខមាត់ជូនជាតិមែនទែន ហើយក៏ជាមោទនភាពបំផុតមួយផងដែរសម្រាប់វិស័យសិល្បៈខ្មែរ បន្ទាប់ពីកញ្ញា បានបង្ហាញមុខលើកម្រាលព្រំក្រហមក្នុងមហោស្រពភាពយន្ត Cannes ឆ្នាំ 2023 ដែលជាព្រឹត្តិការណ៍លំដាប់ពិភពលោកនៅប្រទេសបារាំង ខណៈកញ្ញាគឺជាតារាស្រីខ្មែរដំបូងគេ ហើយពេលនេះកញ្ញាបានបង្ហាញមុខម្តងទៀត នៅក្នុងប្រទេសថៃ ដោយកញ្ញាបានទទួលពានរង្វាន់ជាតារាសម្តែងឆ្នើមថែមទៀត។ យោងតាមផេកផ្លូវការរបស់ តារាសម្តែងស្រី កញ្ញា ស៊ិន យូប៊ីន កាលពីម្សិលមិញនេះ បានឱ្យដឹងថា “ពានរង្វាន់ តារាសម្តែងស្រីដែលមានប្រជាប្រិយភាពប្រចាំឆ្នាំ (popular actress of the year) ផ្តល់ដោយកម្មវិធី ASIA TOP AWARD 2023 ប្រទេសថៃ។ ហើយជោគជ័យថ្ងៃនេះមិនមែនសម្រាប់តែ Yubin ប៉ុន្តែសម្រាប់ប្រជាជាតិកម្ពុជាទាំងមូល សូមចូលរួមសាទរជាមួយYubinទាំងអស់គ្នា proud to be Khmer”។ គួរជម្រាប់ផងដែរថាឈុតដែលកញ្ញាបានពាក់ដើម្បីចូលរួមក្នុងកម្មវិធីនោះគឺជាឈុតដែលប៉ាក់ដោយដៃក្បាច់ផ្កាចន្ទន៍រចនាបទបុរាណទម្ងន់ជិត១0kg ដោយ សុផលកាត់ដេរ ព្រមជាមួយគ្រឿងអល្លង្កា តួរព្យញ្ជនៈ និង លេខ និង ស្រៈ របស់ខែ្មរ ដែល Yubin តាំងចិត្តលើកយកបង្ហាញក្នុងកម្មវិធី ASIA TOP AWARD 2023 ថែមទៀត៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T08:40:48.965Z", "category": "កំពូលអ្នកលក់", "views": 1235, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ជាសេដ្ឋីទ្រព្យលាន$ តែសេ្តចយូធូប Mr. Beast មិនធ្វើរឿងធំៗ៣ នេះដាច់ខាត កាលលោកនៅវ័យក្មេង	https://business-cambodia.com/articles/mr-beast-youtuber-sharing-how-he-success	លោក Mr Beast អ្នកផលិតមាតិកាយូធូបដែលមានឈ្មោះល្បីបំផុត ក្លាយជាសេដ្ឋីនៅវ័យ២១ឆ្នាំ បានឱ្យដឹងថានៅពេលដែលលោកនៅក្មេងលោក មិនផឹកស្រា  មិនជក់បារី មិនរញ៉េរញៃជាមួយស្នេហាផ្តោសផ្តាស អស់ពេលជាច្រើនឆ្នាំ ដោយទុកពេលធ្វើយូធូបវិញ ហើយនេះជាអ្វីដែលធ្វើឱ្យលោកសម្រេចលទ្ធផលក្លាយ Youtuber ល្បីឈ្មោះលើពិភពលោក។ លោកបានបញ្ជាក់ឱ្យដឹងថា កាលចាប់ផ្តើមយូធូបដំបូង សម្រាប់ពេលវេលារបស់លោកតាំងពីងើបពីគ្រែរហូតដល់ម៉ោងចូលគេងវិញគឺលោកធ្វើការនៅលើតែយូធូបមិនទៅណាទាំងអស់ រហូតដល់អាចធ្វើវាបានសម្រេចនូវអ្វីដែលលោកចង់បាន។ ចាប់ផ្តើមដំបូង លោកគ្មានទូរស័ព្ទឬកាមេរ៉ាល្អអ្វីនោះទេ ប្រើតែកំព្យូទ័រកញ្ចាស់មួយគ្រឿងដែលសល់ពីបងប្រុសប៉ុណ្ណោះ ហើយវីដេអូដំបូងៗគ្មានអ្នកណាចង់មើលទៀត។ ប៉ុន្តែលោកមិនបោះបង់ចោលនោះទេព្រោះវាជាអ្វីដែលលោកស្រឡាញ់ចេញពីចិត្ត និងចង់ឃើញលទ្ធផលចេញពីការងារមួយនេះជាខ្លាំង ដោយលោកបានដាក់គោលដៅឱ្យខ្លួនឯងផលិតវីដេអូដែលល្អបំផុតលើពិភពលោក។  ជាក់ស្តែងកាលរាល់វីដេអូដែលលោកផលិត គឺចំណាយអស់រាប់លានដុល្លារ ដូចជាលោកធ្លាប់ចំណាយប្រាក់រហូតដល់ទៅ ៤.៥លានដុល្លារសម្រាប់ផលិតវីដេអូមួយចំណងជើងថា $1 vs $500,000 Plane Ticket!។  យ៉ាងណាមិញតាមប្រភពពី The Richest បានបង្ហាញថា លោកអាចរកប្រាក់ចំណូលប្រចាំខែ ជាមធ្យមគឺចន្លោះពី ៣ ទៅ៥លានដុល្លារដោយ កាលពីឆ្នាំ២០២១ លោកអាចរកប្រាក់ចំណូលប្រចាំឆ្នាំចំនួន ៥៤លានដុល្លារឯណោះពីយូធូប ក្រោយចំណាយពេលធ្វើយូធូបអស់រយៈពេលជាង១០ឆ្នាំមកនេះ។ នាពេលបច្ចុប្បន្នលោក Mr Beast បានក្លាយជាសេដ្ឋីដែលមានជាងគេហើយក្នុងវិស័យរកស៊ីតាមយូធូបនៅលើពិភពលោក។  គួររំលឹកដែរថាកាលពីពេលថ្មីៗនេះស្តេចយូធូបវ័យ២៥ឆ្នាំរូបនេះ  បានធ្វើសប្បុរសធម៌មកដល់ប្រជាជនកម្ពុជា ដោយនាំយកជើងសិប្បនិម្មិតពីអាមេរិក មកជួយសង្គ្រោះជនពិការកម្ពុជាប្រមាណជាង ២០០០នាក់ ឲ្យដើរឡើងវិញ។ ក្នុងនោះលោកបានសហការជាមួយអង្គការ Exceed Worldwide ដើម្បីរៀបចំគម្រោងសប្បុរសធម៌ដ៏ធំជួយជនពិការដោយមិនគិតថ្លៃរយៈពេល៣០ឆ្នាំថែមទៀត៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T08:36:50.793Z", "category": "ភាពជាអ្នកដឹកនាំ", "views": 483, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
បាយមេដ (Buymed) វេទិកាពាណិជ្ជកម្មអនឡាញឈានមុខ បានទទួលប្រាក់វិនិយោគដ៏ច្រើនដើម្បីអភិវឌ្ឍន៍ក្រុមហ៊ុនបន្ថែមទៀត	https://business-cambodia.com/articles/buymed-cambodia	បាយមេដ  (Buymed) ជាវេទិការពាណិជ្ជកម្មអនឡាញដ៏ឈានមុខមួយ ផ្តោតសំខាន់ទៅលើការផ្គត់ផ្គង់ផលិតផលឱសថយ៉ាងច្រើចម្រុះមុខ ដែលមានទីស្នាក់ការកណ្តាលក្នុងប្រទេសសិង្ហបុរី ។ បាយមេដ  បានប្រកាសពីចំនួនទឹកប្រាក់វិនិយោគរបស់ក្រុមហ៊ុន ដែលបានកើនឡើងរហូតទៅដល់ ៥១.៥ លានដុល្លារ នៅក្នុងជុំទី២ (សេរ៊ី B)! ក្រុមហ៊ុនគ្រប់គ្រងលើការវិនិយោគទុន UOBVM* បានផ្តល់ការវិនិយោគនាំមុខគេ ស្របពេលដំណាលគ្នាជាមួយនឹងការគាំទ្របន្ថែមដោយ ក្រុមហ៊ុនអភិវឌ្ឍន៍ហិរញ្ញវត្ថុអន្តរជាតិរបស់សហរដ្ឋអាមេរិក (DFC)។ នៅក្នុងជុំទី២នេះ បាយមេដក៏ទទួលបានវត្តមានក្នុងការការចូលរួមសហការណ៍វិនិយោគពីសំណាក់ក្រុមហ៊ុន Smilegate Investment និង Cocoon Capital ផងដែរ។ បាយមេដ ត្រូវបានបង្កើតឡើងក្នុងឆ្នាំ 2018 ដោយមានបេសកកម្មចម្បងក្នុងការសម្រេចបាននូវ "ការកសាងប្រព័ន្ធអេកូឡូស៊ីផ្នែកសុខាភិបាល" ដែលពុំមាននរណាម្នាក់ហ៊ាននឺងបង្កើតឡើងឡើយ។  ទីផ្សារផ្គត់ផ្គង់និងចែកចាយផលិតឱសថ និងផលិតផលថែរក្សាសុខភាពនៅក្នុងតំបន់អាស៊ីអាគ្នេយ៍ គឺត្រូវបានគេប៉ាន់ប្រមាណថា នឹងអាចឈានដល់ការកើនឡើងក្នុងចំនួនទឹកប្រាក់សរុបរហូត ៧៣ពាន់លានដុល្លារសហរដ្ឋអាមេរិក ប៉ុន្តែជាអកុសលនោះគឹវានៅតែបន្តស្ថិតក្នុងសភាពបែកខ្ញែក និងរាយប៉ាយនៅឡើយ! ស្របពេលដំណាលគ្នានេះ ដោយកំពុងបានឈរលើលំដាប់ជួរមុខមួយ ដែលបានជួយបម្លែង និងអភិវឌ្ឍទីផ្សារសុខាភិបាលតាមបែបឌីជីថល បាយមេដ ផ្តល់នូវវេទិកាពាណិជ្ជកម្មអនឡាញ B2B ដ៏ទូលំទូលាយមួយ ដែលអាចភ្ជាប់បណ្តាញ ឱសថស្ថាន គ្លីនិក និងមន្ទីរពេទ្យជាមួយអ្នកផ្គត់ផ្គង់ឱសថជាច្រើន។ ប្រព័ន្ធនេះនឹងជួយសម្រួលដំណើរការលទ្ធកម្ម (ការទិញចូល)ផលិតផលសុខាភិបាល បូករួមទាំងការធានាបាននូវផលិតផលដែលមានគុណភាពខ្ពស់ និងតម្លៃប្រកួតប្រជែងដ៏សមរម្យ សម្រាប់អ្នកប្រកបវិជ្ជាជីវៈសុខាភិបាលគ្រប់រូប។ លោក Hoang Nguyen ដែលជានាយកប្រតិបត្តិ និងជាសហស្ថាបនិករបស់ក្រុមហ៊ុនបាយមេដ បានបញ្ជាក់ថា “ពួកយើងសូមថ្លែងអំណរគុណចំពោះ ក្រុមហ៊ុនគ្រប់គ្រងលើការវិនិយោគទុន UOBVM  ក្រុមហ៊ុនអភិវឌ្ឍន៍ហិរញ្ញវត្ថុអន្តរជាតិរបស់សហរដ្ឋអាមេរិក(DFC) ព្រមទាំងអ្នកវិនិយោគទាំងអស់ ដែលបានជួយគាំទ្រ និងបានជឿទុកចិត្តមកលើ បាយមេដយើងខ្ញុំ ខណៈពេលដែលពួកយើងនៅតែបន្តបេសកកម្មក្នុងការធ្វើផ្លាស់ប្តូរឲ្យកាន់តែរីកចម្រើនជាលំដាប់ ដើម្បីបំពេញបាននូវរាល់តម្រូវការផលិតផលសុខាភិបាលសំខាន់ៗក្នុងតំបន់អាស៊ីអាគ្នេយ៍។ ការវិនិយោគនឹងអនុញ្ញាតឲ្យពួកយើងអាចបន្តអភិវឌ្ឍមុខងារ និងហេដ្ឋារចនាសម្ព័ន្ធវេទិកាពាណិជ្ជកម្ម បន្តពង្រីកសេវាកម្ម ហើយជាពិសេសនិងសំខាន់បំផុតចុងក្រោយនោះគឺ ការជួយឲ្យមនុស្សរាប់លាននាក់ ទទួលបាននូវផលិតផលសុខាភិបាលបានកាន់តែប្រសើរឡើង តាមរយៈវិធីសាស្ត្រផ្តល់ការផ្គត់ផ្គង់ផលិតផលសុខាភិបាល ដែលប្រកបដោយទំនុកចិត្ត ជាមួយតម្លៃសមរម្យ និងការផ្តល់ជូនសេវាសុខាភិបាលកាន់តែប្រសើរផងដែរ។ ពួកយើងនឹងខិតខំរួបរួមគ្នា កសាងនូវអនាគតដែលពោពេញដោយសុខភាពល្អប្រសើរឡើងជាលំដាប់ សម្រាប់ប្រជាជនអាស៊ីអាគ្នេយ៍ទាំងមូល” ។ សហស្ថាបនិករបស់បាយមេដ ដែលរួមមាន លោក Hoang Nguyen, លោក Peter Nguyen និង លោក Vu Vuong បាននាំយកនូវយកចំណេះដឹង និងបទពិសោធន៍យ៉ាងក្រាស់ក្រែលរបស់ពួកគាត់ក្នុងវិស័យសុខាភិបាល ដោយរួមមានទាំងបទពិសោធន៍ដឹកនាំ និងការគ្រប់គ្រងក្រុមហ៊ុនឱសថ ព្រមទាំងបទពិសោធន៍ជាអ្នកជំនាញ ជាទីប្រឹក្សាសម្រាប់ក្រុមហ៊ុនឱសថអន្តរជាតិធំៗជាច្រើនដូចជា Bayer, Merck, YCP Solidiance និង Boston Pharma ។  ដោយស្ថិតក្រោមការដឹកនាំរបស់ស្ថាបនិកដ៏ចំណានទាំង៣រូប ក្រុមហ៊ុនបាយមេដ បានសម្រេចនូវកំណើនដ៏ខ្លាំងក្លាយ៉ាងគួរឲ្យកត់សម្គាល់ រួមជាមួយនឹងស្ថានភាពហិរញ្ញវត្ថុដ៏រឹងមាំ ដោយក្នុងនោះបាយមេដ មានអតិថិជនប្រើប្រាស់សកម្មប្រចាំខែ ប្រមាណជាង ២០,០០០ នាក់ និងបានគ្របដណ្តប់ផ្នែកដឹកជញ្ជូន នៅទូទាំង 63 ខេត្តក្រុង ក្នុងទីផ្សារប្រទេសវៀតណាម ។ លោក Seah Kian Wee នាយកប្រតិបត្តិនៃ ក្រុមហ៊ុនគ្រប់គ្រងលើការវិនិយោគទុន UOBVM បានមានប្រសាសន៍ថា “ជាមួយនឹងហេដ្ឋារចនាសម្ព័ន្ធបច្ចេកវិទ្យាខាងក្នុងដ៏រឹងម៉ាំ និងការគ្រប់គ្រងដោយថ្នាក់ដឹកនាំដ៏ខ្លាំងពូកែបែបនេះ បាយមេដ នឹងអាចជួយដោះស្រាយបញ្ហា និងចំណុចខ្វះខាតនៅក្នុងវិស័យទីផ្សារឱសថ និងផលិតផលសុខាភិបាល ដែលមានសភាពបែកខ្ញែក និងរាយប៉ាយ នៅក្នុងប្រទេសវៀតណាម យ៉ាងមានប្រសិទ្ធភាព។ ក្នុងចំណោមអ្នកផ្តល់ការផ្គត់ផ្គង់ផលិតផលឱសថដែលប្រើប្រាស់បច្ចេកវិទ្យាទាំងអស់ បាយមេដ  មានភាពលេចធ្លាជាងគេ ក្នុងការផ្តល់ការចែកចាយផលិតផលយ៉ាងច្រើនចម្រុះមុខរបស់ខ្លួន ទៅកាន់បណ្តាញឱសថស្ថាន គ្លីនិក និងមន្ទីរពេទ្យ ដែលបានកំពុងគ្រប់ដណ្តប់យ៉ាងធំជាងគេបំផុត នៅទូទាំងប្រទេស។ យើងជឿជាក់ថា វេទិការបស់ បាយមេដ  នឹងផ្តល់អត្ថប្រយោជន៍ដល់ប្រជាជនក្នុងតំបន់ ព្រមទាំងលទ្ធភាពក្នុងការផ្តល់ឱ្យប្រជាជនទទួលបាននូវឱសថ និងការថែរក្សាសុខភាពកាន់តែប្រសើរឡើង ជាពិសេសសម្រាប់ប្រជាជនស្ថិតនៅតាមតំបន់ជាយក្រុង និងជនបទនៃប្រទេស។ នេះគឺស្របទៅនឹងការបន្តប្តេជ្ញាចិត្តរបស់ UOBVM  ក៏ដូចជាស្របទៅនឹងទិសដៅយុទ្ធសាស្ត្រក្នុងប្រទេសវៀតណាមផងដែរ ខណៈពេលដែលពួកយើងនឹងធ្វើការវិនិយោគប្រកបដោយអត្ថន័យ និងភាពរីកដុះដាលយ៉ាងរឹងមាំឥតឈប់ឈរ នៅក្នុងប្រទេសដែលកំពុងរីកចម្រើន ក្នុងតំបន់អាស៊ីអាគ្នេយ៍”។     DFC ជាស្ថាប័នអភិវឌ្ឍន៍ហិរញ្ញវត្ថុរបស់រដ្ឋាភិបាលសហរដ្ឋអាមេរិក ដោយមានបេសកម្មក្នុងការជួយដោះស្រាយបញ្ហាហិរញ្ញវត្ថុប្រកបដោយភាពច្នៃប្រឌិត ដើម្បីជំរុញនូវកំណើនសេដ្ឋកិច្ច បង្កើតស្ថិរភាព និងលើកកម្ពស់ជីវភាពរស់នៅប្រកបដោយសុខមាលភាពរបស់ប្រជាជនក្នុងបណ្តាប្រទេសកំពុងអភិវឌ្ឍន៍។ ជាក់ស្តែង លោក Agnes Dasewicz ប្រធានផ្នែកប្រតិបត្តិការនៅ DFC ក៏បានបញ្ជាក់ថា “ការវិនិយោគរបស់ DFC ទៅលើ ក្រុមហ៊ុនបាយមេដ បានបង្ហាញពីការគាំទ្ររបស់យើង ចំពោះដំណោះស្រាយឈានមុខ ប្រកបដោយនវានុវត្តភាព នៅក្នុងវិស័យឯកជន ដើម្បីពង្រឹងប្រព័ន្ធសុខាភិបាលនៅក្នុងប្រទេសវៀតណាម។ ការវិនិយោគរបស់ពួកយើងនឹងគាំទ្រ បាយមេដ  ដើម្បីពង្រីកនូវលទ្ធភាពផ្គត់ផ្គង់ផលិតផលសុខាភិបាល ទៅកាន់ឱសថស្ថាន គ្លីនិក និងមន្ទីរពេទ្យ ដែលស្ថិតនៅតាមតំបន់ជនបទ ព្រមទាំងការបង្កើននូវតម្លាភាព និងការអនុវុត្តស្របទៅនឹងអនុលោមនានាដែលបានចែងក្នុងវិស័យឧស្សាហកម្មសុខាភិបាល ក្នុងប្រទេសវៀតណាមផងដែរ” ។ បាយមេដ  នៅតែបន្តអភិវឌ្ឍបច្ចេកវិទ្យា និងហេដ្ឋារចនាសម្ព័ន្ធខាងក្នុងរបស់ខ្លួនបន្ថែមទៀត ដើម្បីពង្រីកនូវការគ្របដណ្តប់ក្នុងការចែកចាយផលិតផលសុខាភិបាល នៅក្នុងប្រទេសវៀតណាម ព្រមទាំងសម្រួលឲ្យកាន់ល្អនិងងាយស្រួលបន្ថែមទៀត ពាក់ព័ន្ធនឹងបទពិសោធន៍ប្រើប្រាស់សម្រាប់អតិថិជនរបស់ពួកយើងផ្ទាល់ ដែលភាគច្រើនជាឱសថស្ថានបែបបុរាណ ស្ថិតនៅតាមតំបន់ជនបទ និងដាច់ស្រយាល ដោយយើងនឹងនាំមកជូននូវសេវាកម្មប្រកបដោយប្រសិទ្ធភាព និងប្រសិទ្ធផលកាន់តែប្រសើរជាងមុន! នេះនឹងរួមចំណែកយ៉ាងសំខាន់ក្នុងការផ្លាស់ប្តូរខ្សែសង្វាក់ផ្គត់ផ្គង់ផលិតផលឱសថ តាមបែបឌីជីថល នៅក្នុងប្រទេសវៀតណាម និងការពន្លឿនការអនុវត្តការប្រើប្រាស់ប្រព័ន្ធឌីជីថលក្នុងវិស័យថែទាំសុខាភិបាលទាំងមូល ដែលស្របតាមគោលបំណង និងគោលនយោបាយរបស់ក្រសួងសុខាភិបាលផងដែរ។ បន្ថែមពីវត្តមានបច្ចុប្បន្ននៅក្នុងប្រទេសវៀតណាម និងកម្ពុជា បាយមេដ  គ្រោងនឹងពង្រីកវិសាលភាពរបស់ខ្លួនបន្ថែមទៀត នៅក្នុងតំបន់អាស៊ីអាគ្នេយ៍ ព្រមទាំង មានគោលបំណងក្នុងការរួមបញ្ចូលការអភិវឌ្ឍប្រព័ន្ធអេកូឡូស៊ីផ្នែកសុខាភិបាលតាមបែបអេឡិចត្រូនិក ដែលអាចផ្តល់នូវសេវាកម្មថែទាំសុខភាពកាន់តែមានភាពប្រសើរជាងមុន ជូនដល់អ្នកប្រើប្រាស់គ្រប់រូប។ Facebook Page: https://www.facebook.com/buymedcambodia  https://cocooncap.com/buymed-health-tech-leader-in-southeast-asia-announced-us51-5-million-series-b-funding/	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T08:25:39.809Z", "category": "PR", "views": 197, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចេះច្បាស់ចំណូលខ្ទង់ពាន់$! មកដឹងរបៀបទាញលុយពី App ធំៗ៣ ដោយគ្រាន់តែប្រើទូរស័ព្ទដៃប៉ុណ្ណោះ	https://business-cambodia.com/articles/make-money-with-3-app	ចំណូលបន្ថែមខ្ទង់ពាន់ដុល្លារ អាចរកបានគ្រាន់តែប្រើទូរស័ព្ទដៃមួយគ្រឿងដែលអ្នកមាន ធ្វើការនៅកន្លែងណាក៏បាន ស្តាប់ទៅហាក់មិនគួរឲ្យជឿតែវាជាការពិត។ ខាងក្រោមនេះគឺជារបៀបទាញលុយក្នុងយុគសម័យត្រចៀកទិព្វភ្នែកទិព្វពី App ធំៗ៣ កំពុងផ្ទុះការពេញនិយមបំផុតលើពិភពលោករួមទាំងកម្ពុជា ដោយគ្រាន់តែប្រើទូរស័ព្ទដៃប៉ុណ្ណោះ៖ ១/. Facebook សម្រាប់បណ្តាញសង្គមមួយនេះអ្នកប្រើប្រាស់អាចមានច្រើនច្រកក្នុងការបង្កើតចំណូលពីវា។ ទីមួយ Ads Break ជាការផលិតវីឌីអូដែលមានអ្នកមើលច្រើន យើងអាចបើករកលុយពី Facebook បានតាមរយៈការដាក់ពាណិជ្ជកម្មនៅលើវីឌីអូទាំងនោះ។ ទីពីរ Instant Articles ជាការសរសេរអត្ថបទដោយយក Ads ពី Facebook។ ទីបី Streamer/Gamer ជាការរកលុយពី Facebook ដោយ Live game ហើយអ្នកចូលចិត្តគេនឹងផ្ញើ Star មកឲ្យយើង ហើយយើងអាចយក Star នោះទៅដូរយកលុយ និងអាចមានច្រកផ្សេងៗទៀត ប៉ុន្តែច្រកទាំងបីនេះមានការពេញនិយមខ្លាំងសម្រាប់អ្នកនិយមចូលចិត្តរកលុយតាម Facebook នៅប្រទេសកម្ពុជាយើង។ យ៉ាងណាមិញ ដើម្បីអាចរកលុយពី Facebook បានអ្នកត្រូវបំពេញតាមលក្ខខណ្ឌចំនួន៤គឺ (១)ត្រូវមានហ្វេសប៊ុកផេក និងផុសវីដេអូឱ្យបានទៀតទាត់ (២)ត្រូវមានអ្នក Followers ចាប់ពី ១០,០០០ ឡើងទៅ (៣)មានអ្នកមើលវីដេអូរយៈពេល ៦០០,០០០ (៦០ម៉ឺន)នាទី ក្នុងរយៈពេល៦០ថ្ងៃ និង(៤)ស្ថិតនៅក្នុងប្រទេសដែលអាចរកលុយជាមួយ Facebook បាន។ ក្នុងនោះយោងតាមគេហទំព័រ GAMESPEC ដែលដកស្រង់ពីរបាយការណ៍អ្នកត្រួតពិនិត្យប្រព័ន្ធផ្សព្វផ្សាយសង្គម បានឱ្យដឹងថា អ្នកផលិតវីឌីអូនៅអាស៊ីអាចរកចំណូលបានជាមធ្យម ៥ដុល្លារ ខណៈនៅអឺរ៉ុប អ្នកបង្កើតមាតិកាអាចរកបានចន្លោះពី ៣-៩ដុល្លារ ក្នុង 1K VIEWS។ ២/. Youtube មានមនុស្សមិនក្រោមលាននាក់ទេដែលចូលមើលវីឌីអូក្នុង Youtube មួយថ្ងៃៗ ហើយក្នុងចំណោមមនុស្សទាំងអស់នោះអាចនឹងមានអ្នកម្នាក់ផងដែរ។ ប្រសិនបើចង់ធ្វើការទាញចំណូលពីវា អ្នកអាចចាប់ផ្តើមផលិតប្រភេទវីឌីអូដែលខ្លួនចូលចិត្ត ទៅតាមទេពកោសល្យ និងជំនាញរបស់អ្នក បន្ទាប់មកអ្នកអាចធ្វើការ Upload វីឌីអូទាំងនោះនៅក្នុង Youtube។ បើតាមការចុះផ្សាយរបស់សារព័ត៌មានក្រៅស្រុក Business Insider បានឱ្យបង្ហាញថា ប្រាក់ចំណូលដែលរកបានពី Youtube ជាទូទៅបានតាមរយៈ ការឧបត្ថម ការលក់ទំនិញ និងមួយផ្នែកធំបានពីស្ពតពាណិជ្ជកម្មដែលដាក់ដោយ Google។ រីឯលក្ខខណ្ឌដែលអាចរកលុយបានគឺ មានចំនួន Subscribers ១ពាន់នាក់ និងចំនួនមើលមាន ៤ពាន់ម៉ោងក្នុង១ឆ្នាំទើបចាប់ផ្តើមអាចរកលុយបាន។ ប្រភពដដែលបានបន្តថា តាមរបាយការណ៍សម្ភាសន៍របស់ពួកគេជាមួយអ្នកធ្វើវីឌីអូ Youtube បាននិយាយថា ជាទូទៅពួកគេអាចរកបានចន្លោះពី ២ដុល្លារ ទៅ ១២ដុល្លារ ក្នុងចំនួនអ្នកមើល ១K ឬ ១,០០០ដង ដែលចំនួននេះជាទិន្នន័យស្រង់ពីបរទេសដោយឡែកសម្រាប់នៅស្រុកខ្មែរ យ៉ាងណានោះក៏មិនទាន់បង្ហាញជាក់លាក់នៅឡើយនោះទេ។ ៣/. Tik Tok បើតាមគណនីហ្វេសប៊ុក Austin Armstrong ដែលរស់នៅក្នុងប្រទេសអូស្រ្ដាលី បានចែករំលែកបទពិសោធន៍ថា តាមរយៈកម្មវិធី «Creativity Program Beta» លោកអាចរកលុយពី TikTok បាន ០.៩៩ដុល្លារ រាល់ពេលដែលមានអ្នកមើលវីឌីអូរបស់លោក ១,០០០ដង។ ក្នុងនោះដើម្បីអាចរកចំណូលវីឌីអូនៅលើ TikTok តាមរយៈកម្មវិធី Creativity Program Beta បាន គឺត្រូវមានគណនី TikTok ដែលមានអ្នកតាមដាន ១០,០០០ Followers និងមានយ៉ាងតិច ១០០,០០០views ក្នុងអំឡុងពេល៣០ថ្ងៃ។ ហើយម្ចាស់គណនីត្រូវមានអាយុចាប់ពី១៨ឆ្នាំឡើងទៅ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T08:22:26.398Z", "category": "ភាពជាអ្នកដឹកនាំ", "views": 15057, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឱកាសការងារ កំពុងរង់ចាំ! ក្រុមហ៊ុនអាកាសចរណ៍កម្ពុជា អង្គរ អ៊ែរ ប្រកាសជ្រើសរើសបុគ្គលិក ៩មុខតំណែងនេះ	https://business-cambodia.com/articles/recruitment-cambodia-angkor-air	ឱកាសល្អបានមកដល់ហើយ សម្រាប់បងប្អូនសិស្សានុសិស្សដែលកំពុងតែមាន ក្តីស្រមៃចង់ធ្វើការនៅក្នុងក្រុមហ៊ុនអាកាសចរណ៍ ព្រោះនៅពេលនេះក្រុមហ៊ុន Cambodia Angkor Air កំពុងតែប្រកាសរើសបុគ្គលិកឱ្យចូលបម្រើការងារនៅមុខតំណែងទាំង៩ ។ នៅក្នុងនោះដែរ ចំពោះមុខតំណែងទាំង៩ ដែលក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ កំពុងជ្រើសរើសនោះមានដូចជា៖ ១.Crew tracker ២.Payment and Admin ៣.Graphics designer ៤.Marketing staff ៥.IT executive ៦.IT develop executive ៧.Legal officer ៨.Sale executive ៩.Commercial staff គូសបញ្ជាក់ថា បេក្ខជនដែលចាប់អារម្មណ៍អាចអញ្ជើញទៅដាក់ពាក្យផ្ទាល់នៅក្រុមហ៊ុនអាកាសចរណ៍ជាតិ កម្ពុជា អង្គរ អ៊ែរ ដែលមានអាស័យដ្ឋាននៅអគារលេខ 206A មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ ឬផ្ញើ CV មកកាន់អ៊ីម៉េល៖ careeroutlook@angkor-air.com ព័ត៌មានបន្ថែមពីការងារ៖ https://www.cambodiaangkorair.com/career ។ព័ត៌មានបន្ថែមសូមទំនាក់ទំនងមកកាន់: ០២៣ ៦៦០ ០០៣៦៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T07:59:35.009Z", "category": "ចាប់ផ្តើមអាជីវកម្ម", "views": 2611, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កាន់តែទំនើប! ក្រុមហ៊ុនបណ្តុះសាច់ក្នុងមន្ទីរពិសោធន៍ UPSIDE Foods ទទួលបានសិទ្ធដាក់លក់សាច់ប្រូតេអ៊ីនហើយ	https://business-cambodia.com/articles/upside-foods-sell-lab-grown-meat	UPSIDE Foods ដែលជាក្រុមហ៊ុនបណ្តុះសាច់ក្នុងមន្ទីរពិសោធន៍ ថ្មីៗនេះបានប្រកាសថាខ្លួនទទួលការយល់ព្រមពីក្រសួងកសិកម្មសហរដ្ឋអាមេរិក (USDA) ដើម្បីចាប់ផ្តើមផលិតកម្មពាណិជ្ជកម្ម និងការលក់សាច់មាន់បណ្តុះ។ នេះបើយោងតាមការឲ្យដឹងពីទីភ្នាក់ងារសារព័ត៌មាន Benzinga ចុះនាថ្ងៃទី០៣ ខែកក្កដា ឆ្នាំ២០២៣។ លោកវេជ្ជបណ្ឌិត Uma Valeti ស្ថាបនិក និងជានាយកប្រតិបត្តិរបស់ UPSIDE Foods បាននិយាយនៅក្នុងសេចក្តីប្រកាសព័ត៌មានមួយយ៉ាងដូច្នេះថា៖ «ខ្ញុំពិតជារំភើបណាស់ក្នុងការចែករំលែកថាសាច់បណ្តុះក្នុងមន្ទីរពិសោធន៍ ឥឡូវនេះអាចដាក់លក់ជូនប្រជាជនហើយ។ វាជាជំហានដ៏ធំមួយឆ្ពោះទៅរកអនាគតប្រកបដោយនិរន្តរភាពជាងមុន ដែលយើងអាចជ្រើសរើសថាគួរហូបសាច់បណ្តុះប្រូតេអ៊ីន ឬសម្លាប់ជីវិតសត្វ»។   យ៉ាងណាមិញ ក្រុមហ៊ុនមិនទាន់បានកំណត់កាលបរិច្ឆេទច្បាស់លាស់ ដាក់លក់ផលិតផលរបស់ខ្លួនលើទីផ្សារនោះទេ។ ប៉ុន្តែ UPSIDE Foods បានប្រកាសពីភាពជាដៃគូជាមួយមេចុងភៅលំដាប់ផ្កាយបី Michelin Dominique Crenn ដើម្បីបើកដំណើរការលក់សាច់មាន់បណ្តុះនៅភោជនីយដ្ឋាន San Francisco Bar Crenn របស់នាងផ្ទាល់តែម្តង។ គួរជម្រាបផងដែរថា UPSIDE Foods គឺជាក្រុមហ៊ុន Unicorn ដែលចាប់ផ្តើមអាជីវកម្មឯកជនមានតម្លៃជាង មួយពាន់លានដុល្លារ។ មិនតែប៉ុណ្ណោះក្រុមហ៊ុននេះត្រូវបានគាំទ្រដោយវិនិយោគិនគីឡូធ្ងន់ជាច្រើនរួមមាន មូលនិធិវិនិយោគ Abu Dhabi Growth Fund មហាសេដ្ឋីជំនួញ Sir Richard Branson ក្រុមហ៊ុន SoftBank Group Corp និងមហាសេដ្ឋីចាស់វស្សា Bill Gates ថែមទៀតផង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T07:29:23.968Z", "category": "ភាពជាអ្នកដឹកនាំ", "views": 1313, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! រដ្ឋាភិបាលប្រកាសបង្កើនប្រាក់ឧបត្ថម្ភជូនស្រ្តីមានផ្ទៃពោះ ៤ក្រុមនេះ រហូតដល់កូនអាយុ២ឆ្នាំ	https://business-cambodia.com/articles/bonus-for-woman-	យោងតាមសេចក្តីប្រកាសរបស់រាជរដ្ឋាភិបាលកម្ពុជានៅថ្ងៃទី ៧ខែ កក្កដា ឆ្នាំ ២០២៣ នេះបានឱ្យថា ចាប់ពីថ្ងៃទី១ ខែ សីហា ឆ្នាំ ២០២៣ នេះតទៅរាជរដ្ឋាភិបាលនឹងដាក់ឱ្យដំណើរការកម្មវិធីឧបត្ថម្ភប្រាក់ជូនស្រ្តីមានផ្ទៃពោះ និងកុមារតូចអាយុក្រោម ២ឆ្នាំ។ ចំពោះការផ្តល់ប្រាក់ឧបត្ថម្ភនេះ រាជរដ្ឋាភិបាលនឹងធ្វើផ្តល់ជូនសម្រាប់ស្រ្តីមានផ្ទៃពោះ ៤ ក្រុម រួមមាន ៖ ស្រ្តីនៃគ្រួសារមានបណ្ណសមធម៌ កម្មករនិយោជិកជាស្រ្តីដែលជាសមាជិក ប.ស.ស មន្ត្រីរាជការ និង មន្ត្រីកម្មសិក្សា មន្ត្រីជាប់កិច្ចសន្យាជាស្រ្តី ដោយការផ្តល់ជូននេះធ្វើក្នុងអំឡុងពេលមានផ្ទៃពោះ ពេលសម្រាល និងក្រោយសម្រាល រហូតដល់កូនអាយុ២ឆ្នាំ ដើម្បីលើកទឹកចិត្តដល់ស្រ្តីមានផ្ទៃពោះ ឱ្យទៅទទួលការប្រឹក្សា និងពិនិត្យផ្ទៃពោះ ព្រមទាំងសម្រាលកូនឱ្យបានសមស្របតាមនិយាមសុខាភិបាល និងប្រកបដោយសុវត្ថិភាពនៅតាមមូលដ្ឋានសុខាភិបាលសាធារណៈ ព្រមទាំងដើម្បីលើកកម្ពស់អាហារូបត្ថមកុមាផងដែរ។ គូសបញ្ជាក់ផងដែរថា ការដំឡើងកម្រិត និង ផ្តល់ការឧបត្ថម្ភបន្ថែមខាងលើនេះ និងចាប់ផ្តើមអនុវត្តចាប់ពីថ្ងៃទី ០១ ខែ សីហា ឆ្នាំ ២០២៣ តទៅ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T06:28:38.304Z", "category": "ព័ត៌មានថ្មីៗ", "views": 401, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឃើញអ្នកខ្លះអួតពីការរកចំណូលលើហ្វេសប៊ុក តើហ្វេសប៊ុកបើកឲ្យពលរដ្ឋខ្មែររកលុយបានមែនអត់?	https://business-cambodia.com/articles/how-to-make-money-from-facebook	បងប្អូនប្រហែលជាធ្លាប់ឃើញអ្នកខ្លះបង្ហាញពីការរកចំណូលលើបណ្ដាញសង្គមហ្វេសប៊ុក ហើយបងប្អូនក៏ប្រហែលជាមិនទាន់ដឹងច្បាស់ថាតើប្រទេសកម្ពុជា ក្រុមហ៊ុនហ្វេសប៊ុកដែលជាបណ្ដាញសង្គមយក្សបើកឲ្យយើងអាចរកលុយលើហ្វេសបានមែនអត់។ ជុំវិញចម្ងល់ខាងលើ បើបងប្អូនចង់ដឹងថាតើហ្វេសប៊ុកពិតជាបើកឲ្យប្រទេសកម្ពុជារកលុយមែនអត់នោះ បងប្អូនអាចចូលទៅកាន់ Google ហើយវាយឃ្លាថា” Facebook country support” បន្ទាប់មកចុចលើឃ្លា” Facebook In-Stream Ads: Country and Language Availability” ។ បន្ទាប់ពីអ្នកចុចលើឃ្លាខាងលើរួចហើយនោះ អាចចុចបន្តលើឃ្លា” In-Stream Ads are available in these countries/territories”  រួចពិនិត្យមើលថាតើឃើញប្រទេសកម្ពុជា( Cambodia) ឬអត់។ ត្រង់នេះបើអ្នករកមិនឃើញ Cambodia ទេនោះមានន័យថាហ្វេសប៊ុកមិនទាន់បើកឲ្យកម្ពុជាយើងរកលុយលើហ្វេសនៅឡើយទេ។ ចំពោះករណីមានអ្នកខ្លះបង្ហោអួតពីការរកលុយលើហ្វេសប៊ុកគឺពួកគាត់ពិតជាអាចធ្វើបានពិតមែន។ ប៉ុន្ដែពួកគាត់ធ្វើបានគឺដោយសារពួកគាត់បង្កើតផេកដោយមានAdmin និងIP នៅក្រៅប្រទេសទើបពួកគាត់អាចរកលុយតាមហ្វេសប៊ុកបាន។ ថ្វីត្បិតមែនហ្វេសប៊ុកមិនបានបើកឲ្យប្រទេសកម្ពុជាអាចរកលុយលើហ្វេសប៊ុកពិតមែនប៉ុន្ដែភាសាខ្មែរគឺត្រូវបានក្រុមហ៊ុនហ្វេសប៊ុកអនុញ្ញាតឲ្យប្រើប្រាស់ក្នុងការរកលុយលើហ្វេសប៊ុកបាន។ ដូច្នេះហើយក្នុងករណនីដែលបានរៀបរាប់នៅកថាខណ្ឌខាងលើគឺបើម្ចាស់ផេកនៅស្រុកខ្មែរតែបានបង្កើតផេកដោយមានAdmin និងIP នៅក្រៅប្រទេសកម្ពុជា ដូច្នេះពួកគាត់នៅកម្ពុជាធ្វើវីដេអូជាភាសាខ្មែរអាចរកលុយលើហ្វេសប៊ុកបាន។  ដូច្នេះសរុបមកក្រុមហ៊ុនហ្វេសបើកមិនទាន់បានបើកផ្លូវឲ្យពលរដ្ឋខ្មែររស់នៅទឹកដីកម្ពុជាអាចរកលុយពីហ្វេសប៊ុកនៅឡើយទេ។ យ៉ាងណាមិញបើយើងចេះប្រើប្រាស់បណ្ដាញសង្គមមួយនេះឲ្យមានប្រយោជន៍នោះអ្នកក៏អាចទាញប្រយោជន៍ពីហ្វេសប៊ុកបានដែរ ដូចជាកសាងហ្វេសប៊ុកផេក ហើយចែករំលែកចំណេះដឹង កសាងកេរ្តិ៍ឈ្មោះឲ្យគេទុកចិត្ត នោះអ្នកក៏អាចផ្សព្វផ្សាយផលិតផលសេវាកម្ម មានអ្នកគាំទ្រច្រើនអ្នកក៏អាចរកលុយពីការផ្សព្វផ្សាយផលិតផលនិងសេវាកម្មលើហ្វេសប៊ុកផេកផងដែរ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T05:54:11.044Z", "category": "ហិរញ្ញវត្ថុ", "views": 1838, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំបូងគេនៅខ្មែរ! កសិដ្ឋាន១កន្លែង កំពុងសំងំចិញ្ចឹមអូទ្រីសជាង៤០០ ក្បាល ដើម្បីទាក់ទាញទេសចរណ៍	https://business-cambodia.com/articles/one-farm-is-raising-more-than-400-austrians	ចំពោះបងប្អូនប្រជាពលរដ្ឋខ្មែរ ដែលបានធ្វើដំណើរកំសាន្តទៅលេងខេត្តព្រះសីហនុ ដើម្បីទៅញាំមឹកអាំង ឬទៅមើលទឹកសមុទ្រដើម្បីបំបាត់ភាពតានតាំង កុំភ្លេចឆ្លៀតចូលលេងតំបន់ទេសចរណ៍មួយកន្លែងទៀតផង គឺកន្លែងចិញ្ចឹមអូទ្រីសជាង ៤០០ក្បាល ដែលមានទីតាំងនៅក្នុងឃុំសម្រង់ ស្រុកព្រៃនប់ ខេត្តព្រះសីហនុ។ ជាក់ស្តែង នៅក្នុងបទសម្ភាសន៍ជាមួយក្រុមការងារចាបក្រហម លោក ឃឹម ស្រង់ ដែលប្រធានគ្រប់គ្រងកសិដ្ឋានចិញ្ចឹមអូទ្រីសនៅខេត្តព្រះសីហនុ បាននិយាយថា មូលហេតុដែលធ្វើឱ្យលោកសម្រេចចិត្តចិញ្ចឹមអូទ្រីសនេះឡើងមក ដោយសារតែនៅអំឡុងឆ្នាំ ២០១៩ ប្រទេសកម្ពុជាគឺផ្ទុះនៅជំងឺកូវីដ១៩ ដែលជាហេតុនាំឱ្យប្រជាជនខ្មែរជាច្រើនបានបាត់បង់ការងារធ្វើ។ ក្រោយពីឃើញពលរដ្ឋត្រូវបាត់បង់ការងារធ្វើ លោកឃឹម ស្រង់ ក៏ចាប់ផ្តើមមកចិញ្ចឹមអូទ្រីសដើម្បីបានផ្តល់ឱកាសការងារឱ្យប្រជាជននៅក្បែរនោះមកធ្វើការដើម្បីបានប្រាក់ចំណូលផ្គត់ផ្គង់គ្រួសារ ចំពោះគោលបំណង១ទៀត គឺលោកមើលឃើញថានៅក្នុងស្រុកយើងពុំសូវមានអ្នកចិញ្ចឹមអូទ្រីសទេ ម្យ៉ាងសត្វនេះជាប្រភេទសត្វកម្របែបនេះលោកមើលឃើញថា ប្រសិនជាអាចចិញ្ចឹមសត្វនេះបានល្អលោកក៏អាចច្នៃវាចេញជាកសិទេសចរណ៍ដើម្បីជាការទាក់ទាញភ្ញៀវទេសចរណ៍ឱ្យមកលេងកំសាន្តខេត្តព្រះសីហនុកាន់តែច្រើនឡើង។ ម្ចាស់កសិដ្ឋានចិញ្ចឹមអូទ្រីស បានបន្តទៀតថា កាលពីដំបូងឡើយកសិដ្ឋារបស់លោកចិញ្ចឹមតែ ១០០ក្បាលប៉ុណ្ណោះ ប៉ុន្តែនាពេលនេះអូទ្រីសមានជាង ៤០០ក្បាលហើយ មិនតែប៉ុណ្ណោះសម្រាប់សត្វអូទ្រីសនេះប្រសិនជាយើងចង់ចិញ្ចឹមលក់ក៏បានដែរ ពីព្រោះវាជាប្រភេទសត្វកម្រហើយមានទីផ្សារខ្លាំងណាស់ សូម្បីតែពងវាក្នុង១គ្រាប់មានតម្លៃពី ២៥ដុល្លារ ទៅ៣០ដុល្លារ ចំណែកឯពូជវាវិញបើអូទ្រីសកាន់តែធំ ហើយយើងចង់លក់ចេញគឺអាចបានក្នុងតម្លៃជិត ២ពាន់ដុល្លារផងដែរ។ បើក្រឡេកមកមើលការចិញ្ចឹមសត្វអូទ្រីសនេះវិញ លោក ឃឹម ស្រង់ បានពន្យល់ថា មិនសូវជាលំបាកចិញ្ចឹមឡើយហើយបើយើងរៀនឆាប់យល់ពីរបៀបមើលជំងឺនឹងរបៀបដាក់ចំណីឱ្យសត្វនេះវិញគឺកាន់តែងាយស្រួល ចំណែកសត្វអូទ្រីសនេះវិញក្នុង១ឆ្នាំគឺពងម្តង ដោយក្នុង១ដងវាអាចពងពីខែ១១ រហូតដល់ខែ ៤ឯណោះ ហើយក្នុង១ក្បាលពងអូទ្រីសនឹងវាអាចពងពី៣០ ទៅ៤០ ក្បាលផងដែរ។ លោក ឃឹម ស្រង់ ដែលប្រធានគ្រប់គ្រងកសិដ្ឋានចិញ្ចឹមអូទ្រីសនៅខេត្តព្រះសីហនុ ការចិញ្ចឹមសត្វអូទ្រីសនេះមិនមែនទាល់តែយើងមានកសិដ្ឋានធំៗទើបអាចចិញ្ចឹមបានឡើយ សម្រាប់អ្នករស់នៅតាមភូមិក៏អាចចិញ្ចឹមបានដូចគ្នាប៉ុន្តែយើងត្រូវតែរៀបទ្រង់ឱ្យបានច្បាស់លាស់ ហើយក្នុងសត្វអូទ្រីស២ក្បាល យើងចំណាយស្មៅត្រឹម ៥គីឡូតែប៉ុណ្ណោះ ហើយបើយើងចេះចិញ្ចឹមបានល្អយើងអាចលក់ពងវាបានដើម្បីបង្កើតចំណូលបន្ថែមទៀតផងដែរ។ យ៉ាងណាមិញ សម្រាប់លោកអ្នកចង់ទៅលេងកសិដ្ឋានចិញ្ចឹមពងអូទ្រីសអាចឆាតទៅផេកផ្ទាល់ដែលមានឈ្មោះថា កសិដ្ឋានចិញ្ចឹមចៀម អូទ្រីស ខេត្តព្រះសីហនុ ឬធ្វ់ការទំនាក់ទំនងទៅកាន់លេខទូរស័ព្ទ 092 877 755 ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T05:21:50.689Z", "category": "ចាប់ផ្តើមអាជីវកម្ម", "views": 643, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឆ្នើមៗដូចគ្នា! មកដឹងពីចំណុចខ្លាំង៣ របស់ភរិយាមហាសេដ្ឋី Mark Zuckgerberg និង មេធំ TikTok	https://business-cambodia.com/articles/facebook-and-tiktok-founder-wife-	អ្នកដែលប្រើប្រាស់កម្មវិធី Facebook និង Tiktok ច្បាស់ជាស្គាល់ហើយនូវមេធំទាំង២រូបដែលបានបង្កើតកម្មវិធីនេះឡើង។ ដោយឡែកចំពោះភរិយារបស់អ្នកទាំង២វិញ គឺសុទ្ធតែជាស្រ្តីឆ្នើមៗដូចគ្នាទៅនឹងស្វាមីដែរ។ ដូច្នេះថ្ងៃនេះយើងសូមលើកយកពីចំណុចខ្លាំង៣ផ្សេងៗពីគ្នារបស់ភរិយាមហាសេដ្ឋីទាំង២រូបនេះ៖ +ចំណុចពិសេស៣ លោកស្រី Vivian Kao ភរិយារបស់ CEO TikTok ដែលអ្នកទាំងពីរបានរៀបការជាមួយគ្នាកាលពី ឆ្នាំ២០១៧ និងមានកូនប្រុសស្រីចំនួន២នាក់ ៖ ១. លោកស្រីពូកែក្នុងការងារ៖ ស្រ្តីវ័យ៣៩ឆ្នាំ កូនកាត់អាមេរិក-តៃវ៉ាន់ រូបនេះគឺវិនិយោគិន ឆ្នើមក្នុងវិស័យហិរញ្ញវត្ថុ បច្ចុប្បន្ននេះលោកស្រីក៏ជានាយកប្រតិបត្តិនៅក្រុមហ៊ុន Sun Hung Kai & Co ដែលជាក្រុមហ៊ុនហិរញ្ញវត្ថុធំមួយ មានមូលដ្ឋាននៅហុងកុង។ ២. លោកស្រីចូលរៀនបានខ្ពស់និងស្រឡាញ់បច្ចេកវិទ្យា៖ លោកស្រីបានទទួលសញ្ញាបត្រផ្នែកសេដ្ឋកិច្ច និងសិក្សាភាសាចិន មុនចូលរៀន សាកលវិទ្យាល័យ Harvard សម្រាប់ថ្នាក់ MBA ក្នុងឆ្នាំ២០១០ទៅទៀត។ លោកស្រីជាក្រុមប្រឹក្សាភិបាលនៃ មហាវិទ្យាល័យ Wellesley ក្នុងរដ្ឋ Massachusetts ។ លោកស្រីនិងស្វាមីលោក  Shou Zi Chew ធ្លាប់ជាបុគ្គលិកនៅក្រុមហ៊ុន Xiaomi ជាមួយគ្នាមុនបានរៀបការក្នុងឆ្នាំ២០១៧។ ៣. លោកស្រីមានទ្រព្យសម្បត្តិផ្ទាល់ខ្លួន៖ លោកស្រីនិងស្វាមីត្រូវបានគេប៉ាន់ស្មានថាមានទ្រព្យសម្បត្តិជាង២០០លាន$ មុខជំនួញនិងទ្រព្យជាច្រើនទៀតនៅក្នុងដៃ ប៉ុន្តែលោកស្រីមានទ្រព្យសម្បត្តិផ្ទាល់ខ្លួនរហូតដល់១០០លានដុល្លារ និងមានមុខជំនួញជារបស់ខ្លួនឯងថែមទៀតផង ។ +ចំណុចពិសេស៣របស់ លោកស្រី Priscilla Chan ភរិយារបស់មេធំ Facebook ដែលអ្នកទាំងពីរបានរៀបការជាមួយគ្នាកាលពីឆ្នាំ២០១២ និងមានកូនស្រីចំនួន៣នាក់ ៖ ១. លោកស្រីជាមនុស្សចូលចិត្តភាពសាមញ្ញ៖ ស្រ្តីវ័យ៣៨ឆ្នាំរូបនេះ មិនឆើតឆាយពេក មិនចូលចិត្តសម្ភារៈថ្លៃ ដែលជាដើមហេតុធ្វើឱ្យ លោក Mark អាចរស់នៅចុះសម្រុងគ្នាជាមួយភរិយាដែលជាកូនកាត់ចិនរូបនេះបាន និងមានទម្លាប់ធ្វើការងារខ្លាំងដូចគ្នា។ ២. លោកស្រីជាមនុស្សតស៊ូ៖ កាលពីក្មេងនៅពេលដែលគ្រួសារលោកស្រីរត់ភៀសខ្លួនចូលទៅអាមេរិកដំបូងគ្រួសារលោកស្រីក្រណាស់ហើយនៅក្នុងគ្រួសារគ្មាននរណាម្នាក់អាចនិយាយភាសាអង់គ្លេសបាននោះទេ។ ប៉ុន្តែលោកស្រីជាមនុស្សតែម្នាក់ដែលតស៊ូរៀនរហូតបានក្លាយជាគ្រូពេទ្យ និងបានចូលរៀននៅសកលវិទ្យាល័យ Harvard ដូចជាស្វាមីលោកស្រីដែរ។ ៣. លោកស្រីពូកែធ្វើទំនាក់ទំនង៖ កាលពីជួប Mark ដំបូងនៅសកលវិទ្យាល័យ លោកស្រីមានអាប្បកិរិយាល្អ ដែលធ្វើឱ្យកម្លោះ Mark ដកចិត្តមិនរួចនោះទេ ស៊ូមិនធ្វើការងារសាលាទាំងអស់ ឱ្យតែបានជួបលោកស្រី ហើយកាលពីបង្កើតហ្វេកប៊ុកលោកស្រីគឺជាអតិថិជនដំបូងដែលគាំទ្រជំនួញក្មេងខ្ចីរបស់ Mark Zuckgerberg ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T05:07:46.542Z", "category": "ភាពជាអ្នកដឹកនាំ", "views": 750, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កូនខ្មែរពូកែណាស់! យុវជន១ក្រុមបង្កើតប្រព័ន្ធស្រោចដំណាំថ្មី បញ្ជាតែតាមទូរស័ព្ទដៃ មិនហត់ទៅស្រោចផ្ទាល់	https://business-cambodia.com/articles/cam-science	ចេញពីស្នាដៃយុវជនខ្មែរមួយក្រុម ដែលមានមួយចំនួនជានិស្សិត និងខ្លះទៀតជាអ្នកធ្វើការ បានចំណាយពេលធ្វើប្រព័ន្ធស្រោចស្រពដំណាំឆ្លាតវៃឈ្មោះ CAM-Smart Irrigation  តាមលក្ខណ:បច្ចេកទេសនិងគំនិតច្នៃប្រឌិតពិសេស ដើម្បីសម្រួលដល់ការធ្វើកសិកម្មរបស់ប្រជាកសិករ ដោយមិនចាំបាច់ចំណាយពេលវេលា ឬកម្លាំងច្រើន ទៅលើការស្រោចដំណាំតាមបែបប្រពៃណីដូចមុនទៀតឡើយ ពោលគឺអាចប្រើប្រព័ន្ធបញ្ជាឱ្យស្រោចដំណាំគ្រប់ប្រភេទពីចម្ងាយបាន តាមរយ:ទូរស័ព្ទដៃ ពីគ្រប់ទីកន្លែង។ នៅក្នុងកិច្ចសម្ភាសន៍ជាមួយក្រុមការងារ Business Cambodia កញ្ញា នាក់ សុខគីម សហស្ថាបនិក និងជានាយកប្រតិបត្តិរបស់ CAM-Science បានឱ្យដឹងថា “CAM-Smart Irrigation ជាឧបករណ៍ស្រោចស្រពដំណាំឆ្លាតវៃ ដែលមានសមត្ថភាពជួយអោយលោកអ្នកអាចបញ្ជាទឹក បិទ/បើក កំណត់ពេលវេលាស្រោចស្រពបានពីចម្ងាយតាមរយ:ការបញ្ជាក្នុងកម្មវិធីទូរសព្ទដៃ ដោយមិនចាំបាច់ចំណាយពេលមកធ្វើការស្រោចដំណាំដល់ចម្ការ ឬសួនដំណាំរបស់អ្នកផ្ទាល់នោះទេ។” កញ្ញាបានបន្តថា “ការបង្កើតប្រព័ន្ធនេះឡើង គឺនៅក្នុងគោលបំណងជួយសម្រួលទៅដល់របៀបធ្វើកសិកម្ម ដោយប្រើបច្ចេកវិទ្យាមកជំនួសកម្លាំងមនុស្ស ពោលគឺធ្វើយ៉ាងណាឱ្យប្រជាកសិករមានភាពងាយស្រួលជាងមុន នៅក្នុងការថែទាំដំណាំរបស់ពួកគាត់។ គិតមកត្រឹមពេលនេះដែរ CAM-Science បានបំពាក់ប្រព័ន្ធស្រោចស្រពដំណាំឆ្លាតវៃនេះជិត១០កន្លែងហើយ ទាំងនៅក្នុងរាជធានីភ្នំពេញ និងខេត្តកណ្ដាល។” សម្រាប់ការសម្រោចស្រពដំណាំដោយប្រើប្រាស់ឧបករណ៍ CAM-Smart Irrigation គឺប្រជាកសិករអាចបញ្ជាទឹក និងកំណត់ពេលវេលាជាក់លាក់ណាមួយ ដើម្បីស្រោចដំណាំបាន តាមរយ:កម្មវិធីដែលមាននៅលើទូរស័ព្ទដៃ។ សម្រាប់ប្រពន្ធនេះដែរ ក្រុមនិស្សិតមកពី CAM-Science ក៏បានយកទៅប្រកួតប្រជែងក្នុងកម្មវិធីជាច្រើន ដោយទទួលបាននូវមេដាយមាស និងពាន់រង្វាន់ចំណាត់ថ្នាក់លេខ១ជាហូរហែផងដែរ។ គូសបញ្ជាក់ថាប្រសិនបើបងប្អូនមានចំណាប់អារម្មណ៍ សូមទំនាក់ទំនងមកកាន់ក្រុមការងាររបស់CAM-Science ផ្ទាល់តាមរយ:លេខ 0962129601 /068892207 ឬឆាតចូលផេកផ្ទាល់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T04:07:15.125Z", "category": "ចាប់ផ្តើមអាជីវកម្ម", "views": 1052, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ជិះចូលទឹកបានជម្រៅ 800 មីលីម៉ែត្រ! តោះមកដឹងតម្លៃរថយន្ត ISUZU D-Max ដែលកំពុងនិយមបំផុត ក្នុងរដូវភ្លៀង	https://business-cambodia.com/articles/isuzu-d-max-price	សម្រាប់ប្រិយមិត្តដែលមានឡានរួចហើយ ប៉ុន្តែពិបាកធ្វើដំណើរពេលមានភ្លៀងធ្លាក់ខ្លាំង និងបងប្អូនចង់ទិញឡានដែលអាចបើកបរក្នុងជម្រៅទឹកជ្រៅបាន ពេលនេះក្រុមហ៊ុនផលិតរថយន្តជប៉ុន ISUZU បានបង្ហាញរថយន្ត ISUZU D-Max V-Cross Full Option ថ្មីហើយ។ ដោយម៉ូឌែលនេះអាចជិះចូលទឹកបានក្នុងជម្រៅ ៨០០ ម.ម ដោយមិនមានបញ្ហា ខណៈតម្លៃត្រឹម ៥៣ ៩០០ ដុល្លារប៉ុណ្ណោះ។ យោងតាមផេកផ្លូវការរបស់ Isuzu Cambodia កាលពីពេលថ្មីៗនេះបានជម្រាបឱ្យដឹងថា ISUZU D-Max បានត្រៀមខ្លួនរួចជាស្រេចក្នុងការឆ្លងកាត់ជម្រៅទឹករហូតដល់ ៨០០ មីលីម៉ែត្រ។ ISUZU D-Max នឹងក្លាយជាជម្រើសដ៏ល្អបំផុតរបស់លោកអ្នក ទោះបីជាមានភ្លៀងលិចផ្លូវក៏មិនមែនជាឧបសគ្គសម្រាប់លោកអ្នកទៀតឡើយក្នុងការត្រលប់ទៅផ្ទះវិញ។ ទន្ទឹមនិងនេះដែរមិនថាមានភ្លៀងធ្លាក់ខ្លាំង ឬចុះអព្ទ ISUZU D-Max នៅតែផ្តល់នូវការបើកបរប្រកបដោយសុត្ថិភាពជូនលោកអ្នកជាមួយ។ ដោលក្ខណៈពិសេសមានដូចជា៖ - SUPERIOR BRAKING SYSTEM: ABS, BA, BOS, TSC, ESC ប្រព័ន្ធហ្វ្រាំងផ្ដល់សុវត្ថិភាពខ្ពស់ជាងមុន ជួយទប់លំនឹង ការពាររអិល ហ្វ្រាំងឌីសធំជាងមុនធានាជាន់ឱ្យរថយន្តឈប់ភ្លាមៗតាមតម្រូវការ។ - REAR FOG LIGHT LED: ភ្លើងកាត់អ័ព្ទនៅខាងក្រោយភ្លឺខ្លាំង ធ្វើអោយអ្នកដែលបើកបរពីក្រោយអាចដឹងច្បាស់ថាមានរថយន្តរបស់យើងនៅខាងមុខ។ គួរជម្រាបផងដែរថា សម្រាប់ការចាប់អារម្មណ៍ចង់ដឹងដឹងពត៌មានលំអិត បងប្អូនអាចទាក់ទងតាមរយៈលេខទូរស័ព្ទ 023 900 798 / 077 66 88 99 ឬតាមរយៈផេកផ្លូវការ Isuzu Cambodia៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T03:24:33.495Z", "category": "កំពូលអ្នកលក់", "views": 1483, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ប្លែកមែន! បុរសខ្មែរម្នាក់ ប្រើពេល៣០ឆ្នាំសន្សំលុយ ដើម្បីសង់ផ្ទះជាយន្តហោះ ល្បីដល់សារព័ត៌មានបរទេស	https://business-cambodia.com/articles/chrach-pov-build-a-house-like-plane	បុរសជនជាតិខ្មែរម្នាក់ ប្រើពេល៣០ឆ្នាំសន្សំលុយ ដើម្បីសង់ផ្ទះចេញជារូបរាងយន្តហោះ ក្នុងគោលបំណងតែមួយគត់គឺចង់សម្រេចក្តីសុបិនហោះហើរពេញមួយជីវិត។ នេះបើតាមការឲ្យដឹងពីទីភ្នាក់ងារសារព័ត៌មាន The U.S. Sun ចុះនាថ្ងៃទី០២ ខែកក្កដា ឆ្នាំ២០២៣។ លោក ច្រេស ពៅ ដែលមានទីកន្លែងកំណើតក្នុងខេត្តសៀមរាប បានសាងសង់ផ្ទះមួយខ្នងយកគំរូតាមយន្តហោះដោយមានរចនាបទដូចតួយន្តហោះទាំងស្រុង។ សំណង់បេតុងដែលមានម៉ាស៊ីនចំហេះ ស្លាប និងតួកន្ទុយនេះ មានកម្ពស់៦ម៉ែត្រ (១៩.៦៩ ហ្វីត)ពីដី មានបន្ទប់គេងពីរ និងបន្ទប់ទឹកមួយ។ បើគិតមកទល់នឹងពេលនេះ បុរស៤៣ឆ្នាំខាងលើ បានចំណាយទឹកប្រាក់អស់ប្រហែលពីរម៉ឺនដុល្លារហើយសម្រាប់ដំណាក់កាលសាងសង់លើគម្រោងនេះ។ លោកបានលើកឡើងទាំងរំជួលចិត្តយ៉ាងដូច្នេះថា៖ «ខ្ញុំរំភើបណាស់ដែលខ្ញុំអាចសម្រេចក្តីសុបិនរបស់ខ្លួនឯងបាន ទោះពេលនេះវាមិនទាន់សម្រេច ១០០%ក៏ដោយ»។ ក្នុងនោះ បុរសពោះម៉ាយកូន៣ ដែលជាអតីតជាងសំណង់ជិត៣០ឆ្នាំ និងបច្ចុប្បន្នជាអ្នកលក់ផលិតផលរូបនេះក៏គ្រោងសាងសង់ហាងកាហ្វេមួយនៅក្បែរផ្ទះនេះផងដែរ ហើយនៅតែចិញ្ចឹមចិត្តសង្ឃឹមថាខ្លួននឹងអាចឡើងជិះយន្តហោះពិតប្រាកដនៅថ្ងៃណាមួយ បើទោះបីជាលោកសារភាពថាមានភាពភ័យខ្លាចក្នុងកាហោះហើរលើអាកាសពិតក៏ដោយ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T03:23:01.034Z", "category": "ភាពជាអ្នកដឹកនាំ", "views": 477, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រសួងធនធានទឹកចេញបញ្ជាក់ពីស្ថានភាពអាកាសធាតុនៅកម្ពុជារយៈពេល ១ សប្ដាហ៍ខាងមុខ	https://business-cambodia.com/articles/rain-one-week-in-this-area	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមនៅព្រឹកថ្ងៃទី០៤ ខែកក្កដា ឆ្នាំ២០២៣  បានឱ្យដឹងថាចាប់ពីថ្ងៃទី ០៥ ដល់ថ្ងៃទី ១១ ខែ កក្កដា ឆ្នាំ ២០២៣ ខាងមុខនេះ កម្ពុជានឹងទទួលឥទ្ធិពលពីប្រព័ន្ធសម្ពាធទាបគួរផ្សំនិងខ្យល់មូសុងនិរតីកម្រិតខ្សោយ ដែលស្ថានភាពបែបនេះនឹងធ្វើឱ្យតំបន់មួយចំនួនរបស់កម្ពុជាជួបនូវស្ថានភាពដូចជា៖ ១. តំបន់ទំនាបកណ្តាល តំបន់នេះនឹងមានសីតុណ្ហភាពអប្បបរមាមានពី ២៤-២៦°C សីតុណ្ហភាពអតិបរមាមានពី ៣៤-៣៦°C។ ជាមួយគ្នានេះ អាចមានភ្លៀងធ្លាក់ក្នុងកម្រិតពីខ្សោយទៅតិចតួច និងមធ្យមដោយផ្នែកខ្លះលាយឡំដោយផ្គរ រន្ទះនិងខ្យល់កន្ត្រាក់ ។ ២. តំបន់ខ្ពង់រាប រីឯតំបន់នេះវិញនឹងមានសីតុណ្ហភាពអប្បបរមាមានពី ២៤-២៦°C សីតុណ្ហភាពអតិបរមា មានពី ៣៣-៣៥°C នឹងអាចមានភ្លៀងធ្លាក់ក្នុងកម្រិតពីខ្សោយទៅតិចតួច និងមធ្យមដោយផ្នែកខ្លះលាយឡំដោយផ្គរ រន្ទះនិងខ្យល់កន្ត្រាក់ ។ ៣. តំបន់មាត់សមុទ្រ ចំពោះតំបន់ចុងក្រោយនេះនឹងមានសីតុណ្ហភាពអប្បបរមាមានពី ២៥-២៧°C សីតុណ្ហភាពអតិបរមា មានពី ៣២-៣៤°C ជាមួយគ្នានេះអាចមានភ្លៀងធ្លាក់ក្នុងកម្រិតខ្សោយទៅមធ្យម លាយឡំដោយផ្គរ រន្ទះ និងខ្យល់កន្ត្រាក់៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-07-04T02:17:13.574Z", "category": "ព័ត៌មានថ្មីៗ", "views": 1062, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ទៅឱ្យបានមុនគេ! ហាង JanSport នៅផ្សារទំនើប អ៊ីអន១ ប្រកាសលក់កាតាបបញ្ចុះតម្លៃ ត្រឹម 1$ 1$	https://business-cambodia.com/articles/jan-sport-sale-one-dollor	ទៅមុនបានមុន!! ជាឱកាសដ៏ល្អមួយសម្រាប់ប្រិយមិត្តដែលមានបំណងចង់ទិញការតាបថ្មី ឬម៉ាក់ៗចង់ប្តូរកាតាបឱ្យកូនៗជាទីស្រលាញ់ ពេលនេះហាង JanSport នៅផ្សារទំនើប អ៊ីអន១ ប្រកាសលក់កាតាបបញ្ចុះតម្លៃមិនធ្លាប់មាន ជាមួយកាតាបជាច្រើនម៉ូតច្រើនពណ៌ ងាយស្រួលជ្រើសរើស មកតម្លៃត្រឹមមួយដុល្លារៗតែប៉ុណ្ណោះ។ យោងតាមផេកផ្លូវការ SneakPack កាលពីពេលថ្មីៗនេះបានឱ្យដឹងថា បងប្អូនអាច រកកាតាបJanSport គ្រប់ម៉ូត គ្រប់ពណ៍បាន ទៅលើកាតាបទី២ នៅផ្សារទំនើប អ៊ីអន១  ជាន់ទី១ ដោយមានការផ្តល់ជូនយ៉ាងពិសេស ត្រឹមតែ ១ដុល្លារ តែប៉ុណ្ណោះ សូមរួសរាន់ឡើងណា កុំឱ្យឱកាសល្អនេះកន្លងផុតទៅ ហើយប្រយ័ត្នអស់ម៉ូតត្រូវចិត្តណា។ គួរជម្រាបផងដែរថា ការផ្តល់ជូននេះសម្រាប់ឥវ៉ាន់ទីពីប៉ុណ្ណោះ ( Only Second item) ចាប់ពីថ្ងៃផ្សាយដំណឹងនេះរហូតដល់ថ្ងៃទី ៧ ខែកក្កដា ឆ្នាំ២០២៣ នៅផ្សារទំនើប អ៊ីអនមល ភ្នំពេញ (ជាន់ផ្ទាល់ដី) ហើយសម្រាប់តែការមកផ្ទាល់តែប៉ុណ្ណោះនៅចាំអីទៀត៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T10:51:58.180Z", "category": "កំពូលអ្នកលក់", "views": 36220, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនធម្មតា! គូស្នេហ៍វ័យខ្ទង់៣០ឆ្នាំ ដោះបំណុលជាង១១ម៉ឺន$ ត្រឹមពេល២ឆ្នាំ ជាមួយគន្លឹះបង្កើនលុយពិសេសទាំងនេះ	https://business-cambodia.com/articles/a-couple-shares-tips-to-pay-off-debt	ស្របពេលដែលមានមនុស្សជាច្រើនកំពុងជាប់គាំងជាមួយនឹងបញ្ហាបំណុល ដកខ្លួនស្ទើរតែមិនរួច ប្ដីប្រពន្ធ លោក Anthony Hartzog និងអ្នកស្រី Jhanika Hartzog បែរជាអាចដោះបំណុលអស់ជាង ១១ម៉ឺនដុល្លារ ត្រឹមរយៈពេលតែ២ឆ្នាំ និងសល់លុយលែងជួបបញ្ហាហិរញ្ញវត្ថុថែមទៀតផង។ បើតាមការចុះផ្សាយរបស់ Good Morning America បានឱ្យដឹងថា ដើម្បីអាចឈានជើងចេញពីបំណុលបានលឿន និងលែងធ្លាក់ក្នុងបញ្ហាលុយកាក់តទៅទៀត ប្ដីប្រពន្ធមួយគូនេះបានប្រើគន្លឹះធំៗ ៣គឺ៖ ១. សរុបការចំណាយ៖ ជំហានដំបូងអ្នកទាំងពីរ បានចាប់ផ្ដើមពីការគណនារាល់ការចំណាយទាំងអស់ដែលពួកគាត់មាន។ គាត់សរុបទាំងថ្លៃបំណុលទាំងអស់ដែលខ្លួនមាន ប្រាក់ត្រូវបង់ប្រចាំខែ ព្រមទាំងចំណាយចាំបាច់ដែលត្រូវចាយរាល់ខែ។ បន្ទាប់ពីសរសេចុះរាល់តម្រូវការចំណាយដែលមានរួចហើយ អ្នកទាំងពីរក៏បានបូកសរុបតួលេខទាំងអស់នោះបញ្ចូលគ្នា ឱ្យក្លាយជាប្រាក់ចំណាយគោលប្រចាំខែ។ ក្រោយពីសរុបរួចពួកគាត់ក៏រកឃើញថា តួលេខចំណាយនោះខ្ពស់ខ្លាំងណាស់ ចំណូលដែលពួកគាត់រកបានពីការងារពេញម៉ោងមិនអាចទប់ទល់នឹងចំណាយនោះបានឈ្នះឡើយ។ ដូច្នេះហើយអ្នកទាំងពីរក៏ព្យាយាមកាត់បន្ថយរបស់ណាដែលអាចកាត់បានដើម្បីបង្រួមការចំណាយឱ្យនៅទាបជាងមុន។ ២. រកផ្លូវបង្កើតលុយ៖ បើទោះបីជាកាត់ការចំណាយអស់ខ្លះក៏នៅតែមិនទាន់គ្រប់គ្រាន់ ដូច្នេះផ្លូវបន្ទាប់របស់ពួកគាត់គឺរកផ្លូវបង្កើនចំណូល ឱ្យបានច្រើនតាមដែលអាចធ្វើទៅបាន។ ជាក់ស្ដែងគូស្នេហ៍មួយគូនេះមានការងារពេញម៉ោងរៀងៗខ្លួនរួចហើយ ហេតុនេះពួកគាត់ត្រូវរកអ្វីធ្វើបន្ថែមទៀតដើម្បីបានលុយពីលើប្រាក់ខែ។ ដោយសារតែពួកគាត់ជាមនុស្សចូលចិត្តហាត់ប្រាណស្រាប់ អ្នកទាំងពីរក៏បានដាក់ពាក្យធ្វើគ្រូបង្វឹកនៅកន្លែងហាត់ប្រាណមួយ។ ធ្វើបែបនេះពួកគាត់បានទាំងចំណូលបន្ថែម ព្រមទាំងបានហាត់ប្រាណជាប្រចាំដោយមិនចាំបាច់ចំណាយថ្លៃបង់សេវាកន្លែងហាត់ប្រាណ។ បានទាំងចំណូល កាត់បន្ថយទាំងចំណាយ។ ក្រោយមកទៀតពួកគាត់ក៏សម្រេចចិត្តរួមគ្នាបើកសេវាកម្មសម្អាតផ្ទាល់ខ្លួន រកប្រាក់បន្ថែមមួយច្រកទៀត។ ក្រៅពីនោះគាត់ក៏ព្យាយាមរកផ្លូវផ្សេងៗទៀត ឱ្យតែទាញចំណូលបានគឺពួកគាត់ចាប់ឱកាសមិនឱ្យរំលងឡើយ។ អ្នកស្រី Hartzog បាននិយាយថា «ជាក់ស្ដែងពួកយើងរៀងហត់បន្តិច តែយ៉ាងហោចណាស់ យើងបានសម្រេចចិត្តជ្រើសរើសបង្កើតមុខរបរ ក៏ដូចជាការងារដែលយើងចូលចិត្តធ្វើស្រាប់ ទើបបានជាទោះធ្វើច្រើនយ៉ាងណាក៏យើងមិនសូវធុញថប់ អ្វីដែលសំខាន់វាអាចរកលុយបាន និងជួយយើងឱ្យឆាប់អស់បំណុល»។ ៣. រក្សាទម្លាប់៖ ជំហានចុងក្រោយនិងសំខាន់បំផុតដែលអ្នកទាំងពីរ តាំងចិត្តធ្វើជាដាច់ខាតនោះគឺ ការរក្សាទម្លាប់ល្អៗទាក់ទងនឹងលុយ។ បើទោះបីជាដោះបំណុលគេរួចអស់ ក៏ពួកគាត់មិនបានផ្លាស់ប្ដូរការចាយវាយដែរ។ ពួកគាត់នៅតែបន្តតាមដានការចំណាយ និងរកផ្លូវបង្កើតចំណូលជានិច្ច រហូតដល់ក្រោយពីអស់បំណុល គូស្នេហ៍មួយគូនេះ ក៏មានលទ្ធភាពទិញឡានល្អមួយគ្រឿងជិះ ដោយមិនធ្លាក់ក្នុងការបង់រំលស់វ័ណ្ឌកទៀតឡើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T10:26:46.601Z", "category": "ហិរញ្ញវត្ថុ", "views": 1615, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
លឿនហើយលែងស្ទះ! ឡានហោះតម្លៃ៣០ម៉ឺន$ធ្វើតេស្ដជោគជ័យទទួលសញ្ញាបត្រពីអាកាសចរស៊ីវិល	https://business-cambodia.com/articles/us-flying-cars-in-usa	បងប្អូនប្រហែលជាធ្លាប់ស្រមៃគិតថាផ្លូវស្ទះបើរថយន្តរបស់អ្នកអាចហោះបានមិនដឹងជាល្អយ៉ាងណា តែពេលនេះក្រុមហ៊ុនមួយរបស់សហរដ្ឋអាមេរិកបានផលិតឡានអគ្គិសនីហោះក៏បានបើកលើផ្លូវក៏បាននិងអាចហោះហើរលើផ្លូវអាកាសបានទៀតផង។ តាមការចុះផ្សាយរបស់Business Insider បានឲ្យដឹងថារថយន្តហោះដែលដើរដោយថាមពលអគ្គិសនីទាំងស្រុងមានតម្លៃ៣០ម៉ឺនដុល្លារទើបតែឈ្នះការអនុញ្ញាតឲ្យធ្វើតេស្ដពីការធ្វើដំណើរទាំងលើផ្លូវអាកាសនិងផ្លូវថ្នល់។ រថយន្តដែលឈ្នះការអនុញ្ញាតក្នុងការធ្វើតេស្ដក្នុងការហោះហើរលើអាកាសនិងលើផ្លូវថ្នល់នេះគឺត្រូវបានផលិតឡើងដោយក្រុមហ៊ុន Alef Aeronautics ដែលមានមូលដ្ឋាននៅរដ្ឋកាលីហ្វញ៉ា សហរដ្ឋអាមេរិក។ ហើយបើយោងតាមសេចក្ដីប្រកាសព័ត៌មានរបស់ក្រុមហ៊ុននេះផ្ទាល់បានឲ្យដឹងថាក្រុមហ៊ុនបានទទួលសញ្ញាបត្រអាកាសចរពិសេសពីសហព័ន្ធរដ្ឋបាលអាកាសចរស៊ីវិលដែលហៅកាត់ថាFAA របស់អាមេរិកសម្រាប់ម៉ូដែលAរបស់ខ្លួន។   ឡានហោះអគ្គិសនីគឺជារថយន្តហោះដំបូងដែលត្រូវបានអនុញ្ញាតឲ្យធ្វើតេស្ដ។ រថយន្តហោះនេះត្រូវបានគាំទ្រដោយក្រុមហ៊ុនSpaceX របស់សេដ្ឋីElon Musk។ បើតាមការលើកឡើងរបស់លោក Jim Dukhovny នាយកប្រតិបត្តិក្រុមហ៊ុនAlef បានឲ្យដឹងថា” រថយន្តនេះនឹងជួយឲ្យយើងទទួលបាននូវបរិស្ថានស្អាតគ្មានការបំពុលដោយផ្សែងរថយន្ត ធ្វើដំណើរលឿនជាងមុន ហើយជួយសន្សំសំចៃពេលវេលាពោលគឺវាជាជំហានតូចសម្រាប់យន្តហោះ ប៉ុន្ដែវាជាជំហានធំសម្រាប់រថយន្ត"។  លក្ខណៈពិសេសរបស់រថយន្តនេះគឺក្រុមហ៊ុនមានបំណងរចនាវាឡើងដោយមានសមត្ថភាពបើកបរលើផ្លូវថ្នល់ហើយអាចចតជាលក្ខណៈផ្ងារខ្លួនទៀតផង។ ចំពោះល្បឿនវិញ វាអាចបើកបរលើផ្លូវថ្នល់ក្នុងល្បឿន២០០គីឡូម៉ែត្រក្នុងមួយម៉ោង ចំណែកហោះហើរលើអាកាសវាអាចហោះបាន១១០គីឡូម៉ែត្រក្នុងមួយម៉ោង។   សម្រាប់អ្នកដែលចាប់អារម្មណ៍ចង់ទិញពួកគាត់អាចដាក់លុយ១៥០ដុល្លារដើម្បីបានចូលជួរបញ្ជាទិញតែបើដាក់លុយ១,៥០០ដុល្លារនឹងមានអាទិភាពបញ្ជាទិញខ្ពស់ពេលក្រុមហ៊ុនបញ្ចេញឡាននេះលក់ជាផ្លូវការលើទីផ្សារ។ មកដល់ពេលនេះមានមនុស្សចំនួន៤៤០នាក់បានបង់លុយដើម្បីមានឱកាសកក់ ហើយលោក  Dukhovny បានឲ្យដឹងថាអតិថិជនរំពឹងថានឹងបានឃើញឡានហោះលើអាកាសនេះនៅត្រឹមឆ្នាំ២០២៥ខាងមុខនេះ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T09:58:44.910Z", "category": "ហិរញ្ញវត្ថុ", "views": 674, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រើ Telegram យូរហើយ មានដឹងអត់ថា អ្នកណាបង្កើត App ១នេះ ហើយក្រុមហ៊ុនរកលុយបានតាមណា?	https://business-cambodia.com/articles/telegram-company-income-and-profit	Telegram ជាកម្មវិធីផ្ញើសារប្រកួតប្រជែងទីផ្សារជាមួយ Facebook និង Messager ដែលបានបង្កើតឡើងដោយលោក Pavel Durov  ជាមហាសេដ្ឋីជនជាតិរុស្ស៊ី។ នៅឆ្នាំ២០១៣ លោក Pavel Durov ដែលកំពុងកាន់តំណែងជា CEO នៅក្រុមហ៊ុន Vkontakte ជាបណ្ដាញសង្គមដ៏ធំបំផុតប្រចាំប្រទេសរុស្ស៊ី បានជួបបញ្ហាប៉ះទង្គិចជាមួយរដ្ឋាភិបាល ក្រោយលោកបដិសេធមិនព្រមប្រគល់ទិន្នន័យសម្ងាត់របស់អ្នកប្រើប្រាស់កម្មវិធី Vkontakte នៅអ៊ុយក្រែន ឱ្យទៅភ្នាក់ងាររុស្ស៊ី។ ក្រោយរងសម្ពោធពីរដ្ឋាភិបាល ក្នុងឆ្នាំ២០១៣នោះដដែល លោកបានចាប់ផ្ដើមបង្កើតកម្មវិធី Telegram នេះឡើងដែលផ្ដោតលើភាពលឿនរហ័ស សុវត្ថិភាព និងមានភាពសប្បាយរីករាយ ប្រើប្រាស់ដោយឥតគិតថ្លៃរហូតអាចទាញអ្នកប្រើប្រាស់យ៉ាងទូលំទូលាយ។ ជាការពិតណាស់បងប្អូនខ្មែរយើងដែលប្រើប្រាស់កម្មវិធី Telegram រាល់ថ្ងៃប្រហែលជាភាគច្រើនមិនដែលអស់ថ្លៃក្នុងការបង់សេវាប្រើប្រាស់ឱ្យកម្មវិធីមួយនេះទេ អស់តែថ្លៃបញ្ចូលកាតទូរស័ព្ទប៉ុណ្ណោះ ចុះមានដឹងទេថាកម្មវិធីនេះរកចំណូលពីណាបើមិនឃើញលក់ពាណិជ្ជកម្ម មិនគិតលុយពីអ្នកប្រើប្រាស់ផងនោះ? Telegram មានមុខងារ១ដើម្បីរកប្រាក់ចំណេញដែលហៅថា Premium ដែលលក់នូវមុខងារខុសពីអ្នកប្រើប្រាស់ធម្មតាឱ្យទៅអ្នកដែលបានបង់ប្រាក់ ដែលមានដូចជា៖ ១. អាចផ្ទុកឯកសាររហូតដល់ 4GB ខណៈពេលដែលអ្នកប្រើប្រាស់ធម្មតាអាចផ្ទុកបានត្រឹមតែ 2GB ប៉ុណ្ណោះ ២. ល្បឿនទាញយកលឿនជាងមុន ដោយសារអ្នកបង់ប្រាក់នឹងមានអាទិភាពខ្ពស់ក្នុងការទាញយកឯកសារក្រៅពី Telegram ៣. មុខងារ Convert Voice Messages អាចបម្លែងពីសារជាសំឡេងទៅជាតួអក្សរ ៤. មិនមានផ្ទាំងផ្សាយពាណិជ្ជកម្ម ពេលប្រើកម្មវិធី ៥. Unique reactions ក្រៅពី emoji reaction ចំនួន១៦ ដែល Telegram ផ្ដល់ឱ្យប្រើប្រាស់ផ្ទាល់ខ្លួនបាន ៦. ស្ទីគ័រពិសេស ដែលនឹងទទួលបានការអាប់ដេតថ្មីៗរៀងរាល់ខែ ដែលអ្នកមិនបង់ថ្លៃមិនអាចប្រើស្ទីគ័រនោះបានទេ។ យ៉ាងណាមិញអំឡុងឆ្នាំ២០២០ ប្រភពមួយបានរាយការណ៍ថាក្រុមហ៊ុននេះមិនបានរកប្រាក់ចំណេញទាល់តែសោះពីសេវាកម្ម App របស់ខ្លួន ព្រោះស្ថាបនិករបស់ពួកគេជឿជាក់លើការផ្តល់ឱ្យកម្មវិធីមានការផ្ញើសាររហ័សនិងងាយស្រួលជាង ការរកប្រាក់ចំណេញ ខណៈគិតត្រឹមខែមករាឆ្នាំ២០២៣ ក្រុមហ៊ុនអាចរកចំណូលបាន១.២លានដុល្លារ។ ក្រុមហ៊ុន Telegram នេះមានតម្លៃ៣០ពាន់លានដុល្លារ ដែលមានអ្នកប្រើប្រាស់ជាង ៧០០លាននាក់ ក្នុង១៥៥ប្រទេសនៅជុំវិញពិភពលោក។ គួរជម្រាបផងដែរថាក្រោយពីការភៀសខ្លួនពីប្រទេសរុស្សុីហើយនាពេលបច្ចុប្បន្ននេះស្ថាបនិកវ័យ៣៩ ដែលបានបង្កើតកម្មវិធីនេះឡើងកំពុងសម្ងំរស់នៅប្រទេសអារ៉ាប់រួម ជាក្លាយជាសេដ្ឋីដែលមានទ្រព្យ១១.៥ពាន់លានដុល្លារនិងមានជំនួញជាច្រើនទៀត ក្រៅពីការកាន់កាប់ក្រុមហ៊ុន Telegram ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T09:50:48.271Z", "category": "ភាពជាអ្នកដឹកនាំ", "views": 2399, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ម្ចាស់អាជីវកម្មអចលនទ្រព្យនៅវៀតណាម កំពុងដាក់លក់គម្រោងក្នុងតម្លៃធូរថ្លៃ ដើម្បីយកប្រាក់ដោះបំណុល	https://business-cambodia.com/articles/real-estate-debt-settlement-season	ម្ចាស់អាជីវកម្មអចលនៈទ្រព្យជាច្រើននៅក្នុងប្រទេសវៀតណាមត្រូវប្រជែងគ្នាដាក់លក់គម្រោងក្នុងតម្លៃថោក ដើម្បីមានលុយសងបំណុល។ នេះបើតាមការចុះផ្សាយរបស់សារព័ត៌មាន vnExpress នាថ្ងៃទី០៣ ខែកក្កដា ឆ្នាំ២០២៣នេះ។ យោងតាមប្រភពខាងលើ ប្រធានក្រុមហ៊ុនអចលនទ្រព្យដែលកំពុងអភិវឌ្ឍគម្រោងលំនៅដ្ឋាននៅភាគខាងលិចទីក្រុងហូជីមិញប្រទេសវៀតណាម បានឱ្យដឹងថា ក្រុមហ៊ុនរបស់លោកបានជំពាក់បំណុលគេអស់រយៈពេល ៦ ខែមកហើយ ខណៈគម្រោងរបស់គាត់ត្រូវចំណាយប្រាក់ចំនួនជាង២៩ លានដុល្លារក្នុងការវិនិយោគ ហើយពេលនេះគាត់ត្រូវលក់វាក្នុងតម្លៃត្រឹមតែ ១២ លានដុល្លារប៉ុណ្ណោះ ដើម្បីមានលំហូរសាច់ប្រាក់ទូទាត់បំណុលដែលដល់កំណត់។ នៅពាក់កណ្តាលខែឧសភា អាជីវកម្មរបស់គាត់ត្រូវបានព្រមានថានឹងត្រូវផ្លាស់ប្តូរទីស្នាក់ការ ប្រសិនបើគាត់បន្តជំពាក់ថ្លៃជួលការិយាល័យ។ ដោយក្នុងនោះគាត់បាននិយាយថា “ខ្ញុំត្រូវបញ្ចាំផ្ទះ និងឡានរបស់គ្រួសារខ្ញុំ ដើម្បីមានលំហូរសាច់ប្រាក់ក្តៅដើម្បីដោះស្រាយបំណុលដី សងបំណុលរយៈពេលខ្លីមួយផ្នែកសម្រាប់ក្រុមហ៊ុនដើម្បីទ្រទ្រង់ ហើយក្នុងពេលតែមួយកាត់បន្ថយទំហំការិយាល័យដើម្បីកាត់បន្ថយថ្លៃជួល”។ បើតាមបាយការណ៍បានឱ្យដឹងថាម្ចាស់ ក្រុមហ៊ុនអចលនទ្រព្យទាំងអស់ បានលក់បញ្ជុះតម្លៃគម្រោងអចលនទ្រព្យរបស់ខ្លួន ដើម្បីទូទាត់សងបំណុលគេ ខណៈវិនិយោគិនមួយចំនួនបញ្ជុះតម្លៃខុនដូរបស់ខ្លួនរហូតដល់៤០ទៅ៥០ភាគរយឯណោះក្នុង ១ យូនីត។ ក្នុងវេទិការប្រជុំម្ចាស់ភាគហ៊ុនប្រចាំឆ្នាំចុងក្រោយ ម្ចាស់អាជីវកម្មអចលនទ្រព្យក៏បានចែករំលែកអំពីរយៈពេលនៃសងបំណុលដ៏លំបាកក្នុងឆ្នាំ ២០២២ និងការគណនា "លំហូរសាច់ប្រាក់" ដើម្បីដោះស្រាយបំណុលនៅឆមាសទីពីរនៃឆ្នាំ ២០២៣ ផងដែរ។ កាលពីថ្ងៃទី ៣០ ខែមិថុនា លោក Nguyen Van Dat ប្រធានក្រុមហ៊ុនភាគហ៊ុនអចលនទ្រព្យ Phat Dat បានចែករំលែកនៅក្នុងកិច្ចប្រជុំថា កាលពីឆ្នាំមុន លោកត្រូវលះបង់ទ្រព្យសម្បត្តិ និងរងការខូចខាតជាច្រើន ដើម្បីជួយក្រុមហ៊ុនឱ្យយកឈ្នះវិបត្ដិអចលនទ្រព្យនេះ។ លោក Dat បាននិយាយថា "ទ្រព្យសម្បត្តិមួយតម្លៃ ៣ ០០០ ពាន់លានដុង ខ្ញុំព្រមលក់ ២ ០០០ ពាន់លានដុង។ ខ្ញុំបានលក់ ទ្រព្យសម្បតិ្ដគ្រួសារ និងទ្រព្យសម្បត្តិផ្ទាល់ខ្លួនរបស់ខ្ញុំ ដើម្បីមានលុយជួយក្រុមហ៊ុនជំនះការលំបាក"។ ជាមួយគ្នានេះដែរ កាលពីទី ២៤ មិថុនា ក្នុងជំនួបនេះផងដែរ អគ្គនាយកក្រុមហ៊ុនភាគហ៊ុនរួម Quoc Cuong Gia Lai លោកស្រី Nguyen Thi Nhu Loan បានចែករំលែកជាមួយអ្នកវិនិយោគថា ក្រុមហ៊ុនកំពុងព្រួយបារម្ភអំពីលំហូរសាច់ប្រាក់រាប់ពាន់លានដុងដើម្បីសងដៃគូនៅឆ្នាំ២០២៣នេះ។ យ៉ាងណាដើម្បីដោះស្រាយបំណុល ក្រុមហ៊ុនគ្រោងនឹងលក់គម្រោងវារីអគ្គិសនីនៅ Gia Lai ផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T09:34:45.734Z", "category": "អចលនទ្រព្យ", "views": 1166, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
កុំរំលងឱ្យសោះ! ព្រះចន្ទពេញវង់ Buck Moon ដែលធំបំផុតក្នុងឆ្នាំ២០២៣ នឹងបង្ហាញខ្លួននៅកម្ពុជាក្នុងយប់នេះ	https://business-cambodia.com/articles/buck-moon-in-2023	ត្រៀមខ្លួនមើលឱ្យហើយទៅ ព្រោះយប់នេះនៅវេលាម៉ោង ១៨:៣៨ នាទីយប់ ប្រទេសកម្ពុជានឹងមានបាតុភូតដ៏កម្រគឺព្រះចន្ទរះពេញវង់ធំបំផុតក្នុងឆ្នាំ ២០២៣ ដែលគេហៅថា Buck Moon ។ នេះបើយោងតាមការចុះផ្សាយដោយសារព័ត៌មាន CNN ។ ប្រភពដដែលបានបន្តឱ្យដឹងថា ព្រះចន្ទដំបូងគេបង្អស់ក្នុងចំណោម ៤ នឹងកើតឡើងក្នុងឆ្នាំ ២០២៣ នេះ ហើយព្រះចន្ទទី១ ដំបូងគេក៏នឹងបង្ហាញខ្លួនក្នុងខែកក្កដានេះហើយ។ ចំពោះព្រះចន្ទដែលរះពេញវង្សដំបូងគេនៅឆ្នាំនេះ គឺអាចមើលឃើញនៅលើប្រទេសជាច្រើនក្នុងពិភពលោក ហើយសម្រាប់ប្រទេសកម្ពុជាក៏អាចមើលឃើញដែរ ប៉ុន្តែលក្ខខណ្ឌដែលយើងអាចគយគន់ព្រះចន្ទពេញវង្សនេះបានគឺអាស្រ័យទៅលើអាកាសធាតុដែរ ប្រសិនជាថ្ងៃនេះអាកាសធាតុមិនសូវល្អ វត្តមាននៃព្រះចន្ទរះពេញវង់នេះ ក៏នឹងមានសភាពមិនល្អទៅតាមនោះដែរ។ យ៉ាងណាមិញ សម្រាប់ព្រះចន្ទពេញវង់នេះ គឺកើតឡើងនៅពេលដែលព្រះចន្ទបានវិលជុំវិញផែនដីដែលដែលជាគន្លងមួយមានសភាពនៅជិតបន្តិច ឬឆ្ងាយបន្តិចពីភពផែនដី ដូច្នេះនៅពេលដែលគន្លងឈានដល់ដំណាក់កាលមួយនៅជិតផែនដី វានឹងធ្វើឱ្យព្រចន្ទដ៏ធំមួយកើតឡើងផងដែរ។ គួរជម្រាបថា នៅក្នុងឆ្នាំ២០២៣ នេះ នឹងមានព្រឹត្តិការណ៍ Supermoons កើតឡើងចំនួន ២ដង ក្នុងខែសីហានេះ ដែលនៅក្នុងសម្រាប់ថ្ងៃទី២៩ ខែកញ្ញាខាងមុខនេះព្រះចន្ទនឹងរះពេញវង់ជាលើកទី៤ ម្តងទៀតផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T08:53:49.127Z", "category": "ចាប់ផ្តើមអាជីវកម្ម", "views": 2896, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនមិនចប់សកល Austin ចេញរកស៊ីរបរបច្ចេកវិទ្យា ក្លាយជាមហាសេដ្ឋីក្មេងបំផុត និងបោះសម្តីបែបនេះ	https://business-cambodia.com/articles/austin-russell-billionaire	លោក Austin Russell គឺជាស្ថាបនិកនិងជានាយកប្រតិបត្តិនៃ LIDAR Company Luminar ដែលជាក្រុមហ៊ុនរកស៊ីក្នុងវិស័យបច្ចេកវិទ្យាជំនួយរថយន្ត និងជាប់ឈ្មោះជាមហាសេដ្ឋីវ័យក្មេងបំផុតមួយរូបលើលោក មានទ្រព្យសម្បត្តិផ្ទាល់ខ្លួនសរុប ១.៦ពាន់លានដុល្លារ ត្រឹមវ័យ២៨ឆ្នាំ។ នេះបើយោងតាមការចុះផ្សាយរបស់ទស្សនាវដ្តី Forbes នាពាក់កណ្តាលឆ្នាំ២០២៣។ យ៉ាងណាមិញ រឿងដ៏គួរឲ្យភ្ញាក់ផ្អើលបុរសម្នាក់នេះពុំមានឱកាសបានរៀនចប់ថ្នាក់មហាវិទ្យាល័យឡើយ ដោយងាកមកបើកក្រុមហ៊ុនដែលជាក្តីស្រមៃរបស់ខ្លួនក្នុងឆ្នាំ២០១២ និងទទួលបានទុនវិនិយោគចំនួន ១សែនដុល្លារ ពីលោក Peter Thiel ជាវិនិយោគិនភ្នែកមុត ធ្លាប់វិនិយោគលើ Facebook កាលលោក Mark Zuckerberg ចេញរកស៊ីដំបូងៗ។ ក្នុងនាមជាមហាសេដ្ឋីវ័យក្មេង លោក Austin បានថ្លែងប្រាប់ទៅកាន់ទីភ្នាក់ងារសារព័ត៌មាន CNBC យ៉ាងដូច្នេះថា៖ «មហាវិទ្យាល័យមិនមែនសម្រាប់មនុស្សគ្រប់គ្នានោះទេ»។ លោកបានបន្តទៀតថា៖ «ព័ត៌មានទាំងអស់នេះគឺអាចរកបាននៅចុងម្រាមដៃរបស់យើងនៅលើអ៊ីនធឺណេត។ រឿងនេះអាចនឹងមិនមែនជាការពិតកាលពី៥០ឆ្នាំមុន ប៉ុន្តែឥឡូវវាក្លាយជាការពិតទាំងស្រុងហើយ»។ គួរបញ្ជាក់ផងដែរថា ក្រុមហ៊ុន LIDAR Company Luminar ធ្វើការលើបច្ចេកវិទ្យា Lidar ដែលប្រើពន្លឺឡាស៊ែរមនុស្សមិនអាចមើលឃើញនឹងភ្នែក ដើម្បីស្គេនមើលពីបរិស្ថានជុំវិញថាតើមានឧបសគ្គអ្វីនៅខាងមុខ ហើយបញ្ជូនទិន្នន័យនេះ ទៅកាន់ CPU ធំដើម្បីធ្វើការសម្រេចិត្ត ក្នុងការគ្រប់គ្រងការបើកបរតាមស្ថានភាពជាក់ស្ដែង។ ក្នុងនោះគេសង្កេតឃើញថា បច្ចេកវិទ្យា Lidar របស់លោក Austin នេះ អាចនឹងក្លាយជាដៃគូរប្រកួតប្រជែងធំរបស់មហាសេដ្ឋីលេខ១លោក Elon Musk ថែមទៀតផង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T08:49:48.173Z", "category": "ភាពជាអ្នកដឹកនាំ", "views": 1013, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
គិតត្រឹមពាក់កណ្តាលឆ្នាំ២០២៣ តើតម្លៃរថយន្ត Prius ចាប់ពី 0៧ ដល់ ០១២ ធ្លាក់ថ្លៃដល់ណាហើយ?	https://business-cambodia.com/articles/prius-07-to-08-price	សម្រាប់បងប្អូនដែលនិយមចូលចិត្ត និងមានគោលបំណងចង់ទិញនៅរថយន្ត Prius ប៉ុន្តែមិនដឹងថាលុយខ្លួនឯងសាកសមនឹងម៉ូឌែលមួយណា ឬស៊េរីឆ្នាំណាមួយ។ ថ្ងៃនេះ Business Cambodia សូមណែនាំតម្លៃរថយន្ត Prius ចាប់ពី 08 ដល់ 013 ដោយគិតត្រឹមពាក់កណ្តាលឆ្នាំ ២០២៣ នេះ។  ដោយតម្លៃខ្ពស់ ឬទាបអាស្រ័យទៅលើ Option  និងពណ៌របស់រថយន្តនិមួយៗ។   ១. Prius 0៧ មានតម្លៃចាប់ពី ១៣០០០ដុល្លារឡើង ២. Prius 0៨ មានតម្លៃជាចាប់ពី ១៣៥០០ដុល្លារឡើង ៣. Prius ០៩ មានតម្លៃចាប់ពី ១៣៨០០ដុល្លារឡើង ៤. Prius ០១០ មានតម្លៃចាប់ពី ១៩០០០ដុល្លារឡើង ៥. Prius ០១១ មានតម្លៃចាប់ពី ២ម៉ឺនដុល្លារឡើង ៦. Prius ០១២ មានតម្លៃចាប់ពី ២ម៉ឺនដុល្លារឡើង គួរជម្រាបផងដែរថា សម្រាប់ប្រិយមិត្តដែលចាប់អារម្មណ៍ចង់ដឹងពត៌មានលំអិតបងប្អូនអាចធ្វើការទំនាក់ទំនងតាមរយៈលេខទូរស័ព្ទ ០៨៧ ៨៨៨ ៨៣៣ ឬឆាតទៅកាន់ផេកផ្លូវការផ្ទាល់ K3 AUTO ប្រឹក្សាលក់&រំលស់៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T08:39:40.773Z", "category": "កំពូលអ្នកលក់", "views": 9799, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនធម្មតា! ១ឆ្នាំកម្ពុជាអាចផ្គត់ផ្គង់ប្រហុកបានជិត ៩ពាន់តោន និងអាចនាំចេញទៅប្រទេសធំៗ ៣នេះ	https://business-cambodia.com/articles/nine-billion-prahok	ពិតជាមិនធម្មតា ក្នុងមួយឆ្នាំប្រហុកខ្មែរអាចនាំចេញទៅលក់នៅក្រៅប្រទេសបានរាប់ពាន់តោន ខណៈដែលប្រទេស បារាំង កូរ៉េ និង អាមេរិកជាទីផ្សារនាំចេញធំ ហើយពេលនេះក្រសួងក៏បាននឹងកំពុងដាក់ចេញជាគោលនយោបាយ បង្កើតឱ្យមានទីផ្សារកែច្នៃផលិតផលបន្ថែមទាំងធម្មជាតិ និងវារីវប្បកម្ម ធ្វើយ៉ាងណាឱ្យតម្រូវការទីផ្សារមានការកើនឡើងលឿន និងកំណត់ប្រភេទពូជត្រីលូតលាស់លឿនដែលអាចកែច្នៃបានទៅតាមតម្រូវការនិងស្តង់ដាទីផ្សារ។ ថ្លែងក្នុងកិច្ចប្រជុំពិភាក្សាការងារស្តីពីការជំរុញការកែច្នៃប្រហុកសម្រាប់ការនាំចេញ និងគម្រោងអភិរក្ស និងអភិវឌ្ឍន៍ព្រៃកោងកាង ស្ថិតនៅភូមិកែប សង្កាត់កែប ក្រុងកែប ខេត្តកែប ជាមួយមូលនិធិគីណាល់ នៅទីស្តីការក្រសួងកសិកម្ម រុក្ខាប្រមាញ់ និងនេសាទ ឯកឧត្តមកឧត្តម ឌិត ទីណា រដ្ឋមន្ត្រីក្រសួងកសិកម្មរុក្ខាប្រមាញ់និងនេសាទបានឱ្យដឹងថា កាលពីឆ្នាំ ២០២២ កន្លងទៅការផ្គត់ផ្គង់ប្រហុកជាលក្ខណៈពាណិជ្ជកម្មប្រមាណចំនួន ៨.៩០០តោន ក្នុងមួយឆ្នាំ ដែលចូលរួមផលិតដោយប្រតិបត្តិករសរុបចំនួន ១៨២សហគ្រាសកែច្នៃ នៅទូទាំងប្រទេស សម្រាប់ការផ្គត់ផ្គង់ក្នុងស្រុក និងនាំចេញទៅកាន់ទីផ្សារអន្តរជាតិមួយចំនួនដូចជាប្រទេសបារាំង អាមេរិក កូរ៉េ ជាដើម។ ក្នុងឱកាសនោះ ឯកឧត្តមរដ្ឋមន្ត្រីក៏បានណែនាំឱ្យបណ្តាសហគ្រាសដែលពាក់ព័ន្ធធ្វើការស្រាវជ្រាវបន្ថែមឱ្យបានច្បាស់លាស់ទៅលើទាំងបច្ចេកទេសនៃការកែច្នៃ ក្លិន រសជាតិ និងខ្សែច្រវាក់តម្លៃតាំងពីអ្នកនេសាទរហូតកែច្នៃ ដើម្បីឱ្យមានប្រសិទ្ធភាព និងនិរន្តរភាពសេដ្ឋកិច្ចពិតប្រាកដ។ លើសពីនេះទៀត ត្រូវយកចិត្តទុកដាក់លើការចុះបញ្ជីកម្មសិទ្ធិបញ្ញា និងឱ្យមានការទទួលស្គាល់ជាលក្ខណៈអន្តរជាតិ។ គូសបញ្ជាក់ផងដែរថា ប្រហុកត្រូវបានចាត់ទុកជាអាហារប្រពៃណីសម្រាប់ប្រជាជនកម្ពុជា ដែលជាផលិតផលមួយដ៏សំខាន់ចូលរួមក្នុងសន្តិសុខស្បៀង និងផ្តល់អាហារូបត្ថម្ភ ជាពិសេសសម្រាប់ប្រជាជននៅទីជនបទ។ បើតាមអង្គការ UNIDO បានឱ្យដឹងថាប្រជាជនកម្ពុជាបរិភោគប្រហុកជាមធ្យមប្រមាណចំនួន ១៨ក្រាម ក្នុងមនុស្សម្នាក់ ក្នុងមួយថ្ងៃ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T07:58:09.157Z", "category": "ចាប់ផ្តើមអាជីវកម្ម", "views": 569, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
គម្រោងចំណតរថយន្ត និងផ្សារទំនើបក្រោមដីនៅភ្នំពេញដែលវិនិយោគដោយក្រុមហ៊ុនខ្មែរត្រូវបានបើកការដ្ឋានសាងសង់ផ្លូវការ	https://business-cambodia.com/articles/edc-chuta-cambodia	គម្រោងសាងសង់ចំណតរថយន្ត ផ្សារទំនើប រមណីយដ្ឋាន និងសេវាកម្មផ្សេងៗនៅក្រោមដី ដែលវិនិយោគដោយក្រុមហ៊ុនអ៊ីឌីស៊ីជូតា ( ខេមបូឌា ) មានទីតាំងស្ថិតនៅលើដីឡូត៍ផ្លូវលេខ១០៦,១០៨ និងនផ្លូវលេខ១៣,១៩ ក្នុងសង្កាត់វត្តភ្នំ ខណ្ឌដូនពេញ រាជធានីភ្នំពេញ ត្រូវបានបើកការដ្ឋានសាងសង់ជាផ្លូវការនៅថ្ងៃទី៣ ខែកក្កដា ឆ្នាំ២០២៣នេះ។ យោងតាមប្រសាសន៍លោកស្រីឧកញ៉ា ចាន់ សុទ្ធា អគ្គនាយិកា ក្រុមហ៊ុន អ៊ីឌីស៊ីជូតា (ខេមបូឌា) បានលើកឡើងថា ចំណតរថយន្ត ផ្សារទំនើប ភោជនីយដ្ឋាននិងសេវាកម្មផ្សេងៗ ត្រូវបាន អនុញ្ញាតដោយរាជរដ្ឋាភិបាល ដោយសាងសង់ចំនួន៤ជាន់ ២ជាន់ជាចំណតរថយន្ត ២ជាន់ទៀតជា ផ្សារទំនើប លើផ្ទៃដីទំហំ៣៣១២០ម៉ែត្រការ៉េ ដែលអាចចតរថយន្តបានចំនួន៥១៦គ្រឿង ។ អគ្គនាយិការូបនេះបន្ដថា គោលបំណងដែលក្រុមហ៊ុន អ៊ីឌីស៊ីជូតា (ខេមបូឌា) បង្កើតឡើងនូវគម្រោងនេះ ដើម្បីចូលរួមកាត់បន្តយ ការកកស្ទះចរាចរណ៍ និងបង្កើតមុខរបរឱ្យអាជីវករតូចតាច អាចប្រកបមុខរបរលក់ដូរនៅក្នុង អគារក្រោមដី នេះបាន។ ជាមួយគ្នានេះដែរ ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ បានមានប្រសាសន៍ថា ចំណតរថយន្ត ផ្សារទំនើប ភោជនីយដ្ឋាននិងសេវាកម្មផ្សេងៗ ត្រូវបានស្ថាបនាឡើង ដោយក្រុមហ៊ុន អ៊ីឌីស៊ីផូ (ខេមបូឌា) ដែលជា ក្រុមហ៊ុនក្នុងស្រុក ត្រូវបានធ្វើការបណ្ដាក់ទុនវិនិយោគ ក្នុងទំហំទឹកប្រាក់ដ៏ច្រើន ដែលមានទាំងចំណតសាធារណៈ ផ្សារទំនើប និងសេវាកម្មផ្សេងៗ ស្ថិតនៅ ខាងក្រោមដី ដែលជាគម្រោងថ្មីមួយមិនធ្លាប់មានឡើយ នៅក្នុងមូលដ្ឋានខណ្ឌដូនពេញ ។ ឯកឧត្តម បានបន្តទៀតថា ខណ្ឌដូនពេញ នាពេលបច្ចុប្បន្ន បានក្លាយជាចំណុចប្រសព្វដ៏សំខាន់ និងជាតំបន់លំនៅឋាន-ពាណិជ្ជកម្មដ៏ធំមួយ ចំកណ្តាលបេះដូងរាជធានីភ្នំពេញ ដែលមានលំហូរចរាចរណ៍ យានយន្តធ្វើដំណើរលើដងផ្លូវយ៉ាងមមាញឹកស្ទើរតែគ្រប់ពេលវេលា និងមានចរន្តនៃការដោះដូរទំនិញ-សេវាកម្មទាំងទីផ្សារក្នុងប្រទេស និងទីផ្សារអន្តរជាតិយ៉ាងសកម្មបំផុត រួមមាន វិស័យធនាគារ-ហិរញ្ញវត្ថុ, ពាណិជ្ជកម្ម-សេវាកម្មទំនើប, ការស្តុកទុក-ចែកចាយផលិតផលសម្រេចក្នុងស្រុក និងបរទេស ព្រមទាំងការ ជួញដូរក្នុងទីផ្សារចម្រុះជាដើម ដែលសកម្មភាពទាំងនេះ បានធ្វើឱ្យទីក្រុងរបស់យើង កាន់តែមានភាពរស់ រវើក ទាក់ទាញ និងមមាញឹកបំផុត ។ ដូច្នេះ ការដោះស្រាយបញ្ហាការកកស្ទះចរាចរណ៍ ចំណតសាធារណៈ និងការវិនិយោគបែបប្រណីត គឺជាជម្រើសដ៏គាប់ប្រសើរ សម្រាប់រាជធានីភ្នំពេញ ក្នុងសតវត្សរ៍ថ្មីនេះ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T07:48:47.807Z", "category": "អចលនទ្រព្យ", "views": 7482, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
TikTok អាចជាកន្លែងពេញនិយមខ្លាំង តោះមកស្គាល់កន្លែង១ បង្រៀនឱ្យប្រើកម្មវិធីនេះ តាមស្តង់ដារ	https://business-cambodia.com/articles/tiktok-business-learning-center	Tiktok មានភាពពេញនិយមជាខ្លាំង ក្នុងចំណោមកម្មវិធីបណ្តាញសង្គម ជាច្រើននៅជុំវិញពិភពលោកទាំងការប្រើបែបកម្សាន្ត និងសម្រាប់ធ្វើអាជីវកម្មឬផ្សព្វផ្សាយពាណិជ្ជកម្មជាដើម។ ដូច្នេះថ្ងៃនេះផងដែរយើងសូមណែនាំឱ្យបងប្អូនដែលមិនទាន់បានស្គាល់អំពីកន្លែង១ ក្នុង Tiktok ដែលបង្រៀនឱ្យយើងប្រើកម្មវិធីនេះឱ្យត្រូវតាមស្តង់ដារ។ មុខងារ TikTok Acedamy គឺជាទម្រង់មួយនៅលើ Tiktok ដែលបើកសម្រាប់ការបង្រៀនឱ្យអ្នកប្រើប្រាស់  រៀនធ្វើត្រូវលក្ខណៈស្តង់ដារ ដើម្បីធ្វើមាតិកាប្លែកៗផ្សេងៗពីគ្នា ។ កម្មវិធីនេះមានវីដេអូឱ្យទស្សនា ហើយនៅក្នុងវីដេអូនីមួយៗ មាននាទីខ្លីៗ ជាពិសេសនោះសម្រាប់អ្នកដែលចូលចិត្តគំនិតច្នៃប្រឌិត។ សម្រាប់វីដេអូទាំងអស់នៅក្នុងផ្លេតហ្វមមួយនេះមានបង្រៀនជា Tik Tok Ads ក៏ដូចជាយុទ្ធសាស្រ្តមួយចំនួនទៀតផងដែរ ។ ចំពោះលោកអ្នកដែលមិនសូវពូកែអង់គ្លេសអាចចូលរៀនបានដូចគ្នា ព្រោះនៅក្នុង Tik Tok Business គឺគេមាន Sub Tittle ក៏ដូចជារូបភាពដើម្បីឱ្យយើងងាយស្រួលចំណាំអញ្ចឹងទោះយើងមិនពូកែភាសាអង់គ្លេសអាចមើលហើយចំណាំទុកដែរ។ គួរជម្រាបផងដែរថា មុខងារមួយនេះ គឺជួយឱ្យ អតិថិជនទៅដល់គោលដៅ និងជំរុញឱ្យទទួលបានលទ្ធផលរហ័សជាមួយ TikTok ហើយនរណាៗក៏ អាចក្លាយជាអ្នកជំនាញផ្នែកទីផ្សារបានផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T07:27:03.181Z", "category": "ភាពជាអ្នកដឹកនាំ", "views": 5921, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
អាមេរិកព្រមានចំៗថា លុយជាង៥០០ពាន់លាន$អាចបាត់បង់ ខណៈប្រព័ន្ធធនាគារស្ថិតក្នុងភាពរង្គោះរង្គើ	https://business-cambodia.com/articles/fed-warns-lose-of-banks-in-us	ការធ្វើតេស្ដប្រចាំឆ្នាំរបស់ធនាគារកណ្ដាលអាមេរិក បានបង្ហាញឱ្យឃើញថា ប្រព័ន្ធធនាគាររបស់សហរដ្ឋអាមេរិកទាំងមូលអាចនឹងត្រូវបាត់បង់ទឹកប្រាក់ប្រមាណ ៥៤១ពាន់លានដុល្លារ ជាសញ្ញាអវិជ្ជមានខ្លាំង ប៉ុន្តែទោះជាយ៉ាងណាធនាគារធំៗនៅតែអាចរួចផុតពីវិបត្តិសេដ្ឋកិច្ចធ្ងន់ធ្ងរ។ នេះបើយោងតាមការចុះផ្សាយរបស់សារព័ត៌មាន Financial Times។ ធនាគារកណ្ដាលអាមេរិកបានបញ្ជាក់ថា មូលហេតុដែលនាំឱ្យប្រព័ន្ធធនាគារទាំងមូលត្រូវបាត់បង់នូវទឹកប្រាក់ខ្ទង់កន្លះទ្រីលានដុល្លារនេះ គឺដោយសារតែ បញ្ហាដើមទុន ការខាតបង់ ចំណូលធ្លាក់ចុះ និងការចំណាយទូទាំងធនាគារទាំងអស់មានការកើនឡើង ព្រោះតែលក្ខខណ្ឌទីផ្សារសេដ្ឋកិច្ច និងហិរញ្ញវត្ថុធ្លាក់ក្នុងភាពតានតឹង។ ក្នុងនោះដែរគេធ្វើការសិក្សាទៅលើក្រុមធនាគារខ្នាតយក្សទាំង២៣ ដែលមានដូចជា JP Morgan Chase, Bank of America និង Wells Fargo និងបុត្រសម្ព័ន្ធរបស់ធនាគារទាំងនេះជាដើម គេបានរកឃើញឃើញថាខាតបង់ធំៗដូចជា៖ -ការខាតបង់ប្រាក់កម្ចីចំនួន ៤២៤ពាន់លានដុល្លារដែលស្មើនឹង ៧៨% នៃការខាតបង់សរុប -ការខាតបង់បន្ថែមចំនួន ១៨ពាន់លានដុល្លារ ពីវត្ថុដូចជាកម្ចីដែលបានកក់ទុកក្រោមជម្រើសតម្លៃសមធម៌ ដែលស្មើនឹង ៣% នៃការខាតបង់សរុប -៩៤ពាន់លានដុល្លារ ក្នុងការជួញដូរ និងការខាតបង់របស់ភាគីនៅធនាគារទាំង ១១ ជាមួយការជួញដូរ ដំណើរការ ឬប្រតិបត្តិការថែទាំដែលស្មើនឹង ១៧% នៃការខាតបង់សរុប។ -ការខាតបង់មូលបត្រចំនួន ៥ពាន់លានដុល្លារ ស្មើនឹង ១% នៃការខាតបង់សរុប គួរបញ្ជាក់ផងដែរថា បើទោះបីជាក្រោយពេលឆ្លងកាត់ការធ្វើតេស្ដបានបង្ហាញឱ្យឃើញពីការខាតបង់របស់ធនាគារធំៗទាំង២៣នេះក៏ដោយ ក៏គេនៅតែបញ្ជាក់យ៉ាងច្បាស់ថា ធនាគារទាំងនោះនៅមានលទ្ធភាពទប់ទល់ នឹងមិនធ្លាក់ចុះក្នុងបញ្ហាជ្រៅខ្លាំងឡើយ ទោះបីជាសសេដ្ឋកិច្ចអាចនឹងធ្លាក់ចុះក៏ដោយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T07:20:54.840Z", "category": "ហិរញ្ញវត្ថុ", "views": 669, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
រដ្ឋកំពុងពិភាក្សាលើការសាងសង់ផ្លូវរថភ្លើងពីភ្នំពេញឆ្លងកាត់ផ្សារ Aeon៣ ឆ្ពោះទៅព្រលានយន្ដហោះថ្មី	https://business-cambodia.com/articles/construction-of-railway-from-phnom-penh-through-aeon3-market	រាជរដ្ឋាភិបាលបាន និងកំពុងសិក្សាសម្រាប់ការសាងសង់ផ្លូវរថភ្លើងធុនស្រាលមួយខ្សែដែលតភ្ជាប់ពីរាជធានីភ្នំពេញទៅកាន់អាកាសយានដ្ឋានអន្ដរជាតិតេជោក្រុងតាខ្មៅ ខណៈផ្លូវដែកនោះអាចនឹងតភ្ជាប់ទៅផ្សារទំនើប Aeon មានជ័យផងដែរ។ នេះបើតាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន។ ថ្លែងក្នុងពិធីដាក់ជាផ្លូវការ នូវមណ្ឌលផ្តល់សេវាសាធារណៈ នៅផ្សារទំនើបអីអន ម៉លមានជ័យ(ផ្សាអីអន៣) កាលពីថ្ងៃទី២៩ ខែមិថុនា ឆ្នាំ២០២៣ ឯកឧត្តម បានបញ្ជាក់យ៉ាងដូច្នេះថា “ យើងកំពុងតែពិភាក្សាគ្នាលើរថភ្លើងធនស្រាល ដើម្បីតភ្ជាប់ពីរាជធានីភ្នំពេញ មកព្រលានយន្តហោះថ្មី នៅតាខ្មៅរបស់យើង ហើយបើយើងធ្វើបាន ខ្ញុំសង្ឃឹមថាថ្ងៃណាមួយយើងនឹងមានស្ថានីចុះ និងឡើង នៅផ្សារទំបើAeonមានជ័យផងដែរ”។ ក្នុងនោះដែរឯកឧត្តមក៏បានបន្តថា “ អ៊ីចឹងបើយើងចង់ទិញអីវ៉ាន់ នៅAeon មានជ័យ ជិះរថភ្លើងក្រោមដី ឬរថភ្លើងធនស្រាលពីព្រលានយន្តហោះ ឈប់នៅផ្សារទំនើបAeon មានជ័យអាចមានចំណតមួយ ដែលមានឈ្មោះថា Station មានជ័យ  ដើម្បីដឹកប្រជាពលរដ្ឋខ្មែរ និងជនបទរទេសទាំងអស់ទៅលេងផ្សារទំនើប Aeonមានជ័យ”។ គួរជម្រាបផងដែរថា ក្រៅពីគម្រោងខាងលើ បច្ចុប្បន្នក្រសួងសាធារណការ និងដឹកជញ្ជូន ក៏បាននិងកំពុងធ្វើការសិក្សាគម្រោងផ្លូវរថភ្លើងធុនស្រាលដែលតភ្ជាប់ពីព្រលានយន្តហោះអន្តរជាតិសៀមរាប-អង្គរ ទៅក្រុងសៀមរាប និងគម្រោងផ្លូវរថភ្លើងពីក្រុងប៉ោយប៉ែតមករាជធានីភ្នំពេញ និងពីរាជធានីភ្នំបេញតភ្ជាប់ទៅក្រុងបាវិតព្រំដែនវៀតណាមផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T06:53:16.443Z", "category": "អចលនទ្រព្យ", "views": 1466, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
មានសល់iPhoneដំបូងទេ? iPhoneជំនាន់ឆ្នាំ២០០៧គេដាក់ដេញថ្លៃ រំពឹងថាបានដល់ទៅ១០ម៉ឺន$	https://business-cambodia.com/articles/original-iphone-on-auction-now	ក្រុមហ៊ុន Apple របស់សហរដ្ឋអាមេរិកបានបញ្ចេញទូរស័ព្ទiPhone ជាលើកដំបូងកាលពីឆ្នាំ២០០៧ដែលកាលនោះធ្វើមនុស្សមានការចាប់អារម្មណ៍យ៉ាងខ្លាំងព្រោះiPhone គឺជាទូរស័ព្ទដំបូងបង្អស់ដែលអាចចុចបញ្ជាលើអេក្រង់ផ្ទាល់បាន( Toch screen)។  អ្វីដែលកាន់តែពិសេសនោះគឺបច្ចុប្បន្ននេះ សម្រាប់ទូរស័ព្ទiPhone ជំនាន់ចេញដំបូងកាលពីឆ្នាំ២០០៧ ពេលនេះត្រូវបានគេដាក់ដេញថ្លៃដែលមានតម្លៃខ្លួនចាប់ពី១ម៉ឺនដុល្លារសហរដ្ឋអាមេរិកឯណោះហើយការដាក់ដេញថ្លៃនេះរំពឹងនឹងអាចដេញថ្លៃបានដល់ទៅ១០ម៉ឺនដុល្លារ។ បើយោងតាមការចុះផ្សាយរបស់ Dexerto បានឲ្យដឹងថាiPhone មានទំហំផ្ទុក4GB ដែលបានបញ្ចេញកាលពីឆ្នាំ២០០៧ត្រូវបានគេដាក់ដេញថ្លៃនៅលើវេបសាយ LCG Auction ដែលជាវេបសាយដេញថ្លៃដ៏ល្បីមួយ។ ចំពោះតម្លៃនៃការដាក់ដេញថ្លៃiPhoneទំហំផ្ទុក4GB ដែលចេញកាលពីឆ្នាំ២០០៧ ត្រូវបានគេដាក់ចេញថ្លៃចាប់ផ្ដើមពីតម្លៃ១ម៉ឺនដុល្លារ។ នៅក្នុងវេបសាយដែលជាវេទិកាដេញថ្លៃរបស់មានតម្លៃជាច្រើនក៏បានបង្ហាញឲ្៦ឃើញថាម៉ូដែលឆ្នាំ២០០៧មានទំហំ8GBក៏ត្រូវបានគេដាក់ដេញថ្លៃដូចគ្នាដែរដោយដេញថ្លៃចាប់ពីតម្លៃ៥ពាន់ដុល្លារ។ ចំណែកទូរស័ព្ទiPhone ម៉ូដែលឆ្នាំ២០០៨ ទំហំផ្ទុក១៦GB ក៏ត្រូវបានគេដាក់ដេញថ្លៃក្នុងតម្លៃ២,៥០០ដុល្លារដូចគ្នា។  គួរបញ្ជាក់ផងដែរថានេះវាមិនមែនជារឿងថ្មីនោះទេក្នុងការដាក់ដេញថ្លៃiPhone ជំនាន់ដំបូងព្រោះការដាក់ដេញថ្លៃនេះគេធ្លាប់ធ្វើជាច្រើនដងមកហើយ។ ជាក់ស្ដែងកាលពីខែកុម្ភៈឆ្នាំ២០២៣ iPhone ជំនាន់២០០៧ ត្រូវបានគេដាក់ដេញថ្លៃលក់បានជាង៦៣,០០០ដុល្លារផងដែរ។ មកទល់ពេលនេះតើមានបងប្អូនណាខ្លះនៅសល់iPhone ជំនាន់ចេញដំបូងកាលពីឆ្នាំ២០០៧ ដែលមិនទាន់បើកប្រអប់ទេ? បើនៅសល់ដោយរក្សាទ្រង់ទ្រាយមិនទាន់បើកប្រអប់លោកអ្នកក៏ប្រហែលជាអាចមានឱកាសក្នុងការដាក់លក់ដេញថ្លៃបានក្នុងតម្លៃរាប់ម៉ឺនដុល្លារ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T06:34:01.495Z", "category": "ហិរញ្ញវត្ថុ", "views": 2923, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មានតែទូរស័ព្ទ ១ក៏រៀនបាន! ក្រសួង បើកវគ្គបង្រៀនជំនាញចំណូលខ្ពស់ទាំង១១ រៀនមិនយកលុយសូម្បី១រយ	https://business-cambodia.com/articles/study-online-free-free	ត្រូវប៉ាន់សម្រាប់បងប្អូនដែលកំពុងតែចង់រៀនជំនាញចំណូលខ្ពស់ ដោយមិនបាច់ចំណាយលុយច្រើន មិនពិបាកជិះទៅរៀននៅសាលាផ្ទាល់ ព្រោះពេលនេះបងប្អូនអាចរៀនជំនាញចំណូលខ្ពស់ទាំងនោះបានតាម App មួយឈ្មោះថា “TVET E-Learning” ជាអេបមានបង្រៀនជំនាញហ្វ្រីៗជាច្រើនមុខជំនាញ។ ដូច្នេះហើយ ប្រសិនជាបងប្អូនទាំងអស់គ្នាកំពុងតែចង់រៀនជំនាញបន្ថែម យើងសូមណែនាំវេបសាយរៀនអនឡាញ របស់ក្រសួងការងារនិងបណ្ដុះបណ្ដាលវិជ្ជាជីវ: ឈ្មោះ https://www.tvet-elearning.com/ ដែលក្នុងវេបសាយនេះ គឺមានបណ្ដុំមេរៀន លើជំនាញជាច្រើន និងដាក់ឱ្យសាធារណជន ចូលរៀនដោយឥតគិតថ្លៃ។ នៅលើវេបសាយនេះ បានចងក្រង១១មុខវិទ្យាធំៗសម្រាប់អ្នកសិក្សារ ដោយក្នុងនោះរួមមាន ជំនាញសំណង់ស៊ីវិល កសិកម្ម គ្រប់គ្រងធុរកិច្ច បរិក្ខាត្រជាក់និងកំដៅ ស្ថាបត្យកម្ម អគ្គិសនីនិងថាមពល ធុរកិច្ច IT អេឡិចត្រូនិក មេកានិច បច្ចេកវិទ្យាព័ត៌មានវិទ្យា...។ គួរជម្រាបផងដែរថា សម្រាប់មេរៀនទាំងនោះដែរ គឺមានទាំងវីអូបង្រៀនចាប់ពីកម្រិតដំបូង អមជាមួយឯកសារសម្រាប់ឱ្យយើងសិក្សាស្រាវជ្រាវ ទាំងជាភាសាខ្មែរ និងអង់គ្លេស។ បន្ថែមពីលើនេះ លោកអ្នកក៏អាចរៀនពីមេរៀនគ្រឹះមួយចំនួនទៀតពពួកកម្មវិធី Microsoft Office កាត់តរូបភាព និងកម្មវិធីសំខាន់ៗមួយចំនួនទៀត នៅលើវេបសាយនេះបានផងដែរ។ សម្រាប់ TEVET ក៏មាន App ប្រើលើ Android និង iOS ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T05:12:53.638Z", "category": "ចាប់ផ្តើមអាជីវកម្ម", "views": 15295, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន OceanGate ប្រកាសដំណើរផ្សងព្រេងថ្មី ចុះមើលខ្មោ.ចនាវា Titanic ក្នុងតម្លៃសំបុត្រ ២៥ម៉ឺ.ន$/១ម្នាក់	https://business-cambodia.com/articles/ocean-gate-announces-future-expeditions-despite-recent-tragic-event	OceanGate ដែលជាក្រុមហ៊ុនដំណើរការនាវាមុជទឹក Titan ចុះទៅទស្សនាខ្មោចកប៉ាល់ទីតានិក ដែលទើបបង្កសោនាដកម្មផ្ទុះស្លាប់មនុស្ស៥នាក់ ថ្មីៗនេះក្រុមហ៊ុនបានបង្ហាញកាលបរិច្ឆេទបេសកកម្មផ្សងព្រេងថ្មីហើយ។ ក្រុមហ៊ុន OceanGate បានកំណត់ពេលបេសកកម្មថ្មីចំនួន២ ដើម្បីចុះទៅទស្សនាសាកសពកប៉ាល់ទីតានិកនៅបាតមហាសមុទ្រអាត្លង់ទិក ដែលគ្រោងនឹងធ្វើឡើងក្នុងឆ្នាំ២០២៤។ ការធ្វើដំណើរលើកទី១ នឹងចាប់ផ្តើមពីថ្ងៃទី១២ ខែមិថុនា ដល់ថ្ងៃទី២០ ខែមិថុនា ឆ្នាំ២០២៤ ខណៈលើកទី២ នឹងធ្វើឡើងនៅចន្លោះថ្ងៃទី២១ ខែមិថុនា ដល់ថ្ងៃទី២៩ ខែមិថុនា ឆ្នាំ២០២៤។ នេះបើយោងតាមការឲ្យដឹងពីគេហទំព័រ OceanGate បានចេញផ្សាយ។ ក្នុងនោះចំពោះតម្លៃសំបុត្រនៃការធ្វើដំណើរនីមួយៗត្រូវបានកំណត់ក្នុងតម្លៃ ២៥០,០០០ដុល្លារ សម្រាប់មនុស្សម្នាក់ ដោយគ្របដណ្តប់ទៅលើការផ្តល់ជូនកៅអីនាវាជ្រមុជទឹកមួយកន្លែង ទីតាំងស្នាក់នៅឯកជន ការហ្វឹកហាត់ និងឧបករណ៍បេសកកម្ម ក៏ដូចជាអាហារនៅលើនាវា បូករួមទាំងគ្រឿងបរិក្ខារ Wi-Fi ផងដែរ ហើយភ្ញៀវទេសចរត្រូវមានអាយុចាប់ពី ១៧ឆ្នាំឡើង។ គួរជម្រាបផងដែរថា ការប្រកាសអំពីដំណើរផ្សងព្រេងនាពេលខាងមុខរបស់ក្រុមហ៊ុន Ocean Gate កើតឡើងប៉ុន្មានថ្ងៃ បន្ទាប់ពីកងទ័ពជើងទឹកអាមេរិកបានប្រកាសថា មនុស្សចំនួន៥នាក់ ដែលស្ថិតក្នុងនាវាមុជទឹក Titan បានបាត់ដានកាលពីថ្ងៃទី១៨ ខែមិថុនា ឆ្នាំ២០២៣ និងបានស្លាប់ក្នុងឧបទ្ទវហេតុផ្ទុះក្នុងបាទសមុទ្រ ដោយសាររងសម្ពាធទឹកខ្លាំង៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T04:49:49.193Z", "category": "ភាពជាអ្នកដឹកនាំ", "views": 10982, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកច្បារអំពៅជិតលែងលំបាក! ខណៈស្ពានតភ្ជាប់កោះពេជ្រ-កោះនរា នឹងបញ្ចប់ការសាងសង់នៅចុងឆ្នាំ២០២៣នេះ	https://business-cambodia.com/articles/bridge-kaoh-pech-to-norea	ស្ពានតភ្ជាប់កោះពេជ្រ-កោះនរា និងឆ្លងទៅកាន់តំបន់ច្បារអំពៅផ្លូវជាតិលេខ១ នឹងបញ្ចប់ការសាងសង់នៅចុងឆ្នាំ២០២៣នេះហើយ ខណៈបច្ចុប្បន្នគម្រោងនេះសម្រចការសាងសង់បានជាង ៨០ ភាគរយ។ នេះបើយោងតាមការលើកឡើងពីមន្ទីរសាធារណការ និងដឹកជញ្ជូន រាជធានីភ្នំពេញ នៅថ្ងៃទី៣ ខែកក្កដា នេះ។ តាមការចុះផ្សាយពីមន្ទីរសាធារណការបានបញ្ជាក់យ៉ាងដូច្នេះថា “គិតត្រឹមថ្ងៃទី៣ខែកក្កដាឆ្នាំ២០២៣ ការដ្ឋានសាងសង់ស្ពានកោះពេជ្រ-កោះនរា ឆ្លងកាត់ទន្លេបាសាក់ សម្រេចបាន ៨៥% នៃគម្រោង។ តាមផែនការ គម្រោងនឹងបញ្ចប់ការសាងសង់នៅខែវិច្ឆិកាឆ្នាំ ២០២៣ ខាងមុខ”។ មន្ទីរបន្ដថា “ស្ពានថ្មីនេះ នឹងភ្ជាប់ចរាចរពីតំបន់ភូមិសាស្ត្រក្នុងទីក្រុង ទៅមកតំបន់ភូមិសាស្ត្រខណ្ឌច្បារអំពៅ ផ្លូវជាតិលេខ ១ និងកាត់បន្ថយការកកស្ទះចរាចរនៅលើស្ពានព្រះមុនីវង្សទាំងពីរផងដែរ”។ សូមជម្រាបផងដែរថា ស្ពានតភ្ជាប់កោះពេជ្រ និងកោះនរានេះមានប្រវែងសរុប ៨២៤ ម៉ែត្រ កម្ពស់ ៧០ ម៉ែត្រ ត្រូវបានបើកការដ្ឋានសាងសង់កាលពី២៦ ខែតុលា ឆ្នាំ២០២០។ ហើយស្ពានដ៏សំខាន់នេះដែរ ត្រូវបានវិនិយោគសាងសង់ដោយក្រុមហ៊ុនវិនិយោគទុនអណិកជនកម្ពុជា (OCIC) ក្រោមការគ្រប់គ្រងរបស់រដ្ឋបាលរាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T04:28:28.623Z", "category": "អចលនទ្រព្យ", "views": 1326, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឡូយណាស់! បន្តិចទៀត Telegram នឹងបញ្ចេញមុខងារថ្មី អាចឱ្យអ្នកលេង Add Story បានដូច Facebook	https://business-cambodia.com/articles/telegram-announces-stories-feature	បន្តិចទៀតអ្នកនិយមលេងតេឡេក្រាមនឹងអាច Add Story របស់ខ្លួនបានដូច Instagram, WhatsApp, Facebook, Snapchat ខណៈថ្មីៗនេះខាង Telegram បាននឹងកំពុងត្រៀមបញ្ចេញនូវមុខងារថ្មីរបស់ខ្លួន ដែលអាចឱ្យអ្នកលេងអាចផុសរូប Storyបាន។ ជាក់ស្តែង យោងតាមការចុះផ្សាយរបស់សារព័ត៌មានក្រៅសុកមួយឈ្មោះ Business Today បានឱ្យដឹងថា កាលពីពេលកន្លងទៅ Telegram បានប្រកាសពីគម្រោងរបស់ខ្លួនក្នុងការបើកដំណើរការមុខងារ Stories ដែលស្រដៀងនឹងមុខងារដែលមានឈ្មោះដូចគ្នានៅលើ Instagram និង Status នៅលើ WhatsApp ដើម្បីបំពេញតម្រូវការរបស់អ្នកប្រើប្រាស់បន្ថែម។ ជាមួយគ្នានេះ បើតាមការលើកឡើងរបស់លោក Pavel Durov ជាអ្នកបង្កើត Telegram បានឱ្យដឹងថា “មុខងារ Stories របស់ Telegram នឹងផ្តល់អាទិភាពជាឯកជនភាព ដោយអនុញ្ញាតឱ្យអ្នកប្រើប្រាស់កំណត់ថាអ្នកណាអាចមើលរឿងរបស់ពួកគេបានហើយអ្នកណាមិនអាចមើលបានដូចទៅនឹងហ្វេសប៊ុកដែរ”។ ចំពោះរយៈពេលនៃការបង្ហាញ Story នេះ Telegram បានផ្តល់ជម្រើសពេលវេលាបួនផ្សេងៗគ្នា ពី ៦, ១២, ២៤, ឬ ៤៨ ម៉ោង សម្រាប់ការបង្ហាញ។ គូសបញ្ជាក់ផងដែរថា មុខងារ Story នេះនឹងត្រូវបានដាក់ឱ្យដំណើរនៅអំឡុងខែ កក្កដានេះ ដោយឡែកសម្រាប់មុខងារបន្ថែមទៀតក្រុមហ៊ុន Telegram នឹងបញ្ចេញនៅពេលក្រោយជាបន្តបន្ទាប់ទៀត ដើម្បីធ្វើយ៉ាងណាឱ្យអ្នកប្រើប្រាស់ទទួលបានអ្វីថ្មីៗ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-03T02:46:20.861Z", "category": "ចាប់ផ្តើមអាជីវកម្ម", "views": 10401, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ប្រយ័ត្នហួសពេល! ធ្វើរឿង៥នេះ ឱ្យបានមុនអាយុខ្ទង់៣០ឆ្នាំ បើមិនចង់ជាប់បំណុល ស្ដាយក្រោយនៅថ្ងៃមុខ	https://business-cambodia.com/articles/5-things-must-do-before-30	ពេលវេលាពិតជាដើរលឿនណាស់ ធ្មេចបើកៗឆ្នាំ២០២៣ បានកន្លងផុតទៅកន្លះឆ្នាំបាត់ហើយ ធ្វើឱ្យអាយុរបស់មនុស្សយើងក៏កាន់តែកើនឡើងតាមហ្នឹងដែរ។ ភ្លេចៗខ្លួនអាយុក្បែរ៣០ឆ្នាំបាត់ អ្វីក៏មិនទាន់មានជាដុំកំភួន ក្ដីស្រមៃក៏នៅឆ្ងាយនៅឡើយ បើហ៊ានតែបណ្ដោយខ្លួនផ្ដេសផ្ដាស ឆ្នាំក្រោយអាចនឹងមានលទ្ធផលមិនសូវខុសពីឆ្នាំនេះប៉ុន្មានឡើយ។ ពាក់ព័ន្ធនឹងបញ្ហាខាងលើនេះដែរ Business Cambodia សូមលើកយករឿងរ៉ាវសំខាន់ៗ៥យ៉ាង ដែលគួរតែប្រញាប់ធ្វើឱ្យបានមុនអាយុខ្ទង់៣០ បើមិនចង់ឱ្យថ្ងៃខាងមុខត្រូវអង្គុយស្ដាយពេលវេលាដែលកន្លងហួសទៅ។ ទី១. គ្រប់គ្រងបំណុល ប្រសិនបើកំពុងជាប់បំណុល ត្រូវតែខិតខំរកលុយសងបំណុលឱ្យបានឆាប់ ព្រោះថាបំណុលជាប្រភពបញ្ហានិងមិនអាចអូសបន្លាយពេលបាន។ ពេលជាប់បំណុល រឿងទីមួយក្រោយពីរកលុយបានគឺដកសងគេឱ្យហើយសិន ចាំបែកចែកលើការសន្សំ បន្ទាប់មកការចំណាយ។ ត្រូវចាំថាខ្ចីលុយគេបាន មានន័យថាអ្នកជាមនុស្សមានក្រេឌីតល្អ ហេតុនេះត្រូវតែសងលុយឱ្យគេឱ្យអស់តាមការកំណត់ដើម្បីរក្សាក្រេឌីត ងាយស្រួលខ្ចីលុយគេលើកក្រោយ តែដាច់ខាតកុំខ្ចីលុយមកបង្កើតបំណុលថ្មីទៀត ប៉ុន្តែត្រូវខ្ចីយកមកដើម្បីបង្កើនចំណូលតាមរយៈការពង្រីកអាជីវកម្មឬ វិនិយោគលើឱកាសល្អៗ។ ទី២. ទាញយកចំណេះដឹងហិរញ្ញវត្ថុដាក់ខ្លួន ចាប់ផ្ដើម ឬបន្តស្វែងយល់ពីការគ្រប់គ្រងលុយកាក់ឱ្យបានល្អ ដោយការសង្កេតពីអ្នកមានបទពិសោធន៍ ស្រាវជ្រាវខ្លួនឯង អាន (សៀវភៅ ឬអត្ថបទមេរៀនខ្លីៗ ដូចជាអត្ថបទរបស់ Business Cambodia ជាដើម)។ លៃយ៉ាងណាឱ្យខ្លួនឯងបានចេះច្បាស់ ពីការបែងចែកទាំងចំណូល និងការចំណាយ ប្រចាំថ្ងៃ រួមទាំងចំណាយប្រចាំខែ។ រៀនពីរបៀបបង្កើតចំណូល កាត់បន្ថយការចំណាយ ចេះ២ចំណុចនេះឱ្យច្បាស់ ជីវិតអ្នកនឹងមានលំនឹងមិនខានឡើយ។។ ទី៣. បែងចែកសន្សំ ការសន្សំជារឿងចាំបាច់បំផុត ព្រោះវាអាចជួយឱ្យយើងសល់លុយដោយមិនដឹងខ្លួន អ្នកត្រូវដឹងថា ១០០៛ ក៏លុយ ១០០០៛ ក៏លុយ ដូច្នេះមិនថារកបានប៉ុន្មានឡើយត្រូវតែបង្កើតទម្លាប់ដកសន្សំឱ្យបានយ៉ាងតិច១០%។ ឧទាហរណ៍ថា មួយខែអ្នករកបាន ៥០០ដុល្លា សូមដកវាទុកដោយឡែក៥០ដុល្លារទៅ ចាត់ទុកថាអ្នកមានចំណូលតែ ៤៥០ដុល្លារទៅបានហើយ។ លុយដែលអ្នកដកទុកនោះ ចូរបំភ្លេចវាចោលទៅ ភ្លេចតែមួយឆ្នាំអី វាក៏អាចកើនបានយ៉ាងហោចណាស់ក៏ក្បែរ ១ពាន់ដុល្លារដែរ។ ទី៤. វិនិយោគលើជំនាញ ពេលវេលាចេះតែដើរទៅមុខ ដូច្នេះអ្នកគួរតែព្យាយាមបណ្ដុះជំនាញរបស់អ្នកបន្ថែម ដោយការទាញយកគំនិតថ្មី ដើម្បីច្នៃចំណេះជំនាញដែលអ្នកមានស្រាប់ឱ្យកាន់តែល្អខ្លាំងឡើង។ កុំបណ្ដោយឱ្យខ្លួនឯងនៅតែប៉ុណ្ណឹង កុំគ្រប់គ្រាន់ជាមួយនឹងចំណេះ ផ្ទុយទៅវិញសូមរក្សាភាពស្រេកឃ្លាន ចង់ចេះចង់ដឹងបន្តជានិច្ច ទើបជីវិតរបស់អ្នកកាន់តែរីកចម្រើនឡើង។ ទី៥. វិនិយោគលើសុខភាព អាយុខ្ទង់២០ឡើង ជាវ័យពេញកម្លាំង វ័យដែលឈ្មុសឈ្មុលខ្លាំងជាមួយនឹងការងារ ហើយក៏ជាវ័យភ្លេចគិតសុខភាពដែរ។ ហេតុនេះ សូមលោកអ្នកកុំភ្លេចខ្លួនឱ្យសោះ ទោះជាក្នុងករណីណាក៏ដោយក៏ត្រូវតែរក្សាសុខភាពឱ្យបានល្អ។ គោលដៅពិតជាសំខាន់ទើបអ្នកត្រូវខំប្រឹងភ្លេចបាយភ្លេចទឹក តែសូមកុំភ្លេចថា បើគ្មានសុខភាពទេ បើអ្នកកំពុងឈឺដេកនឹងកន្ទេល អ្នកច្បាស់ជាលែងបានដើរទៅរកគោលដៅទៀតហើយ ហើយក៏គ្មានអ្នកណាមកដើរជំនួសអ្នកបានដែរ។ សូមជម្រាបផងដែរថា ទោះជាយ៉ាងណាក៏កុំភ្លេចថា ក្ដីសុខមិនមែនទាល់តែអ្នកសម្រេចគោលដៅធំទើបមាននោះទេ លោកអ្នកអាចរស់នៅជាមួយនឹងក្ដីសុខរាល់ថ្ងៃតាមរយៈការធ្វើអ្វីដែលលោកអ្នកស្រលាញ់ និងមានគោលដៅច្បាស់លាស់មួយទៅគ្រប់គ្រាន់ហើយ។ ដូច្នេះហើយកុំភ្លេចថែរក្សាផ្លូវចិត្តប្រចាំថ្ងៃរបស់អ្នកឱ្យល្អផងណា កុំភ្លេចសប្បាយជាមួយនឹងលទ្ធផលតូចៗរាល់ថ្ងៃនេះ ព្រោះពួកវាទាំងអស់ហ្នឹងហើយដែលកំដរអ្នកដើរទៅរកគោលដៅធំដែលអ្នកបានគ្រោងទុក៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T16:05:10.074Z", "category": "ហិរញ្ញវត្ថុ", "views": 4301, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
រកទិញផ្ទះកុំមើលរំលងតំបន់២នេះ ព្រោះកំពុងមានប្រជាប្រិយខ្លាំងសម្រាប់រស់នៅទាំងបច្ចុប្បន្ននិងអនាគត	https://business-cambodia.com/articles/popular-house-in-phnom-penh	ការជ្រើសរើសទីតាំងសម្រាប់រស់នៅគឺសំខាន់ណាស់ បើយើងទិញផ្ទះចំទីតាំងល្អការរស់នៅនឹងទទួលបានទាំងសេចក្ដីសុខ និងផលចំណេញ ប៉ុន្ដែប្រសិនបើទិញចំទីតាំងដែលមិនល្អនោះការរស់នៅគឺមិនស្រួលឡើយ ហើយផលចំណេញពីផ្ទះក៏បានតិចដែរ។ ដូច្នេះហើយមុននឹងសម្រេចចិត្ដទិញផ្ទះ តម្រូវឲ្យយើងត្រូវគិតគូរឲ្យបានច្បាស់ចំពោះទីតាំង ស្របពេលបច្ចុប្បន្នការអភិវឌ្ឍលំនៅដ្ឋានគឺមានច្រើន ពិសេសនៅរាជធានីភ្នំពេញតែម្ដង។ យ៉ាងណាទាក់ទងនឹងបញ្ហានេះដែរ នាពេលថ្មីៗកន្លងទៅនេះ លោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា និងជាអ្នកជំនាញផ្នែកអចលនទ្រព្យមួយរូបនៅកម្ពុជា បានបង្ហាញតំបន់ ២ ដែលជាទីតាំងមានសក្ដានុពល និងមានប្រជាប្រិយភាពខ្លាំងសម្រាប់ការរស់នៅបច្ចុប្បន្ន។ ដោយតំបន់ទាំងនោះរួមមាន៖ តំបន់ផ្លូវជាតិលេខ ៦A ស្ថិតនៅក្នុងខណ្ឌជ្រោយចង្វារ និងតំបន់ផ្លូវជាតិលេខ១ ស្ថិតនៅក្នុងខណ្ឌច្បារអំពៅ។ ថ្លែងប្រាប់ Business Cambodia លោកបានមានប្រសាសន៍ថា «តំបន់ដែលកំពុងមានប្រជាប្រិយភាពមានផ្លូវជាតិលេខ៦A នៅក្នុងខណ្ឌជ្រោយចង្វារ ហើយនិងផ្លូវជាតិលេខ១ ដែលមានបុរី ប៉េង ហួត និងបុរីផ្សេងៗទៀតហូរហែ»។ ចំពោះមូលហេតុដែលលោកលើកឡើងថា តំបន់ទាំងពីរខាងលើនេះជាទីតាំងល្អសម្រាប់ការរស់នៅ ដោយសារភូមិសាស្រ្ដនៅទីនោះគឺជាប់ទន្លេ ដីមានសំណើម ងាយស្រួលនៅក្នុងការដាំដើមឈើ ជាហេតុធ្វើឲ្យការរស់នៅមានភាពត្រជាក់ស្រួល។ មួយទៀតវាក៏មានអុកស៊ីសែនច្រើន ដែលងាយស្រួលនៅក្នុងការដកដង្ហើម និងធ្វើឲ្យខ្យល់អាកាសមានភាពស្រស់ស្រាយផងដែរ។ មួយវិញទៀតតាមការប្រមើលមើលរបស់លោក ៥ ទៅ ១០ ឆ្នាំខាងមុខ តំបន់ទាំងនេះនឹងមានការអភិវឌ្ឍកាន់តែខ្លាំងថែមទៀត។ សូមជម្រាបថា បច្ចុប្បន្នតំបន់ផ្លូវជាតិលេខ១ និងលេខ៦A កំពុងទាក់ទាញក្រុមហ៊ុនអភិវឌ្ឍន៍ជាច្រើនទៅសាងសង់លំនៅឋាននៅទីនោះ ជាក់ស្ដែងសព្វថ្ងៃនៅបណ្ដោយផ្លូវជាតិលេខ ៦A មានគម្រោងបុរីជាច្រើនដូចជា មេគង្គលែន, បុរី ជីប ម៉ុង, បុរី អ័រគីដេ បុរី ប៉េងហួត បុរី The Flora និងបុរី អាម៉ូរី ជាដើម។ ហើយថ្មីៗនេះ ផ្សារទំនើប ម៉ាក្រូ ដែលជាផ្សារលក់ទំនិញដ៏ធំមួយក៏ទើបនឹងបើកដំណើរការនៅតំបន់នេះផងដែរ។ ដោយឡែកនៅបណ្ដោយផ្លូវជាតិលេខ១ វិញបច្ចុប្បន្នក៏មានការការអភិវឌ្ឍខ្លាំងខ្លាដូចគ្នា ដោយក្នុងនោះមានបុរីធំៗដូចជា បុរី ប៉េង ហួត បឹងស្នោ, បុរី ហាយ ធីច, និងបុរីជាច្រើនផ្សេងទៀត។ មួយវិញទៀតនៅតំបន់នេះក៏ជាច្រកចេញចូលដ៏សំខាន់ដែលមានមនុស្សរាប់ម៉ឺននាក់ឆ្លង់កាត់ក្នុងមួយថ្ងៃៗ។ ហើយថ្មីៗនេះ រាជរដ្ឋាភិបាលក៏ទើបនឹងបានបើកសម្ពោធការរដ្ឋានសាងសង់ស្ពានធំមួយទៀតតភ្ជាប់ពីផ្លូវជាតិលេខ១ឆ្ពោះទៅតំបន់ល្វាឯម និងគម្រោងផ្លូវល្បឿនភ្នំពេញ-បាវិតផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T15:35:10.608Z", "category": "អចលនទ្រព្យ", "views": 2914, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកជំនាញវិនិយោគ ប្រាប់រឿងសំខាន់៤ ត្រូវត្រៀមដាច់ខាត មុនទិញផ្ទះ បើមិនចង់ជាប់បំណុលវ័ណ្ឌក	https://business-cambodia.com/articles/have-these-4-things-before-buying-house	ក្ដីស្រមៃដ៏ធំមួយសម្រាប់ជីវិតមនុស្សភាគច្រើនគឺ ការមានលទ្ធភាពទិញផ្ទះមួយខ្នងជារបស់ខ្លួន សម្រាប់រស់នៅជុំគ្រួសារឱ្យបានសុខស្រួល។ ពាក់ព័ន្ធនឹងរឿងនេះ លោក Dave Ramsey ដែលត្រូវបានគេស្គាល់ថាជាអ្នកជំនាញហិរញ្ញវត្ថុ និងវិនិយោគ បានបង្ហើបប្រាប់ពីរឿងសំខាន់៤ ដែលអ្នកចង់ទិញផ្ទះលើកដំបូងត្រូវត្រៀមដាច់ខាត បើមិនចង់ជាប់បំណុលវ័ណ្ឌក។ ១. ដោះបំណុលឱ្យអស់សិន៖ ចំណុចដំបូងនិងសំខាន់បំផុតគឺ អ្នកត្រូវធានាថាខ្លួនឯងរួចផុតពីចំណងបំណុលទាំងអស់ មិនថាតិចឬច្រើនឡើយ។ ព្រោះថាកម្ចីទិញផ្ទះគឺជាបន្ទុកបំណុលដ៏ធំបំផុតមួយ សម្រាប់ជីវិតមនុស្សម្នាក់ៗ ដូច្នេះមុននឹងបង្កើតវាឡើងអ្នកត្រូវប្រាកដថា អ្នកមានកម្លាំងផ្ដោតលើវា មិនបែងចែកកម្លាំងដោះស្រាយបំណុលរាយរងផ្សេងទៀត ដែលអាចបង្កបញ្ហារញ៉េរញ៉ៃ។ ២. បង្កើតកញ្ចប់សន្សំគ្រាអាសន្ន ៣ទៅ៦ខែ៖ សន្សំលុយសម្រាប់ការចំណាយបណ្ដោះអាសន្នប្រចាំខែដោយបូកទាំងលុយត្រូវបង់កម្ចីទិញផ្ទះ ឱ្យបានយ៉ាងតិច៣ទៅ៦ខែ។ មានន័យថាបើមួយខែអ្នកត្រូវចំណាយ ១ពាន់ដុល្លារ អ្នកត្រូវសន្សំលុយទុកសាគួរឱ្យបានយ៉ាងតិច ៣ពាន់ទៅ៦ពាន់ដុល្លារ។ លុយសន្សំនេះទុកសម្រាប់ប្រើប្រាស់នៅក្នុងករណី អ្នកបាត់បង់ការងារ,បាត់បង់សមត្ថភាពបង្កើតចំណូលរយៈពេលខ្លី, ឬអ្នកជួបបញ្ហាហិរញ្ញវត្ថុជាដើម។ កញ្ចប់លុយមួយនេះ នឹងអាចជួយអ្នកមិនឱ្យត្រូវទៅខ្ចីលុយពីខាងក្រៅយកមកបង់ធនាគារប្រចាំខែ ពេលដែលអ្នកខ្វះចំណូល។ ៣. តម្លៃផ្ទះដែលត្រូវរំលស់មិនលើសពី១៥ឆ្នាំ៖ អ្នកមានសិទ្ធិជ្រើសរើសម៉ូដផ្ទះដែលអ្នកស្រលាញ់ ប៉ុន្តែត្រូវជ្រើសរើសតម្លៃណាមួយដែលសមមាត្រនឹងធនធាន ក៏ដូចជាសមត្ថភាពរ៉ាប់រងរបស់អ្នក។ លោក Dave លើកទឹកចិត្តឱ្យអ្នកដែលចង់ទិញផ្ទះ គួរជ្រើសរើសតម្លៃផ្ទះដែលត្រូវរំលស់មិនលើសពី១៥ឆ្នាំ។ មានន័យថា អ្នកត្រូវសិក្សាមើលឱ្យហើយថា តើក្នុងមួយខែអ្នកមានលទ្ធភាពបង់ចំនួនប៉ុន្មាន? ហើយតើចំណាយពេលប៉ុន្មានឆ្នាំទើបបង់រំលស់អស់? រយៈពេល១៥ឆ្នាំគឺយូរល្មមហើយ បើលើសពីនេះទៀតវាអាចផ្ដល់ជាបន្ទុកដល់អ្នករហូតដល់ចាស់ក៏ថាបាន។ បើអ្នកចាប់ផ្ដើមរំលស់ផ្ទះនៅអាយុ៣៥ឆ្នាំ ចំណាយពេល១៥ឆ្នាំក៏ អាយុកើនដល់៥០ឆ្នាំបាត់ទៅហើយ ចុះបើលើសនេះអ្នកមិនចាស់ជាប់បំណុលលែងបានចូលនិវត្តន៍ទៅហើយទេឬ? ៤. កុំរំលស់១០០%៖ អ្នកជំនាញលើកឡើងដោយសង្កត់ធ្ងន់ថា អ្នកមិនត្រូវរំលស់ផ្ទះក្នុងតម្លៃ១០០%ឡើយ ពោលគឺត្រូវបង់ប្រាក់មុនឱ្យបានយ៉ាងតិច២០%នៃតម្លៃផ្ទះសិនចាំសម្រេចចិត្តរំលស់បន្ត។ បើគ្មានដល់ ២០%ទេ យ៉ាងហោចណាស់ក៏សន្សំឱ្យបាន ៥% អីសិនដែរ ចាំទិញផ្ទះ។ លោក Dave លើកឡើងបែបនេះ ព្រោះថា បើអ្នករំលស់ផ្ទះក្នុងតម្លៃ ១០០% អ្នកនឹងត្រូវចំណាយពេលវេលាយូរខ្លាំង។ ចំណាយពេលវេលាកាន់តែយូរ អ្នកនឹងខាតការប្រាក់កាន់តែច្រើន ហើយក៏មុខកាន់តែឆាប់ចាស់ខ្លាំងមុនអាយុ ព្រោះតែបន្ទុកបំណុលផងដែរ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T14:54:19.254Z", "category": "ហិរញ្ញវត្ថុ", "views": 2153, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចង់ដូរបរិយាកាសរស់នៅក្នុងសម័យទំនើបតែលាយឡំការរចនាបែបខ្មែរ អាចជ្រើសយក បុរី ខ្លឹមច័ន្ទ ដែលរៀបចំប្លង់មេនិងរចនាដោយស្ថាបត្យករកូនខ្មែរពិតៗ	https://business-cambodia.com/articles/boreyklemchan	រាជធានីភ្នំពេញ ជាបេះដូងនៃព្រះរាជាណាចក្រកម្ពុជាមានការអភិវឌ្ឍយ៉ាងឆាប់រហ័សស្ទើរគ្រប់វិស័យក្នុងរយៈពេលជាងមួយទសវត្សន៍ចុងក្រោយនេះ។ ក្នុងនោះផងដែរ ការស្ថាបនាហេដ្ឋារចនាសម្ព័ន្ធ និងការសាងសង់បុរី និងគម្រោងលំនៅដ្ឋានតូចធំជាច្រើនត្រូវបានអភិវឌ្ឍន៍ជាបន្តបន្ទាប់។ ដោយឡែកបើយើងក្រលេកមើលទៅភាគខាងលិចរាជធានីភ្នំពេញ ពិសេសតំបន់ចោមចៅនិងតំបន់ជិតៗនេះមានមនុស្សរស់នៅអ៊ូអរ រោងចក្រ និងតំបន់សេដ្ឋកិច្ចពិសេស ហេតុនេះហើយលំនៅដ្ឋានដែលសាងសង់ភាគច្រើនជាប្រភេទផ្ទះអាជីវកម្ម និងវីឡាកូនកាត់ប៉ុណ្ណោះ។ ដោយសារកត្តាតម្រូវការទីផ្សារកើនឡើង ការចង់បាននូវការរស់នៅបែបប្រណីតភាព ឯកជនភាព និងនៅជិតនឹងទីតាំងប្រកបអាជីវកម្មស្រាប់ បានជាយើងសម្រេចចិត្តបង្កើតនូវបុរីខ្លឹមច័ន្ទនេះឡើង។ ទីតាំងបុរី ខ្លឹមច័ន្ទ នៅជាប់បុរីពិភពថ្មីផ្លូវជាតិលេខ ៣ គម្រោងទី១ ដែលមានចម្ងាយ ៥គីឡូម៉ែត្រពីរង្វង់មូលចោមចៅ។ បុរី ខ្លឹមច័ន្ទ ដែលជាសហគមន៍គំរូបែបខ្មែរទំនើប និងដំបូងគេនៅកម្ពុជានឹងសាងសង់នូវប្រភេទផ្ទះវីឡាទោលទាំងអស់នៅក្នុងគម្រោងដើម្បីផ្តល់ជូននូវឯកជនភាពនៃការរស់នៅទៅដល់អតិថិជន។ លោកអនុបណ្ឌិត លី នី ជាស្ថាបត្យករដែលបានរៀបចំប្លង់មេរបស់បុរី ខ្លឹមច័ន្ទ បានប្រាប់ឲ្យដឹងថា “គោលគំនិតចំបងក្នុងការរចនាគម្រោងបុរី ខ្លឹមច័ន្ទ គឺផ្តល់នូវភាពសាមញ្ញ ទូលាយ និងបែបបទជាខ្មែរ។” ខ្លោងទ្វារចេញ-ចូលត្រូវបានរំលេចឡើងនូវក្បឿងស្រកាលិញបែបខ្មែរ និងតួផ្ទះវីឡាទោលផ្នែកខាងមុខទាំងអស់ត្រូវបានរចនាដោយក្បឿងស្រកាលីញបែបខ្មែរផងដែរ។ នៅក្នុងគម្រោងផ្ទាល់មាននូវសួនច្បារពហុមុខងារសម្រាប់ជួបជុំ លំហែរ ហាត់ប្រាណ និងកន្លែងក្មេងលេងកំសាន្ត។ សម្រាប់ព័ត៌មានបន្ថែម ៖ 011 555 559 / 016 552 559 ។ #BOREYKLEMCHAN	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T11:27:21.174Z", "category": "PR", "views": 399, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចែកផ្លូវគ្នា! ធនាគារធំទី៣អាមេរិកពិចារណាឈប់រកស៊ីជាមួយApple ក្រោយពីខាតលុយរាប់ពាន់លាន$	https://business-cambodia.com/articles/goldman-sach-to-steop-partnership-with-apple	ធនាគារ Goldman Sachs ដែលជាធនាគារពាណិជ្ជធំបំផុតទី៣របស់សហរដ្ឋអាមេរិកកំពុងស្ថិតនៅក្នុងការពិចារណាថានឹងឈប់ធ្វើជាដៃគូរកស៊ីជាមួយក្រុមហ៊ុន Apple ដែលជាក្រុមបច្ចេកវិទ្យាធំរបស់អាមេរិកក្រោយពីខ្លួនបានខាតបង់លុយអស់រាប់ពាន់លានដុល្លារ។ បើយោងតាមការចុះផ្សាយរបស់ Yahoo Finance បានឲ្យដឹងថាឥឡូវនេះធនាគារ Goldman Sachs ដែលជាធនាគារវិនិយោគដ៏ធំកំពុងពិចារណាចែកផ្លូវគ្នាជាមួយអាមេរិក។ លោក David Solomon នាយកប្រតិបត្តិរបស់ធនាគារ Goldman Sachs បានឲ្យដឹងកាលពីខែតុលាឆ្នាំ២០២២ថាគម្រោងភាពជាដៃគូជាមួយ Apple មានសពុលភាពរហូតដល់ឆ្នាំ២០២៩ប៉ុន្ដែបច្ចុប្បន្នគម្រោងនេះអាចត្រូវបានផ្លាស់ប្ដូរនិងកែប្រែវិញ។ ធនាគារ Goldman Sachs បានចាប់ផ្ដើមផ្ដល់សេវាកម្មផ្ដល់កាតឥណទានដែលហៅថា Apple card ដោយចាប់ផ្ដើមសហការជាមួយ Apple កាលពីឆ្នាំ២០១៩។ បន្ទាប់មកធនាគារនិងក្រុមហ៊ុន Apple ក៏បានដាក់ដំណើរការគណនីសន្សំជាមួយApple និងសេវាកម្មបង់រំលស់កាលពីពេលថ្មីៗនេះ។ យ៉ាងណាមិញសេវាកម្មដែលបានរៀបរាប់ខាងលើ ធនាគារ Goldman Sachs បានពិភាក្សាពីផ្ទេរសេវាកម្មនេះទៅឲ្យ American Express ជាអ្នកផ្ដល់ឲ្យវិញម្ដង។ ធនាគារធំទី៣របស់អាមេរិកមួយនេះបានឲ្យដឹងខ្លួនបានខាតបង់លុយប្រមាណជា៣ពាន់លានដុល្លារពីការធ្វើប្រតិបត្តិការសេវាធនាគាររបស់អតិថិជនចាប់តាំងពីខ្លួនបានសហការជាមួយ Apple។ ក្រោយពីពិចារណាចង់ចែកផ្លូវលែងចង់ធ្វើជាដៃគូជាមួយ Apple ធនាគារនេះក៏កំពុងពិចារណាឈប់ផ្ដល់កាតឥណទានជាមួយក្រមហ៊ុនGeneral Mootors ដែលហៅកាត់ថាGMផងដែរ។  គួរបញ្ជាក់ផងដែរធនាគារ Goldman Sachs គឺជាធនាគារវិនិយោគដ៏ធំរបស់អាមេរិក ហើយកាលពីខែមករានិងឧសភាឆ្នាំ២០២៣នេះ ធនាគារបានប្រកាសកាត់បុគ្គលិកចេញជាបន្តបន្ទាប់ខណៈស្ថានភាពសេដ្ឋកិច្ចមិនច្បាស់លាស់៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T11:17:23.743Z", "category": "ហិរញ្ញវត្ថុ", "views": 605, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កុំប្រហែស! សញ្ញាធំៗ៥ បង្ហាញថាអ្នកកំពុងដើរផ្លូវខុស អូសខ្លួនឯងឱ្យធ្លាក់ក្នុងបំណុល រើលែងរួច	https://business-cambodia.com/articles/5-money-mistakes	គេថាបើចង់ដឹងពីអនាគតរបស់មនុស្សម្នាក់ ត្រូវមើលទៅលើទម្លាប់រស់នៅប្រចាំថ្ងៃរបស់គេ ហើយបើចង់ដឹងថាថ្ងៃមុខគេអាចក្លាយជាអ្នកមានឬអត់ សូមមើលទៅលើទម្លាប់ចាត់ចែងលុយរបស់គេ។ ថ្ងៃនេះដែរ Business Cambodia សូមបង្ហើបអំពីសញ្ញាធំៗ៥ ដែលអាចបង្ហាញថាអ្នកកំពុងដើរខុសផ្លូវ អាចនាំខ្លួនឯងឱ្យធ្លាក់ក្នុងវិបត្តិហិរញ្ញវត្ថុ ឬលង់ក្នុងបំណុលរើខ្លួនលែងរួចមិនខាន។ ១. មិនអភិវឌ្ឍន៍ខ្លួន អ្នកជាមនុស្សមិនខ្វល់ខ្វាយចំពោះសមត្ថភាពខ្លួនឯង ចេះតែរុញទូកបណ្ដោយទឹក ចូលចិត្តនិយាយពាក្យថាមិនចេះធ្វើនេះមិនចេះធ្វើនោះ។ ជួបអ្វីថ្មីប្លែកបន្តិចអ្នកមិនសាកល្បងសុខចិត្តប្រើពាក្យថា មិនធ្លាប់ជួបមិនអាចធ្វើបានទេ។ ២. មិនខំរកផ្លូវបង្កើនចំណូល អ្នករស់នៅបណ្ដោយតាមយថាកម្ម គិតថាចំណូលប៉ុណ្ណឹងក៏រស់បានដែរមិនបាច់ខំពេកទេ។ ពេលឃើញចំណូលតិចអ្នកមិនគិតរកវិធីបង្កើនចំណូល សុខចិត្តយកពេលមករអ៊ូថា លុយតិចណាស់ ប្រាក់ខែតិចណាស់ ចាយមិនគ្រាន់ទេ សងតែគេក៏អស់បាត់ទៅហើយ។ ៣. ចាយតាមអារម្មណ៍ រឿងដែលខុសបំផុតរបស់មនុស្សគឺ បណ្ដោយឱ្យអារម្មណ៍ដឹកនាំខួរក្បាល ចាយលុយតាមតែចិត្តនឹកឃើញ។ ទៅផ្សារទិញតែម្ហូបទេ ប៉ុន្តែឃើញខោអាវ កាបូបស្អាតបន្តិចក៏រត់ទៅទិញទាំងមិនគិតពីលុយក្នុងកាបូបសោះ។ ភាគច្រើននៃរបស់ដែលទិញតាមអារម្មណ៍ ច្រើនតែជាទំនិញមិនចាំបាច់ ដែលវាជាមុខសញ្ញានៃការខ្ជះខ្ជាយលុយ ហើយជាប្រភពដែលធ្វើឱ្យអ្នកដាច់លុយផងដែរ។ ជាក់ស្ដែងមានសេដ្ឋីមួយចំនួនដូចជា ស្ដេចប្រដាល់ Mike Tyson និង តួឯកប្រុស Wisley Snipes ធ្លាប់មានទ្រព្យសម្បត្តិជាង ១០លានដុល្លារ ប៉ុន្តែចុងក្រោយត្រូវធ្លាក់ខ្លួនជាប់បំណុលវ័ណ្ឌក ព្រោះតែការចាយលុយទៅលើសម្ភារៈនិយមហួសហេតុ។ ៤. មិនដកសន្សំ អ្នកមិនមានទម្លាប់ឆ្លៀតដកលុយសន្សំ មានប៉ុន្មានចាយប៉ុណ្ណឹង ដល់ពេលត្រូវការចាំបាច់មិនមានលុយត្រៀម ក៏ត្រូវទៅខ្ចីគេ ហើយផ្សំជាមួយនឹងការចាយលុយតាមតែអារម្មណ៍ ហើយចំណូលមិនកើនសោះទៀត វាអាចជាហេតុនាំឱ្យបំណុលមានកាន់តែធំ ធំរហូតដោះលែងរួចក៏ថាបានដែរ។ ៥. មិនរកឱកាសវិនិយោគ អ្នកពឹងផ្អែកតែលើប្រាក់ខែតែមួយមុខ ទាំងដែលអ្នកជំនាញហិរញ្ញវត្ថុភាគច្រើនសុទ្ធតែនិយាយថា ចំណូលតែមួយច្រកមិនអាចឱ្យអ្នកក្លាយជាអ្នកមានឡើយ លុះត្រាតែឆ្លៀតវិនិយោគទើបលុយរបស់អ្នកអាចកើនឡើងបាន។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T09:22:58.258Z", "category": "ហិរញ្ញវត្ថុ", "views": 8153, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ដឹងកម្រិតខ្លួនឯងនៅ? តោះមកស្គាល់វេបសាយ៤ តេស្តសមត្ថភាព ភាសាអង់គ្លេសរបស់អ្នក ថានៅកម្រិតណា	https://business-cambodia.com/articles/web-to-test-english-level	ភាសាអង់គ្លេសត្រូវបានគេចាត់ទុកថាប្រើសម្រាប់ទំនាក់ទំនងយ៉ាងទូលំទូលាយ នាពេលបច្ចុប្បន្ននេះ។ដូច្នេះសម្រាប់បងប្អូនដែលរៀនភាសាអង់គ្លេសយូរហើយមានដឹងអត់ថាចំណេះដឹងរបស់ខ្លួនឯងនៅកម្រិតណាមួយនៃភាសាអង់គ្លេស? ដូច្នេះថ្ងៃនេះយើងសូមណែនាំឱ្យស្គាល់វេបសាយ៤ ដើម្បីសាកល្បងសមត្ថភាពភាសាអង់គ្លេសរបស់អ្នក ប្រើតែទូរស័ព្ទដៃក៏ធ្វើបាន៖ ១. British Council  ២. CAMBRIDGE ៣. Test English ៤. Preply វេបសាយទាំង៤ខាងលើនេះគឺសុទ្ធសឹងតែអាចតេស្តសមត្ថភាពភាសារបស់បងប្អូនតាមរយៈលំហាត់ ផ្សេងពីគ្នានៅលើវេបសាយ ដូចជាវេយ្យករណ៍ ការស្តាប់ ការអានឬសរសេរជាដើម ដែលអនុញ្ញាតឱ្យបងប្អូនប្រើប្រាស់ដោយឥតគិតថ្លៃ។ ជាការពិតណាស់ដើម្បីឱ្យបងប្អូនមានសមត្ថភាពពេញលេញលើភាសាអង់គ្លេសបងប្អូនត្រូវដឹងពីកម្រិតរបស់ខ្លួនឯងជាមុនសិន ដើម្បីឱ្យការរៀនបំពេញបន្ថែមឬវគ្គសិក្សាណាមួយប្រកបដោយប្រសិទ្ធិភាព និងចំណាយពេលវេលាបានត្រូវនឹងគោលដៅក្នុងការសិក្សារបស់បងប្អូនផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T08:38:12.243Z", "category": "ភាពជាអ្នកដឹកនាំ", "views": 15918, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ពិធីករល្បី Steve Harvey ថាគ្រប់បុរសអាចផ្លាស់ប្តូរបាន លុះត្រាតែជួបស្ត្រីល្អតែម្នាក់គត់	https://business-cambodia.com/articles/steve-harvey-says-only-one-type-of-woman-can-change-man	គេថា ស្នេហាជាថ្នាំកែចរិតមនុស្ស អាចកែពីអាក្រក់ទៅល្អ ឬពីល្អទៅអាក្រក់ អាស្រ័យលើមនុស្សដែលយើងជ្រើសរើសរួមរស់ជាមួយ ព្រោះតែឥទ្ធិពលនៃទង្វើ ពាក្យសម្តី ឬសកម្មភាពផ្សេងៗ និងពេលវេលាដែលបានចំណាយរួមគ្នា។ ប៉ុន្តែតើគ្រប់ដៃគូស្នេហ៍ សុទ្ធតែអាចផ្លាស់ប្តូរចិត្តគំនិតគ្នាបានពិតមែនឬយ៉ាងណា? ជាពិសេសតើស្រ្តី ពិតជាអាចកែប្រែបុរសដែលជាដៃគូបានឬទេ? ឆ្លើយតបទៅនឹងសំណួរខាងលើ លោក Stephen Harvey ដែលជាតារាកំប្លែងជនជាតិអាមេរិក តារាសម្តែង អ្នកផលិតកម្មវិធីទូរទស្សន៍ និងជាអ្នកនិពន្ធមួយរូប បានលើកឡើងនៅក្នុងកម្មវិធី Steve talk show កាលពីពេលកន្លងទៅយ៉ាងដូច្នេះថា៖ «ខ្ញុំប្រាប់ស្ត្រីគ្រប់ពេល! មនុស្សប្រុសទាំងអស់អាចផ្លាស់ប្តូរបាន ប៉ុន្តែយើងមិនផ្លាស់ប្តូរសម្រាប់មនុស្សស្រីទាំងអស់ដែលយើងបានជួបទេ យើងផ្លាស់ប្តូរសម្រាប់តែស្ត្រីម្នាក់ប៉ុណ្ណោះ។ ត្រូវចាំណា៎ តែម្នាក់គត់! បើគាត់មិនផ្លាស់ប្តូរ នោះមានន័យថាអ្នកមិនមែនជាមនុស្សម្នាក់នោះទេ»។ យ៉ាងណាមិញ ប្រសិនបើពេលនេះអ្នកកំពុងស្ថិតនៅក្នុងទំនាក់ទំនងជីវិតគូ ចូលព្យាយាមប្រព្រឹត្តខ្លួនជាដៃគូដ៏ល្អ ផ្តល់តម្លៃ ស្វែងយល់ពីគ្នាទៅវិញទៅមក ទទួលស្គាល់ភាពពិតរបស់ដៃគូទាំងចំណុចល្អនិងមិនល្អ ជួយជ្រោមជ្រែងគ្នាទៅរកភាពរីកចម្រើន នោះអ្នកនឹងក្លាយទៅជាមនុស្សពិសេសបំផុតម្នាក់ក្នុងកែវភ្នែក និងបេះដូងដៃគូម្ខាងទៀត ព្រោះអ្នកជាចំណែកមួយយ៉ាងសំខាន់ធ្វើឲ្យជីវិតគាត់កាន់តែមានន័យ និងស្រស់បំព្រង។ នាពេលនោះហើយ ចង់ឬមិនចង់ អ្នកនឹងក្លាយជាមនុស្សម្នាក់ដែលលោក Stephen Harvey បានលើកឡើងខាងលើ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T05:43:17.229Z", "category": "ភាពជាអ្នកដឹកនាំ", "views": 1538, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្ត្រីវ័យ៣១ឆ្នាំម្នាក់ អាចរកប្រាក់បាន ១,៥ម៉ឺន$/១ខែ ចេញពីរបរក្រៅម៉ោងមួយ និងបោះសម្តីចាក់ដោតបែបនេះ	https://business-cambodia.com/articles/alice-everdeen-make-money	កាលពី២ឆ្នាំមុន កញ្ញា Alice Everdeen ធ្វើការ៥០ម៉ោងក្នុងមួយសប្តាហ៍ និងរកលុយបាន៤២,០០០ដុល្លារក្នុងមួយឆ្នាំក្នុងនាមជាអ្នកគ្រប់គ្រងមាតិកាសម្រាប់ក្រុមហ៊ុនឯកជនមួយ។ ប៉ុន្តែការធ្វើការនៅការិយាល័យមិនបានបំពេញបំណងនាងទេ។ ដូច្នេះ Everdeen បានចាកចេញពីការងារពេញម៉ោង ៩am-៥pm ហើយចាប់ផ្តើមរបរបញ្ចូលសំឡេង។ ឥឡូវនាងរកបានរហូតដល់ទៅ ១៥,០០០ដុល្លារក្នុងមួយខែ នេះបើយោងតាមឯកសារដែលត្រូវបានពិនិត្យដោយ CNBC Make It។ មិនខុសពីមនុស្សជាតិមួយភាគធំ កាលពីប៉ុន្មានឆ្នាំមុន ក្នុងនាមជាអ្នកផលិតព័ត៌មាននៅ MSNBC Alice ស្ត្រីវ័យ៣១ឆ្នាំរូបនេះ បានរកឃើញថាខ្លួននាងតែងតែចំណាយពេលរសេះរសោះ អេះអុញៗ អូសបន្លាយពេលស្នាក់នៅកន្លែងការងារលើសម៉ោងធ្វើការ សូម្បីតែបន្ទាប់ពីការងាររបស់នាងបានបញ្ចប់ក៏ដោយ។ ចួនកាលនាងមានអារម្មណ៍ថា អស់កម្លាំង និងហត់នឿយខ្លាំង ទាំងមិនទាន់ធ្វើអ្វីសោះ។ ពេលយប់គេងមិនលក់ ព្រឹកឡើងពិបាកងើប ប្រើភ្នែកសម្លឹងអូស TikTok រាប់ម៉ោង ឬឆែកមើលគណនី Fiverr របស់នាងនៅពាក់កណ្តាលយប់។ Everdeen និយាយថា៖ «ខ្ញុំចាប់ផ្តើមសួរខ្លួនឯង ហើយឆ្ងល់ថាខ្ញុំអាចធ្វើអ្វីខុសពីគេដើម្បីទទួលបានជោគជ័យនិងជីវិតប្រសើរជាងនេះ?»។ ដើម្បីប្រយុទ្ធនឹងការអស់សង្ឃឹម Everdeen មិនដែលពិនិត្យអ៊ីមែលរបស់នាងហួសពីម៉ោង៥ល្ងាចទេ។ នាងក៏ធានាថា ពេលល្ងាចរបស់នាងពោរពេញទៅដោយសកម្មភាពដែលអាចធ្វើឲ្យនាងសប្បាយចិត្តដូចជា ធ្វើម្ហូបជាមួយមិត្តប្រុស ឬហាត់ប្រាណនៅសួនសាធារណៈជាដើម។ ឆ្លៀតពេលនោះ Everdeen បានរកឃើញគំនិតថ្មីមួយដែលអាចជួយទាញចំណូលបន្ថែមនោះគឺ ធ្វើជាអ្នកបញ្ចូលសំឡេងក្រៅម៉ោង។ របរនេះហាក់ជួយឲ្យជីវិតនាងមានភាពប្រសើរជាងមុនខ្លាំង រហូតដល់សម្រេចចិត្តលាឈប់ពីការងារប្រចាំថ្ងៃ ងាកមកផ្តោតធ្វើវាពេញម៉ោងតែម្តង។ កាលពីឆ្នាំ២០២១ នាងរកប្រាក់បានសរុប ១០២,០០០ដុល្លារ កំឡុងពេលធ្វើការឱ្យអតិថិជនដូចជា Amazon, Southwest Airlines និង OnlyFans ក្នុងរយៈពេលតិចជាងការងារចាស់របស់នាង។ Everdeen ប្រាប់ CNBC Make It ថា៖  «ខ្ញុំធ្វើការត្រឹមតែ ៣-៥ម៉ោងប៉ុណ្ណោះក្នុងមួយថ្ងៃ»។ ជាចុងក្រោយ កញ្ញា Alice Everdeen បានលើកឡើងយ៉ាងដូច្នេះថា៖ «យើងចង់ដើរតាមសុបិនរបស់យើង ជាជាងអ្វីដែលអ្នកផ្សេងប្រាប់ថាយើងគួរធ្វើ»។ នាងបានបន្តទៀតថា៖ «វាត្រូវចំណាយពេលយូរដើម្បីរៀនពីរបៀបបោះបង់ចោលនូវអ្វីដែលមិនសំខាន់។ ការបង់ប្រាក់ ៤,០០០ ដុល្លារក្នុងមួយខែសម្រាប់ជួល ហើយបន្ទាប់មកធ្វើការ ៦០ម៉ោងក្នុងមួយសប្តាហ៍មិនមែនជាអ្វីដែលខ្ញុំចង់ធ្វើនោះទេ»។ បច្ចុប្បន្ន Alice Everdeen កំពុងកែច្នៃឡានរបស់នាងក្នុងតម្លៃ ៨០,០០០ដុល្លារ ដើម្បីធ្វើដំណើរកម្សាន្តជុំវិញពិភពលោក និងរីករាយជីវិតមាននិរន្តរភាពប្រចាំថ្ងៃដែលនាងប្រាថ្នាចង់បាន ជាមួយនឹងរបរឯករាជ្យធ្វើការត្រឹមប៉ុន្មានម៉ោងប៉ុណ្ណោះក្នុងមួយថ្ងៃ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T05:20:12.141Z", "category": "ភាពជាអ្នកដឹកនាំ", "views": 11654, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
តម្លៃធូរខ្លាំង! កូនឡានអគ្គិសនីម៉ូឌែលថ្មី Wuling Bingo តម្លៃក្រោម១ម៉ឺន$សាកថ្មម្តងជិះបានជាង២០០គីឡូ	https://business-cambodia.com/articles/wuling-bingo-under-10thusand-dollor	យោងតាមការចុះផ្សាយរបស់សារព័ត៌មាន Car News China កាលពីពេលថ្មីនេះបានឱ្យដឹងថា កូនរថយន្តអគ្គិសនីរបស់ GM ម៉ូឌែល Wuling Bingo បានចេញលក់ក្នុងតម្លៃ ៨,៦០០ ដុល្លារនៅក្នុងប្រទេសចិនជាមួយសម្ថភាពមិនចាញ់រថយន្តដែលមានតម្លៃថ្លៃប៉ុន្មានទេ ពោលគឺសាកសមបំផុតសម្រាប់ការធ្វើដំណើរប្រចាំថ្ងៃ។ Wuling Bingo Mini EV គឺជារថយន្តអគ្គិសនីប្រភេទ hatchback មានកៅអីចំនួន៤ ដែលមាប្រវែង៣.៩ ម៉ែត្រ ទទឹង ១.៧ ម៉ែត្រ និងកំពស់ ១.៥៨ ម៉ែត្រ មានកម្លាំង ៤១ សេះ សាកមួយពេញ អាចធ្វើដំណើរម្តងបានរយៈចម្ងាយ២០៣ គីឡូម៉ែត្រ។ មួយវិញទៀតសម្រាប់ថ្មថាមពល ៣១.៩ kWh វិញមានកម្លាំងរហូតដល់ទៅ ៦៨ សេះ អាចរត់បាន ៣៣៣ គីឡូម៉ែត្រ ពោលរថយន្តប្រភេទនេះគឺល្អមែនទែនសម្រាប់ការជិះប្រចាំថ្ងៃ ងាយស្រួលធ្វើដំណើរជិតៗប្រចាំថ្ងៃ។ គួរជម្រាបផងដែរថា ទោះបីជាម៉ូដែលនេះមានទំហំតូចក៏ដោយ ប៉ុន្តែវាផ្ទៃខាងក្នុងធំទូលាយមានអេក្រង់ឌីជីថលចំនួនពីរជាមួយនឹងអេក្រង់កម្សាន្ដទំហំ ១០.២៥ អិង។ លើសពីនេះ កៅអីខាងក្រោយអាចបត់សម្រាប់ធ្វើជាពូកសម្រាប់គេងក៏បាន៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-02T03:08:00.847Z", "category": "កំពូលអ្នកលក់", "views": 5836, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ចាយប្រាក់រៀលក្រៅប្រទេស! ធនាគារជាតិនឹងពង្រីកការទូទាត់ជាប្រាក់រៀលនៅប្រទេស៥ក្នុងតំបន់អាស៊ី	https://business-cambodia.com/articles/nbc-to-expand-cross-payment-to-other-countries	បច្ចុប្បន្នបងប្អូនដែលទៅលេងប្រទេសថៃ អាចធ្វើការចាយប្រាក់រៀលខ្មែរយើងនៅទឹកដីដៃតាមរយៈការស្គែនQR Code សម្រាប់អ្នកដែលប្រើប្រាស់គណនីបាគងនិងApp ធនាគារក្នុងស្រុកមួយចំនួនទៀត។ ក្រៅពីអាចទូទាត់ជាប្រាក់រៀលើខ្មែរយើងនៅទឹកដីប្រទេសថៃ បន្តិចទៀតពលរដ្ឋខ្មែរយើងនឹងអាចទូទាត់ប្រាក់រៀលតាមទូរស័ព្ទតាមរយៈការស្គែនQR code នៅប្រទេសផ្សេងៗជាច្រើនទៀតនៅក្នុងតំបន់អាស៊ីនិងតំបន់ផ្សេងទៀតនៃពិភពលោក។ នៅក្នុងកម្មវិធីផ្សព្វផ្សាយស្ដីពី”ប្រាក់រៀល ចំណេះដឹងហិរញ្ញវត្ថុ និងប្រព័ន្ធបាគង” ដែលរៀបចំនៅថ្ងៃទី៣០ ខែមិថុនា ឆ្នាំ២០២៣ ក្នុងស្រុកសន្ទុក ខេត្តកំពង់ធំ លោក ជំទាវ ជា សិរី ទេសាភិបាលរង ធនាគារជាតិនៃកម្ពុជាបានមានប្រសាសន៍ថា ធនាគារជាតិបាននិងកំពុងរៀបចំការពង្រីកការអភិវឌ្ឍប្រព័ន្ធទូទាត់ឆ្លងដែន ជាមួយប្រទេសចំនួន៥បន្ថែមទៀតដូចប្រទេសវៀតណាម, ឡាវ, មីយ៉ាន់ម៉ា, ចិន និងឥណ្ឌា ដើម្បីជំរុញការប្រើប្រាស់រូបិយវត្ថុក្នុងស្រុក ជំនួសប្រាក់ដុល្លារក្នុងពាណិជ្ជកម្ម និងការវិនិយោគរវាងបណ្តាប្រទេសដៃគូពាណិជ្ជកម្ម។ លោកជំទាវ បានមានប្រសាសន៍ឲ្យដឹងទៀតថាការពង្រីកការទូទាត់តាមរយៈប្រព័ន្ធបាគងនេះគឺជាយុទ្ធសាស្រ្តមួយក្នុងការលើកកម្ពស់ក៏ដូចជាជំរុញការប្រើប្រាស់ប្រាក់រៀលខ្មែរយើងឲ្យកាន់តែទូលំទូលាយទាំងអ្នកទិញទំនិញនិងសេវាកម្មនិងអ្នកលក់ផងដែរ។ លោក ជំទាវក៏បានបង្ហើបផងដែរថា ធនាគារជាតិនៃកម្ពុជាក៏បាននិងកំពុងសហការ ជាមួយប្រទេសជាច្រើនទៀតដូចជានៅ អាហ្វ្រិក អាមេរិកឡាទីន និងអឺរ៉ុប ដើម្បីបង្កើនវិសាលភាពក្នុងការប្រើប្រាស់ប្រព័ន្ធទូទាត់ដែលមានសុវត្ថិភាព ចំណាយទាប និងទទួលបានប្រាក់ឆាប់រហ័ស សំដៅគាំទ្រ និងជំរុញវិស័យទេសចរណ៍ ការវិនិយោគ ពាណិជ្ជកម្ម និងការផ្ទេរប្រាក់របស់ប្រជាជនខ្មែរ ជាពិសេសពលករដែលកំពុងបម្រើការនៅក្រៅប្រទេស។ គួរបញ្ជាក់ផងដែរថាបច្ចុប្បន្នធនាគារជាតិនៃកម្ពុជាបានសហការជាមួយធនាគារកណ្ដាលថៃបានជោគជ័យហើយក៏បានដាក់ដំណើរការនៃការទូទាត់ឆ្លងធនាគារដោយអ្នកប្រើប្រាស់គណនីបាគងនិងមានប្រាក់រៀលក្នុងគណនីអាចទូទាត់ស្គែនThaiQR នៅប្រទេសថៃបានរហូតដល់ទៅ៧.៦លានកន្លែង។ ចំណែកប្រទេសជនថៃដែលមកលេងប្រទេសកម្ពុជាពួកគាត់ក៏អាចស្គែនQR ទូទាត់តាមKHQR នៅប្រទេសកម្ពុជាចំនួន១.៥លានកន្លែងបានផងដែរ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T11:30:43.315Z", "category": "ហិរញ្ញវត្ថុ", "views": 2281, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នករកស៊ីគួរដឹង! នេះជាតម្លៃ និង ឯកសារដែលចាំបាច់បំផុត សម្រាប់ការចុះបញ្ជីនៅក្រសួងសម្រាប់អ្នករកស៊ី	https://business-cambodia.com/articles/money-and-document-	សម្រាប់អ្នកដែលមានអាជីវកម្មហើយមិនទាន់បានចុះបញ្ជីនៅក្រសួងពាណិជ្ជកម្ម អគ្គនាយដ្ឋានពន្ធដារ និងក្រសួងពាក់ព័ន្ធនានា ប្រាកដជានៅមានចម្ងល់ទាក់ទងជាមួយនឹងរបៀបក្នុងការរត់ឯកសារ ក៏ដូចជាឯកសារចាំបាច់ដែលត្រូវការពេលយកទៅចុះបញ្ជី ជាពិសេសតម្លៃនៃការចុះបញ្ជីតើត្រូវចំណាយអស់ប៉ុន្មានជាដើម។ដើម្បីស្រាយចម្ងល់ទាំងអស់នេះ ថ្ងៃនេះ ក្រុមការងារចាបក្រហមនឹងលើកយកចំណុចទាក់ទងនឹងការចុះបញ្ជីមកបង្ហាញបងប្អូនទាំងអស់គ្នាឱ្យបានជ្រាប។ ជាក់ស្តែងក្នុងកិច្ចសម្ភាសន៍ជាមួយ លោក តេង ពិសិដ្ឋ ប្រធានផ្នែកចុះបញ្ជី នៃក្រុមហ៊ុន ភ្នាក់ងារចុះបញ្ជីនិងប្រកាសពន្ធ កាលពីពេលកន្លងទៅបានឱ្យដឹងថា ជាទូទៅចំពោះតម្លៃកម្រៃនិងពន្ធសម្រាប់ការចុះបញ្ជីអាជីវកម្មថ្មីមានជា ៣ដំណាក់ការ ៖ ១.ក្រសួងពាណិជ្ជកម្ម ក្រុមហ៊ុនមូលធន តម្លៃ ១.០១ លានរៀន ក្រុមហ៊ុនបរទេស       តម្លៃ ១.០១ លានរៀល ក្រុមហ៊ុនសហកម្មសិទ្ធិ តម្លៃ ១.០១ លានរៀល សហគ្រាសឯកបុគ្គល តម្លៃ ១៨០ពាន់រៀល ២.ក្រសួងការងារនិងបណ្តុះបណ្តាលវិជ្ជាជីវៈ តម្លៃចំពោះការចុះនៅក្រសួងការងារនិងបណ្តុះបណ្តាលជីវៈសរុបចំនួន ១២០ពាន់រៀល រួមមានតម្លៃលើ៖ កម្រៃលើការចុះបញ្ជីកា សេចក្តីជូនដំណឹង បើកសហគ្រាស ៣.អគ្គនាយកដ្ឋានពន្ធដារ ពន្ធប៉ាតងសម្រាប់សកម្មភាពអាជីវកម្មមួយ អ្នកជាប់ពន្ធតូច ២០០ពាន់រៀល អ្នកជាប់ពន្ធមធ្យម ៦០០ពាន់រៀល អ្នកជាប់ពន្ធធំ ១.៥ លានរៀល កម្រៃចុះបញ្ជីពន្ធដារ អ្នកជាប់ពន្ធតូច ២០ពាន់រៀល អ្នកជាប់ពន្ធមធ្យម ៤០០ពាន់រៀល អ្នកជាប់ពន្ធធំ ៤០០ពាន់រៀល ៤.ឯកសារមួយចំនួនដែលចាំបាច់ចុះនៅក្រសួងពាណិជ្ជកម្មនិងពន្ធដារ៖ តម្រូវឱ្យម្ចាស់អាជីវកម្មរកឈ្មោះដែលគាត់ចង់ដាក់មុនសិន ដែលត្រូវមានជាអក្សរខ្មែរ និងភាសាអង្គេស។ សកម្មភាពអាជីវកម្ម៖ ដូចជាអចលនទ្រព្យ,សេវាកម្មសាងសង់...... ព័ត៍មានរបស់អភិបាល៖ ឈ្មោះ លេខទូរស្ទព័ អ៊ីម៉ែល អត្តសញ្ញានប័នជាមួយនឹងរូបថត(យ៉ាងយូរបំផុតរូបថតដែលថតទើបតែបានរយៈពេល៣ខែ មានផ្ទែពណ៍ស ទាមទាឱ្យច្បាស់) ដើមទុនចុះបញ្ជី៖ថាសម្រាប់អាជីវកម្មមួយបើមានការចូលហ៊ុនគ្នាត្រូវតែដាក់ដើម្បីឱ្យដឹងថាជាអាជីវកម្មមានទំហំលុយប៉ុណ្ណា កិច្ចសន្យាជួល ឬការបើកកម្មសិទ្ធ រូបថតទីតាំង៖ ត្រូវថតពីមុខ នឹងថតខាងក្នុង ហើយរួមទាំងមានផែនទី កំណត់កូអរដោនេភូសាស្រ្តទីតាំង(GPS)..... ៥.សម្រាប់ក្រសួងការងារគឺតម្រូវឱ្យមាន៖ ចំនួនថ្ងៃធ្វើការ និងថ្ងៃឈប់សម្រាក មានចំនួនកម្មករច្បាស់លាស់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T11:25:06.452Z", "category": "ចាប់ផ្តើមអាជីវកម្ម", "views": 2053, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនផលិតរថយន្ដចិន ប្រកាសដាក់លក់រថយន្ដអគ្គិសនីរបស់ខ្លួនតម្លៃ ១ ម៉ឺនដុល្លារស្ដើងនៅក្នុងប្រទេសវៀតណាម	https://business-cambodia.com/articles/wuling-hongguang-mini-ev	ក្រុមហ៊ុន Wuling ដែលជាក្រុមហ៊ុនផលិតរថយន្ដដ៏ល្បីមួយរបស់ប្រទេសចិន បានប្រកាសដាក់លក់រថយន្តអគ្គិសនីរបស់ខ្លួននៅប្រទេសវៀតណាមក្នុងតម្លៃថោកបំផុត ពោលគឺ ១ ម៉ឺនដុល្លារស្ដើងតែប៉ុណ្ណោះ។ យោងតាមការចុះផ្សាយពីក្រុមសារព័ត៌មាន VnEpress កាលពីថ្ងៃទី៣០ ខែមិថុនា ឆ្នាំ២០២៣ បានឲ្យដឹងថា រថយន្តអគ្គិសនីនេះមានឈ្មោះថា Wuling Hongguang Mini EV គឺជាប្រភេទខ្នាតតូចដែលទើបនឹងចេញថ្មីត្រូវបានដាក់បង្ហាញកាលពីថ្ងៃព្រហស្បតិ៍សម្រាប់តម្លៃចាប់ពី ២៣៩ លានដុង ឬស្នើនឹង ១០ ១៣៩ ដុល្លារអាមេរិក។ រថយន្ដអគ្គិសនីនេះត្រូវបានដំឡើងនៅក្នុងខេត្ត Hung Yen ភាគខាងជើងប្រទេសវៀតណាម គឺជារថយន្តអគ្គិសនីតូចបំផុតមួយនៅក្នុងប្រទេសនេះ។ វាត្រូវបានរចនាឡើងចំនួន ៤ កៅអីសម្រាប់ការដឹកជញ្ជូនក្នុងទីក្រុង និងអាចបើកបរបានចម្ងាយ ១២០-១៧០ គីឡូម៉ែត្រក្នុងការសាកថ្មពេញម្ដងៗ។  សម្រាប់ការសាងថ្មមួយពេញ គឺវាចំណាយពេល ៦.៥-៩ ម៉ោង។ រថយន្តអគ្គិសនី Wuling Hongguang Mini EV នេះមានល្បឿនអតិបរមា ១០០ គីឡូម៉ែត្រក្នុងមួយម៉ោង និងមានបំពាក់អេក្រង់ ៧ អ៊ីញសម្រាប់អ្នកបើកបរដើម្បីត្រួតពិនិត្យរថយន្ត។ ហើយក្នុងនោះអ្នកចែកចាយគ្រោងនឹងទទួលរថយន្តនេះដាក់លក់ចាប់ពីខែកញ្ញាខាងមុខនេះតទៅផងដែរ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T10:30:16.092Z", "category": "ព័ត៌មានថ្មីៗ", "views": 881, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បញ្ចុះតម្លៃរហូតដល់ ៧០% ! ហាង NORM នឹងមានការលក់បញ្ចុះតម្លៃរហូតដល់ ៧០% ក្នុងឱកាសបើកសម្ភោធសាខាថ្មីនៅកម្ពុជាក្រោម	https://business-cambodia.com/articles/norm-cambodia-	ណម (Norm)  គឺជាហាងលក់ផលិតផលថែរក្សាសម្រស់ គ្រឿងសម្អាង ផលិតផលសុខភាព គ្រឿងតុបតែងមុខដ៏ពេញនិយមមួយនៅក្នុងប្រទេសកម្ពុជា ដែលមាននាំចូលនូវផលិតផលមានគុណភាពខ្ពស់ មកពីបណ្តាប្រទេសធំៗដួចជា កូរ៉េ ជប៉ុន អាមេរិច បារាំង ថៃ  ដែលសុទ្ធសឹងជាម៉ាកល្បីៗរួមមាន៖ 3CE, CLIO, Etude House, Laneige, Innisfree, Peripera, COSRX, Victoria scret, Bath & Body work , Boujour,  Maxfactor, Bioderma ជាដើម។ យ៉ាងណាមិញបើគិតមកដល់ពេលបច្ចុប្បន្ននេះ Norm មានសាខារហូតដល់ទៅ ៤សាខាដូចជា សាខា ទួលទំពួង កាល់ម៉ែត្រ ស្ទឹងមានជ័យ និងសាខាកម្ពុជាក្រោមដែលទើបនឹងបើកសម្ភោធជាផ្លូវការកាលពីព្រឹកថ្ងៃ ១កក្កដា២០២៣។ដូច្នេះសម្រាប់បងប្អូនដែលត្រូវការគ្រឿងសម្អាងដ៏មានគុណភាព សុទ្ធ១០០% បងប្អូនអាចទៅជាវផលិតម៉ាកល្បីៗពីសាខាណមណាមួយដែលនៅជិតលោកអ្នកបំផុត លើសពីនេះទៅទៀតអតិថិជនក៏អាចធ្វើការកម្ម៉ង់តាមអនឡាញបានផងដែរ។ អ្វីដែលកាន់តែពិសេសទៅទៀតនោះ ដើម្បីជាការអបអរការបើកសម្ភោធសាខាថ្មី ណម សាខាកម្ពុជាក្រោម រាល់ការទិញទំនិញនៅក្នុងហាងអតិថិជនទាំងអស់នៅនឹងទទួលបានការបញ្ចុះតម្លៃរហូតដល់ 70% ភាគរយសឹងគ្រប់មុខទំនិញទាំងអស់ និងមានការថែមកាដូជាច្រើនទៀតផងដែរ។ កម្មវិធីនេះផ្តល់ជូនចាប់ពីថ្ងៃទី ១ ដល់ ១៦ ខែកក្កដា ឆ្នាំ២០២៣។	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T05:51:59.218Z", "category": "PR", "views": 778, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ប្រេងសាំងចុះថ្លៃ! នេះជាតម្លៃសាំងដែលក្រសួងប្រកាសឲ្យលក់បញ្ចុះតម្លៃពីថ្ងៃទី១ ដល់ទី១០ ខែកក្កដា	https://business-cambodia.com/articles/new-gasoline-prices-in-july	មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី០១ ដល់ថ្ងៃទី១០ ខែកក្កដា ឆ្នាំ២០២៣ នឹងត្រូវលក់ ៤.១៥០ រៀល/ក្នុង១លីត្រសម្រាប់សាំងធម្មតា EA92  និង ៣,៩៥០ រៀល/ក្នុង១លីត្រ សម្រាប់ប្រេងម៉ាស៊ូត។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតាគឺចុះថ្លៃ ០,៥០ ចំពោះម៉ាស៊ូតវិញគឺនៅតម្លៃដដែល ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤,២០០ រៀល/ក្នុង១លីត្រសម្រាប់សាំងធម្មតា EA92  និង ៣,៩៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T04:40:59.353Z", "category": "ព័ត៌មានថ្មីៗ", "views": 7140, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ក្រុមហ៊ុនផ្សារជីស៊ី អូរឫស្សី ឯ.ក បានរៀបចំកម្មវិធីបើកការបុកគ្រឺះសាងសង់ផ្សារនៅចុងខែមិថុនា ឆ្នាំ២០២៣ និងប្រកាសប្រូម៉ូសិនពិសេស	https://business-cambodia.com/articles/gc-orussey-market-co-ltd-held-the-inauguration-of-the-market-building-at-the-end-of-june-2023-	នៅថ្ងៃទី៣០ ខែមិថុនា ឆ្នាំ២០២៣ ក្រុមហ៊ុនផ្សារជីស៊ី អូរឫស្សី ឯ.កបានរៀបចំកម្មវិធីបើកការដ្ឋានសាងសង់ ផ្សារជីស៊ី អូរឫស្សីនៅការិយាល័យលក់ដែលស្ថិតនៅតាមបណ្តោយមហាវិថីសហព័ន្ធរុស្សី។ ក្នុងកម្មវិធីនេះផងដែរ ក៏មានវត្តមានរបស់ថ្នាក់ដឹកនាំក្រុមហ៊ុន និងភ្ញៀវកិត្តិយសជាច្រើនបានអញ្ជើញចូលរួម។   នាព្រឹកថ្ងៃដដែល ក្រុមហ៊ុនផ្សារជីស៊ី អូរឫស្សីបានរៀបចំកម្មវិធីបែបប្រពៃណីខ្មែរដូចជា កម្មវិធីក្រុងពាលី កម្មវិធីសូត្រមន្តសុំសេចក្តីសុខ បន្ថែមពីលើនេះទៅទៀតក៏មានការសម្តែង នូវរបាំជូនពរ ការលោតម៉ុងសាយដើម្បី អបអរសាទរ និងសុំពរជ័យក្នុងការចាប់ផ្តើមក្នុងការសាងសង់ផ្សារផងដែរ។ លោក Ricky Lai ដែលជានាយកប្រតិបត្តិនៃក្រុមហ៊ុនជីស៊ីស៊ី(GCC) បានលើកឡើងថា ផ្សារជីសុី អូរឫស្សីនឹងត្រូវបញ្ចប់នៅខែមិថុនា ឆ្នាំ 2024 ដោយផ្តល់ជូនអតិថិជននូវហាងកាន់តែច្រើន និងកាត់បន្ថយការកកស្ទះចតរថយន្ត ។ លោកក៏បានអោយដឹងថា ក្រុមហ៊ុនផ្សារជីស៊ី អូរឫស្សីបានធ្វើ ការពង្រីក ផ្ទៃដី រហូតដល់៤.៥ហិកតាដែលធ្វើឲ្យគម្រោង ផ្សារជីស៊ីអូរឬស្សីមាន ទំហំផ្ទៃដីកាន់តែធំដោយទីធ្លាខាងមុខផ្សារនឹងក្លាយជាទីតាំងសំខាន់សម្រាប់ប្រារព្ធកម្មវិធីផ្សេងៗ ជាផ្សាររាត្រី ស្តង់តាំងបង្ហាញទំនិញ និងជាទីតាំងសម្រាប់ប្រគុំតន្ត្រី។   លោក Alex Yu Kaki ដែលជាប្រធានក្រុមហ៊ុនជីស៊ីស៊ី(GCC)បានថ្លែងអំណរគុណយ៉ាងជ្រាលជ្រៅ ចំពោះភ្ញៀវកិត្តយសដែលបានអញ្ជើញចូលរួមក្នុងកម្មវិធីបើកការដ្ឋានសាងសង់ផ្សារជីស៊ី អូរឫស្សី។ លោកជឿជាក់ថា ផ្សារជីស៊ី អូរឫស្សី នឹងជាផ្សារដែលសម្បូរទៅដោយមុខទំនិញជាច្រើនប្រភេទលក់នៅទីនេះ។ លើសពីនេះទៅទៀត កម្មវិធីពេលរសៀល ក៏មានកម្មវិធីផ្នែកលក់ដែលមានប្រូម៉ូសិនពិសេសៗ សម្រាប់ អតិថិជន និងកម្មវិធីភ្ជាប់ទំនាក់ទំនង រវាងក្រុមការងារផ្នែកលក់និងអតិថិជនចាស់និងថ្មីៗជាច្រើន ព្រមទាំងការជម្រាប ជូនលម្អិតអំពីគម្រោងផ្សារជីស៊ី អូរឫស្សី។ អ្វីដែលគួរអោយកត់សម្គាល់គឺ គឺនៅថ្ងៃទី 30 ខែ 6 ឆ្នាំ2023 តម្លៃតូបរបស់ផ្សារជីស៊ីអូរឫស្សីនឹងមានការកើនឡើងជាងមុន ចន្លោះពី ២០% ដល់ ៣០% បន្ទាប់ពីកម្មវិធីបុកគ្រឹះ នេះរហូតទៅដល់ចុងខែកក្ដដា ២០២៣ ។ សម្រាប់ម្ចាស់តូបធ្លាប់ទិញពីមុននឹងចំណេញជាងតម្លៃចាស់។ ចំណែកឯអតិថិជនថ្មី ដែលចាប់អារម្មណ៍អាចរួសរាន់ ក្នុងការកក់ឬទិញតូបផ្សារជីស៊ី អូរឬស្សី ចាប់ពីពេលនេះរហូតមុននឹងការតម្លើងថ្លៃតូបដែលជាតម្លៃថ្មីមួយទៀត។ សូមបញ្ជាក់ថា ផ្សារជីស៊ី អូរឫស្សីជាផ្សារទំនើបបែបប្រពៃណីស្ថិតនៅតំបន់សក្តានុពលដែលហ៊ុមព័ទ្ធដោយ ក្រុមហ៊ុនឯកជន ស្ថាប័នរដ្ឋ សាលារៀន និងលំនៅដ្ឋានរបស់ប្រជាពលរដ្ឋជាច្រើន ដែលជាទីប្រជុំជន ដែលក្នុងថ្ងៃអនាគតផ្សារនេះ នឹងក្លាយជាផ្សារដែលប្រមូលផ្តុំដោយអាជីវករបោះដុំ លក់រាយជាច្រើន លើសពីនេះទៅទៀតយើងក៏មាននូវទីធ្លាធំទូលាយសម្រាប់ប្រារព្ធនូវកម្មវីធីផ្សេងដូចជា ការប្រគុំតន្រ្តី ផ្សាររាត្រីជាដើម។  ផ្សារជីស៊ី អូរឫស្សី: មរតក · ប្រពៃណី · ចំណេះដឹង សម្រាប់ព័ត៌មានលម្អិតអំពីគម្រោង សូមទំនាក់ទំនង : 𝟎𝟗𝟗 𝟑𝟑𝟏𝟎𝟏𝟓/𝟎𝟗𝟖 𝟑𝟑𝟏𝟎𝟏𝟓👉🏻 ហ៊េ្វសប៊ុកៈ https://www.facebook.com/gc.orusseymarket ផែនទី៖ https://maps.app.goo.gl/ce2gdNxEsEg1m8pf9 ចូលរួមតេឡេក្រាម ដើម្បីទទួលបានព័ត៌មានថ្មីៗ៖ https://t.me/GCOrusseyMarket	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T02:16:26.473Z", "category": "PR", "views": 383, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ កាណាឌីយ៉ា សហការជាមួយនឹងក្រុមហ៊ុន AsiaPay ទៅលើសេវាកម្មទូទាត់ឌីជីថល	https://business-cambodia.com/articles/canadia-bank-partners-with-asia-pay-on-digital-payment-services	ធនាគារ កាណាឌីយ៉ា ដែលជាធនាគារពាណិជ្ជដ៏ឈានមុខមួយក្នុងប្រទេសកម្ពុជា បានប្រកាសជាផ្លូវការនូវកិច្ចសហប្រតិបត្តិការជាមួយនឹងក្រុមហ៊ុន AsiaPay ក្នុងកម្មវិធីចុះអនុស្សរណៈនៃការយោគយល់ដែលបានធ្វើឡើងនៅថ្ងៃទី២២ ខែមិថុនា ឆ្នាំ២០២៣។ ក្រុមហ៊ុន AsiaPay គឺជាក្រុមហ៊ុនមួយដែលផ្តល់នូវសេវាកម្មឌីជីថលដ៏ឈានមុខមួយក្នុងទីផ្សារអាស៊ី។ ក្រោមកិច្ចសហប្រតិបត្តិការនេះ ធនាគារ កាណាឌីយ៉ា និង ក្រុមហ៊ុន AsiaPay នឹងសហការលើការផ្តល់ដំណោះស្រាយទូទាត់ឌីជីថលសម្រាប់អាជីវកម្ម និងដៃគូពាណិជ្ជករ ដែលមានតម្រូវការទៅលើសេវាកម្មទូទាត់ដែលមានប្រសិទ្ធភាព និងអាចទុកចិត្តបាន។ ធនាគារ កាណាឌីយ៉ា តែងតែខិតខំអភិវឌ្ឍសមត្ថភាពខ្លួនដើម្បីជួយសម្រួលដល់ពាណិជ្ជករដែលជាអតិថិជនរបស់ខ្លួនទទួលបាននូវសេវាកម្មដ៏ល្អប្រសើរសម្រាប់ឱ្យអាជីវកម្មរបស់ពួកគាត់មានការរីកចម្រើនប្រកបដោយចីរភាព។ ជាមួយនឹងគោលដៅនេះ ធនាគារ កាណាឌីយ៉ា បានកំពុងសហការជាមួយនឹងដៃគូជាតិ និងអន្តរជាតិជាច្រើនដើម្បីបន្តពង្រឹងនូវសមត្ថភាពនៃប្រព័ន្ធដំណោះស្រាយទូទាត់ឌីជីថលសម្រាប់ប្រព័ន្ធអេកូឡូស៊ីធុរកិច្ចរបស់ធនាគារ។ តាមរយៈការសហការជាមួយក្រុមហ៊ុន AsiaPay ធនាគារ កាណាឌីយ៉ា បានបន្តអភិវឌ្ឍប្រព័ន្ធឌីជីថលរបស់ខ្លួន ដើម្បីផ្តល់នូវដំណើរការទូទាត់រួមបញ្ចូលគ្នាកាន់តែរលូន និងដំណោះស្រាយទូទាត់ទៅកាន់ដៃគូពាណិជ្ជកររបស់ខ្លួន។ ក្រុមហ៊ុន AsiaPay បានផ្តល់នូវប្រព័ន្ធទូទាត់ដែលមានសុវត្ថិភាព បច្ចេកវិទ្យាឈានមុខ និងដំណើរការទូទាត់រួមបញ្ចូលគ្នា ជាមួយនឹងប័ណ្ណឥណពន្ធ និងប័ណ្ណឥណទាន ក៏ដូចជា Digital Wallet ផងដែរ។ តាមរយៈអនុស្សរណៈនៃការយោគយល់នេះ ធនាគារ កាណាឌីយ៉ា និងក្រុមហ៊ុន AsiaPay នឹងសហការជាមួយគ្នាក្នុងដើម្បីធ្វើឱ្យពាណិជ្ជករកាន់តែមានបទពិសោធន៍ល្អក្នុងពេលធ្វើប្រតិបត្តិការទូទាត់ផ្សេងៗ។ លោក Howard Lau, Chief Information Officer នៃធនាគារ កាណាឌីយ៉ា ជឿជាក់ទៅលើគោលដៅសហការឈ្នះ-ឈ្នះ ជាមួយនឹងដៃគូ ដើម្បីពន្លឿននូវគម្រោងបរិវត្តកម្មឌីជីថលរបស់ធនាគារ។ លោកមានប្រសាសន៍ថា “ធនាគារ កាណាឌីយ៉ា បានបន្តប្រើប្រាស់បច្ចេកវិទ្យា វិនិយោគលើគំនិតផ្តួចផ្តើមឌីជីថល និងស្វែងរកគំនិតច្នៃប្រឌិតសម្រាប់ភាពងាយស្រួលរបស់អតិថិជន។ យើងមានសេចក្តីសោមន្សរីករាយខ្លាំងណាស់ក្នុងការសហការជាមួយនឹងក្រុមហ៊ុន AsiaPay ដើម្បីពង្រឹងសមត្ថភាពទៅលើប្រព័ន្ធទូទាត់ឌីជីថលសម្រាប់ពាណិជ្ជកររបស់យើងខ្ញុំ។ បន្ថែមពីលើនេះ កិច្ចសហប្រតិបត្តិការនេះក៏ផ្តល់នូវភាពងាយស្រួលចំពោះអតិថិជនរូបវន្តបុគ្គល ដែលធ្វើឱ្យពួកគាត់ធ្វើការទូទាត់ប្រាក់ប្រកបដោយសុវត្ថិភាព និងឆាប់រហ័ស។” ខណៈពេលនេះដែរ លោក Joseph Chan នាយកប្រតិបត្តិរបស់ក្រុមហ៊ុន AsiaPay មានប្រសាសន៍ថា “យើងខ្ញុំមានមោទនភាពណាស់ក្នុងការសហការជាដៃគូជាមួយនឹងធនាគារ កាណាឌីយ៉ា ដើម្បបន្តពង្រឹងនូវបទពិសោធន៍អតិថិជនតាមរយៈបច្ចេកវិទ្យាឈានមុខ។ ដៃគូសហការនេះគឺជាសមិទ្ធិផលដ៏ពិសេសមួយសម្រាប់យើង ដែលយើងនឹងបន្តផ្តល់ឱកាសដល់អតិថិជនយើងអាចពង្រីកប្រតិបត្តិការរបស់ពួកគាត់ទៅកាន់ទីផ្សារដែលកំពុងរីកចម្រើនថ្មី ដោយផ្តល់ជូននូវជម្រើសទូទាត់ដែលអាចទុកចិត្តបានទៅកាន់អ្នកប្រើប្រាស់៕”   អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពាន “Best SME Bank” ពីស្ថាប័ន Digital Banker និងពាន “Best Retail Bank” ពីស្ថាប័ន The Asian Banker សម្រាប់ឆ្នាំ២០២៣។ គិតត្រឹមដើមឆ្នាំ២០២៣ ធនាគារ កាណាឌីយ៉ា មានសាខាចំនួន៦៨ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh    អំពីក្រុមហ៊ុន AsiaPay បង្កើតឡើងនៅឆ្នាំ ២០០០ ក្រុមហ៊ុន AsiaPay ជាក្រុមហ៊ុនបច្ចេកវិទ្យាដែលផ្តល់នូវសេវាកម្មឈានមុខនូវដំណោះស្រាយដំណើរការទូទាត់ និងសេវាកម្មឌីជីថលដល់ធនាគារ សាជីវកម្ម និងពាណិជ្ជកម្មផ្សេងៗទូទាំងប្រទេស។ ក្រុមហ៊ុន AsiaPay ផ្តល់សេវាកម្មជំនួយដូចជា កាតឥណទាន ឥណពន្ធ eWallet, QR កូដ និងប្រព័ន្ធប្រមូលសាច់ប្រាក់។ មានទីស្នាក់ការនៅទីក្រុងហុងកុង ក្រុមហ៊ុន AsiaPay ក៏ផ្តល់នូវប្រព័ន្ធដំណើរការទូទាត់ និងដំណោះស្រាយច្រកផ្លូវទូទាត់សម្រាប់ធនាគារ ដែលទទួលស្គាល់ពី ISO និងជាដៃគូរបស់ក្រុមហ៊ុនអន្តរជាតិដូចជា Visa, MasterCard, American Express, និង JCB។ បន្ថែមពីនេះ AsiaPay ផ្តល់នូវដំណោះស្រាយទូទាត់ប្រកបដោយបច្ចេកទេសឈានមុខដែលមានពហុរូបិយប័ណ្ណ ពហុភាសា ពហុប្រព័ន្ធ ដែលមានភ្ជាប់ជាមួយនឹងប្រព័ន្ធបច្ចេកវិទ្យាទំនើបការពារឆបោក ក៏ដូចជាវិភាគការទូទាត់ និងដំណោះស្រាយការគ្រប់គ្រងផ្សេងៗ។ សម្រាប់ព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.asiapay.com	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T01:38:07.657Z", "category": "PR", "views": 165, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បាត់ដំបងកាន់តែអស្ចារ្យ! ថ្នាំំពណ៌តូអាកាន់តែពិសេស!	https://business-cambodia.com/articles/battambang-is-even-more-amazing-toa-paint-is-even-more-special	ថ្មីៗនេះ ក្រុមហ៊ុនថ្នាំពណ៏ TOA Coating (Cambodia) Co.,Ltd. បានឧបត្ថម្ភថ្នាំលាបនៅខេត្តបាត់ដំបង ដើម្បីលាបរូបសំណាកលោកតាដំបងគ្រញូង ដែលជាទីសក្ការះសម្រាប់ប្រជាជនក្នុងខេត្តនេះ ក៏ដូចជាប្រជាជនក្នងប្រទេសកម្ពុជាផងដែរ។ ក្រៅពីនេះ ក្រុមហ៊ុនតូអាក៏បានឧបត្ថម្ភថ្នាំលាបដល់កម្មវិធី S'art Urban Art Festival ដែលប្រារព្ធនៅខេត្តបាត់ដំបង និងយកថ្នាំតូអាទៅគូរគំនូរលើជញ្ជាំងចំនួន ៩ កន្លែង ដែលមានរូបភាពសិល្បៈចម្រុះ ដែលគូរដោយវិចិត្រករខ្មែរ និងបណ្តាប្រទេសផ្សេងទៀតដូចជា ថៃ វៀតណាម តៃវ៉ាន់ ..។ល។ តាមរយះការជួយឧបត្ថម្ភថ្នាំលាបនេះ ក្រុមហ៊ុនតូអា បានចូលរួមចំណែកក្នុងការជួយតុបតែងខេត្តបាត់ដំបងឱ្យកាន់តែមានសោ ភ័ណ្ឌភាព និងភាពទាក់ទាញកាន់តែខ្លាំង ដែលជួយដល់ប្រជាជនក្នុងស្រុកដែលរស់នៅក្នុងខេត្តនេះផ្ទាល់ ក៏ដូចជាទាក់ទាញភ្ញៀវទេសចរណ៍ឱ្យមកលេងខេត្តនេះកាន់តែច្រើនផងដែរ។ យើងបានដឹងរួចមកហើយថា ក្រុមហ៊ុនថ្នាំពណ៌តូអា មានរោងចក្រផលិតថ្នាំពណ៌នៅក្នុងតំបន់សេដ្ឋកិច្ចពិសេសភ្នំពេញក្នុងប្រទេសកម្ពុជា ហើយថ្នាំលាបតូអា គឺជាថ្នាំដែលមានគុណភាពខ្ពស់ដែលអតិថិជនបានគាំទ្រជាង 20 ឆ្នាំរួចមកហើយនៅប្រទេសកម្ពុជា។ បច្ចុប្បន្នក្រុមហ៊ុនតូអា មានហាងជាង 150កន្លែង និងហាងថ្នាំបាញ់ស្ព្រេយ ជាង 400កន្លែង នៅទូទាំងប្រទេសកម្ពុជា ដែលធ្វើអោយអតិថិជនងាយស្រួលក្នុងការស្វែងរក និងទិញផងដែរ។ ថ្នាំលាបតូអាក៏មានច្រើនពណ៌ និងច្រើនប្រភេទ ដែលមានលេដកូដពណ៌ជាង២០០០ពណ៌ សម្រាប់ងាយស្រួលអោយអតិថិជនក្នុងការជ្រើសរើសទៅលាបគេហដ្ឋានរបសគាត់។ ទន្ទឹមនឹងនេះដែល ក្រុមហ៊ុនតូអាមានថ្នាំលាបជាច្រើនប្រភេទដែលអាចបំពេញតម្រូវការអតិថិជន ដែលមានដូចជា៖ តូអាថ្នាំលាបអគារ៖ គុណភាព 15 ឆ្នាំ គឺTOA SuperShield និងការពារមេរោគ គ្មានក្លិន គឺTOA Duraclean និងមានថ្នាំលាបអគារជាច្រើនទៀត ដែលមានគុណភាពចាប់ពី៥ឆ្នាំ ដល់ ១៥ឆ្នាំ។ តូអាថ្នាំប្រេងលាបដែក:៖ តូអាស្តេចថ្នាំប្រេងគឺ TOA Glipton និងតូអាដែលមិនបាច់ប្រើថ្នាំទ្រនាប់គឺ MD 2 in 1, និងមានថ្នាំលាបដែកជាច្រើនទៀត ដែលអាចលាបទាំងដែលស និងដែកខ្មៅផងដែរ។ តូអាថ្នាំលាបពិសេស៖ ថ្នាំមាស TOA Gold, ថ្នាំ loft ដែលជាថ្នាំពិសេសសម្រាប់លាបក្នុងហាងកាហ្វេ ការិយាល័យ និងបន្ទប់គេង ដែលយុវវ័យសម័យថ្មីពេញនិយមផងដែរ។ តូអាថ្នាំលាបឧស្សាហកម្មធន់ធ្ងន់៖ សម្រាប់លាបពណ៌គ្រោងដែកធំៗរបស់រោងចក្រ ស៊ីទែនទឹករោងចក្រ ថ្នាំលាបកម្រាល ថ្នាំលាបកប៉ាល់ និងថ្នាំលាបគំនូសចរាចរណ៌ផងដែរ។ តូអាថ្នាំលាបឈើ៖ អាចលាបពណ៌ឈើបានច្រើនប្រភេទ មានទាំងខាងក្នុង និងខាងក្រៅ (TOA WOODSTAIN, T-8000, T-5000) -ល- ។ តូអាផលិតផលជំនួយសំណង់៖ សម្រាប់ការពារ និងជួសជុលដូចជា ជម្រាបទឹកតាមដំបូលផ្ទះក្បឿង និងបេតុង(TOA 201 ROOFSEAL), ជម្រាបទឹកក្នុងបន្ទប់ទឹក, ស៊ីម៉ងត៍កាវបិតការ៉ូ, ផលិតផលការពារផ្សិត និងស្លែ -ល-។ តូអាថ្នាំបាញ់ស្ព្រេយដែលមានដូចជាប្រភេទថ្នាំបាញ់ Kobe Spray, Win Spray -ល-។	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T01:16:44.650Z", "category": "PR", "views": 261, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ក្រសួងប្រៃសណីយ៍ និងទូរគមនាគមន៍ ប្រកាសបណ្តេញតំណាងក្រុមហ៊ុន Facebook ចេញពីប្រទេសកម្ពុជា	https://business-cambodia.com/articles/facebook-left-from-cambodia-	យោងតាមសេចក្តីប្រកាសព័ត៌មានរបស់ ក្រសួងប្រៃសណីយ៍ និង ទូរគមនាគមន៍ (ក.ប.ទ) បានឱ្យដឹងថា ដោយពិនិត្យឃើញភាពមិនប្រក្រតីនៃសេវារបស់ក្រុមហ៊ុនហ្វេសប៊ុក (Facebook) សម្រាប់អ្នកប្រើប្រាស់នៅកម្ពុជា ដូចជា ការបង្កើតគណនីក្លែងបន្លំ ហានិភ័យលើទិន្នន័យឯកជន ការប្រើប្រាស់និងការប្រមូលទិន្នន័យឯកជន ការផ្សព្វផ្សាយព័ត៌មានក្លែងក្លាយ កង្វះគណនេយ្យភាព និងតម្លាភាព និងការជ្រៀតជ្រែកចូលកិច្ចការនយោបាយរបស់ប្រទេសជាអាទិ៍។ ដូច្នេះ ក្រសួងប្រៃសណីយ៍ និងទូរគមនាគមន៍ បានសម្រេចបណ្តេញតំណាងក្រុមហ៊ុនហ្វេសប៊ុកចេញពីប្រទេសកម្ពុជា និងបញ្ឈប់រាល់សកម្មភាពដូចជា ភាពតំណាងរបស់ក្រុមហ៊ុន ទំនាក់ទំនងជាមួយរាជរដ្ឋាភិបាល និងកិច្ចសហការដៃគូក្នុងវិស័យឯកជននៅព្រះរាជាណាចក្រកម្ពុជា ចាប់ពីពេលនេះតទៅ។ គូសបញ្ជាក់ផងដែរថា នៅយប់ថ្ងៃទី៣០ ខែមិថុនា ឆ្នាំ២០២៣ដដែលនេះ សម្តេចតេជោ ហ៊ុន សែន បានចេញសារសំឡេងពិសេសដោយ ប្រកាសមិនបិទបណ្តាញសង្គម Facebook នៅកម្ពុជានោះទេ ព្រោះជាតម្រូវការរបស់ប្រជាជនប្រើប្រាស់៕	{ "spider_name": "businesscambodia", "scrape_at": "2025-06-14_19:40:23", "date_created": "2023-07-01T00:06:43.309Z", "category": "ព័ត៌មានថ្មីៗ", "views": 602, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "tiny", "noisy" ] }
សម្ដេចតេជោ ហ៊ុន សែន ប្រកាសមិនបិទបណ្តាញសង្គម Facebook នៅកម្ពុជានោះទេព្រោះហេតុផលមួយនេះ	https://business-cambodia.com/articles/facebook-in-khmer	សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា បានប្រកាសថាមិនមានការបិទបណ្ដាញទំនាក់ទំនងសង្គម Facebook នៅក្នុងប្រទេសកម្ពុជានោះទេ ដោយសម្ដេចបិទតែ Facebook ផ្ទាល់ខ្លួនតែប៉ុណ្ណោះ។ នេះបើយោងតាមសារសំឡេងផ្ទាល់របស់សម្ដេចក្នុង Chanel Telegram នារាត្រីថ្ងៃទី៣០ ខែមិថុនា ឆ្នាំ២០២៣។ បើតាមប្រសាសន៍លើកឡើងរបស់សម្ដេចតេជោ ហ៊ុន សែន ការដែលមិនបិទបណ្ដាញសង្គមដ៏ធំនេះ ដោយសារតែ Facebook ជាបណ្ដាញសង្គមមួយដែលប្រជាជនមានតម្រូវការប្រើប្រាស់ច្រើន រាប់ទាំងអស់លក់អនឡាញ អ្នកតាមដានសភាពការនៅក្នុងស្រុកពីកន្លែងមួយទៅកន្លែងមួយតាមរយៈ Facebook នេះ។ ថ្លែងនៅក្នុងសារសំឡេងខាងលើសម្ដេចតេជោបានមានប្រសាសន៍ដូច្នេះ “ខ្ញុំសូមបញ្ជាក់ជូនជនរួមជាតិឲ្យបានច្បាស់ ខ្ញុំគ្មានចេតនាបិទ Facebook នៅស្រុកខ្មែរនោះទេ”៕ ដើម្បីជ្រាបព័ត៌មានកាន់តែលម្អិត សូមស្ដាប់សារសំឡេងទាំងស្រុងរបស់សម្ដេចតេជោ ហ៊ុន សែន នៅក្នុងវីដេអូខាងក្រោម៖	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T17:40:56.143Z", "category": "ព័ត៌មានថ្មីៗ", "views": 7779, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារថៃឈរលេខ១នៅអាស៊ានលើកម្ចីខូច ធនាគារកំពូល៣មានកម្ចីខូចបូកចូលគ្នាជិត១០ពាន់លាន$	https://business-cambodia.com/articles/thai-has-the-highest-non-performing-loan	ស្របពេលដែលបំណុលគ្រួសារប្រជាជនថៃខ្ពស់បើធៀបនឹងផលិតផលក្នុងស្រុកសរុបដែលធ្វើឲ្យថៃមានប្រជាជនជំពាក់បំណុលច្រើនបំផុតនៅអាស៊ាន ពេលនេះធនាគារថៃក៏ឈរនៅលេខរៀងទីមួយដែលមានកម្ចីខូចក្នុងប្រព័ន្ធធនាគារច្រើនបំផុតនៅអាស៊ានផងដែរ។ តាមការចុះផ្សាយរបស់ Bangkok Post បានឲ្យដឹងថាធនាគារកំពូលទាំង៣របស់ថៃបូកបញ្ចូលគ្នាមានកម្ចីខូចជាង៩.៦ពាន់លានដុល្លារពោលគឺធនាគារថៃមានកម្ចីខូចច្រើនបំផុតនៅអាស៊ាន។ នេះបើយោងតាមរបាយការណ៍របស់សហព័ន្ធអង្គការទីផ្សារទុនរបស់ថៃដែលហៅកាត់ថាFetco។ ប្រភពដដែលបានឲ្យដឹងទៀតថាធនាគារមានទំហំប្រាក់បញ្ញើខ្ពស់បំផុតក្នុងចំណាមប្រទេសអាស៊ានចំនួន៦ ដោយទឹកប្រាក់បញ្ញើប្រមាណ៥៥.៤ពាន់លានដុល្លារស្មើនឹង១៧%នៃផលិតផលក្នុងស្រុកសរុប។ យ៉ាងណាមិញកម្ចីខូច(non-performing loan) នៃធនាគារកំពូលទាំង៣របស់ថៃបានកើនឡើងលើស៩.៦ពាន់លានដុល្លារ។ ចំណែកនៅប្រទេសហ្វីលីពីនកម្ចីខូចនៃធនាគារកំពូល៣បូលបញ្ចូលគ្នាមានជាង២.៥ពាន់លានដុល្លារស្មើនឹង១.២%នៃបំណុលសរុប។ រីឯធនាគារកំពូល៣របស់ប្រទេសឥណ្ឌូនេស៊ីមានកម្ចីខូច៤.៦%ស្មើនឹង១.២១%នៃបំណុលសុរប។ បើតាមចុះផ្សាយរបស់ Bangkok Post កាលពីចុងខែឧសភាឆ្នាំ២០២៣នេះបានឲ្យដឹងកម្ចីខូចក្នុងវិស័យធនាគារសរុបមានជាង១៤ពាន់លានដុល្លារគិតត្រឹមត្រីមាសទី១ឆ្នាំ២០២៣នេះ។ ប៉ុន្ដែកម្ចីខូចនេះបានថយចុះបន្តិចពី២.៧៧% មកពី២.៦៨%ធៀបនឹងរយៈពេលដូចគ្នានៃឆ្នាំ២០២២កន្លងទៅ។ នៅក្នុងនោះដែរគេសង្កេតឃើញថាកម្ចីខូចក្នុងវិស័យអចលនទ្រព្យជាពិសេសកម្ចីទិញផ្ទះដែលខូចបានកើនឡើងគំហុកដល់៣.១៦% ក្រោយពីធនាគារកណ្ដាលថៃអនុវត្តដំឡើងការប្រាក់។ នេះបើយោងតាមសម្ដីរបស់លោកស្រី Suwanee Jatsadasak ជំនួយការទេសាភិបាលធនាគារកណ្ដាលរបស់ថៃ។ តាមពិតទៅកម្ចីខូចក្នុងប្រព័ន្ធធនាគាររបស់ថៃបានកើនឡើងក្រោយពីមានបញ្ហាកូវីដនិងវិបត្តិសង្រ្គាមរវាងរុស្ស៊ីនិងអ៊ុយក្រែនបង្កើតបានជាវិបត្តិអតិផរណា ធ្វើឲ្យពលរដ្ឋថៃដែលកំពុងជាប់បំណុលស្រាប់បាត់បង់ការងារ ចំណូលធ្លាក់ចុះដែលធ្វើឲ្យពួកគាត់គ្មានលទ្ធភាពសងត្រលប់ទៅធនាគារ។ ជាក់ស្ដែងបំណុលប្រជាជនថៃសរុបឡើងដល់៤៧០ពាន់លានដុល្លារហើយបំណុលភាគច្រើនគឺកើតចេញពីវិស័យអចលនទ្រព្យ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T14:08:31.189Z", "category": "ហិរញ្ញវត្ថុ", "views": 1725, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទីបំផុតហាងបោកគក់និងសម្ងួតសម្លៀកបំពាក់ "Otteri wash & dry" សម្ពោធសាខាដំបូងបង្អស់នៅកម្ពុជាហើយ	https://business-cambodia.com/articles/grand-opening-otteri-wash-and-dry	នៅថ្ងៃទី៣០ ខែមិថុនា ឆ្នាំ២០២៣ នេះ ក្រុមហ៊ុន PTT(Cambodia) Co.,Ltd. (PTTCL) បានរួមសហការជាមួយក្រុមហ៊ុន K-Nex Corporation (KNX) ក្នុងការពង្រីកទីផ្សារអាជីវកម្មរបស់ Otteri wash & dry ដែលជាហាងបោកគក់និងសម្ងួតសម្លៀកបំពាក់បែបទំនើបនិងរហ័សទាន់ចិត្តសាខាដំបូងបង្អស់ដែលស្ថិតនៅក្នុងស្ថានីយ៍ភីធីធីសាខាច្បារអំពៅ ក្នុងរាជធានីភ្នំពេញប្រទេសកម្ពុជា។ នៅក្នុងកម្មវិធីសម្ពោធជាផ្លូវការ Otteri wash & dry ក៏មានការអញ្ជើញចូលរួមជាអធិបតីភាពរបស់ លោក Racha U-Thaichan អនុប្រធាននាយកប្រតិបត្តិជាន់ខ្ពស់ផ្នែកពាណិជ្ជកម្មអន្តរជាតិរបស់ក្រុមហ៊ុន PTT Oil and Retail Business Public Limited, រួមជាមួយលោក Nuttapong Kaewtrakulpong នាយកគ្រប់គ្រងរបស់ក្រុមហ៊ុនភីធីធីខេមបូឌា និងលោក Kawin Nithatsanajarukul នាយកប្រតិបត្តិកាក្រុមហ៊ុន K-Nex Corporation (KNX) ដោយលោកបានចូលរួមក្នុងការចុះហត្ថលេខាលើកិច្ចព្រមព្រៀង Single Unit Franchise សម្រាប់អាជីវកម្ម Otteri wash & dry នៅកម្ពុជា ដោយមានការអញ្ជើញចូលរួមរបស់លោកឯកឧត្តម Cherdkiat Atthakorn ឯកអគ្គរាជទូតព្រះរាជាណាចក្រថៃ ប្រចាំនៅព្រះរាជាណាចក្រកម្ពុជាដែលលោកចូលរួមជាសាក្សីក្នុងពិធីចុះហត្ថលេខានិងបើកដំណើរការសេវាកម្មរបស់ហាងបោកគក់និងសម្ងួតសម្លៀកបំពាក់ “Otteri wash & dry” សាខាដំបូងគេបង្អស់ដែលស្ថិតនៅក្នុងស្ថានីយ៍ ភីធីធីច្បារអំពៅ។ ហាង"Otteri wash & dry" គឺជាហាងបោកគក់និងសម្ងួតសម្លៀកបំពាក់លំដាប់លេខមួយនៅក្នុងប្រទេសថៃ ដែលមានសាខាច្រើនជាង ៩៥០សាខាទូទាំងប្រទេស។ ក្នុងឱកាសនេះផងដែរក្រុមហ៊ុន PTTCL និង KNX បានកត់សម្គាល់ពីសក្ដានុពលនៃទីផ្សារបោកគក់សម្លៀកបំពាក់នៅប្រទេសកម្ពុជា ដូច្នេះហើយ PTTCL បាននាំយក ហាង “Otteri wash & dry” មកផ្តល់ជូននូវសេវាកម្មបោកគក់ និងសម្ងួតសម្លៀកបំពាក់ដោយខ្លួនឯងជាមួយនឹងស្តង់ដារល្អរួមជាមួយផាសុខភាពដល់ប្រជាជនកម្ពុជា។ ជាងនេះទៅទៀត កិច្ចសហប្រតិបត្តិការរវាង PTTCL និង KNX នឹងជួយបង្កើនភាព សម្បូរបែបនៃអាជីវកម្មក្នុងស្ថានីយ៍ភីធីធីក្នុងប្រតិបត្តិការ ដើម្បីបំពេញតម្រូវការររបស់ប្រជាជនកម្ពុជា ក៏ដូចជាផ្តល់ឱកាសក្នុងការកំណើនអាជីវកម្មរួមគ្នារវាង PTTCL និង KNX ។  ១. ព័ត៌មានលម្អិតអំពីហាង ហាងបោកគក់និងសម្ងួតសម្លៀកបំពាក់ Otteri wash & dry ដែលស្ថិតក្នុងស្ថានីយ៍ភីធីធីច្បារអំពៅជាសាខាទី១ និងផ្តល់សេវាកម្ម២៤ម៉ោងព្រមជាមួយនឹងម៉ាស៊ីនបោកគក់ប្រភេទឧស្សាហកម្មចំនួន៦គ្រឿងនិងម៉ាស៊ីនសម្ងួតចំនួន៦គ្រឿងដោយប្រើកាក់សម្រាប់បង់ថ្លៃសេវានិងមានជាមួយនឹងសេវាកម្ម Wi-Fi ដោយឥតគិតថ្លៃសម្រាប់អតិថិជនផងដែរ។ ២. ផែនការពង្រីកសាខាហាង PTTCLគ្រោងនឹងដាក់ឱ្យដំណើរការហាងបោកគក់និងសម្ងួតសម្លៀកបំពាក់ "Otteri wash & dry" ចំនួន៣ទីតាំងនៅក្នុងស្ថានីយ ភីធីធី ក្នុងឆ្នាំ 2023។ ៣.ឈ្មោះនិងមុខតំណែងរបស់នាយកប្រតិបត្តិការរួមជាមួយភ្ញៀវសំខាន់ៗដែលចូលរួមជាអធិបតីភាពមានដូចជា៖ លោក Racha U-Thaichan អនុប្រធាននាយកប្រតិបត្តិជាន់ខ្ពស់ផ្នែកពាណិជ្ជកម្មអន្តរជាតិរបស់ក្រុមហ៊ុន PTT Oil and Retail Business Public Limited  លោក Nuttapong Kaewtrakulpong នាយកគ្រប់គ្រង PTTCL  លោក Kawin Nithatsanajarukul នាយកប្រតិបត្តិក្រុមហ៊ុន K-Nex Corporation (KNX)  លោក Sira Srisuksai នាយកគ្រប់គ្រងអាជីវកម្ម Lifestyle ក្រុមហ៊ុន PTT Oil and Retail Business Public Limited លោកឯកឧត្តម Cherdkiat Atthakorn ឯកអគ្គរាជទូតព្រះរាជាណាចក្រថៃ ប្រចាំនៅព្រះរាជាណាចក្រកម្ពុជា។	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T13:27:25.173Z", "category": "PR", "views": 450, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនធម្មតា! នៅឆ្នាំ២០២៣ នេះរោងចក្រ សហគ្រាស សរុបជាង ៩ ពាន់កន្លែងកំពុងបង្ហាញវត្ដមាននៅរាជធានីភ្នំពេញ	https://business-cambodia.com/articles/total-factory-in-phnom-penh	គិតត្រឹមឆ្នាំ ២០២៣ នេះ រោងចក្រ សហគ្រាស សរុបជាង ៩ ពាន់កន្លែងកំពុងបង្ហាញវត្ដមានរបស់ខ្លួននៅក្នុងរាជធានីភ្នំពេញ និងបានបង្កើតឱកាសការងារជូនប្រជាពលរដ្ឋជាង ៦៦ ម៉ឺននាក់ផងដែរ។ នេះបើយោងតាមការបញ្ជាក់ពីក្រសួងសាធារណការ និងដឹកជញ្ជូនកាលពីថ្ងៃទី២៨ ខែមិថុនា ឆ្នាំ២០២៣។ យោងតាមការចុះផ្សាយពីក្រសួងបានសរសេរយ៉ាងដូច្នេះថា “នៅរាជធានីភ្នំពេញ ឆ្នាំ២០២៣ មានរោងចក្រ សហគ្រាស ចំនួន ៩ ៣១៤ មានកម្មករនិយោជិតប្រមាណជាង ៦៦ម៉ឺននាក់ ដែលមានប្រាក់ឈ្នួលមធ្យមសរុបប្រមាណ ២ពាន់លានដុល្លារអាម៉េរិកក្នុងមួយឆ្នាំ ក្នុងនោះរោងចក សហគ្រាសវិស័យកាត់ដេរ ចំនួន ៧២៧, មានកម្មករនិយោជិតសរុបជិត ៣៣ម៉ឺន ៩ពាន់នាក់ ដែលមានប្រាក់ឈ្នួលមធ្យមសរុបប្រមាណ ១ពាន់ ៥០លានដុល្លារអាមេរិកក្នុងមួយឆ្នាំ”។ សូមជម្រាបផងដែរថា រាជធានីភ្នំពេញជាប៉ូលសេដ្ឋកិច្ចទីមួយ និងជាតំបន់ដែលមានការអភិវឌ្ឍរោងចក្រ សហគ្រាស ច្រើនជាងគេបំផុតនៅក្នុងប្រទេសកម្ពុជានាពេលបច្ចុប្បន្ន៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T10:53:22.966Z", "category": "អចលនទ្រព្យ", "views": 622, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កម្មវិធី Tiktok និង Facebook នៅស្រុកខ្មែរ មានចំនួនអ្នកប្រើប្រាស់សរុបប៉ុន្មាន គិតត្រឹមឆ្នាំ២០២៣?	https://business-cambodia.com/articles/facebook-and-tiktok-user-in-cambodia-2023	បណ្តេញសង្គម TikTok និង Facebook ត្រូវបានគេប្រើប្រាស់យ៉ាងទូលំទូលាយនាយុគសម័យថ្មីនេះ។ ចំណែកនៅក្នុងប្រទេសកម្ពុជា Platform ទាំង២នេះក៏ត្រូវបានប្រជាជនពេញនិយមប្រើប្រាស់ផងដែរ។ ដូច្នេះតើនៅក្នុងស្រុកខ្មែរមានចំនួន អ្នកប្រើប្រាស់កម្មវិធីទាំងនេះចំនួនប៉ុន្មាន បើគិតត្រឹមឆ្នាំ២០២៣នេះ? បើយោងតាមទិន្នន័យពីគេហទំព័រ napoleoncat.com បានឱ្យដឹងថា គិតត្រឹមខែឧសភា ឆ្នាំ២០២៣ កន្លង ចំនួនអ្នកប្រើប្រាស់កម្មវិធី Facebook មានចំនួន 13 575 700 នាក់ ក្នុងប្រទេសកម្ពុជា ដែលស្មើនឹង 77.4% នៃប្រជាជនសរុប។ ក្នុងនោះដែរមាន 54.4% ហើយដែលជាបុរស និងក្រុមមនុស្សដែលប្រើធំបំផុតគឺមានអាយុចន្លោះពី 25-34 ឆ្នាំ។ ដោយឡែកចំពោះកម្មវិធី TikTok វិញ យោងទៅតាមទិន្នន័យនៅលើគេហទំព័រ oosga.com បានឱ្យដឹងថា ចំនួនអ្នកប្រើកម្មវិធី TikTok នៅក្នុងប្រទេសកម្ពុជា គឺមានសរុបចំនួន ៧.៤លាននាក់ គិតត្រឹមខែមករា ឆ្នាំ២០២៣នេះ។ សម្រាប់ចំនួននាក់ប្រើនេះដែរ គឺមានចំនួននៃមនុស្សស្រី 53.5% និងមនុស្សប្រុសមានចំនួន 46.5%។ គួរជម្រាបផងដែរថាកម្មវិធី Facebook ត្រូវបានបង្កើតឡើងក្នុងឆ្នាំ២០០៤ ដោយមហាសេដ្ឋីលោក Mark Zukerberg  ហើយកម្មវិធី Tiktok ត្រូវបានបង្កើតឡើងក្នុងឆ្នាំ២០១៦ ដោយក្រុមហ៊ុន ByteDance ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T09:43:33.585Z", "category": "ភាពជាអ្នកដឹកនាំ", "views": 2834, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
២ ៣ឆ្នាំនេះ ហាក់ស្ត្រេសខ្លាំង! មកដឹងពីក្បួនធ្វើឱ្យខ្លួនរីករាយ ហើយចំណូលកើនឡើងទ្វេដង	https://business-cambodia.com/articles/5-tips-make-you-stop-being-stress-and-get-more-wealth	ប៉ុន្មានឆ្នាំកន្លងមកនេះ វិបត្តិសេដ្ឋកិច្ចសកលដែលបង្កឡើងដោយជំងឺរាតត្បាតកូវីដ-១៩ និងកត្តារួមផ្សំជាច្រើនទៀត បានវាយបំបាក់ផ្លូវចិត្តមនុស្សស្ទើរមួយផែនដីឱ្យក្រពុលមុខ ស្ត្រេស ជាពិសេសប៉ះពាល់ផ្នែកហិរញ្ញវត្ថុធ្ងន់ធ្ងរ បញ្ហាការងារស្មុគស្មាញជាដើម។ ពាក់ព័ន្ធនឹងបញ្ហានេះដែរ Business Cambodia សូមលើកបង្ហាញពីក្បួនធំៗ៥ អាចជួយឱ្យអ្នករីករាយជាងមុន ហើយចំណូលកើនឡើង ក្រោយរីងរៃអស់រយៈពេល ២-៣ឆ្នាំមកនេះ៖ ១. ដឹកនាំជីវិត VS ជីវិតដឹកនាំ «ពេលជីវិតអាប់អួរ កុំអាប់អួរតាមជីវិត» អ្នកមិនអាចគ្រប់គ្រងសភាវៈឬមជ្ឈដា្ឋនខាងក្រៅបានទេ តែអ្នកអាចគ្រប់គ្រងការគិត និងសកម្មភាពរបស់អ្នកបាន។ ភាពគ្មានជម្រើសនេះហើយ ដែលបង្ខំឲ្យអ្នកត្រូវតែខិតខំប្រកបដោយស្មារតីតស៊ូ កុំចាញ់ក្រាប និងពុំគួរអោនលំទោនចំពោះបញ្ហាឡើយ។ រៀបចំផែនការជីវិតសារជាថ្មី ដើរទៅមុខដោយបញ្ញា អ្វីៗនឹងប្រសើរទៅតាមនោះដែរ។ ២. ចំណាយពេលជាមួយខ្លួនឯងឱ្យច្រើនជាងមុន ព្រោះតែជីវភាព និងទំនួលខុសត្រូវ អ្នកប្រហែលជាបានប្រឹងប្រែងខ្លាំងរហូតទុកខ្លួនឯងចោលមួយឡែកសិន ធ្វើយ៉ាងណាត្រូវដោះស្រាយបញ្ហានៅចំពោះមុខឲ្យបាន។ រឿងដែលត្រូវធ្វើអ្នកបានធ្វើអស់ហើយ ពេលនេះគួរដកឃ្លាបន្តិចហើយចំណាយពេលជាមួយខ្លួនឯងឱ្យបានច្រើនជាងមុន។ ការធ្វើដូច្នេះវាមិនត្រឹមតែឱ្យអ្នកមានអារម្មណ៍ថាបានសាកថ្មថាមពលជីវិតនោះទេ អ្នកនឹងស្គាល់ខ្លួនឯងកាន់តែច្បាស់តាមរយៈការឆ្លុះបញ្ចាំងរឿងរ៉ាវដែលអ្នកបានធ្វើនិងឆ្លងកាត់ ថាមិនត្រូវអ្នកអាចមើលឃើញផ្លូវដើរឬមធ្យោបាយថ្មីល្អជាងនេះក៏ថាបាន។ ៣. ផ្តោតទៅលើឱកាស មានពាក្យមួយឃ្លាគេតែងនិយាយថា៖ «ក្នុងបញ្ហាតែងបង្កប់ឱកាស ហើយរាល់បញ្ហាទាំងអស់សុទ្ធតែផ្តល់មេរៀន និងបង្រៀនអ្នកឲ្យឆ្លាតជាមុន» ខណៈពេលដែលអ្នកដទៃទៀតកំពុងផ្តោតទៅលើបញ្ហា អ្នកគួរតែផ្តោតលើឱកាស។ វាជាពេលវេលាដ៏ល្អបំផុតមួយដែលអ្នកអាចលត់ដុំខ្លួនឯង អភិវឌ្ឍន៍សមត្ថភាពទាំងបញ្ញាស្មារតី អ្វីដែលសំខាន់ជាងនេះអ្នកអាចនឹងមានគំនិតថ្មីលើរបររកស៊ី ឬការប្រកបការងារផ្សេងៗតាមរយៈការសង្កេតឃើញបញ្ហាមនុស្សក្នុងជ្រុងណាមួយដែលជាប្រភពនៃការកសាងទ្រព្យសម្បត្តិ។ ៤. ពង្រឹង ឬរៀនជំនាញបន្ថែម «ចំណូល និងតួនាទី មិនអាចលើសពីសមត្ថភាពដែលអ្នកមានឡើយ» ចំណូលនៅតិច អាចមកពីសមត្ថភាពនៅមានកម្រិត។ អ្វីដែលអ្នកចេះកាលពី១០ឆ្នាំមុន ៥ឆ្នាំមុន ១ឆ្នាំមុន អាចនឹងហួសដឺឡេ ឬប្រើការលែងកើត ត្បិតពិភពលោកដើរទៅមុខឥតឈប់ឈរ ហើយបញ្ហាថ្មីៗបន្តកើតមានជាហូរហៀរ។ ឆ្លៀតក្នុងឱកាសនេះ អ្នកគួរពង្រឹង ឬរៀនជំនាញថ្មីបន្ថែម ព្រោះសមត្ថភាពដោះស្រាយបញ្ហា ជាកត្តាបញ្ជាក់ពីចំនួនលុយនៅក្នុងកុងធនាគាររបស់អ្នក។ ៥. សេពគប់មនុស្សវិជ្ជមាន និងបុគ្គលជោគជ័យ ការសេពគប់មនុស្សនៅជុំវិញខ្លួនគឺជារឿងសំខាន់ណាស់ ប្រសិនបើអ្នកសេពគប់មនុស្សអវិជ្ជមាន មិនយូរមិនឆាប់ក្នុងរយៈពេលណាមួយអ្នកនឹងក្លាយទៅជាមនុស្សអវិជ្ជមានដូចជាពួកគេដែរ ព្រោះពួកគេគឺជាផ្នែកមួយនៃជីវិតរបស់អ្នក។ ចូររាប់អាន ឬហ៊ុំព័ទ្ធខ្លួនឯងជាមួយមនុស្សវិជ្ជមាន និងបុគ្គលជោគជ័យ ព្រោះមនុស្សទាំងនោះនឹងជះឥទ្ធិពលវិជ្ជមានឲ្យអ្នកមានភាពរីកចម្រើនពីមួយកម្រិតទៅមួយកម្រិត៕ អត្ថបទដោយ៖ សូ សុខលី ចំពោះបងប្អូនដែលកំពុងជួបបញ្ហានៅក្នុងការលក់ អាចចូលរួមវគ្គសិក្សាខ្លីរបស់ចាបក្រហមស្តីពី "យុទ្ធសាស្រ្តធ្វើទីផ្សារបង្កើនការលក់ ក្នុងពេលវិបត្តិ" នៅថ្ងៃសៅរ៍ ទី៨ ដើមខែក្រោយនេះ។ តម្លៃ 15$ សម្រាប់ការចុះឈ្មោះ២០នាក់ដំបូង ទំនាក់ទំនងតាម Telegram 087 829 969 អត្ថបទគួរអានបន្ទាប់៖ កុំលេងសើចឱ្យសោះ! នេះជាបញ្ហាធំបំផុតទាំង៥ ដែលធ្វើឱ្យប៉ះពាល់ដល់មនុស្សជាច្រើន ក្នុងឆ្នាំ២០២៣អត្ថបទគួរអានបន្ទាប់៖ ឡើងតឹង ធ្លាក់ធូរ! អ្នកជំនាញបង្ហើបកំហុសធំ៤ អាចទាញអ្នកមានទ្រព្យហូរហៀរ ឱ្យធ្លាក់ខ្លួនក្រមកវិញ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T09:41:23.254Z", "category": "ហិរញ្ញវត្ថុ", "views": 1045, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រថភ្លើងថ្មី១ខ្សែ នឹងលេចរូបរាងឡើងតភ្ជាប់ពីរាជធានីភ្នំពេញ ទៅកាន់អាកាសយានដ្ឋានអន្ដរជាតិតេជោក្រុងតាខ្មៅ	https://business-cambodia.com/articles/new-railway-project	រាជរដ្ឋាភិបាលបាន និងកំពុងសិក្សាសម្រាប់ការសាងសង់ផ្លូវរថភ្លើងធុនស្រាល ១ ខ្សែដែលតភ្ជាប់ពីរាជធានីភ្នំពេញទៅកាន់អាកាសយានដ្ឋានអន្ដរជាតិតេជោក្រុងតាខ្មៅ ដើម្បីសម្រួលដល់ការធ្វើដំណើរនៅពេលអាកាសយន្ដដ្ឋានដ៏ធំនេះបើកដមណើរការ។ នេះបើតាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន។ យ៉ាងណាក្រៅពីសិក្សាគម្រោងរថភ្លើងថ្មីតភ្ជាប់ពីភ្នំពេញទៅអាកាសយានដ្ឋានអន្ដរជាតិខាងលើ រាជរដ្ឋាភិបាលក៏បាននិងកំពុងសិក្សាផ្លូវរថភ្លើងមួយខ្សែទៀតផងដែរ ដែលតភ្ជាប់ពីក្រុងសៀមរាបទៅកាន់អាកាសយានដ្ឋានអន្ដរជាតិសៀមរាប-អង្គរផងដែរ។ ថែងនៅក្នុងកិច្ចសម្ភាសពិសេសស្ដីពី «សមិទ្ធផលសំខាន់ធំៗ ក្នុងវិស័យសាធារណការ និងដឹកជញ្ជូន ពីឆ្នាំ២០១៨ ដល់ឆ្នាំ២០២៣» របស់ក្រសួងសាធារណការ និងដឹកជញ្ជូន ឯកឧត្ដមបានមានប្រសាសន៍ដូចនេះថា “យើងកំពុងសិក្សារផ្លូវរថភ្លើងធុនស្រាល ដើម្បីតភ្ជាប់ ពីព្រលានយន្តហោះថ្មីនៅសៀមរាប ទៅក្រុងសៀមរាប  ពីភ្នំពេញទៅព្រលានយន្តហោះថ្មី ផងដែរ”។ សូមជម្រាបផងដែរថា តាមការបញ្ជាក់ពីក្រុមហ៊ុនសាងសង់គម្រោងអាកាសយន្ដដ្ឋានអន្ដរជាតិតេជោក្រុងតាខ្មៅនេះនឹងត្រូវបើកដំណើរការនៅឆ្នាំ២០២៥ខាងមុខ។ ដោយឡែកសម្រាប់អាកាសយានដ្ឋានអន្ដរជាតិសៀមរាប-អង្គរត្រៀមបើកដំណើរការនៅខែតុលា ឆ្នាំ២០២៣ខាងមុខនេះផងដែរ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T09:37:56.701Z", "category": "អចលនទ្រព្យ", "views": 927, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោក ង៉ែត ជូ៖ ទម្លាប់៧យ៉ាងនេះ នឹងធ្វើឱ្យអ្នកក្លាយជាអ្នកមានក្នុងថ្ងៃអនាគត	https://business-cambodia.com/articles/5-habits-to-build-wealth	ទម្លាប់ គឺជាកិរិយានៃការប្រព្រឹត្តជាដដែលៗ តាមការហ្វឹកហាត់ ចំណេះដែលមាន និងបទពិសោធន៍ដែលធ្លាប់ឆ្លងកាត់ ហើយវាពិតជាមានឥទ្ធិពលណាស់មកជីវិតរបស់យើង។ យើងអាចនឹងទទួលបានជិវិតល្អប្រសើរ ឬលំបាកគឺអាស្រ័យទៅលើទម្លាប់ដែលយើងមាននេះឯង។ ពាក់ព័ន្ធនឹងរឿងទម្លាប់នេះដែរ លោក ង៉ែត ជូ ជាវិនិយោគិនមួយរូប ដែលបានបោះជំហានយ៉ាងលឿនទៅលើវិថីវិនិយោគជាច្រើននៅក្នុងប្រទេសកម្ពុជា។ ជាមួយគ្នានោះដែរ លោកក៏បានចែករំលែកនៃគន្លឹះ៧យ៉ាង ដែលជាទម្លាប់ល្អសម្រាប់ជំរុញឱ្យជីវិតរបស់អ្នកជោគជ័យ និងក្លាយជាអ្នកមានស្តុកស្តម្ភ។ ទី១. មានចិត្តធំ ប្រសិនបើអ្នកចង់រីកចម្រើនជាងមុន អ្នកត្រូវហ៊ានធ្វើអ្វីដែលធំជាងអ្វីដែលអ្នកកំពុងធ្វើនៅពេលនេះ។ ជាឧទារហណ៍ អ្នកត្រឹមតែជាគ្រូបង្រៀនកម្រិតបឋមសិក្សា តែអ្នកត្រូវហ៊ាននដាក់អាហារូបករណ៍រៀនមហាវិទ្យាល័យ ដើម្បីឱ្យមានឱកាសធ្វើការងារនៅក្រុមហ៊ុន ឬអង្គការក្រៅរដ្ឋាភិបាលជាដើម កុំឱ្យអ្នកដាក់ចិត្តដាក់កាយថាអ្នកត្រូវតែធ្វើជាគ្រូបឋមជារៀងរហូត។ ព្រោះជាក់ស្តែងអ្នកមិនត្រូវគិតថាអ្នកមិនអាចធ្វើអ្វីបាននោះទេ ឬយល់ថាក្នុងមួយជីវិតរបស់អ្នកបានត្រឹមតែប៉ុណ្ណឹងនោះឡើយ។ ចូលកុំគិតដូច្នេះអី ព្រោះឱកាសរបស់អ្នកនឹងមានកាន់តែច្រើននៅពេលដែលការគិតរបស់អ្នកកាន់តែធំ។ អ្នកជំនាញរូបនេះ បានលើកឡើងថាកាលពីដប់ឆ្នាំមុន លោកក៏ជាអ្នកទិញដីឡូត្តិ៍ដូចគេដូចឯងដែរ ប៉ុន្តែបន្ទាប់មកលោកក៏ហានវិនិយោគធំជាងមុនរហូតដល់ច្រើនម៉ឺនដុល្លារ ក្រោយពីទទួលបានការរៀនសូត្រនិងដកបទពិសោធន៍ក្នុងមុខជំនួញ។ នេះសបញ្ជាក់ថា ការគិតរបស់អ្នកកាន់តែធំ អ្នកនឹងមានឱកាសរីកចម្រើនកាន់តែខ្លាំងដូចគ្នា។ ទី២. ចេះសន្សំសំចៃ ទម្លាប់ក្នុងការចេះសន្សំសំចៃ មិនខ្ជះខ្ជាយចំណាយទៅលើអ្វីដែលមិនចាំបាច់ ពោលគឺមិនចំណាយទៅលើសម្ភារៈដែលហួសសមត្ថភាពរបស់ខ្លួន។ ឧទាហរណ៍ដូចជា លទ្ធភាពអាជីវកម្មរបស់អ្នកត្រឹមពីរទៅបីម៉ឺនដុល្លារ តែអ្នកខំប្រឹងបង់រំលស់ឡានតម្លៃដល់ទៅដប់ទៅម្ភៃម៉ឺនដុល្លារ ដើម្បីបង្ហាញអំនួតនៅលើបណ្តាញសង្គម។ ច្បាស់ណាស់អ្នកប្រាកដជាអាចធ្លាក់ចូលក្នុងវិបត្តិហិរញ្ញវត្ថុ ព្រោះតែការចំណាយធំជាងចំណូលដែលអ្នកមាន។ ជាមួយគ្នានោះដែរ បុគ្គលជោគជ័យទូទៅគេតែងយកការចំណាយបែបនេះប្តូរទៅជាចាប់យកឱកាសវិញ ឬធ្វើជំនួញផ្សេងៗ។ បើអ្នកយកលុយទាំងនោះទៅចំណាយលើការទិញឡានដែលហួសលទ្ធភាព វានឹងធ្វើឲ្យអ្នកបាត់បង់ឱកាសវិនិយោគ។ ដោយឡែកចំពោះការចំណាយចាំបាច់មានដូចជា ការរស់នៅ សម្លៀកបំពាក់ អាហារ សុខភាព ជម្រកសមរម្យ និងមធ្យោបាយធ្វើដំណើរសមរម្យជាដើម។ អ្នកគួរតែធ្វើការចំណាយទៅលើវាជាមធ្យមបានហើយ ដើម្បីជាចំណែកមួយធ្វើឲ្យអ្នកអាចមានលទ្ធភាពក្នុងការសល់ប្រាក់បន្ថែមទៀត។ ទី៣. មានចក្ខុវិស័យសម្រាប់អនាគត ដើម្បីក្លាយជាអ្នកមាន អ្នកត្រូវតែជាមនុស្សដែលអាចមើលឃើញ និងមានប្រាជ្ញាខ្ពស់នៅក្នុងការកំណត់វាសនាខ្លួនឯង។ ព្រោះការដែលមានចក្ខុវិស័យសម្រាប់អនាគតខ្លួនឯង វានឹងធ្វើឲ្យមានភាពរឹងមាំកាន់តែខ្លាំងទាំងផ្លូវចិត្តនិងផ្លួវការ រួមទាំងមានគោជំហរច្បាស់លាស់ថែមទៀតផង។ ទី៤. ធ្វើអ្វីឱ្យប្រាកដ ដើម្បីក្លាយជាអ្នកមាន ទម្លាប់មួយដែលអ្នកចាំបាច់ត្រូវតែមាននោះគឺហានបដិសេដន៍នូវអ្វីដែលប្រាសចាយពីគោលដៅរបស់អ្នក។ វាជាទម្លាប់មួយដែលនឹងនាំអ្នកឲ្យក្លាយទៅជាមនុស្សប្រាកដនិយម មានការតាំងចិត្តខ្ពស់ និងមានភាពច្បាស់លាស់ចំពោះអ្វីដែលអ្នកធ្វើ។ វាក៏ជាកត្តាចលករមួយផងដែរដែលនឹងមិនធ្វើឲ្យអ្នកខ្ជះខ្ជាយពេលវេលា និងមានភាពស្មោះត្រង់ចំពោះគោលដៅរបស់ខ្លួន។ ទី៥. ប្រើធនធានដែលអ្នកមានបង្កើតប្រភពចំណូលនានា ទម្លាប់ក្នុងការប្រើធនធានដែលអ្នកមានដើម្បីបង្កើតប្រភពចំណូលនានា ពោលគឺមិនត្រូវពឹងផ្អែកទៅលើប្រាក់ខែរហូតនោះទេ។ ប្រាក់ខែគឺជាលទ្ធភាពដែលម្ចាស់ក្រុមហ៊ុនអាចកំណត់បាន ដូច្នេះបុគ្គលមិនអាចក្លាយជាអ្នកមានស្តុកស្តម្ភមុនម្ចាស់ក្រុមហ៊ុនបានឡើយ។ ទី៦. សេពគប់ (រាប់អាន) មនុស្សជោគជ័យឲ្យបានច្រើន ជាធម្មតា មនុស្សដែលរស់នៅជុំវិញខ្លួនយើងមានការជះឥទ្ធិពលខ្លាំងណាស់សម្រាប់យើង ដូច្នេះយើងគួរចំណាយពេលជាមួយមនុស្សដែលមានការគិតបែបវិជ្ជមាន ឬអ្នកដែលធ្វើការសម្រេចបានលទ្ធផលជាដុំគុំភួនឲ្យបានច្រើនដើម្បីមានឱកាសអាចរៀនសូត្រពីពួកគេ។ ទី៧. ទទួលយកនូវគំនិតរិះគន់ដើម្បីស្ថាបនា ការទទួលយកនូវគំនិតរិះគន់ដើម្បីស្ថាបនា គឺជាគំនិតដែលមានចេតនាកែលម្អដោយបង្ហាញពីហេតុផលនិងចំណុចខ្វះខាត់ និងដើម្បីកែប្រែឲ្យមានភាពរីកចម្រើន។ ប្រសិនបើអ្នកមានទម្លាប់បើកចិត្តឲ្យទូលាយទទួលយកនូវគំនិតរិះគន់ដើម្បីស្ថាបនា អ្នកនឹងអាចអភិវឌ្ឍន៍ខ្លួនបានលឿន និងកាន់តែពូកែជាងមុន៕ អត្ថបទដោយ៖ សូ សុខលី ចំពោះបងប្អូនដែលកំពុងជួបបញ្ហានៅក្នុងការលក់ អាចចូលរួមវគ្គសិក្សាខ្លីរបស់ចាបក្រហមស្តីពី "យុទ្ធសាស្រ្តធ្វើទីផ្សារបង្កើនការលក់ ក្នុងពេលវិបត្តិ" នៅថ្ងៃសៅរ៍ ទី៨ ដើមខែក្រោយនេះ។ តម្លៃ 15$ សម្រាប់ការចុះឈ្មោះ២០នាក់ដំបូង ទំនាក់ទំនងតាម Telegram 087 829 969 អត្ថបទគួរអានបន្ទាប់៖ កុំលេងសើចឱ្យសោះ! នេះជាបញ្ហាធំបំផុតទាំង៥ ដែលធ្វើឱ្យប៉ះពាល់ដល់មនុស្សជាច្រើន ក្នុងឆ្នាំ២០២៣អត្ថបទគួរអានបន្ទាប់៖ ឡើងតឹង ធ្លាក់ធូរ! អ្នកជំនាញបង្ហើបកំហុសធំ៤ អាចទាញអ្នកមានទ្រព្យហូរហៀរ ឱ្យធ្លាក់ខ្លួនក្រមកវិញ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T09:20:39.522Z", "category": "ហិរញ្ញវត្ថុ", "views": 619, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុនសាងសង់អាកាសយានដ្ឋានអន្ដរជាតិតេជោក្រុងតាខ្មៅតម្លៃ ១.៥ ពាន់លាន$ បញ្ជាក់ពីពេលវេលាបើកដំណើរការ	https://business-cambodia.com/articles/new-international-airport	ក្រោយបើកការដ្ឋានសាងសង់រយៈពេលជាច្រើនឆ្នាំ អាកាសយាន្ដដ្ឋានអន្ដរជាតិតេជោក្រុងតាខ្មៅ នឹងត្រូវដាក់ឲ្យដំណើរការនៅឆ្នាំ២០២៥ ខាងមុខ ខណៈបច្ចុប្បន្នគម្រោងនេះសម្រេចបាន ៥០ ភាគរយ។ នេះបើយោងតាមការលើកឡើងពីលោក Charles Vann នាយកក្រុមហ៊ុន Cambodia Airport Investment Co., Ltd. (CAIC) ដែលជាក្រុមហ៊ុនទទួលការសាងសង់គម្រោងអាកាសយន្ដដ្ឋានដ៏ធំនេះ។ តាមការបញ្ជាក់ពីលោក Charles Vann កាលពីពេលថ្មីៗកន្លងទៅនេះបានឲ្យដឹងយ៉ាងដូច្នេះថា “បច្ចុប្បន្ននេះយើងបានបញ្ចប់ការសាងសង់បាន ៥០ ភាគរយហើយ ហើយយើងកំពុងបន្តនិងតាមដានពីរបៀបដាក់ឲ្យដំណើរការព្រលានយន្តហោះនៅដើមឆ្នាំ ២០២៥”។ សូមជម្រាបថា ក្រុមហ៊ុនសាងសង់ព្រលានយន្តហោះកម្ពុជា (CAIC) គឺជាក្រុមហ៊ុនចម្រុះបង្កើតឡើងរួមគ្នាដោយ ក្រុមហ៊ុន OCIC និងរដ្ឋលេខាធិការដ្ឋានអាកាសចរស៊ីវិលកម្ពុជា ក្នុងឆ្នាំ២០១៨ ក្រោមការណែនាំរបស់សម្តេចតេជោ ហ៊ុន សែន ដើម្បីធ្វើការងារសាងសង់ ព្រលានយន្ដអន្ដរជាតិតេជោក្រុងតាខ្មៅលើផ្ទៃដីសរុប ២៦០០០ ហិកតាមានទីតាំងនៅខេត្ដកណ្ដាល និងខេត្ដតាកែវ។ ចំពោះការងារសាងសង់វិញ ព្រលាននេះត្រូវបានបែងចែកជា ៣ ដំណាក់កាល ដោយដំណាក់កាលទី១នេះ ត្រូវបានក្រុមហ៊ុនអះអាងថា គ្រោងនឹងចំណាយថវិកា១៥០០លានដុល្លារអាមេរិ (មិនគិតបញ្ចូលតម្លៃដី) អាចនឹងទទួលបានភ្ញៀវទេសចរ ១៣លាននាក់ក្នុង១ឆ្នាំ។ ចំពោះដំណាក់កាលទី២ នឹងបញ្ចប់នៅឆ្នាំ២០៣០ អាចទទួលភ្ញៀវទេសចរ៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរ ៥០លាននាក់ក្នុង១ឆ្នាំ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T08:51:46.729Z", "category": "អចលនទ្រព្យ", "views": 449, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹង! ស្អែកនេះរដ្ឋបាលរាជធានីភ្នំពេញនឹងធ្វើការបញ្ចៀសចរាចរយានយន្តគ្រប់ប្រភេទ នៅតាមបណ្តោយផ្លូវទាំងនេះ	https://business-cambodia.com/articles/close-street-	យោងតាមសេចក្តីជូនដំណឹងរបស់រដ្ឋបាលរាជធានីភ្នំពេញ បានឱ្យដឹងថា នៅថ្ងៃទី ១ខែកក្កដា ឆ្នាំ ២០២៣ ស្អែកនេះ រដ្ឋបាលរាជធានីភ្នំពេញនឹងធ្វើការបញ្ចៀសចរាចរនៅតាមបណ្តោយផ្លូវមួយចំនួននៅក្រុងភ្នំពេញ ដើម្បីធ្វើការយុទ្ធនាការនយោបាយបោះឆ្នោតជ្រើសតាំងតំណាងរាស្រ្ត នីតិកាលទី៧ ឆ្នាំ ២០២៣ ដែលរួមមាន ៖ ១.ចាប់ពីម៉ោង ៨៖៣០នាទី ពីកោះពេជ្រ ឆ្ពោះទៅរង្វង់មូលសម្តេចសង្ឃរាជជួនណាត បន្តទៅនាគបាញ់ទឹក រួចបត់ឆ្វេងចូលមហាវិថីសម្តេចសុធារស ឆ្ពោះទៅស្តុបចំការមន បន្តត្រង់តាមមហាវិថីម៉ៅសេទុង (ផ្លូវ ២៤៥) ស្តុបចេនឡា បត់ស្តាំតាមមហាវិថីសម្តេចមុនីរ៉េត (ផ្លូវលេខ២១៧) រហូតដល់ស្តុបអាងទឹកស្តាតអូឡាំពិក រួចបត់ឆ្វេងចូលមហាវិថីនេរុហ៍ (ផ្លូវលេខ២១៥) រហូតដល់ស្តុបដេអិន បត់ឆ្វេងចូលមហាវិថីម៉ៅសេទុង (ផ្លូវ២៤៥) រហូតដល់ស្តុបទេពផន បត់ស្តាំចូលវិថីឧកញ៉ាទេពផន (ផ្លូវលេខ១៨២) រហូតដល់ស្តុបផ្លូវលេខ ២៧១ រួចបត់ឆ្វេងចូលផ្លូវលេខ២៧១ ឆ្លងស្ពានអាកាសស្ទឹងមានជ័យរហូតដល់ស្តុបផ្សារដើមថ្កូវ បត់ចូលរង្វង់មូលផ្សារដើមថ្កូវ ត្រូវផ្លូវចូលលេខ ៤៨៨ ឆ្ពោះទៅស្តុបបឹងត្របែក រួចបត់ឆ្វេងចូលមហាវិថីព្រះមុន្នីវង្ស (ផ្លូវលេខ៩៣) រហូតដល់ស្តុបបូកគោ បត់ស្តាំចូលមហាវិថីម៉ៅសេទុង (ផ្លូវលេខ ២៤៥)រហូតដល់ស្តុបចំការមន ត្រង់ចូលមហាវិថីសម្តេចសុធារស បន្តទៅនាគបាញ់ទឹក បត់ស្តាំឆ្ពោះទៅកោះពេជ្រ តាមស្ពាននាគភ្លោះ (រំសាយ)។ ២.នៅពេលព្រឹកម៉ោង ៨៖៣០នាទី ផ្តើមចេញពីកោះពេជ្រ ឆ្ពោះទៅរង្វង់មូលសម្តេចសង្ឃរាជជួនណាត បន្តបត់ស្តាំចូលតិរវិថីព្រះស៊ីសុវត្ថិ រហូតដល់ក្រោមស្ពានជ្រោយចង្វារ បត់ឆ្វេងមករង្វង់មូលកាំភ្លើងគួចកាណុង បន្តត្រង់ចូលផ្លូវឧកញ៉ាឃ្លាំងមឿង (ផ្លូវលេខ៧០) ត្រង់តាមផ្លូវលេខ ២៧៣ បត់ឆ្វេងចូលផ្លូវលេខ ៥១៦ បន្តទៅបត់ឆ្វេងចូលផ្លូវ ៣៣៧ ស្តុបផ្លូវលេខ ៥៩៨ រួចបត់ចូលផ្លូវលេខ៥៩៨ ឆ្ពោះទៅរង្វង់មូលកាំកូស៊ីធី បត់ឆ្វេងចូលមហាវិថីអង្គរ ឆ្ពោះទៅមុខក្រសួងដែនដីនគរូបនីយកម្ម និងសំណង់។បន្ទាប់មកល្ងាច ពីមុខក្រសួងដែនដី តាមមហាវិថីអង្គរ ឆ្ពោះទៅរង្វង់មូលកាំកូស៊ីធី បន្តត្រង់ចូលផ្លូវលេខ ៣៥៥  ឆ្ពោះមកអង់តែនទួលគោក បន្តត្រង់តាមមហាវិថីសម្តេចប៉ែននុត (ផ្លូវលេខ ២៨៩) ត្រង់ចូលមហាវិថីគឹមអ៊ុលស៊ុង ឆ្ពោះមកស្ពានអាកាស៥មករា ត្រង់ចូលមហាវិថីម៉ៅសេទុង (ផ្លូវលេខ ២៤៥) រហូតដល់ស្តុបទេពផន ដល់ស្តុបផ្សារដេប៉ូ រួចបត់ស្តាំចូលមហសវិថីរុហ៍ (ផ្លូវលេខ២១៥) រហូតដល់ស្តុបអាងទឹកអូឡាំពិក បត់ស្តាំចូលមហាវិថីសម្តេចមុនីរ៉េត (ផ្លូវលេខ ២១៧) ឆ្ពោះទៅមហាវិថីចោមចៅ រួចបន្តទៅស្ពានអាកាសចោមចៅ បត់ឆ្វេងចូលផ្លូវជាតិលេខ៣។ អាស្រ័យដូចបានជម្រាបជូនខាងលើសូមបងប្អូនមេត្តាអធ្យាស្រ័យនិងយោគយល់ និងចូលរួមបញ្ចៀសការធ្វើដំណើរឆ្លងកាត់ទីតាំងខាងលើបើមិនមានការចាំបាច់ ដើម្បីកាត់បន្ថយការកកស្ទះចារាចរ៕ អត្ថបទដោយ៖ សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T08:36:01.333Z", "category": "ព័ត៌មានថ្មីៗ", "views": 1715, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សេដ្ឋីចិនជើងចាស់ Jack Ma និយាយថាបុរសភាគច្រើន អាចចាញ់ប្រៀបស្រ្តីលើរឿង២យ៉ាងនេះ	https://business-cambodia.com/articles/jack-ma-and-women-empower	មហាសេដ្ឋីចាស់វស្សារបស់ប្រទេសចិនលោក Jack Ma បាននិយាយថា “បុរសជាច្រើនមានសមត្ថភាពផ្នែកបញ្ញាឆ្លាតវៃខ្ពស់ក៏ពិតមែន ប៉ុន្តែមានភាពឆ្លាតវៃផ្នែកផ្លូវអារម្មណ៍ទាប និងមានភាពឆ្លាតវៃក្នុងក្តីស្រឡាញ់តិចតួចមែនទែនខណៈស្រ្តីជាច្រើនអាចធ្វើរឿង២យ៉ាងនេះបានល្អជាងបុរស”។ លោក Jack Ma ក៏បានបន្ថែមថា ប្រសិនជាចង់ឱ្យក្រុមហ៊ុនមួយអាចដំណើរការទៅបានល្អប្រកបដោយបញ្ញានិងការយកចិត្តទុកដាក់ខ្ពស់នោះគួរតែមានស្រ្តីម្នាក់នៅពីក្រោយគឺជាជម្រើសដ៏ល្អ។ យ៉ាងណាមិញសេដ្ឋីមាឌលិ្អតរូបនេះបានផ្តាំថា ក្នុងជីវិតនេះបើសិនអ្នកចង់ក្លាយជាបុគ្គលម្នាក់ដែលមានភាពរីកចម្រើនឥតឈប់ឈរអ្នកត្រូវយករូបមន្តទាំង៣នេះច្របាច់បញ្ចូលគ្នា៖ -“ប្រសិនបើនរណាម្នាក់ចង់ ទទួលបានភាពជោគជ័យក្នុងជីវិត ពួកគេគួរតែមាន EQ ខ្ពស់ ( Emotional Quotient ) ដែលមានទំនោរខ្ពស់ទៅលើភាពឆ្លាតវៃខាងផ្នែកផ្លូវអារម្មណ៍របស់មនុស្ស”។ -“ប្រសិនបើអ្នកមិនចង់ទទួលបានភាពបរាជ័យក្នុងជីវិត ពួកគេគួរតែមាន IQ ខ្ពស់ ( Intelligence Quotient ) ដែលមានទំនោរខ្ពស់ទៅលើបញ្ញា ឆ្លាតវាងវៃរបស់មនុស្ស”។ -ប្រសិនបើនរណាម្នាក់ ចង់ទទួលបានការគោរពក្នុងជីវិត ពួកគេគួរតែមាន LQ ខ្ពស់ ( Love Quotient )  ដែលមានទំនោរខ្ពស់ទៅលើភាពឆ្លាតវៃក្នុងក្តីស្រឡាញ់របស់មនុស្ស”។ គួររំលឹកមកវិញថាកាលដែលលោក Jack Ma បានចាប់ផ្តើមចេញរកស៊ីបើកក្រុមហ៊ុនដំបូងៗក្នុងឆ្នាំ ១៩៩៥ គឺភរិយារបស់លោកក៏បានសម្រេចចិត្តឈប់ពីការងារមកជួយក្រុមហ៊ុន និងធ្វើជាទីប្រឹក្សាដ៏ល្អម្នាក់និងជាស្រ្តីម្នាក់ដឹកដៃលោក ទោះជាលោកជួបរឿងបរាជ័យមិនសមបំណងស្ទើរកន្លះជីវិតហើយក៏ដោយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T08:24:09.123Z", "category": "ភាពជាអ្នកដឹកនាំ", "views": 2454, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ប្រាក់ខែខ្ទង់២៥០ដុល្លារ! សហគ្រិនចាស់វស្សា៣រូប ប្រាប់ឲ្យធ្វើរឿងធំៗ៣នេះជាបន្ទាប់ បើចង់ឲ្យចំណូលកើនទ្វេដង	https://business-cambodia.com/articles/low-salary-need-to-do-these-3-things	«ធ្វើការយូរហើយ គ្មានសល់អី ដុះតែក្បាលពោះ» នេះគឺជាសម្តីដ៏ពេញនិយមមួយដែលយើងតែងឮចេញពីមាត់បុគ្គលិកមួយចំនួនចំអន់គ្នាលេង ប៉ុន្តែវាអាចជារឿងពិត។ សម្រាប់បុគ្គលិកប្រាក់ខែខ្ទង់ ២៥០-៣០០ដុល្លារ/ខែ កាន់តែមានស្ថានភាពតានតឹង បើទោះបីខំត្បិតត្បៀតទប់នឹងការចំណាយយ៉ាងណា ក៏ខែខ្លះចាយអស់ៗគ្មានសល់ អាចនឹងឈានដល់ខ្ចីគេចាយចុងខែទៀតក៏មាន។ ជុំវិញរឿងនេះ សហគ្រិនកម្ពុជាចាស់វស្សា៣រូប បានប្រាប់ពីរឿងធំៗ៣ ដែលអ្នកត្រូវធ្វើជាបន្ទាប់ បើចង់ឲ្យចំណូលកើនទ្វេដង៖ ១/. រៀនឱ្យចេះពីរបៀបទំនាក់ទំនង៖ របៀបធ្វើទំនាក់ទំនងសង្គមវាពិតជាសំខាន់ណាស់ ពីព្រោះសង្គមនឹងផ្ដល់ឱកាសខ្ពស់ដល់មនុស្សដែលមានទំនាក់ទនងល្អជាមួយអ្នកដទៃ។ ចំណេះដឹងជាច្រើនទៀតក៏បានកើតឡើងតាមរយៈការចែករំលែកគ្នាទៅវិញទៅមកនេះដែរ។ លោកបណ្ឌិត តាន់ មុនីវណ្ណ បានលើកឡើងយ៉ាងដូច្នេះថា៖ «មនុស្សដែលយើងចង់មានទំនាក់ទំនងល្អជាមួយគឺជាមនុស្សដែលអាចផ្ដល់អត្ថប្រយោជន៍ឱ្យគ្នាទៅវិញទៅមកបាន មិនមែនមនុស្សដែលគិតតែរឿង ដើរលេង ផឹកស៊ីអត់ប្រយោជន៍ទេ ពីព្រោះចួនកាលពួកគេអាចទាញយើងឲ្យដើរលើផ្លូវអន់ថយបាន បើយើងស្មារតីនៅខ្សោយ»។  ២/. រៀនភាសាបន្ថែម៖ ប្រសិនបើអ្នកចេះភាសាលើសពីភាសាកំណើត នោះឱកាសការងារ និងអទិភាពរបស់អ្នក មានភាគរយខ្ពស់ជាងអ្នកមិនចេះ។ លោកបណ្ឌិត គីម ហ៊ាង បានមានប្រសាសន៍ថា៖ «ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសាអង់គ្លេស និងភាសាចិន»។ លោកបានលើកឧទាហរណ៍ថា សិង្ហបុរីខ្លាំងដោយសារប្រព័ន្ធអប់រំគេខ្លាំង ប្រជាជនរបស់សិង្ហបុរី ម្នាក់ចេះនិយាយ ៣ ភាសាយ៉ាងតិច ហើយប្រជាជនម៉ាឡេស៊ីក៏ដូចគ្នាដែរ។ ៣/. ប្រាក់ខែ២៥០$ ធ្វើការឲ្យដូច២៥០០$៖ ធ្វើការឲ្យខ្លាំង ប្រឹងធ្វើឲ្យលើស ធ្វើឲ្យអស់ពីលទ្ធភាពនិងសមត្ថភាព កុំខ្លាចក្រុមហ៊ុនចំណេញ។ បើប្រាក់ខែត្រឹម២៥០$ ត្រូវធ្វើឲ្យលើស២៥០$ ធ្វើច្រើនចេះច្រើន ចេះច្រើនចំណូលកើន តួនាទីក៏ឡើង ប្រាក់ខែក៏ខ្ពស់។ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ បានថ្លែងយ៉ាងដូច្នេះថា៖ «ពេលដែលខ្ញុំធ្វើការឱ្យគេប្រាក់ខែ២៥០ដុល្លារ ប៉ុន្តែខ្ញុំធ្វើការដូចប្រាក់ខែ២៥០០ដុល្លារ ដោយសារតែ២៥០ដុល្លារ ជាអ្វីដែលខ្ញុំកំពុងធ្វើ ប៉ុន្តែមិនមែនអ្វីដែលខ្ញុំចង់បាន ហើយពាក្យថា CEO នេះមិនដែលមាននៅក្នុងក្តីប្រាថ្នាខ្ញុំនោះដែរ ខ្ញុំគ្រាន់តែមានក្តីប្រាថ្នាត្រឹមមានឡានសម្រាប់គ្រួសារនិងមានមុខរបរត្រឹមត្រូវមួយ ហើយក៏មិនចង់ក្លាយជាអ្នកមានមហាសាលអ្វីនោះដែរ»។ យ៉ាងណាមិញ ប្រាក់ខែនៅតិចបង្ហាញថាសមត្ថភាពយើងមានបញ្ហា ម្ល៉ោះហើយចូលផ្ដោតសំខាន់បំផុតទៅលើ ការអភិវឌ្ឍន៍ខ្លួនឯង និងការកសាងខ្លួនឯងឱ្យខ្លាំងលើសមុន ដូចមានពាក្យមួយឃ្លាលើកឡើងថា៖ «ចំណូលរបស់អ្នកមិនអាចលើសពីកម្រិតសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T08:10:08.385Z", "category": "ភាពជាអ្នកដឹកនាំ", "views": 14662, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារ ហ្វីលីព នាំយកកង់មួយគ្រឿង ដែលបរិច្ចាគដោយអតិថិជនជូនដល់កុមារជួបការលំបាក ក្នុងខេត្តសព្រៃវែង	https://business-cambodia.com/articles/phillip-bank-brings-a-bicycle-donated-by-customers-to-needy-children-in-prey-veng	ស្វាយរៀង ថ្ងៃទី២៨ ខែមិថុនា ឆ្នាំ២០២៣៖ ជាចំណែកមួយនៃសកម្មភាពទំនួលខុសត្រូវសង្គម (CSR) របស់ធនាគារ ហ្វីលីព ក្នុងការចូលរួមចំណែកជួយដល់ប្រជាជនដែលមានជីវភាពខ្វះខាតនៅកម្ពុជា ធនាគារ ហ្វីលីព ដែលជាធនាគារពាណិជ្ជរបស់សិង្ហបុរីតែមួយគត់នៅកម្ពុជា បាននាំយកកង់មួយគ្រឿង ដែលជាការបរិច្ចាគរបស់អតិថិជន ទៅកាន់សិស្សក្រីក្រ ដើម្បីជាជំនួយក្នុងការប្រើប្រាស់ និងសម្រួលដល់ជីវភាពប្រចាំថ្ងៃរបស់ពួកគេ។ កម្មវិធីនេះត្រូវបានធ្វើឡើងនៅស្រុកកំចាយមារ ខេត្តព្រៃវែង នាពេលព្រឹក ដែលមានការអញ្ជើញចូលរូមពីប្រធានភូមិភាគនៃធនាគារ ហ្វីលីព នាយកសាលាអនុវិទ្យាល័យ និងអាជ្ញាធរពាក់ព័ន្ធជាច្រើនរូបផ្សេងទៀត។ គួរបញ្ជាក់ផងដែរថា អំណោយកង់ Scott មួយគ្រឿងនេះ គឺជាការបរិច្ចាគរបស់អតិថិជន របស់ធនាគារ ហ្វីលីព ដែលបានឈ្នះរង្វាន់នេះពីកម្មវិធីប្រូម៉ូសិន “សន្សំ និងឈ្នះ”កាលពីឆ្នាំ២០២២។ កម្មវិធីនេះ ផ្តល់ឱកាសឈ្នះរង្វាន់ជាច្រើន សម្រាប់អតិថិជនដែលដាក់ប្រាក់បញ្ញើជាមួយធនាគារ ហ្វីលីព។ ធនាគារ ហ្វីលីព បានផ្តោតការយកចិត្តទុកដាក់យ៉ាងខ្លាំងលើការគាំទ្រ និងផ្តល់ជាជំនួយទៅដល់សហគមន៍ដែលខ្វះខាតជាច្រើនតាមការឧបត្ថម្ភ និងការសហការគ្នាដើម្បីរៀបចំព្រឹត្តិការណ៍ផ្សេងៗ ក្នុងគោលបំណងរៃអង្គាស និងផ្តល់ជាអំណោយទៅដល់ពួកគេតាមរយៈអង្គការមិនមែនរដ្ឋាភិបាលក្នុងស្រុករបស់ ធនាគារ ដែលមានឈ្មោះថា គាំពារភូមិយើង (KPY)។ លោក ចាន់ វណ្ណដារា ប្រធានភូមិភាគនៃធនាគារ ហ្វីលីព បានមានប្រសាសន៍ថា “ធនាគារ ហ្វីលីព ពិតជាមានសេចក្តីត្រេកអរសម្រាប់សន្តានចិត្តរបស់អតិថិជន ដែលមានការគោរពស្រឡាញ់ និងចូលរួមបរិច្ចាគជូនដល់កុមារដែលស្ថិតនៅក្នុងតំបន់គោលដៅរបស់ អង្គការគាំពារភូមិយើង។” លោក ចាន់ សម្បត្តិ នាយកនៃអង្គការគាំពារភូមិយើង មានប្រសាសន៍ថា “អង្គការគាំពារភូមិយើង (KPY) គឺជាអង្គការមិនមែនរដ្ឋាភិបាលដែលធ្វើការជាមួយធនាគារ ហ្វីលីព និងជាផ្នែកមួយនៃទំនួលខុសត្រូវសង្គមរបស់ធនាគារដើម្បីធ្វើឲ្យប្រសើរឡើងនូវជីវភាពរស់នៅរបស់ក្រុមងាយរងគ្រោះនៅកម្ពុជា។ ធនាគារ ហ្វីលីព បានគាំទ្រអង្គការនេះអស់រយៈពេលជាង 10 ឆ្នាំចាប់តាំងពីគម្រោងនេះស្ថិតនៅក្រោមគ្រឹះស្ថានមីក្រូហិរញ្ញវត្ថុក្រេឌីត ដើម្បីជួយដល់កុមារ ក្រុមគ្រួសារ និងសហគមន៍ដែលជួបប្រទះភាពខ្វះខាតនៅក្នុងប្រទេសកម្ពុជា ដោយផ្តល់នូវការបណ្តុះបណ្តាល និងផ្តល់ប្រឹក្សាទៅប្រាំសកម្មភាពរួមមាន ចំណេះដឹងហិរញ្ញវត្ថុ កសិកម្ម សិទ្ធិកុមារ សុខភាព និងការអប់រំ។”  ធនាគារ ហ្វីលីព ក៏បានត្រឡប់មកវិញជាមួយប្រូម៉ូសិនថ្មីមួយទៀតនៅក្នុងឆ្នាំ២០២៣ ដែលមានឈ្មោះថា “ត្រឡប់មកវិញ កាន់តែអស្ចារ្យ” ដែលអាចឲ្យអតិថិជនដែលដាក់ប្រាក់បញ្ញើជាមួយធនាគារ ទទួលបានអត្រាការប្រាក់ប្រចាំឆ្នាំខ្ពស់រហូតដល់ ៨.២៥% និងរង្វាន់ជាច្រើនផ្សេងទៀតរួមមាន រថយន្ត Ford Everest Titanium 2023 មួយរង្វាន់ រថយន្ត Ford Ranger Wildtrak 2023 មួយរង្វាន់ ទូរស័ព្ទ Samsung Galaxy Z Fold4 ចំនួន ១៥រង្វាន់ និងទឹកប្រាក់ ៨៨៨ដុល្លារ ចំនួន ១៥រង្វាន់។	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T08:05:27.768Z", "category": "PR", "views": 74, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ប្រហែសបាត់! អ្នកប្រើ Telegram ត្រូវប្រយ័ត្ន នេះជាក្បួនបោ.ក៤ មានអ្នកជួបច្រើនហើយ	https://business-cambodia.com/articles/telegram-ch-eat-4	ក្នុងយុគសម័យបច្ចេកវិទ្យានេះ អ្វីៗកាន់តែទំនើប និងជឿនលឿនទៅៗ ដោយមនុស្សអាចជជែកគ្នាលេង សួរសុខទុក្ខ ឬធ្វើការងារផ្សេងៗរបស់ពួកគេ ដោយមិនចាំបាច់ចំណាយពេលជិះទៅដោយផ្ទាល់ ខ្លាចបារម្ភពីគ្រោះថ្នាក់តាមផ្លូវឡើយ ដោយគ្រាន់តែទំនាក់ទំនងតាមរយៈបណ្តាញសង្គមផ្សេងៗ ដូចជា កម្មវិធីផ្ញើសារនិង Telegram ជាដើមដែលវាមានភាពងាយស្រួលខ្លាំងមែនទែន។ ប៉ុន្តែទន្ទឹមនឹងភាពងាយស្រួល និងជឿនលឿននេះ ក៏មានជនខិលខូចមួយចំនួន ព្យាយាមក្លែងបន្លំបញ្ឆោតយើង បើមិនធ្វើឱ្យយើងបាត់លុយ ក៏បាត់គណនីដែរ។ ខាងក្រោមនេះគឺជាក្បួនបោ.កថ្មីចំនួន៤ បើបងប្អូនមិនប្រយ័ត្ន ឬមិនមានស្មារតីរឹងមាំទេ និងត្រូវបានពួកគេធ្វើស៊ីជាមិនខាន៖ ១. ល្បិ.ចលួចតេឡេក្រាម៖ តាមការបញ្ជាក់ពីក្រសួងប្រៃសនីយ៍ និងទូរគមនាគមន៍ កន្លងមកបានឱ្យដឹងថា ការបោកបញ្ឆោតនេះធ្វើឡើងតាមរយៈការជូនដំណឹងទៅម្ចាស់គណនីតេឡេក្រាម ក្រោមទម្រង់រូបភាពមានចលនា(Gif) ដែលមានពាក្យថា “Gift 74/100 Free Premium” ដើម្បីបំពេញព័ត៌មានទទួលបានគណនីប្រើប្រាស់គ្មានដែនកំណត់ នៅពេលម្ចាស់គណនីតេឡេក្រាមចុចលើរូបភាពមានចលនា ឬតំណភ្ជាប់ នឹងមានការតម្រូវឱ្យបញ្ចូលព័ត៌មានសំខាន់ៗដូចជា ឈ្មោះ ពាក្យសម្ងាត់គណនី ជាដើម។ បន្ទាប់មកចោរព័ត៌មានវិទ្យា (Hackers) ធ្វើការលួចយកគណនីតេឡេក្រាម។ ២.ប្រើលីងបញ្ឆោត៖ ទន្ទឹមនឹងនេះដែរនាយកដ្ឋានប្រឆាំងបទល្មើសបច្ចេកវិទ្យា បានធ្វើការជូនដំណឹងទៅដល់អ្នកប្រើប្រាស់ Telegram ទាំងអស់សូមមេត្តាប្រុងប្រយ័ត្ន ចំពោះការបោកបញ្ឆោតថ្មីដល់អ្នកប្រើប្រាស់កម្មវិធី Telegram តាមរយៈការផ្ញើដំណរភ្ជាប់បោកបញ្ឆោត (Link ក្លែងក្លាយ ដូចភ្ជាប់ក្នុងរូបភាពខាងក្រោម) ទៅកាន់សារទូរស័ព្ទ SMS ដើម្បីអោយអ្នកប្រើប្រាស់កម្មវិធី Telegram បំពេញព័ត៌មាន និងឈានទៅដល់ការយកគណនីអ្នកប្រើប្រាស់មកគ្រប់គ្រងពីជនអានាមិក។ ៣.បោ.កជាក្រុម៖ ក្បួនបោ.កមួយនេះ ពួកគេបានបង្កើត Group មានគ្នាចូលខ្ទង់ ៥ ទៅ១០នាក់ តែជាបនភឿនរបស់ពួកគេទាំងអស់ បន្ទាប់មកពួកគេទាញអ្នកចូលនៅក្នុងក្រុមរបស់ពួកគេ ហើយពួកគេថាលេខរបស់អ្នកជាលេខដែលបានខ្ចីលុយគេ បន្ទាប់មកពួកគេ ជំរិតអ្នកឱ្យសងលុយពួកគេ បើមិនដូច្នោះទេ គេនឹងយករូបរបស់អ្នកទៅបង្ហោះ។ ស្របគ្នានេះដែល បើក្នុងករណីអ្នកប្រកែក គ្នីគ្នារបស់ពួកគេនឹងចាប់ផ្តើម ប្រើភាសាមិនល្អដាក់អ្នកខ្លាំងៗរហូតដល់មានអ្នកខ្លះភ័យខ្លាច ឈានដល់ផ្ងើរលុយឱ្យពួកគេ។ ក្នុងករណីបងប្អូនជួបរឿងដូចខាងលើនេះ សូមកំុមានការភ័យខ្លាចថាពួកគេបង្ហោះរូបអ្នកឱ្យសោះ  ព្រោះថាពួកគេគ្រាន់តែគម្រាមគំហែងតែប៉ុណ្ណោះ តែបើករណីពួកគេបង្ហោះមែននោះ អ្នកមានសិទ្ធប្តឹងពួកគេតាមផ្លូវច្បាប់បាន។ ៤. ក្លែងជានរណាម្នាក់៖ រំពឹងកាលពីប៉ុន្មានខែមុន លោក ហេង វិសាល ដែលជា Creator ដ៏ល្បីឈ្មោះមួយរូបបានឱ្យដឹងថា មានជនមិនស្គាល់មុខម្នាក់ បានក្លែងខ្លួនជាអ្នកដែលលោកស្គាល់ ហើយឆាតតាមរយៈបណ្តាញសង្គម Telegram ដោយដាក់រូប និងឈ្មោះមនុស្សដែលលោកស្គាល់ រួចឆាតមកខ្ចីលុយលោកដោយឱ្យផ្ទេរប្រាក់តាមរយៈធរនាគា ដែលយើងងាយអាចចាញ់បោ.កមែនទែន បើធ្វេសប្រហែស។ ដូច្នេះហើយប្របើនរណា ឆាតមោទាលុយ ឬខ្ចីលុយអ្នក អ្នកត្រូវដឹងប្រភពពួកគេឱ្យច្បាស់សិន ជៀសវៀងការជួបរឿងស្តាយក្រោយ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T07:58:00.331Z", "category": "កំពូលអ្នកលក់", "views": 5415, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ស្អាតណាស់! មកមើលសម្រស់ព្រលានយន្តហោះថ្មីខេត្តសៀមរាប ស្អាតមិនចាញ់បរទេស ខណៈត្រៀមបើកខែតុលានេះ	https://business-cambodia.com/articles/new-siem-reap-airport-will-open-in-october-2023	បន្ទាប់ពីសាងសង់យ៉ាងមមាញឹកអស់រយៈពេល៣ឆ្នាំ ទីបំផុតព្រលានយន្តហោះអន្តរជាតិសៀមរាប-អង្គរ ដែលមានតម្លៃ១ពាន់លានដុល្លារ បានចេញជារូបរាងបណ្ដើរៗហើយ ខណៈព្រលានយន្តហោះថ្មីនេះត្រៀមបើកដំណើរការនៅខែតុលា ខាងមុខនេះហើយ។ តាមការបញ្ជាក់ពីគណៈកម្មការសម្រាប់ការសាងសង់ព្រលាន កាលពីពេលកន្លងទៅបានឲ្យដឹងថា ព្រលានយន្ដអន្ដរជាតិសៀមរាប-អង្គរនេះ នឹងអាចសម្ពោធដាក់ឲ្យដំណើរការផ្លូវការនៅខែតុលា ឆ្នាំ២០២៣ ខាងមុខនេះ។ ខណៈកាលពីខែឧសភា កន្លងទៅថ្មីៗ ការតេស្ដសាកល្បងហោះហើរដំបូងក៏ទទួលបានជោគជ័យរួចហើយដែរ។ សូមជម្រាបផងដែរថា ព្រលានយន្តហោះអន្តរជាតិសៀមរាបអង្គរ ត្រូវបានអនុវត្តន៍ការសាងសង់ដោយក្រុមហ៊ុន Angkor International Airport Investment (Cambodia) Co.,Ltd (AIAI) ក្រោមទុនវិនិយោគប្រមាណ ១ពាន់លានដុល្លារ។ ព្រលានយន្តហោះអន្ដរជាតិថ្មីនេះ មានទីតាំងស្ថិតនៅក្នុងឃុំតាយ៉ែក ស្រុកសូទ្រនិគម មានចម្ងាយប្រមាណជា៥១គីឡូមែត្រពីក្រុងសៀមរាប និងប្រហែលជា៤០គីឡូម៉ែត្រពីប្រាសាទអង្គវត្គ បានចាប់ផ្ដើមដំណើរការសាងសង់កាលពីថ្ងៃទី ១៥ ខែមីនា ឆ្នាំ ២០២០ លើផ្ទៃដីទំហំ ៧០០,០៦ហិកតា និងបែងចែកជា ៣ ដំណាក់កាល។ យោងតាមរបាយការណ៍ ព្រលានយន្ដហោះអន្តជាតិសៀមរាប-អង្គរ គឺស្ថិតក្នុងលំដាប់4E មានផ្លូវរត់ប្រវែង៣,៦០០ម៉ែត្រ ទទឹង ៤៥ម៉ែត្រ មាន៣៨ចំណតយន្តហោះ និងមានក្រឡាផ្ទៃស្ថានីយ អ្នកដំណើរជាង ៨ម៉ឺនម៉ែត្រក្រឡា ដែលអាចទទួលអ្នកដំណើរជាប្រចាំឆ្នាំប្រមាណជា ៧លាននាក់៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T07:54:23.568Z", "category": "អចលនទ្រព្យ", "views": 1078, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
អាមេរិកធ្វើតេស្ដរកឃើញថា មានធនាគារចំនួន២៣អាចទប់ជើងជាប់ទោះមានវិបត្តកម្រិតធ្ងន់ក៏ដោយ	https://business-cambodia.com/articles/us-banks-that-withstand-the-crisis	កាលពីពេលថ្មីៗនេះធនាគារកណ្ដាលរបស់អាមេរិក( Federal Reserve) បើកកម្មវិធីធ្វើតេស្ដដើម្បីវាស់កម្រិតហានិភ័យនៃវិស័យធនាគារ ដោយក្នុងកម្មវិធីតេស្ដនេះបានចេញលទ្ធផលថាមានធនាគារធំៗចំនួន២៣គឺជាធនាគារដែលអាចឈរជើងលើទីផ្សារបានបើទោះបីជាកើតមានវិបត្តិកម្រិតធ្ងន់ក៏ដោយ។ បើយោងតាមការចុះផ្សាយរបស់ Yohoo Finance បានឲ្យដឹងថាលទ្ធផលនៃការធ្វើតេស្ដដែលបញ្ចេញដោយធនាគារកណ្ដាលអាមេរិកបានបង្ហាញថាធនាគារទាំង២៣ដែលចូលរួមធ្វើតេស្ដគឺមានសាច់ប្រាក់គ្រប់គ្រាន់ក្នុងដៃដើម្បីទប់ការខាតហើយថែមទាំងមានលទ្ធភាពបញ្ចេញកម្ចីបើទោះបីជាក្នុងកាលៈទេសៈអត្រាបាត់បង់ការងារធ្លាក់ចុះ១០% ហើយផ្សារហ៊ុនដាំក្បាលចុះ៤៥%ក៏ដោយ។ សម្រាប់ធនាគារធំៗដែលបានធ្វើតេស្ដហើយឃើញថាអាចទប់ជើងជាប់ក្នុងកាលៈទេសៈមានវិបត្តិមានដូចជា ធនាគារ JPMorgan Chase, Bank of America, Citigroup, Wells Fargo, Goldman Sachs, Morgan Stanley  ហើយក៏មានធនាគារធនកណ្ដាលផងដែរដូចជា PNC, Truist និង M&T ជាដើម។ ក្រោយពីលទ្ធផលនៃការធ្វើតេស្ដ លោក Michael Barr  អគ្គនាយករងត្រួតពិនិត្យនៃធនាគារកណ្ដាលអាមេរិកបានឲ្យដឹងថាប្រព័ន្ធធនាគារអាមេរិកគឺនៅតែរឹងមាំហើយកាន់តែល្អប្រសើរឡើងវិញ។ យ៉ាងណាលោកក៏បានបញ្ជាក់ផងថាការធ្វើតេស្ដនេះគឺគ្រាន់តែជាវាស់វែងពីកម្លាំងប៉ុណ្ណោះដូច្នេះយើងត្រូវយកចិត្តទុកដាក់និងការពារលើហានិភ័យដែលអាចនឹងកើតមាននាពេលអនាគត។  តាមពិតទៅកម្មវិធីធ្វើតេស្ដនៅលើធនាគារអាមេរិកបានចាប់ផ្ដើមធ្វើចាប់តាំងពីក្រោយវិបតិ្តហិរញ្ញវត្ថុសកលឆ្នាំ២០០៨ ខណៈពេលនោះ ធនាគារLehman Brothers ដែលជាធនាគារធំបំផុតបានដួលបះជើងក្នុងប្រវត្តិសាស្រ្តអាមេរិក។  ដោយសារតែវិបត្តិដួលរំលំធនាគារធំកាលឆ្នាំ២០០៨ ទើបធនាគារកណ្ដាលអាមេរិកកាន់តែត្រួតពិនិត្យយ៉ាងយកចិត្តទុកដាក់ដោយរៀបចំឲ្យមានការធ្វើតេស្ដលើសមត្ថភាពធនាគារប្រចាំឆ្នាំដើម្បីបញ្ជាក់ពីសុវត្ថិភាពនៃប្រព័ន្ធធនាគារក្នុងប្រទេស។ គួរបញ្ជាក់ផងដែរថាកាលពីអំឡុងខែមីនាឆ្នាំ២០២៣ ធនាគារធំៗរបស់អាមេរិកចំនួន៣បានដួលរលំបន្តកន្ទុយគ្នាដែលធ្វើឲ្យពិភពលោកមានការភ្ងាក់ផ្អើលហើយក៏មានការព្រួយបារម្ភពីសុវត្ថិភាពប្រព័ន្ធធនាគារផងដែរ។ ធនាគារដែលដួលរលំទាំងនោះមានដូចជា Silicon Valey, Signature Bank និង First Republic bank ជាដើម៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T07:44:33.282Z", "category": "ហិរញ្ញវត្ថុ", "views": 432, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រៀនចប់ទី១២គួររៀនជំនាញអីទៅណ៎? ជំនាញទាំង 4 នេះគឺជាតម្រូវការទីផ្សារហើយប្រាក់ខែខ្ពស់	https://business-cambodia.com/articles/paragon-school	ពេលកំពុងសិក្សានៅវិទ្យាល័យ ក្រៅពីការខិតខំសិក្សាដើម្បីប្រលងយកសញ្ញាប័ត្រ បញ្ហាមួយទៀតដែលសិស្សានុសិស្សតែងតែជួបប្រទះនោះគឺ ការរើសជំនាញអោយបានត្រឹមត្រូវតាមសមត្ថភាពរបស់ខ្លួន។ ជាក់ស្តែងនៅប្រទេសកម្ពុជាយើង គឺមានសាកលវិទ្យាល័យ និងជំនាញល្អៗជាច្រើនសម្រាប់ជ្រើសរើស។ ប៉ុន្តែនៅពេលមានជម្រើសច្រើនពេក តើយើងគួរយកមួយណា? ជំនាញណាខ្លះដែលត្រូវនឹងចំណង់ចំណូលចិត្តរបស់អ្នក? ហើយជំនាញណាខ្លះដែលកំពុងពេញនិយមនៅក្នុងទីផ្សារ? ខាងក្រោមនេះជាជំនាញទាំងបួនដែលកំពុងពេញនិយមខ្លាំង៖ ជំនាញទំនាក់ទំនងអន្តរជាតិ (International Relations)មុខជំនាញទំនាក់ទំនង់អន្តរជាតិគឺ សិក្សាផ្តោតសំខាន់លើទ្រឹស្ដី និងបញ្ហានានាលើកិច្ចការអន្តរជាតិបច្ចុប្បន្ន ដើម្បីឱ្យសិស្សនិស្សិតអាចចូលរួមយ៉ាងសកម្មក្នុងការរៀបចំទិសដៅ និងការកែលម្អប្រទេស និងពិភពលោក។ មុខជំនាញនេះ ទាមទារឱ្យមានការសិក្សាដោយ ការបើកចិត្តទូលាយ ការគិតត្រិះរិះពិចារណា និងការដឹកនាំប្រកបដោយសមត្ថភាពជាដើម។ ពេញមួយកម្មវិធីសិក្សា សិស្សនឹងទទួលបានការបង្ហាញពីទ្រឹស្តីផ្សេងៗ និង បណ្ដុំគំនិតនានាទាក់ទងពីទំនាក់ទំនងអន្តរជាតិ និងវិទ្យាសាស្ត្រនយោបាយ ដើម្បីជួយឱ្យពួកគេឱ្យយល់អំពីភាពស្មុគស្មាញនៃកិច្ចការជាតិ និងពិភពលោក។ ជំនាញភ័ស្តុភារ និងពាណិជ្ជកម្មអន្តរជាតិ (International Trade and Logistics) ពាណិជ្ជកម្មអន្តរជាតិជារឿយៗដែលបានជំរុញឱ្យមានការរីកលូតលាស់របស់ប្រទេស ប៉ុន្តែដើម្បីឱ្យពាណិជ្ជកម្មអន្តរជាតិដំណើរការបាន ចាំបាច់ត្រូវមានប្រសិទ្ធភាព និងតម្លាភាព។ ចំពោះផ្នែកភ័ស្តុភារ គឺមានគោលដៅផ្តល់នូវផលិតផលត្រឹមត្រូវ និងទាន់ពេលវេលា ខណៈពេលគិតគូរពីតម្លៃ និងគុណភាពនៃសេវាកម្ម។ កម្មវិធីសិក្សាជំនាញ ភ័ស្តុភារ និងពាណិជ្ជកម្មអន្តរជាតិ ផ្តោតលើការអភិវឌ្ឍអ្នកជំនាញវ័យក្មេងដែលមានចំណេះដឹងរឹងមាំក្នុងវិស័យសេដ្ឋកិច្ចអន្តរជាតិ ការគ្រប់គ្រង និងហិរញ្ញវត្ថុជាដើម។ មុខជំនាញ ភ័ស្តុភារ និងពាណិជ្ជកម្មអន្តរជាតិ គឺមានភាពស្មុគស្មាញ ព្រោះវាផ្អែកលើចំណេះដឹងលើច្រើនមុខវិជ្ជា។ ក្រៅពីការសិក្សាមុខវិជ្ជា ដូចជាពាណិជ្ជកម្ម និងទំនាក់ទំនងអន្តរជាតិ និស្សិតសិក្សាជំនាញ ភ័ស្តុភារ និងពាណិជ្ជកម្មអន្តរជាតិ ក៏ត្រូវសិក្សាមុខវិជ្ជាផ្សេងទៀតមួយចំនួនដូចជាប្រតិបត្តិការអន្តរជាតិ និងការគ្រប់គ្រងភ័ស្តុភារ ការព្យាយាមស្វែងយល់បន្ថែមអំពីតួនាទីរបស់ឈ្មួញកណ្តាល និងក្រុមហ៊ុនគាំទ្រក្នុងពាណិជ្ជកម្មអន្តរជាតិជាដើម។ 3. ជំនាញគ្រប់គ្រងពាណិជ្ជកម្ម (Business Administration) ជំនាញគ្រប់គ្រងពាណិជ្ជកម្ម គឺជាជំនាញមួយដែលផ្តោតសំខាន់ទៅលើការបណ្តុះបណ្តាលអ្នកជំនួញសហគ្រិន និងអ្នកជំនាញវ័យក្មេងក្នុងការគ្រប់គ្រងធនធាន ពេលវេលា និងបុគ្គលិកប្រកបដោយភាពឆ្លាតវៃ។ និស្សិតសិក្សាជំនាញនេះ ទាមទារឱ្យមានចំណេះដឹងពីគ្រប់ផ្នែកនៃការធ្វើអាជីវកម្ម គួបផ្សំជាមួយនឹងជំនាញទន់ក្នុងការដោះស្រាយបញ្ហា វិភាគ ការគិតពីយុទ្ធសាស្ត្រ ទំនាក់ទំនង និងភាពជាអ្នកដឹកនាំសម្រាប់ការរៀបចំផែនការដឹកនាំ និងគ្រប់គ្រងប្រតិបត្តិការអាជីវកម្ម។ និស្សិតបញ្ចប់ការសិក្សាជំនាញនេះជាច្រើនកំពុងបម្រើការងារក្នុងវិស័យរដ្ឋនិងឯកជនទៅតាមតួនាទីនៅក្នុងដេប៉ាតឺម៉ង់ធនធានមនុស្ស ទីផ្សារ ហិរញ្ញវត្ថុ គណនេយ្យ ប្រតិបត្តិការ សេវាកម្មអតិថិជនជាមួយនឹងផ្នែកផ្សេងៗទៀត។ ខណៈពេលដែលនិស្សិតមួយចំនួនសម្រេចចិត្តចាប់ផ្តើមកសាងអាជីវកម្មផ្ទាល់ខ្លួនផងដែរ។ 4. ជំនាញធនាគារ និងហិរញ្ញវត្ថុ (Banking and Finance) រួមជាមួយប្រព័ន្ធធនាគារបែបប្រពៃណី កម្ពុជាក៏កំពុងសម្លឹងមើលលើការអភិវឌ្ឍយ៉ាងឆាប់រហ័សនៃវិស័យ Fintech ដែលជាការប្រើប្រាស់បច្ចេកវិទ្យាដើម្បីផ្តល់សេវាកម្មហិរញ្ញវត្ថុផងដែរ។ ដោយមើលឃើញពីកត្តាទាំងអស់នេះហើយ ទើបវិស័យធនាគារកម្ពុជាត្រូវការយ៉ាងខ្លាំងនូវបុគ្គលិកដែលមានសមត្ថភាព និងអ្នកជំនាញផ្នែកធនាគារនិងហិរញ្ញវត្ថុ។ ជំនាញធនាគារ និងហិរញ្ញវត្ថុ មានគោលបំណងលើកកម្ពស់ និងបណ្ដុះបណ្ដាលបន្ថែមអ្នកជំនាញដែលមានសក្តានុពលខ្ពស់ជំនាន់ថ្មី ចូលរួមក្នុងចំណែកទីផ្សារការងារនៅកម្ពុជា។ មុខវិជ្ជាសិក្សាសំខាន់ៗមួយចំនួនដែលនិស្សិតធនាគារនិងហិរញ្ញវត្ថុត្រូវសិក្សា៖ គោលការណ៍ហិរញ្ញវត្ថុ មីក្រូសេដ្ឋកិច្ច/ម៉ាក្រូសេដ្ឋកិច្ច ស្ថិតិអាជីវកម្ម របាយការណ៍ហិរញ្ញវត្ថុ ច្បាប់ពាណិជ្ជកម្ម ការគ្រប់គ្រងហិរញ្ញវត្ថុ គណនេយ្យហិរញ្ញវត្ថុ ការគ្រប់គ្រងធនាគារ ពន្ធដារកម្ពុជា សវនកម្ម។ល។ តើប្អូនៗទាំងអស់គ្នាចង់ដឹងព័ត៌មានបន្ថែមអំពីជំនាញទាំងនេះដែរ ឬទេ? នៅថ្ងៃទី ០៨ ខែកក្កដា ២០២៣ ខាងមុខនេះ នឹងមានសិក្ខាសាលាមួយធ្វើឡើងនៅសាកលវិទ្យាល័យអន្តរជាតិផារ៉ាហ្គន ស្តីពីការជ្រើរើសជំនាញអោយបានត្រឹមត្រូវ។ អ្វីដែលកាន់តែពិសេសនោះ គឺគេធ្វើឡើងដើម្បីអោយសិស្សវិទ្យាល័យអាចចូលរួមបានដោយឥតគិតថ្លៃ (FREE!)  ហើយមានការផ្តល់ជូនអាហារសម្រន់ ការសម្តែងពីភ្ញៀវកិត្តិយស និងលេងល្បែងកំសាន្តដើម្បីឈ្នះរង្វាន់ជាច្រើនទៀតផង។ ប៉ុន្តែចំនួនមានកំណត់ ហើយសិស្សវិទ្យាល័យ គឺមានចំនួនច្រើនមែនទែន ដូចនេះប្អូនៗគួរតែចុះឈ្មោះអោយបានលឿន។ កម្មវិធីនឹងធ្វើឡើងដោយផ្ទាល់នៅ៖ ថ្ងៃសោរ៍  ទី៨  ខែកក្កដា ២០២៣  ម៉ោង01:30 PM - 04:30 PM (រសៀល) ទីតាំង៖ សាកលវិទ្យាល័យអន្តរជាតិផារ៉ាហ្គន - Conference Hall មានការផ្តល់ជូនអារហារសម្រន់ និងកាដូ (ចុះឈ្មោះមុនទើបបានព្រោះចំនួនមានកំណត់) ចុះឈ្មោះតាមតំណរភ្ជាប់នេះ https://rb.gy/zikrh ជួបជាមួយវាគ្មិនដែលទទួលបានលទ្ធផលល្អទាំងការសិក្សាទាំងការងារផ្សេងៗ។ កញ្ញា វង្ស ស៊ូហ៊ុង ជានិស្សិតឆ្នាំទី២ រៀនមុខជំនាញគ្រប់គ្រងពាណិជ្ជកម្ម លោក ឈុន សុវណ្ណារ៉ា ជានិស្សិតឆ្នាំទី៣ រៀនមុខជំនាញធនាគារ និងហិរញ្ញវត្ថុ កញ្ញា រិន ផល្លីម៉ានីតា ជានិស្សិតឆ្នាំទី៤ រៀនមុខជំនាញភ័ស្តុភារ និងពាណិជ្ជកម្មអន្តរជាតិ កញ្ញា វីរៈ លក្ស្មុី ជានិស្សិតឆ្នាំទី២ រៀនមុខជំនាញទំនាក់ទំនងអន្តរជាតិ កុំរើសជំនាញទាំងខុសហើយបណ្តាលអោយខាតឆ្នាំអី។ ចូលរួមកម្មវិធីនេះ ដើម្បីមានឱកាសស្រាយចម្ងល់អោយអស់។ ខាងសាលារៀនផ្សេងៗក៏អាចទាក់ទងមកសហការជាមួួយកម្មវិធីយើងផ្ទាល់ ដើម្បីធ្វើការនាំសិស្សមកកាន់សិក្ខាសាលាដោយឥតគិតថ្លៃផងដែរ។ សម្រាប់ព័ត៌មានបន្ថែមអាចទាក់ទងមកកាន់លេខ ៖ 085857722 (Telegram) ចុះឈ្មោះដោយឥតគិតថ្លៃ ៖ https://rb.gy/zikrh (នៅសល់តែប៉ុន្មានសំបុត្រទៀតតៃប៉ុណ្ណោះ)	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T07:43:21.112Z", "category": "PR", "views": 2395, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ញាក់សាច់! តូយ៉ូតាបញ្ចេញរថយន្តស៊េរីថ្មីឆ្នាំ២០២៤ ចាក់សាំងក៏បាន សាកថ្មក៏បាន តម្លៃសមរម្យខ្លាំង	https://business-cambodia.com/articles/oyota-c-hr-2024	ជាដំណឹងដ៏រីករាយមួយសម្រាប់ប្រិយមិត្តដែលតែងតែការនិយមចូលចិត្តរថយន្តជប៉ុន Toyota និងតែងតែគាំទ្រនៅរថយន្តបែបកូនកាត់ដែលអាចប្រើសាំងក៏បាន និងអគ្គិសនីក៏បាន ខណៈពេលនេះរថយន្ត Toyota C-HR ឆ្នាំ ២០២៤ ចាប់ចេញហើយ ជាមួយតម្លៃខ្ទង់៣៨០០០ដុល្លារតម្លៃនៅអឺរ៉ុប។ យោងតាមគេហទំព័រ v3cars ដែលបានចុះផ្សាយកាលពីពេលថ្មីៗនេះបានឱ្យដឹងថា C-HR បន្តផ្តល់ជូននូវរចនាបថរថយន្តប្រភេទ Crossover ដ៏ពិសេសរបស់ខ្លួន ខណៈពេលដែលបញ្ចូលភាសារចនាថ្មីរបស់ Toyota ផងដែរ។ វាមានរូបរាងស្រដៀងទៅនឹងរថយន្ត Prius sedan ដែលទើបបង្ហាញចេញថ្មីៗនេះជាមួយនឹងផ្នែកខាងមុខដ៏មុតស្រួច។ វាទទួលបានអំពូល LED រាងអក្សរ C ជាមួយនឹង LED DRLs រួមបញ្ចូលគ្នា និងក្រឡាចត្រង្គខាងក្រោមធំ។ ឈុតរាងកាយ GR បន្ថែមបំពង់ខ្យល់ធំជាងមុន និងកង់យ៉ាន់ស្ព័រ។ នៅផ្នែកខាងក្រោយ រថយន្ត C-HR ភ្ជាប់មកជាមួយនូវស្គ្រីនកញ្ចក់ខាងក្រោយ និងអំពូល LED ដែលភ្ជាប់មកជាមួយ។ ចំណែកលក្ខណៈពិសេសខាងក្នុងវិញ C-HR ថ្មីបានលុបចោលផ្ទាំងគ្រប់គ្រងមិនស្មើគ្នានៃជំនាន់មុនសម្រាប់ប្លង់ផ្ទាំងគ្រប់គ្រងថ្មី ដែលមើលទៅទំនើបជាងមុន។ ផ្ទៃតាប្លូទទួលបានប្រព័ន្ធ infotainment ថ្មីទំហំ ១២.៣ អ៊ីង ជាមួយនឹងការភ្ជាប់ឥតខ្សែ Android Auto និង Apple CarPlay ។ វាក៏ទទួលបានចង្កោមឧបករណ៍ថ្មីទំហំ ១២.៣ អ៊ីញ ដែលផ្តល់ឱ្យអ្នកនូវពិន្ទុផងដែរ អាស្រ័យលើវិធីដែលអ្នកបើក។ លើសពីនេះទៅទៀត វាក៏មានភាពស្និទ្ធស្នាលនឹងបរិស្ថានជាងមុនផងដែរ ដោយសារសម្ភារៈដែលមាននិរន្តរភាពដែលបានប្រើសម្រាប់ចំណុចប៉ះ និងគ្រឿងតុបតែងផ្សេងៗ។ គួរជម្រាប់ផងដែរថា នៅផ្នែកខាងមុខនៃ powertrain នេះ C-HR ភ្ជាប់មកជាមួយជម្រើស hybrid និង plug-in-hybrid powertrain ដ៏រឹងមាំ។ វាផ្តល់នូវម៉ាស៊ីន Hybrid Powertrains កម្លាំង ១.៨L និង ២.០L ហើយប្រភេទក្រោយនេះក៏មានជម្រើសកង់ 4 ផងដែរ។ វាក៏ទទួលបាននូវម៉ាស៊ីនថាមពលអគ្គិសនីប្រភេទ Plug-in-hybrid ២.0L ថ្មីដែលផ្តល់ថាមពលអគ្គិសនីទាំងអស់ក្នុងចម្ងាយ ៦៦គីឡូ ក្នុងការសាកមួយពេញ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T05:53:37.832Z", "category": "កំពូលអ្នកលក់", "views": 1720, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
តិចអត់ដឹង! បាត់អត្តសញ្ញាណប័ណ្ណ ឬហួសកំណត់ នេះជាឯកសារដែលត្រូវមាននិងទីតាំងដែលត្រូវធ្វើថ្មី	https://business-cambodia.com/articles/missing-or-expired-id-card	ចំពោះ បងប្អូនដែលបាត់អត្តសញ្ញាណប័ណ្ណ ឬ ផុតកំណត់ហើយចង់ធ្វើថ្មី អាចទៅធ្វើបាននៅ នៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2។ សម្រាប់ការស្នើសុំផ្តល់ថ្មី ប្តូរ ទុតិយតា ឬកែតម្រូវ សាមីខ្លួនត្រូវមានអាយុយ៉ាងតិច ១៥ឆ្នាំ ត្រូវមានវត្តមានដោយផ្ទាល់ ដើម្បីបំពេញបែបបទ និងមានភ្ជាប់ឯកសារមួយចំនួនដូចខាងក្រោម៖ ក.ឯកសារដែលត្រូវមាន ១.ករណីសុំផ្តល់ថ្មី ត្រូវមានឯកសារ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត ដែលចេញដោយមន្ត្រីអត្រានុកូលដ្ឋាន ឃុំ សង្កាត់ ឬ ចេញដោយសាលាក្រុង ស្រុក ខណ្ឌ ដែលបានចុះបញ្ជី ឬចេញដោយនាយកដ្ឋានអត្រានុកូលដ្ឋាន សៀវភៅស្នាក់នៅ ឬសៀវភៅគ្រួសារ (ច្បាប់ដើម ឬច្បាប់ចម្លងមានបញ្ជាក់ត្រឹមត្រូវតាមច្បាប់ដើម) ២.ករណីផុត ឬជិតផុតសុពលភាព ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលផុតសុពលភាព ឬមុនផុតសុពលភាពយ៉ាងច្រើន៩០ថ្ងៃ ឯកសារសំអាងផ្សេងៗ ករណីមានការកែតម្រូវទិន្នន័យក្នុងអត្តសញ្ញាណប័ណ្ណសញ្ជាតិខ្មែរ ឧទាហរណ៍ដូចជាអាសយដ្ឋាន ជាដើមដែលត្រូវភ្ជាប់ជាមួយសៀវភៅស្នាក់នៅ។ ៣.ករណីបាត់ ត្រូវស្នើសុំទុតិយតា និងមានឯកសារ ៖ ពាក្យបណ្តឹងបាត់ និងពាក្យស្នើសុំទុតិយតា ពីប៉ុស្តិ៍នគរបាលរដ្ឋបាល ៤.ករណីខូច ៖ ត្រូវមានអត្តសញ្ញាណប័ណ្ណសញ្ជាតិខ្មែរដែលខូច ៥.ករណីកែតម្រូវ ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលខុសទិន្នន័យ សេចក្តីចម្លងសំបុត្រកំណើត ឬ សេចក្តីចម្លងសំបុត្របញ្ជាក់កំណើត សៀវភៅស្នាក់នៅ និងសៀវភៅគ្រួសារ និងឯកសារថតចម្លងដែលមានបញ្ជាក់ត្រឹមត្រូវតាមច្បាប់ដើម ករណីខ្លះទាមទារឯកសារគល់បញ្ជីអត្រានុកូលដ្ឋាន សេចក្តីសម្រេចកែតម្រូវ ចេញដោយមន្ត្រីអត្រានុកូលដ្ឋានថ្នាក់ជាតិ ឬសេចក្តីសម្រេចរបស់តុលាការ ដែលមានការទទួលស្គាល់ឱ្យកែតម្រូវពីនាយកដ្ឋានអត្រានុកូលដ្ឋាន។ល។ ខ.ទីតាំងផ្តល់សេវា អត្តសញ្ញាណប័ណ្ណសញ្ជាតិខ្មែរអាចធ្វើនៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2 ។ សាខាអត្តសញ្ញាណប័ណ្ណផ្សារទំនើប AEON2 មានបម្រើសេវាថ្ងៃសៅរ៍ និងអាទិត្យ លើកលែងតែថ្ងៃបុណ្យជាតិ។ អត្តសញ្ញាណប័ណ្ណសញ្ជាតិខ្មែរមិនអាចថតធ្វើលើសពីមួយដងទេ ក្នុងករណីបាត់ ឬ ខូច លោកអ្នកអាចដាក់ពាក្យបណ្តឹង និងស្នើសុំទុតិយតាបាន។ ករណីហួសសុពលភាព សាមីខ្លួនត្រូវទៅបំពេញបែបបទថតធ្វើថ្មី។ គូសបញ្ជាក់ថា សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T05:30:31.361Z", "category": "ព័ត៌មានថ្មីៗ", "views": 4532, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មានទ្រព្យមិនហ៊ឺហា! សេដ្ឋី Ramit Sethi សុខចិត្តជិះឡាន Honda Accord ឆ្នាំ២០០៥ និងបោះសម្តីចាក់ដោតបែបនេះ	https://business-cambodia.com/articles/ramit-sethi-drive-honda-accord-2005	ទោះមានប្រាក់រាប់លានដុល្លារ តែលោក Ramit Sethi ជាសេដ្ឋីកសាងភាពមានបានដោយខ្លួនឯង សុខចិត្តជិះឡាន Honda Accord សេរីឆ្នាំ២០០៥ ដែលបានទិញក្រោយខ្លួនរៀនចប់មហាវិទ្យាល័យ ថែមទាំងបោះសម្តីចាក់ដោតទៀត។ សេដ្ឋីវ័យកណ្តាលកាន់ទ្រព្យ ២៥លានដុល្លារ បានប្រាប់ទីភ្នាក់ងារសារព័ត៌មាន CNBC យ៉ាងដូច្នេះថា៖ «វាជារថយន្តដែលសមរម្យណាស់ ខ្ញុំមើលថែទាំវាយ៉ាងដិតដល់។ តើខ្ញុំអាចទិញឡានថ្មីនៅថ្ងៃស្អែកបានទេ? ប្រាកដណាស់! តើវាសំខាន់សម្រាប់ខ្ញុំទេ? ទេ!»។ ដោយសាររថយន្តរបស់លោកមិនត្រូវការចំណាយប្រចាំខែ អនុញ្ញាតឱ្យ Sethi សល់ប្រាក់ធ្វើរឿងសំខាន់ផ្សេងទៀតដូចជា ធ្វើដំណើរកម្សាន្ត ការបរិច្ចាគ និងការវិនិយោគជាដើម។ ក្នុងនោះលោក Sethi ហៅយុទ្ធសាស្ត្រចំណាយនេះជា «វិធីហៅប្រាក់ត្រឡប់មកវិញ» ដោយពន្យល់ថា អ្នកអនុញ្ញាតឱ្យខ្លួនអ្នកចំណាយកាន់តែច្រើនលើអ្វីដែលអ្នកពេញចិត្ត ហើយចំណាយតិចតួចបំផុតលើអ្វីដែលអ្នកមិនត្រូវការចាំបាច់។ លោកបានលើកឡើងថា៖ «ខ្ញុំចំណាយច្រើនលើសលប់លើរបស់ដែលខ្ញុំស្រឡាញ់ ប៉ុន្តែខ្ញុំកាត់ផ្តាច់ផ្លូវលំហូរនៃសាច់ប្រាក់ចំពោះរបស់ដែលខ្ញុំមិនត្រូវការ»។ ជាទូទៅ ការប្រើប្រាស់លុយមិនតាមអារម្មណ៍ អាចដឹកនាំជីវិតអ្នកទៅកាន់ផ្នែកដ៏ល្អប្រសើរ និងសប្បាយចិត្តជាងមុន។ ឧទាហរណ៍ ប្រសិនបើអ្នកចូលចិត្តទិញសៀវភៅ អាចបង្វិលលុយទាំងនោះទៅទិញសៀវភៅបន្ថែម ឬកក់កៅអីជួរមុខ ដើម្បីមើលអ្នកនិពន្ធដែលអ្នកចូលចិត្តនិយាយ។ លោក Sethi បានឲ្យដឹងថា៖ «វាជាកន្លែងដែលលុយចូលជ្រៅជាងការទិញរបស់របរ។ លុយបង្កើតអត្ថន័យ ហើយនោះពិតជាផ្នែកស្នូលនៃជីវិតដ៏សម្បូរបែប»៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T05:15:10.585Z", "category": "ភាពជាអ្នកដឹកនាំ", "views": 259, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សម្តេចតេជោ ហ៊ុន សែន ប្រកាសថា ពិធីបុណ្យធំៗ ២ នៅឆ្នាំនេះ នឹងរៀបចំឱ្យបានធំជាងឆ្នាំមុនទ្វេដង	https://business-cambodia.com/articles/sam-dach-hun-sen-big-festival-2	ថ្លែងនៅក្នុងកម្មវិធី ជួបសំណេះសំណាលជាមួយនឹងកម្មករ កម្មការីប្រមាណ ៦៨៦៨ នាក់ ដែលមកពីរោងចក្រនឹងសហគ្រាសចំនួន ១០ នៅក្នុងខេត្តពោធិ៍សាត់កាលពីព្រឹកមិញនេះ សម្តេចតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានមានប្រសាសន៍ថា នៅក្នុងឆ្នាំ២០២៣ នេះពិធីបុណ្យធំៗ២ គឺពិធីបុណ្យអុំទូក បណ្តែតប្រទីប អកអំបុក និងសំពះព្រះខែ ព្រមទាំងបុណ្យឯករាជ្យនឹងធ្វើឱ្យធំជាងរាល់ឆ្នាំ។ សម្តេចតេជោ បានបន្តទៀតថា បន្ទាប់ពីខកខានធ្វើពិធីបុណ្យអុំទូកដោយសារតែជាប់ប្រជុំអាស៊ាន ដូច្នេះនៅក្នុងឆ្នាំនេះសម្តេចបានផ្តាំទៅដល់អ្នកអុំទូកឱ្យត្រៀមទូកប្រណាំងទូទាំងប្រទេស ហើយពិធីបុណ្យនេះនឹងរៀបចំការប្រណាំងទូកឱ្យធំនៅរាជធានីភ្នំពេញហើយសម្រាប់ពិធីបុណ្យឯករាជ្យជាតិវិញ ក៏នឹងត្រូវរៀបចំឱ្យធំជាងមុនដែរ ព្រោះជាគម្រប់ខួប ៧០ឆ្នាំ។ បើតាមប្រសាសន៍របស់សម្តេចតេជោ ហ៊ុន សែន ក៏បានបញ្ជាក់ថា នៅឆ្នាំនេះ ស៊ីហ្គេមក៏ធំ ប៉ារ៉ាហ្គេមក៏ធំ អង្គរសង្រ្កានក៏ធំ បុណ្យឯករាជ្យជាតិត្រូវតែធំ ពិធីបុណ្យអុំទូក បណ្តែតប្រទីប អកអំបុក និងសំពះព្រះខែ ក៏ត្រូវតែធំឱ្យព្រមគ្នាតែម្តងផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T04:23:51.566Z", "category": "ព័ត៌មានថ្មីៗ", "views": 8782, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អរគុណកូរ៉េ ! ទីបំផុតរថយន្តក្រុង ១ពាន់គ្រឿងដែលជាអំណោយរបស់កូរ៉េខាងត្បូង បានប្រគល់ជូនកម្ពុជាបណ្តើៗហើយ	https://business-cambodia.com/articles/bus-1000-from-korea-	ទីបំផុតរថយន្តក្រុងប្រមាណជា ១ពាន់គ្រឿងដែលជាអំណោយរបស់មហាសេដ្ឋីកូរ៉េខាងត្បូងលោក Lee Joong-keun ស្ថាបនិកក្រុមហ៊ុនអចលនទ្រព្យល្បីឈ្មោះ Booyoung Group ដែលកំពុងអភិវឌ្ឍន៍គម្រោងធំៗនៅស្រុកខ្មែរ បានឈានដល់ប្រគល់ឱ្យកម្ពុជាហើយកាលពីថ្ងៃទី ២៩ ខែ មីថុនា ឆ្នាំ ២០២៣ ម្សិលមិញនេះ ដោយមានការចូលរួមពី អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ, តំណាងរាជរដ្ឋាភិបាលកម្ពុជា ជាមួយនិង លោកបណ្ឌិត LEE JOON KEUN ប្រធានក្រុមប្រឹក្សាភិបាលក្រុមហ៊ុន ប៊ូ យ៉ុង ខ្មែរ II ខូអិលធីឌី (BOOYOUNG KHMER II Co.,Ltd) ដែលជាបុត្រសម្ព័ន្ធរបស់ក្រុមហ៊ុន BOOYOUNG GROUP នៃសាធារណរដ្ឋកូរ៉េ។ សម្រាប់រថយន្តក្រុង ១ពាន់គ្រឿងដែលភាគីផ្តល់ជាអំណោយសម្រាប់កម្ពុជានេះ ត្រូវបានបញ្ជាទិញពីរផងចក្រផលិតរថយន្តផ្ទាល់ នូវរថយន្តក្រុងប្រភេទថ្មី ដែលមានលេខម៉ូដែល JMMC Co-star bus 6M (Model JX6602VD) ដោយផ្តល់ជូនរដ្ឋាភិបាលកម្ពុជា ជា៣ដំណាក់កាលគឺ៖ ដំណាក់កាលឆ្នាំ ២០២៣ ផ្តល់នូវរថយន្តចំនួន ៤០០គ្រឿង ក្នុងឆ្នាំ២០២៤ ប្រគល់បន្ថែម ៣០០គ្រឿង និងដំណាក់កាលចុងឆ្នាំ ២០២៥ ប្រគល់ឱ្យ ៣០០គ្រឿងទៀត។ គូសបញ្ជាក់ផងដែរ គួរបញ្ជាក់ថា ក្រុមហ៊ុន Booyoung Group គឺជាក្រុមហ៊ុនអចលនទ្រព្យដ៏ធំបំផុតមួយរបស់កូរ៉េខាងត្បូង។ បច្ចុប្បន្នក្រុមហ៊ុននេះ បាននិងកំពុងបណ្តាក់ទុនរកស៊ីជាច្រើន នៅក្នុងប្រទេសកម្ពុជា ដោយផ្តោតលើវិស័យសុខាភិបាល អចលនទ្រព្យ និងបច្ចេកវិទ្យា ជាដើម។ ហើយកាលពីពេលថ្មីៗកន្លងទៅនេះ ក្រុមហ៊ុនក៏ធ្លាប់បានផ្តល់រថយន្តក្រុងចំនួន២០០ គ្រឿង មកដល់ប្រទេសកម្ពុជា ផងដែរ ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-30T03:21:19.536Z", "category": "ព័ត៌មានថ្មីៗ", "views": 1809, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លុយតិចក្លាយជាម្ចាស់ក្រុមហ៊ុនធំ! ក្រុមហ៊ុន គួច ម៉េងលីឡើងផ្សារហ៊ុនហើយ លុយតិចក៏អាចទិញហ៊ុនបាន	https://business-cambodia.com/articles/mjqe-officially-listed-on-cambodia-stock-market	កាលពីថ្ងៃទី២៨ខែមិថុនានេះក្រុមហ៊ុនម៉េងលី ជេ គួច អេឌ្យូខេសិន របស់អ្នកឧកញ៉ា គួច ម៉េងលីបានឡើងលើផ្សារមូលបត្រកម្ពុជា(ផ្សារហ៊ុនកម្ពុជា) ជាផ្លូវការហើយដូច្នេះបងប្អូនប្រជាជនខ្មែរទូទៅអាចវិនិយោគទិញហ៊ុនរបស់ក្រុមដើម្បីក្លាយជាម្ចាស់ភាគហ៊ុនក្រុមម៉េងលី ជេ គួច អេឌ្យូខេសិន។ ការឡើងលើផ្សារហ៊ុនដែលយើងហៅម្យ៉ាងទៀតថាផ្សារបន្ទាប់ក្រោយពីក្រុមហ៊ុនបានដាក់ហ៊ុនក្នុងផ្សារដំបូង(IPO) រួចហើយនេះគឺជាឱកាសល្អទាំងពលរដ្ឋខ្មែរមិនថាអ្នកមានលុយតិចឬច្រើននោះទេគឺសុទ្ធតែអាចវិនិយោគទិញភាគហ៊ុនក្រុមហ៊ុនបានទាំងអស់ព្រោះការទិញហ៊ុនក្រុមហ៊ុនលោកគ្រូគួច ម៉េងលីនៅលើផ្សារហ៊ុននេះគឺគេអនុញ្ញាតឲ្យបងប្អូនទិញត្រឹមតែ១ហ៊ុនក៏បានដែរ។  បច្ចុប្បន្នភាគហ៊ុនក្រុមហ៊ុនម៉េងលី ជេ គួច អេឌ្យូខេសិន(MJQE) លើផ្សារហ៊ុនមានតម្លៃ២,១៣០រៀលក្នុងមួយហ៊ុនដូច្នេះមានន័យថាបើបងប្អូនមានលុយតែខ្ទង់២ពាន់រៀលក៏អាចវិនិយោគទិញហ៊ុនហើយក្លាយជាម្ចាស់ភាគហ៊ុនក្រុមលោកគ្រូ គួច ម៉េងលីបានដែរ។ លើសពីនេះការវិនិយោគទិញហ៊ុនរបស់ MJQE គឺជាការចូលរួមចំណែកលើកកម្ពស់វិស័យអប់រំនៅកម្ពុជា។ មិនតែប៉ុណ្ណោះ ពេលអ្នកវិនិយោគទិញហ៊ុនMJQE អ្នកនឹងទទួលបានអត្ថប្រយោជន៍ដូចជាមានពេលភាគហ៊ុនឡើងថ្លៃ អ្នកអាចលក់ហ៊ុនយកប្រាក់ចំណេញ។ មួយវិញទៀតពេលក្រុមហ៊ុនរកស៊ីចំណេញអ្នកក៏ទទួលបានប្រាក់ចំណេញតាមរយៈភាគលាភហើយភាគលាភនេះទៀតសោតគឺជាចំណូលអកម្មពោលគឺមិនបាច់ចំណាយពេលវេលានិងកម្លាំងក៏នៅតែបានចំណូល។ បើចង់សល់ទ្រព្យនិងបង្កើតប្រភពចំណូលរយៈពេលវែង ការមានភាគហ៊ុននៅក្នុងក្រុមហ៊ុនគឺជារឿងដែលអ្នកមិនគួរមើលរំលងឡើយព្រោះកាលអ្នកមានភាគហ៊ុននៅក្នុងក្រុមហ៊ុននោះបើក្រុមហ៊ុនរកស៊ីចំណេញអ្នកក៏បានប្រាក់ចំណេញតាមរយៈភាគលាភ។ ដូច្នេះចង់មានភាគហ៊ុនក្នុងក្រុមហ៊ុនធំៗក្នុងស្រុក ដូចជា ក្រុមហ៊ុនងលី ជេ គួច អេឌ្យូខេសិន ធនាគារ អេស៊ីលី សែលកាត  រដ្ឋទឹកក្រុងភ្នំពេញ និងក្រុមហ៊ុនផ្សេងៗជាច្រើន បងប្អូនទិញភាគហ៊ុនក្រុមហ៊ុនទាំងនេះលើផ្សារហ៊ុនបាន។ ការទិញភាគហ៊ុនក្រុមហ៊ុននៅលើផ្សារហ៊ុនគឺជាការវិនិយោគហើយត្រូវចាំថាគ្រប់ការវិនិយោគទាំងអស់សុទ្ធតែមានហានិភ័យដូច្នេះមុនអ្នកទិញភាគហ៊ុនក្រុមហ៊ុនណាមួយលើផ្សារហ៊ុន អ្នកគួរសិក្សាស្វែងយល់ពីការវិនិយោគលើផ្សារហ៊ុនដើម្បីមានចំណេះដឹងលើការវិនិយោគលើផ្សារហ៊ុនហើយអាចកាត់បន្ថយនិងគ្រប់គ្រងហានិភ័យ។ យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ពលរដ្ឋខ្មែរហើយមានអារម្មណ៍ថាស្មុគស្មាញមិនដឹងត្រូវចាប់ផ្ដើមវិនិយោគពីផ្លូវណា។ ដូច្នេះបងប្អូនចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម  https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T20:18:46.156Z", "category": "ហិរញ្ញវត្ថុ", "views": 967, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រយ័ត្នវ័ណ្ឌកលើសដើម! កំហុសធ្ងន់ធ្ងរ៧ ធ្វើឱ្យអ្នកកាន់តែវេទនាខ្លួន ព្រោះប្រញាប់ចង់អស់បំណុលពេក	https://business-cambodia.com/articles/7-mistakes-make-you-fail-with-debt	ជាប់ជំពាក់បំណុលគេ គឺប្រៀបដូចជាការរស់ក្រោមពពកខ្មៅងងឹត អ្នកប្រាកដជាខំរិះរកគ្រប់វិធីដើម្បីបានឈានជើងចេញពីចំណងមួយនោះឱ្យបានឆាប់។ ការចេញពីបំណុលបានលឿនគឺជារឿងល្អហើយ ប៉ុន្តែសូមពិនិត្យមើលរបៀបដើររបស់អ្នកផង ដើម្បីចៀសវាងឈានខុសធ្វើឱ្យពិបាកខ្លួនលើសដើម។ ពាក់ព័ន្ធនឹងបញ្ហានេះ អ្នកជំនាញផ្នែកបំណុល របស់គេហទំព័រ Debt បានចែករំលែកអំពីកំហុសធំៗមួយចំនួន ដែលអ្នកជំពាក់លុយគេ តែងតែបង្កើតពេលដែលប្រញាប់ចង់អស់បំណុលពេក។ កំហុសទាំងនោះរួមមាន៖ ១. មិនផ្លាស់ប្ដូរទម្លាប់ចំណាយ តើអ្នកកំពុងតែចាយវាយតាមតែអំពើចិត្តមិនមានការតាមដានទេមែនទេ? រាល់ល្ងាចមានដែរផ្ទៀងផ្ទាត់វិក្កយបត្រចំណាយដែរឬទេ? ដឹងទេថារាល់ថ្ងៃនេះអ្នកចាយវាយទៅលើអ្វីខ្លះ? របស់ណាខ្លះចាំបាច់ របស់ណាមិនចាំបាច់? អ្វីខ្លះដែលអាចកាត់បន្ថយបាន? សូមពិនិត្យមើលការចំណាយរបស់អ្នកឡើងវិញ កាត់របស់ណាដែលមិនចាំបាច់ចេញឱ្យអស់ ដើម្បីកុំឱ្យបន្តខាតលុយពីមួយពេលទៅមួយពេល។ ២. មិនរៀបចំកញ្ចប់ថវិកាឱ្យត្រឹមត្រូវ យកឈ្នះបំណុល ប្រៀបដូចជាការប្រយុទ្ធនៅក្នុងសង្រ្គាម បើគ្មានយុទ្ធសាស្រ្តច្បាស់លាស់ អ្នកច្បាស់ជាត្រូវលើកទង់សនៅចុងបញ្ចប់មិនខាន។ ហេតុនេះហើយសូមងាកមករៀបផែនការជាក់ស្ដែង ទាំងលុយដែលត្រូវចំណាយទៅលើ ផ្ទះ ម្ហូបអាហារ សាំង របស់ប្រើប្រាស់ផ្សេងៗ សងបំណុលនីមួយៗ ចែកឱ្យច្បាស់ថា មួយផ្នែកៗត្រូវចាយលុយប៉ុន្មាន ទើបអ្នកអាចដឹងថា គួររកលុយមកច្រើនប៉ុនណាបានគ្រប់។ ៣. ព្យាយាមដោះបំណុលតែម្នាក់ឯង អ្នកមិនគួរណាសម្រេចចិត្តពឹងផ្អែកតែលើប្រាក់ចំណូលមួយមុខ ហើយចាត់ចែងសងបំណុលគ្រប់ច្រក។ បំណុលខ្លះមានការប្រាក់ខ្ពស់ណាស់ ដូច្នេះអ្នកមិនអាចបណ្ដោយឱ្យវានៅយូរបានទេ តែបើពឹងតែចំណូលដែលរកមក អ្នកច្បាស់ជាដាច់ពោះនៅថ្ងៃណាមួយមិនខាន។ វិធីសាស្រ្តដែលអ្នកគួរធ្វើគឺ ស្វែងរកកម្ចីថ្មីណាដែលស្របច្បាប់ និងមានការប្រាក់ទាបជាង ដើម្បីយកមកបង់ផ្ដាច់បំណុលដែលមានការប្រាក់ខ្ពស់។ មួយវិញទៀតបើអ្នកមានឈ្មោះល្អអាចពឹងពាក់បងប្អូន មិត្តភក្តិ ដែលជាប្រភេតកម្ចីគ្មានការប្រាក់ យកលុយមកសងគេសិនមកហើយខំរកសងគ្នាឯងវិញ។ ៤. ព្យាយាមសងបំណុលច្រើនក្នុងពេលតែមួយ ដឹងច្បាស់ហើយថាបំណុលច្រើនច្រក ចុះហេតុអីបានជាអ្នកបង្ខំសងគ្រប់ច្រកក្នុងពេលតែមួយបែបនេះ។ ការធ្វើបែបនេះ អាចនាំឱ្យអ្នកវង្វេង និងងាកទៅណាក៏ឃើញច្រើន អស់ទឹកចិត្តស៊ូ លែងចង់បន្តសងទៀតក៏ថាបាន។ អ្នកជំនាញច្រើនតែណែនាំឱ្យសងបំណុលណាដែលមានការប្រាក់ខ្ពស់ជាងគេជាមុន រួចហើយចាំដោះស្រាយបន្តបន្ទាប់តាមលំដាប់ ទើបធ្វើឱ្យឆាប់ស្រាលខ្លួន។ ៥. មិនសន្សំលុយ កំហុសសាមញ្ញ តែធ្ងន់ធ្ងរបំផុត ដោយសំអាងហេតុផលថារកលុយមកចាយសឹងមិនគ្រាន់ សងគេសឹងមិនគ្រប់ អ្នកក៏ទម្លាក់ការសន្សំចោល។ ជាក់ស្ដែងមិនថាស្ថិតក្នុងកាលៈទេសៈណាឡើយ ជាពិសេសពេលជាប់បំណុលបែបនេះ អ្នករឹងតែត្រូវឆ្លៀតសន្សំលុយ។ លុយសន្សំជាចំណែកសមំខាន់ណាស់ ព្រោះបើអ្នកជួយបញ្ហាអ្វីមួយត្រូវការលុយ ហើយគ្មានលុយសន្សំ អ្នកច្បាស់ជាត្រូវខ្ចីបំណុលគេថែមទៀតមិនខាន។ ៦. មិនយកចិត្តទុកដាក់នឹងបំណុល ដឹងត្រឹមថាជំពាក់គេច្រើន តែមិនដែលដឹងលម្អិតទេថា ជំពាក់អ្នកណាខ្លះ ចំនួនប៉ុន្មាន ការប្រាក់ប៉ុន្មាន ត្រូវសងថ្ងៃណា រយៈពេលកំណត់ប៉ុន្មានឆ្នាំ។ ការមិនដឹងបែបនេះជាកំហុសធំបំផុត វាមានន័យថាអ្នកកំពុងមិនយកចិត្តទុកដាក់លើបញ្ហាស្នូលរបស់ខ្លួនឯង ហេតុនេះអ្នកមិនអាចយកឈ្នះវាបានឡើយ។ ដូច្នេះហើយសូមងាកមកកត់ត្រាបំណុលទាំងអស់ដែលមាន ឱ្យបានលម្អិតឡើងវិញ ដើម្បីងាយស្រួលរៀបយុទ្ធសាស្រ្តយកឈ្នះវា។ ៧. ជ្រើសរើសរបៀបសងខុស ចេះគិតខ្ចីដៃគេសងបំណុលល្អហើយ ប៉ុន្តែខ្ចីមើលផងប្រយ័ត្នប៉ះអាធ្ងន់លើសដើម ត្រូវដឹងថាកម្ចីខ្លះមិនស្របច្បាស់ទេ។ វាអាចជាការបោកបញ្ឆោតដោយប្រើ លក្ខខណ្ឌងាយៗបានលុយមកប្រើស្រួលៗ ប៉ុន្តែពេលសងវិញវេទនា ព្រោះការប្រាក់ខ្ពស់លើសដើម។ ដូច្នេះសូមជ្រើសរើសវិធីសាស្រ្តណាដែលស្របច្បាប់ ពិចារណាឱ្យបានល្អិតល្អន់មុននឹងសម្រេចចិត្តជឿគេ។ សូមចងចាំថា ធ្វើអ្វីក៏ដោយវាត្រូវការពេលវេលា កុំអន្ទះសារចង់ឱ្យលទ្ធផលចេញមុនពេលកំណត់ វាអាចនាំអ្នកឱ្យធ្លាក់ខ្លួនទៅក្នុងបញ្ហាកាន់តែជ្រៅ។ សូមប្រកាន់ភ្ជាប់ភាពអត់ធ្មត់ ដោះស្រាយបញ្ហាតាមដំណាក់កាល ផុតពីមួយចូលមួយ មិនយូរទេអ្នកច្បាស់ជាអាចសងបំណុលគេអស់មិនខាន៕ អត្ថបទដោយ៖ សូ សុខលី ចំពោះបងប្អូនដែលកំពុងជួបបញ្ហានៅក្នុងការលក់ អាចចូលរួមវគ្គសិក្សាខ្លីរបស់ចាបក្រហមស្តីពី "យុទ្ធសាស្រ្តធ្វើទីផ្សារបង្កើនការលក់ ក្នុងពេលវិបត្តិ" នៅថ្ងៃសៅរ៍ ទី៨ ដើមខែក្រោយនេះ។ តម្លៃ 15$ សម្រាប់ការចុះឈ្មោះ២០នាក់ដំបូង ទំនាក់ទំនងតាម Telegram 087 829 969 អត្ថបទគួរអានបន្ទាប់៖ កុំលេងសើចឱ្យសោះ! នេះជាបញ្ហាធំបំផុតទាំង៥ ដែលធ្វើឱ្យប៉ះពាល់ដល់មនុស្សជាច្រើន ក្នុងឆ្នាំ២០២៣អត្ថបទគួរអានបន្ទាប់៖ ឡើងតឹង ធ្លាក់ធូរ! អ្នកជំនាញបង្ហើបកំហុសធំ៤ អាចទាញអ្នកមានទ្រព្យហូរហៀរ ឱ្យធ្លាក់ខ្លួនក្រមកវិញ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T16:40:07.174Z", "category": "ហិរញ្ញវត្ថុ", "views": 3335, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
សម្ដេចតេជោ ហ៊ុន សែន សម្រេចឈប់ប្រើប្រាស់ Facebook ហើយមកប្រើប្រាស់បណ្ដាញសង្គម ២ នេះវិញ	https://business-cambodia.com/articles/samdech-hun-sen-stopped-using-facebook	នៅមុននេះបន្ដិច សម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា ប្រកាសឈប់ប្រើប្រាស់បណ្ដាញទំនាក់ទំនងសង្គម Facebook និងបានស្នើសុំក្រុមហ៊ុន Facebook លុបគណនី Facebook របស់សម្ដេចចេញពីបញ្ជីផងដែរ។ ប៉ុន្ដែក្នុងនោះសម្ដេចនឹងប្រើប្រាស់បណ្ដាល Telegram និង Tik Tok វិញ។ យោងតាមសារដែលសរសេរនៅក្នុងឆាណែល Telegram សម្ដេចបានបញ្ជាក់យ៉ាងដូច្នេះថា “បងប្អូនជនរួមជាតិជាទីស្រឡាញ់! ដោយសាររយៈពេលកន្លងមកមានការក្លែងបន្លំគណនីហ្វេកបុក(Facebook)ខ្ញុំជាច្រើនដែលមានរហូតជាង២០ដែលធ្វើឲ្យមានការភ័នច្រឡំពីអ្នកប្រើប្រាស់Facebook ដូចគ្នា។ ម្យ៉ាងទៀតមួយរយះពេលចុងក្រោយនេះខ្ញុំបានរកឃើញបណ្តាញទំនាក់ទំនងដែលមានប្រសិទ្ធភាពជាងគឺបណ្តាញតេឡេក្រាម(Telegram)ដែលមិនបារម្មណ៍ពីការចូលលួចដូចFacebook។ អាស្រ័យហេតុនេះខ្ញុំសម្រេចបញ្ឈប់ជាស្ថាពរពីការប្រើប្រាស់Facebook ដែលមានអ្នកចូលរួមជាង១៤លាននាក់។ ខ្ញុំសូមស្នើរឲ្យជំនួយការខ្ញុំលុបចោលគណនីFacebook របស់ខ្ញុំភ្លាមនិងប្រាប់ទៅក្រុមហ៊ុនFacebook ឲ្យលប់ឈ្មោះខ្ញុំចេញពីបញ្ជីFacebook ។ ខ្ញុំសូមការយោគយល់ពីអ្នករាប់អានខ្ញុំតាមFacebook និងសូមបង្វែរមកភ្ជាប់ជាមួយឆាណែលtelegram របស់ខ្ញុំវិញដើម្បីទទួលបានព័ត៌មាននិងមានយោបល់មកខ្ញុំតាមរយះតេឡេក្រាមវិញ។ ខ្ញុំក៏បានបង្កើតគណនីTikTok ថ្មីនិងមានមនុស្ស២នាក់យកឈ្មោះខ្ញុំទៅបង្កើតTikTok ដែលមួយមានអ្នកតាមជាង៣០ម៉ឺននាក់ ចូលចិត្តជាង៤លាននាក់ឯមួយទៀតមានអ្នកតាម១លាន២សែននាក់និងអ្នកចូលចិត្តជាង១២លាននាក់។ ចាប់ពីពេលនេះFacebook ណាមានឈ្មោះហ៊ុន សែនគឺក្លែងក្លាយទាំងអស់”៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T16:10:24.369Z", "category": "ព័ត៌មានថ្មីៗ", "views": 8384, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹងល្អ! មហាវិថីថ្មី ១ ខ្សែដែលតភ្ជាប់ផ្លូវជាតិលេខ ២ និងផ្លូវជើងឯក ត្រូវបានបើកការដ្ឋានសាងសង់ផ្លូវការ	https://business-cambodia.com/articles/chhun-kong-blvd	ផ្លូវក្រាលបេតុងកៅស៊ូ ប្រវែង ៤០០០ម៉ែត្រ ទទឹងលំហផ្លូវ ៥០ម៉ែត្រ និងស្ពានបេតុងអាម៉េរចំនួន ២ទីតាំង ស្ថិតក្នុងខណ្ឌមានជ័យ និងខណ្ឌដង្កោ រាជធានីភ្នំពេញត្រូវបានបើកការដ្ឋានសាងសង់ជាផ្លូវការ នៅថ្ងៃទី២៩ ខែមិថុនា ឆ្នាំ២០២៣នេះ។ កម្មវិធីបើកការដ្ឋានសាងសង់នេះក៏មានការអញ្ជើញចូលរួមពី ឧត្តមបណ្ឌិត ហ៊ុន ម៉ាណែត តំណាងដ៏ខ្ពង់ខ្ពស់ សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត, ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ ឧកញ៉ា អ៊ឹង ប៊ុនហ៊ូវ ប្រធានអគ្គនាយក ក្រុមហ៊ុន អាយអិនជី ហូលឌីង និងលោកជំទាវ ហេងសុខា ព្រមទាំងរដ្ឋបាលខណ្ឌ កងកម្លាំង មន្រ្តីរាជការ សមាគមយុវជន និងប្រជាពលរដ្ឋ សរុបប្រមាណ ៣,៤០០នាក់។ ផ្លូវមួយខ្សែនេះគឺជាផ្លូវមេទី៣ ក្នុងគម្រោងអភិវឌ្ឍន៍ទីក្រុង ING City នៅក្នុងចំណោម បណ្តាញផ្លូវសរុបចំនួន ៦១ខ្សែ គឺបន្ទាប់ពីផ្លូវមេទី១ គឺមហាវិថីសម្តេច ហ៊ុន សែន និងផ្លូវមេទី២ គឺមហាវិថីអ្នកឧកញ៉ាមហាភក្តីសប្បុរិសភោគាធិបតី ហ៊ុន នាង។ ផ្លូវ១ខ្សែនេះ ត្រូវបានរាជរដ្ឋាភិបាលប្រសិទ្ធនាមថា មហាវិថី “ឈុន គង់” ។ មហាវិថី ឈុន គង់ ជាមហាវិថីមួយខ្សែស្ថិតនៅចំកណ្ដាលទទឹងនៃតំបន់អភិវឌ្ឍន៍ទីក្រុងរណប ING City តភ្ជាប់ពីផ្លូវជាតិលេខ២ ក្នុងសង្កាត់ចាក់អង្រែក្រោម ឆ្ពោះទៅកាន់ផ្លូវជើងឯក(ផ្លូវលេខ២១៧) មានប្រវែង ៤.០០០ម៉ែត្រ គិតត្រឹមព្រំប្រទល់នៃតំបន់អភិវឌ្ឍន៍ និងមានលំហផ្លូវប្រវែង៥០ម៉ែត្រ ក្នុងនោះទំហំ៣០ម៉ែត្រជាតួផ្លូវសម្រាប់យានជំនិះ និងចិញ្ចើមផ្លូវទំហំ ១០ម៉ែត្រសងខាង។ ហាវិថីមួយនេះ នឹងដើរតួនាទីយ៉ាងសំខាន់ជួយដោះស្រាយភាពកកស្ទះចរាចរណ៍ សំរួលដល់ការដឹកជញ្ជូនទំនិញ ពិសេសជួយឲ្យប្រជាពលរដ្ឋចំណេញពេលវេលា និងថវិកាជាច្រើន។ល។ គួរបញ្ជាក់ថា ផ្សារទំនើប អ៊ីអនមានជ័យ (AEON) ស្ថិតនៅចំណុចប្រសព្វនៃមហាវិថីសម្តេច ហ៊ុន សែននិង មហាវិថី ឈុន គង់។ យោងតាមប្រសាសន៍លោក អុឹង ស៊ីវម៉េង តំណាងក្រុមហ៊ុន អាយអិនជី ហូលឌីង បានបញ្ជាក់ថា ផ្អែកតាមប្រតិទិនការងារ មហាវិថីដ៏សំខាន់មួយនេះគ្រោងនឹងបញ្ចប់ជាស្ថាពរនៅដំណាច់ឆ្នាំ ២០២៤ខាងមុខ។   លោកបានបញ្ជាក់ផងដែរថា នៅលើមហាវិថី ឈុន គង់ នឹងត្រូវស្ថាបនាស្ពានបេតុងអាម៉េរឆ្លងកាត់ចំនួន ០២កន្លែង មានបណ្ដោយប្រវែង៤០ម៉ែត្រ ទទឹង២០,៨៦ម៉ែត្រ ដោយស្ពានទី១ កាត់ប្រឡាយរលួស ស្ថិតក្នុងភូមិសាស្ត្រសង្កាត់ជើងឯក ខណ្ឌដង្កោ និងស្ពានទី២ ឆ្លងកាត់ប្រឡាយស្ទឹងជ្រៅ ស្ថិតក្នុងភូមិសាស្រ្តសង្កាត់ចាក់អង្រែក្រោម ខណ្ឌមានជ័យ គឺនៅប៉ែកខាងកើតនៃមហាវិថីសម្តេច ហ៊ុន សែន៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T15:43:04.065Z", "category": "អចលនទ្រព្យ", "views": 10836, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រដ្ឋបាលរាជធានីភ្នំពេញប្រកាសផ្អាកជាបណ្ដោះអាសន្នកំពង់ចម្លងជ្រោយចង្វារ-ភ្នំពេញ និងភ្នំពេញ-អរិយក្សត្រ	https://business-cambodia.com/articles/phnom-penh-capital	រដ្ឋបាលរាជធានីភ្នំពេញប្រកាសផ្អាកជាបណ្ដោះអាសន្នកំពង់ចម្លងជ្រោយចង្វារភ្នំពេញ និងកំពង់ចម្លងអរិយក្សត្រភ្នំពេញ នៅថ្ងៃទី១ ខែកក្កដា ឆ្នាំ២០២៣ ចាប់ពីម៉ោង ៥ ព្រឹករហូតដល់ម៉ោង ១២ ថ្ងៃត្រង់។ នេះបើយោងតាមការសេចក្ដីជូនដំណឹងនថ្ងៃទិ២៩ ខែមិថុនា ឆ្នាំ២០២៣នេះ។ បើតាមការបញ្ជាក់នៅក្នុងសេចក្ដីជូនដំណឹង ការផ្អាកនេះដោយសារនៅថ្ងៃទី១ ខែកក្កដា គណបក្សប្រជាជនកម្ពុជា នឹងរៀបចំពិធីមិទ្ទីញអបអរសាទរខួបអនុស្សាវរីយ៍លើកទី៧២ ថ្ងៃបង្កើតគណបក្សប្រជាជនកម្ពុជា និងបើកយុទ្ធនាការឃោសនាបោះឆ្នោតជ្រើសតាំងតំណាងរាស្រ្ដ នីតិកាលទី៧ នៅទីធ្លាមុខសាលមហោស្របកោះពេជ្រ សង្កាត់ទន្លេបាសាក់ ខណ្ឌចំការមន រាជធានីភ្នំបេញ ដោយមានអ្នកចូលរួម ៧ ម៉ឺននាក់ ក្រោមអធិបតីភាពដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ដ្រី។ នៅក្នុងអំឡុងពេល នៃការប្រារព្ធពិធីខាងលើនេះ នៅតំបន់មជ្ឈមណ្ឌលសន្និបាត និងពិព័រណ៍កោះពេជ្រ និងតំបន់ជុំវិញអាចមានចរាចរមមាញឹកខ្លាំងដោយសារមធ្យោបាយធ្វើដំណើររបស់សមាជិក សមាជិកា ដែលអញ្ជើញចូលរួម ដូចនេះសូមបងប្អូនទាំងឡាយណាដែលពុំមានការងារចាំបាច់ ពុំគួរធ្វើដំណើរជុំវិញទីតាំងពិធីនេះឡើយ។ ជាមួយគ្នានេះដែរ រដ្ឋបាលរាជធានីភ្នំពេញដ៏សុំការយោគយល់ពីប្រជាពលរដ្ឋចំពោះការផ្អាកបណ្ដោះអាសន្ននូវកំពង់ចម្លងទាំងពីរខាងលើនេះផងដែរ។ ក្នុងនោះនៅពេលផុតកំណត់ការហាមឃាត់ រដ្ឋបាលរាជធានីភ្នំពេញ នឹងបើកឲ្យចរាចរជាធម្មតាវិញ៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T15:01:58.853Z", "category": "ព័ត៌មានថ្មីៗ", "views": 2230, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដៃគូដឹកជញ្ជូនរបស់ក្រុមហ៊ុន foodpanda បានចូលរួមទទួលការបណ្ដុះបណ្ដាលបន្ថែមទៅលើច្បាប់ចរាចរណ៍ផ្លួវគោក	https://business-cambodia.com/articles/foodpanda-transport-partners-participate-in-additional	ក្រុមហ៊ុន foodpanda ដែលជាក្រុមហ៊ុនដឹកជញ្ជូនអាហារឈានមុខគេនៅកម្ពុជា មានដៃគូដឹកជញ្ជូនច្រើនជាងគេ ដឹកជញ្ជូនឆាប់រហ័ស និងមានទំនួលខុសត្រូវខ្ពស់នោះ បានរៀបចំវគ្គបណ្ដុះបណ្ដាលស្ដីពី “ច្បាប់ចរាចរណ៍ផ្លូវគោក” ដល់ដៃគូដឹកជញ្ជូនរបស់ខ្លួននៅ មជ្ឍមណ្ឌលសហប្រតិបត្តិការកម្ពុជា-ជប៉ុន (CJCC) កាលពីថ្ងៃទី ២៨ ខែមិថុនា ឆ្នាំ ២០២៣។ ដៃគូដឹកជញ្ជូន foodpanda រាប់រយនាក់បានមកចូលរួមក្នុងវគ្គបណ្ដុះបណ្ដាលនេះទាំងពេលព្រឹក និងពេលរសៀល ក្រោមការបង្ហាត់បង្ហាញដោយផ្ទាល់ពីមន្រ្ដីជំនាញចរាចរណ៍ផ្លូវគោកនៃស្នងការដ្ឋាននគរបាលរាជធានីភ្នំពេញ។ គួរបញ្ជាក់ផងដែរថា នេះជាលើកទី ៣ ហើយដែលក្រុមហ៊ុន foodpanda សហការជាមួយស្នងការដ្ឋាននគរបាលរាជធានីភ្នំពេញ ក្នុងការរៀបចំវគ្គបណ្ដុះបណ្ដាលស្ដីពី “ច្បាប់ចរាចរណ៍ផ្លូវគោក” ក្នុងគោលបំណងលើកកម្ពស់ការយល់ដឹងពីសារៈសំខាន់នៃការអនុវត្តច្បាប់ ដើម្បីរក្សាសុវត្ថិភាពក្នុងពេលបើកបរ។ ឧត្តមសេនីយ៍ទោ ចេវ ហាក់ ស្នងការរង ទទួលផែនការនគរបាលចរាចរណ៍ នៃស្នងការដ្ឋាននគរបាលរាជធានីភ្នំពេញ មានប្រសាសន៍ថា «ក្នុងនាមការិយាល័យចរាណ៍ផ្លូវគោក នៃស្នងការដ្ឋាននគរបាលរាជធានីភ្នំពេញ គឺយើងខ្ញុំរីករាយក្នុងការសហការណ៍ជាមួយក្រុមហ៊ុនfoodpanda ដែលរៀបចំវគ្គបណ្តុះបណ្តាលដល់ដៃគូដឹកជញ្ជូនរបស់ខ្លួនក្នុងគោលបំណងផ្សព្វផ្សាយអំពីសុវត្ថិភាពចរាចរណ៍លើដងផ្លូវ និងការចូលរួមគោរពច្បាប់ចរាចរណ៍អោយបានខ្ជាប់ខ្ជួន។ យើងខ្ញុំក៏សំណូមពរដល់ប្រជាពលរដ្ឋដែលជាអ្នកប្រើប្រាស់ផ្លូវសាធារណៈទាំងអស់ចូលរួមគោរពច្បាប់ចរាចរណ៍ ដើម្បីការពារអាយុជិវិតខ្លួនឯង និងអ្នកដទៃ»។  ក្នុងវគ្គបណ្ដុះបណ្ដាលស្ដីពី «ច្បាប់ចរាចរណ៍ផ្លូវគោក» នេះ ត្រូវបានយកចិត្តទុកដាក់ខ្ពស់ពីសំណាក់ស្នងការដ្ឋាននគរបាល រាជធានីភ្នំពេញ ដោយមានការចូលរួម បង្ហាត់បង្រៀនផ្ទាល់ពី លោកវរសេនីយ៍ទោ លី វិសាល នាយរងការិយាល័យ និងលោកវរសេនីយ៍ត្រី អ៊ិន សាវ៉ឹង នាយផ្នែករដ្ឋបាលសរុប។ ក្រុមហ៊ុន foodpanda ប្ដេជ្ញាបន្ដចូលរួមផ្សព្វផ្សាយ និងលើកម្ពស់ការអនុវត្តច្បាប់ចរាចរណ៍ ឲ្យកាន់តែមានភាពទូលំទូលាយថែមទៀត ទៅកាន់ដៃគូដឹកជញ្ជូនទូទាំងរាជធានីភ្នំពេញ និងតាមបណ្ដាខេត្ត ក្រុងនានាដែល foodpanda កំពុងបំពេញប្រតិបត្តិការ។ បន្ថែមពីលើនេះផងដែរ លោក កាន់ ឈុនណាត ប្រធានគ្រប់គ្រងផ្នែកទំនាក់ទំនង នៃក្រុមហ៊ុន foodpanda មានប្រសាសន៍ថា៖ «ក្រុមហ៊ុនfoodpanda តែងតែយកចិត្តទុកដាក់ខ្ពស់ពីសុវត្ថិភាពនៃការធ្វើដំណើររបស់ដៃគូដឹកជញ្ជូន និងអ្នកធ្វើចរាចរណ៍តាមដងផ្លូវទាំងអស់ ដោយជារៀងរាល់ឆ្នាំក្រុមហ៊ុនតែងតែរៀបចំវគ្គបណ្តុះបណ្តាលនេះឡើងដើម្បីរួមចំណែកក្នុងការកាត់បន្ថយគ្រោះថ្នាក់ចរាចរណ៍ រក្សាសុវត្ថិភាពក្នុងការបើកបរ ជាពិសេសចូលរួមក្នុងការផ្សព្វផ្សាយ នឹងការអនុវត្តច្បាប់ចរាចរណ៍អោយមានប្រសិទ្ធិភាពខ្ពស់ផងដែរ។ វគ្គបណ្តុះបណ្តាលនេះនឹងជួយដៃគូដឹកជញ្ជូនfoodpandaទាំងអស់ អោយមានការយល់ដឹងកាន់តែច្បាស់ពីច្បាប់ចរាចរណ៍ ភ្លើងស្តុប ស្លាកសញ្ញាចរាចរណ៍ កំរឹតផាកពិន័យ និងសិទ្ធអាទិភាពនានា ដែលមានចែងក្នុងច្បាប់ចរាចរណ៍ផ្លូវគោក។» សម្រាប់ព័ត៌មានបន្ថែមអំពីក្រុមហ៊ុន foodpanda សូមចូលទៅកាន់គេហទំព័រ ៖www.foodpanda.com.kh ឬទំនាក់ទំនងចុះឈ្មោះជាដៃគូដឹកជញ្ជូនក្រុមហ៊ុន foodpanda តាមរយៈ ៖https://rider.foodpanda.com.kh/៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T12:00:00.000Z", "category": "PR", "views": 635, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ទោះកន្លងផុតទៅច្រើនឆ្នាំ តែដំបូន្មានទាំងនេះ របស់មហាសេដ្ឋី Jack Ma នៅតែល្អបំផុត សម្រាប់យុវជន	https://business-cambodia.com/articles/jack-ma-sharing-advice-to-youth	មហាសេដ្ឋីចិន Jack Ma ដែលជាបុគ្គល ម្នាក់ធ្វើឱ្យទីផ្សារ E-commerce មានឈ្មោះល្បីល្បាញសុះសាយ។ នៅពីក្រោយសាច់រឿងតស៊ូជាង២០ឆ្នាំមកលើពិភពជំនួញ លោកធ្លាប់បានលើកឡើងថាលោកពិតជាសោកស្តាយខ្លាំងណាស់ ដែលមិនអាចប្រើប្រាស់វ័យរបស់លោកឱ្យបានត្រឹមត្រូវ។ យ៉ាងណាមិញខាងក្រោមនេះគឺជាដំបូន្មានរបស់មហាសេដ្ឋី Jack Ma ល្អបំផុតសម្រាប់យុវជន អាចប្រើដើម្បីក្លាយជាផ្ការីកគ្រប់រដូវ៖ -នៅពេលដែលអ្នកមានវ័យ២០-៣០ឆ្នាំ ត្រូវស្វែងរកមេដ៏ល្អម្នាក់ហើយដើរតាមគាត់ ធ្វើការនៅក្រុមហ៊ុនល្អមួយ ក្រេបជញ្ជក់ចំណេះដឹងពីការងារថាតើមានផ្លូវណាធ្វើឱ្យយើង រីកចម្រើនបានយ៉ាងត្រឹមត្រូវ ។ - នៅពេលដែលអ្នកមានវ័យ៣០-៤០ឆ្នាំ ប្រសិនបើអ្នកចង់ធ្វើអ្វីដោយខ្លួនឯង មានគោលដៅផ្ទាល់ខ្លួន ក៏ចាប់ផ្តើមធ្វើទៅកុំខ្លាចកំហុស កុំខ្លាចក្នុងការសាកល្បង ព្រោះវ័យនេះគឺគង់តែមានកំហុសឬការបរាជ័យណាមួយកើតឡើង។ - នៅពេលដែលអ្នកមានវ័យ៤០-៥០ឆ្នាំ គឺធ្វើអ្វីដែលអ្នកកំពុងធ្វើឱ្យបានល្អបំផុត កុំរត់ដេញចាប់ទន្សាយពីរក្នុងពេលតែមួយ ឃើញអ្វីគួរឱ្យចាប់អារម្មណ៍ ចាប់ត្រង់នេះបន្តិច ត្រង់នោះបន្តិច ធ្វើបែបហ្នឹងគឺគ្រោះថា្នក់ណាស់។ - នៅពេលដែលអ្នកមានវ័យ ៥០-៦០ឆ្នាំ ចំណាយពេលវេលាធ្វើអ្វីដើម្បីអភិវឌ្ឍន៍ មនុស្សជំនាន់ក្រោយអ្នក យុវជនជំនាន់ក្រោយ ដើម្បីសង្គម។ - នៅពេលដែលអ្នកមានវ័យ៦០ឆ្នាំឡើងទៅ គួរតែចំណាយពេលវេលាជាមួយចៅៗរបស់អ្នក ចំណាយពេលជាមួយគ្រួសារឱ្យបានរីករាយបំផុត។ ជាការពិតណាស់ក្នុងជីវិតយើងជាក់ស្តែង បទពិសោធន៍របស់មនុស្សម្នាក់ៗគឺមានភាពខុសគ្នា ការចាប់ផ្តើមក៏អាចនឹងខុសគ្នា វ័យត្រូវរីកចម្រើនវ័យត្រូវបរាជ័យក៏ខុសគ្នាទៅតាមការប្រព្រឹត្តិសកម្មភាពជាក់ស្តែងរបស់យើងម្នាក់ៗដែរ។ លោកក៏បានផ្តាំទៅដល់យុវវ័យជំនាន់ក្រោយផងដែរថា ពេលវេលាមិនដែលចាំអ្នកនោះទេ ហើយអ្នកក៏មិនអាចរស់នៅនិងធ្វើការងារបានអស់មួយជីវិតដូចគ្នា ហេតុនេះហើយអ្នកគួរតែគិតអំពីកំហុសឆ្គងដែលអ្នកបានធ្វើចំពោះមនុស្សដែលអ្នកស្រឡាញ់នៅជុំវិញខ្លួនឲ្យបានច្រើនជាជាងការងាររបស់អ្នក ដោយផ្តល់ពេលវេលាឲ្យបានច្រើនទៅដល់ពួកគេ នោះទើបអ្នកអាចក្លាយជាបុគ្គលដែលជោគជ័យម្នាក់៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T11:20:18.429Z", "category": "ភាពជាអ្នកដឹកនាំ", "views": 1321, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ខ្មោ.ចនាវា Titan និងសាកស.ពបានស្រង់មកដល់ដីហើយ ដឹងទេថាគេយកឡើងដោយរបៀបណា?	https://business-cambodia.com/articles/titan-recovery-on-wedesday	កាលពីសប្តាហ៍មុននេះ បង្ករឱ្យមានការភ្ញាក់ផ្អើលដ៏ធំមួយបន្ទាប់ពីការបាត់ខ្លួននាវាមុជទឹករបស់ក្រុមហ៊ុន OceanGate ឈ្មោះ Titan ដែលបានមុជទឹកចូលទស្សនាកប៉ាល់ខ្មោ.ច Titanic ក្នុងជម្រៅ ៣,៨០០ម៉ែត្រត្រូវបានផ្ទុះ។ ជាមួយគ្នានេះដែរមានមតិជាច្រើនបានលើកឡើងថា ទោះបីជារកឃើញនាវាតូចនេះក៏ដោយក្តីក៏មិនអាចស្រង់មកលើដីបានដែរ ដោយសារតែវាមានជម្រៅទឹកជ្រៅពេក ហើយសម្ពាធទឹកខ្លាំង ដែលធ្វើឱ្យមានភាពលំបាក់ក្នុងការស្រង់មកលើដី។ តែទោះបីជាយ៉ាងណាក៏ដោយ វិធីដើម្បីស្រង់យកឡើងគោកនៅតែមាន ខណៈពេលនេះបំណែកនាវា និងសាកស.ពអាចស្រង់បានហើយ។ ដោយរបៀបដើម្បីចុះទៅយកនោះគឺគេបញ្ជារ៉ូបូតដែលធុននឹងការចុះក្នុងជម្រៅទឹកជ្រៅ ដែលមានឈ្មោះថា Odysseus 6K ខណៈតម្លៃរបស់នាវានេះមានតម្លៃរហូតដល់ទៅ៦.៥លានដុល្លារសហរដ្ឋអាមេរិក។ នេះបើយោងតាមការចុះផ្សាយរបស់សារព័ត៌មាន INDEPENDEN កាលពីពេលថ្មីៗនេះ។ គួរជម្រាបផងដែរថា កំទេចកំទីដែលជាបំណែកខ្មោ.ចនាវា Titan និងសាកស.ពបានស្រង់មកដល់ដីនៅថ្ងៃទី ២៨ ខែមិថុនា ឆ្នាំ ២០២៣ (ពេលវេលានៅអាមេរិក)។ ចំណែកកំទេចកំទីដែលបានស្រង់បាននោះ ឆ្មាំឆ្នេរសមុទ្រអាមេរិកបានបដិសេធមិនធ្វើអត្ថាធិប្បាយលើការស៊ើបអង្កេតឬការវិលត្រឡប់នៃកំទេចកំទីទៅច្រាំងទេ។ លើសពីនេះអ្នកតំណាងក្រុមប្រឹក្សាសុវត្ថិភាពដឹកជញ្ជូនជាតិ និងក្រុមប្រឹក្សាសុវត្ថិភាពដឹកជញ្ជូននៃប្រទេសកាណាដា (TSB) ដែលជាប់ពាក់ព័ន្ធក្នុងការស៊ើបអង្កេតក៏បដិសេធមិនធ្វើអត្ថាធិប្បាយដែរ។	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T10:43:20.925Z", "category": "កំពូលអ្នកលក់", "views": 7223, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
គេស្មានតែរបស់នាំចូល! សិប្បកម្មខ្មែរ១នេះ កំពុងផលិតចង្កឹះលក់ រាប់សិបលានគូ រក្សាទុកបាន៥ទៅ៦ខែ	https://business-cambodia.com/articles/chopsticks-cambodia-	កាលពីមុននៅពេលដែលនិយាយទៅដល់ចង្កឹះសម្រាប់ប្រើប្រាស់ត្រូវបានប្រជាជនខ្មែរចាត់ទុកថាជារបស់នាំចូលមកពីប្រទេសជិតខាងតែប៉ុណ្ណោះ តែពេលនេះនៅពេលដែលបងប្អូនចង់ទិញចង្កឹះទៅប្រើប្រចាំថ្ងៃឬកម្មវិធីនានាមិនពិបាកនាំចូលទៀតឡើយ ព្រោះឥលូវនេះកម្ពុជាក៏មានសិប្បកម្ម១កន្លែងនៅខេត្តតាកែវកំពុងតែផលិតចង្កឹះដែលបង្កើតឡើងដោយកូនខ្មែរផងដែរ។ លោកស៊ឹម សុទ្ធី បច្ចុប្បន្នគឺជាម្ចាស់សិប្បកម្មផលិតចង្កឹះឬស្សីខ្មែរ ដែលលោកបានចាយទុនខ្ទង់៥ម៉ឺនដុល្លារ ដើម្បីបើកសិប្បកម្មធំមួយនៅក្នុងភូមិសំណខ្មែរ ឃុំធ្លក ស្រុកទាំង ខេត្តតាកែវ គោលបំណងធំ១ដែលធ្វើឱ្យលោកចាប់របរមួយនេះគឺលោកចង់បង្ហាញឱ្យកូនខ្មែរឃើញថាខ្មែរអាចធ្វើបាន ហើយលោកក៏ចង់បង្កើតឱកាសការងារជូនទៅដល់ប្រជាជនរស់នៅក្នុងតំបន់នោះដែរ។ នៅក្នុងបទសម្ភាសន៍ជាមួយ Business Cambodia លោកស៊ឹម សុទ្ធី ដែលជាម្ចាស់សិប្បកម្មផលិតចង្កឹះឬស្សីខ្មែរ បានបង្ហើបថា ចំពោះអាជីវកម្មមួយនេះលោកទើបតែបានចាប់ផ្តើមក្នុងអំឡុងឆ្នាំ២០២២ នេះទេ ហើយគំនិតក្នុងការផលិតចង្កឹះនេះដែរ គឺលោកទទួលបានការបង្រៀនខ្លះៗពីអ្នកដែលលក់ម៉ាស៊ីនផលិតនេះតឱ្យលោកតែចំពោះ ការបង្រៀននេះមិនលម្អិត១០០%ឡើយ ពោលគឺលោកបានទៅស្រាវជ្រាវបន្ថែមទៀតតាមរយៈអ៊ីនធឺណេតរហូតលោកបានចេះគ្រប់សព្វដូចឥលូវនេះ។ ម្ចាស់សិប្បកម្មផលិតចង្កឹះឬស្សីខ្មែរ បានបន្ថែមថា សម្រាប់ការផលិតចង្កឹះនេះដែរ លោកក៏ចង់បណ្តុះគំនិតទៅកាន់ប្រជាពលរដ្ឋខ្មែរទាំងអស់ ត្រូវតែចេះច្នៃនៅអ្វីដែលមាននៅក្នុងប្រទេសយើង ព្រោះកាលកន្លងមកលោកបានសង្កេតឃើញថារុក្ខជាតិមួយចំនួននៅក្នុងប្រទេសកម្ពុជាសុទ្ធសឹងតែមានប្រយោជន៍ទាំងអស់ គ្រាន់តែយើងមិនទាន់ចេះច្នៃយកប្រយោជន៍ពីវាតែប៉ុណ្ណោះ។ នៅក្នុងនោះដែរ សម្រាប់វត្ថុធាតុដើមនៃការផលិតគឺលោកសុទ្ធី បានទិញដើមឬស្សីមកពីខេត្តកំពង់ស្ពឺ និងខេត្តក្រចេះ ដែលជាប្រភេទឬស្សព្រៃ លើសពីនេះទៅទៀតទម្រាំតែអាចច្នៃចេញជាផលិតផលសម្រេចគឺលោកបានយកដើមឬស្សីទាំងនោះចូលទៅក្នុងម៉ាស៊ីនដើម្បីពុះច្រៀក ក្រោយមកយកទៅហាលថ្ងៃចំនួន៥ថ្ងៃ ទើបយកទៅកាត់ខ្លីៗយកទៅដាក់ក្នុងម៉ាស៊ីនវិញដើម្បីឱ្យចង្កឹះទាំងនោះមានសភាពរលោងវិញ។ លោកស៊ឹម សុទ្ធី បានសង្កត់ធ្ងន់ថា បច្ចុប្បន្ននេះសិប្បកម្មរបស់លោកអាចមានសមត្ថភាពផលិតចង្កឹះបាន ៣០បេ ក្នុង១ថ្ងៃ ដោយក្នុង១បេ មាន៤០កញ្ចប់ហើយក្នុង១កញ្ចប់មាន ២៤គូផងដែរ។ ក្រោយពីមានអតិថិជននៅខេត្តមួយចំនួនបានដឹងសិប្បកម្មរបស់លោកមានផលិតចង្កឹះក៏មានអតិថិជននាំគ្នាទិញច្រើនកុះករដែរ គ្រាន់តែលោកសុទ្ធីផ្គត់ផ្គង់មិនទាន់ប៉ុណ្ណោះ ព្រោះតែការផលិតនេះលោកធ្វើតាមបែបធម្មជាតិ ដូច្នេះការផលិតមិនបានលឿនពេកទេ ដោយសារឬស្សីទាំងអស់មុននឹងយកទៅផលិតជាចង្កឹះលោកបានយកទៅហាលឱ្យស្ងួតសិន ពោលគឺលោកមិនប្រើម៉ាស៊ីនសម្ងួតទេ ដូច្នេះប្រសិនជាអតិថិជនណាត្រូវការកម្មង់ច្រើនត្រូវតែទាក់ទងទៅប្រាប់លោកជាមុនសិន។ ប្រសិនជាលោកអ្នកចង់កម្មង់ចង្កឹះអាចធ្វើការឆាតទៅផេក សិប្បកម្មផលិតចង្កឹះ ឬបងប្អូនអាចទំនាក់ទំនងទិញបានតាមរយៈលេខទូរស័ព្ទ 0313444644 / 0965533228។ ចូលរួមគាំទ្រផលិតផលក្នុងស្រុក ប្រៀបដូចជាជួយសេដ្ឋកិច្ចជាតិ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T10:30:18.846Z", "category": "ចាប់ផ្តើមអាជីវកម្ម", "views": 750, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
សេដ្ឋកិច្ចគ្មានស្ថេរភាព! តោះមកស្គាល់ប្រទេសទាំង១០ មានប្រជាជនជាប់បំណុលច្រើនបំផុតនៅអាស៊ី ឆ្នាំ២០២៣	https://business-cambodia.com/articles/10-asia-countries-have-the-most-household-in-2023	ភាពវឹកវរនៃបញ្ហាដែលជះមកលើសេដ្ឋកិច្ចក្នុងឆ្នាំនេះ បានធ្វើឱ្យមានផលប៉ះពាល់ជាខ្លាំងទៅលើ ការបង្កើតចំណូលរបស់មនុស្សជុំវិញពិភពលោក ជាហេតុធ្វើឱ្យមានមនុស្សជាច្រើនបានធ្លាក់ចូលទៅក្នុងវិបត្តិបំណុលផ្ទាល់ខ្លួន ក៏ដូចជាបំណុលគ្រួសារ។ ខាងក្រោមនេះជាទិន្នន័យបានមកពី Trading Economics ដែលបង្ហាញអំពីប្រទេសចំនួន១០ ដែលមានប្រជាជនជាប់បំណុលច្រើនជាងគេបំណុលបំផុតនៅអាស៊ី ធៀបនឹងផលិតផលក្នុងស្រុកសរុបរបស់ប្រទេសនីមួយ (GDP) ដើមឆ្នាំ២០២៣៖ ១. ប្រទេសកូរ៉េខាងត្បូង៖ ១០៥% នៃចំនួន GDP សរុប។ បើគិតត្រឹមដំណាច់ឆ្នាំ២០២២ បំណុលប្រជាជនកូរ៉េសរុបមានចំនួនប្រមាណ ១.៨ពាន់ពាន់លានដុល្លារ។ ២. ហុងកុង៖ ៩៦% នៃចំនួន GDP សរុប។ គិតត្រឹមខែមីនា ឆ្នាំ២០២៣ បំណុលប្រជាជនហុងកុងសរុបមានប្រមាណ ៣៤៨.៤ពាន់លានដុល្លារ។ ៣. ប្រទេសថៃ៖ ៨៧.៧% នៃចំនួន GDP សរុប។ គិតត្រឹមដំណាច់ឆ្នាំ២០២២ បំណុលប្រជាជនថៃសរុបមានចំនួនប្រមាណ ៤៣៦.៣ពាន់លានដុល្លារ។ ៤. ប្រទេសជប៉ុន៖ ៦៨.២% នៃចំនួន GDP សរុប។ គិតត្រឹមដំណាច់ឆ្នាំ២០២២ បំណុលប្រជាជនជប៉ុនសរុបមានចំនួនប្រមាណ ២.៨ពាន់ពាន់លានដុល្លារ។ ៥. ប្រទេសម៉ាឡេស៊ី៖ ៦៦.៨% នៃចំនួន GDP សរុប។ គិតត្រឹមដំណាច់ឆ្នាំ២០២២ បំណុលប្រជាជនម៉ាឡេស៊ីសរុបមានចំនួនប្រមាណ ៣២៩.៨ពាន់លានដុល្លារ។ ៦. ប្រទេសចិន៖ ៦១.៣% នៃចំនួន GDP សរុប។ គិតត្រឹមខែមេសា ឆ្នាំ២០២៣ បំណុលប្រជាជនចិនសរុបមានចំនួនប្រមាណ ១១.១៧ពាន់ពាន់លានដុល្លារ។ ៧. ប្រទេសសិង្ហបុរី៖ ៤៨.៦% នៃចំនួន GDP សរុប។ គិតត្រឹមខែមេសា ឆ្នាំ២០២៣ បំណុលប្រជាជនសិង្ហបុរីសរុបមានចំនួនប្រមាណ ២៧៥.១ពាន់លានដុល្លារ។ ៨. ប្រទេសអ៊ីស្រាអែល៖ ៤៤.២% នៃចំនួន GDP សរុប។ គិតត្រឹមខែកុម្ភៈ ឆ្នាំ២០២៣ បំណុលប្រជាជនអ៊ីស្រាអែលសរុបមានចំនួនប្រមាណ ២១០.៩ពាន់លានដុល្លារ។ ៩. ប្រទេសឥណ្ឌា៖ ៣៦.៤% នៃចំនួន GDP សរុប។ គិតត្រឹមដំណាច់ឆ្នាំ២០២២ បំណុលប្រជាជនឥណ្ឌាសរុបមានចំនួនប្រមាណ ៤៤១ពាន់លានដុល្លារ។ ១០. ប្រទេសឥណ្ឌូនេស៊ី៖ ១៦.២% នៃចំនួន GDP សរុប។ គិតត្រឹមខែមីនា ឆ្នាំ២០២៣ បំណុលប្រជាជនឥណ្ឌូនេស៊ីសរុបមានចំនួនប្រមាណ ១២៣.៥ពាន់លានដុល្លារ។ សូមជម្រាបផងដែរថា បំណុលប្រជាជន គឺសំដៅដល់បំណុលដែលគ្រួសារនីមួយៗមាន ដូចជាបំណុលផ្ទាល់ខ្លួន ឬកម្ចីទិញផ្ទះជាដើម។ ហើយការកើនឡើង ឬការថយចុះនៃបំណុលគ្រួសារនៅក្នុងប្រទេសនីមួយៗ គឺអាចជះឥទ្ធិពលដល់បម្រែបម្រួលសេដ្ឋកិច្ចរបស់ទេសនោះផងដែរ៕ អត្ថបទដោយ៖ សូ សុខលី ចំពោះបងប្អូនដែលកំពុងជួបបញ្ហានៅក្នុងការលក់ អាចចូលរួមវគ្គសិក្សាខ្លីរបស់ចាបក្រហមស្តីពី "យុទ្ធសាស្រ្តធ្វើទីផ្សារបង្កើនការលក់ ក្នុងពេលវិបត្តិ" នៅថ្ងៃសៅរ៍ ទី៨ ដើមខែក្រោយនេះ។ តម្លៃ 15$ សម្រាប់ការចុះឈ្មោះ២០នាក់ដំបូង ទំនាក់ទំនងតាម Telegram 087 829 969 អត្ថបទគួរអានបន្ទាប់៖ កុំលេងសើចឱ្យសោះ! នេះជាបញ្ហាធំបំផុតទាំង៥ ដែលធ្វើឱ្យប៉ះពាល់ដល់មនុស្សជាច្រើន ក្នុងឆ្នាំ២០២៣អត្ថបទគួរអានបន្ទាប់៖ ឡើងតឹង ធ្លាក់ធូរ! អ្នកជំនាញបង្ហើបកំហុសធំ៤ អាចទាញអ្នកមានទ្រព្យហូរហៀរ ឱ្យធ្លាក់ខ្លួនក្រមកវិញ	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T10:27:12.024Z", "category": "ហិរញ្ញវត្ថុ", "views": 3119, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
គម្រោងផ្លូវល្បឿនលឿន២ខ្សែ នឹងសាងសង់ពីភ្នំពេញរួចតភ្ជាប់គ្នានៅខេត្ដសៀមរាប	https://business-cambodia.com/articles/two-expressway	គម្រោងផ្លូវល្បឿនលឿនទី៣ និងទី៤ ដែលគ្រោងសាងសង់ចេញពីរាជធានីភ្នំពេញ នឹងត្រូវតភ្ជាប់គ្នានៅខេត្ដសៀមរាប ស្របពេលបច្ចុប្បន្នគម្រោងទាំង២នេះ កំពុងស្ថិតនៅក្នុងផែនការរបស់រាជរដ្ឋាភិបាលសម្រាប់ការសាងសង់នាពេលខាងមុខ។ យ៉ាងណាសម្រាប់គម្រោងផ្លូវល្បឿនទី៣ ភ្នំពេញ-សៀមរាប-ប៉ោយប៉ែត ត្រូវបានរាជរដ្ឋាភិបាលចុះហត្ថលេខាសាងសង់ជាមួយក្រុមហ៊ុន CRBC រួចរាល់ហើយ ហើយអាចនឹងបើកការដ្ឋានយ៉ាងយូរត្រឹមឆ្នាំ២០២៤។ ផ្លូវល្បឿនលឿនទី៣ នេះមានប្រវែងសរុប ៤០០ គីឡូម៉ែត្រ ខណៈការសាងសង់នឹងត្រូវចែកចេញជា ២ ដំណាក់កាល។ ដោយក្នុងនោះដំណាក់កាលទី១ ពីភ្នំពេញទៅសៀមរាបប្រវែងប្រមាណ ២៥០ លានដុល្លារ និងដំណាក់កាលទី២ ពីសៀមរាបទៅកាន់ក្រុងប៉ោយប៉ែត ប្រវែងប្រមាណ ១៥០ គីឡូម៉ែត្រ។ ក្រោពីគម្រោងផ្លូវល្បឿនលឿនទី៣នេះ រាជរដ្ឋាភិបាលក៏បានលើកឡើងពីគម្រោងផ្លូវល្បឿនលឿនទី៤ ផងដែរ។ ដោយផ្លូវនេះនឹងចាប់ផ្ដើមរាជធានីភ្នំពេញ ចេញទៅខេត្ដក្រចេះ ខេត្ដស្ទឹងត្រែង មណ្ឌលគិរី ព្រោះវិហារ និងមកសៀមរាប តភ្ជាប់ជាមួយផ្លូវល្បឿនលឿនទី៣ មកត្រឡប់មកភ្នំពេញវិញ។ យោងតាមប្រសាសន៍ពីឯកឧត្ដម ស៊ុន ចាន់ថុល បានលើកឡើងយ៉ាងដូច្នេះថា “ខ្ញុំបិទភ្នែកស្រមៃ( ផ្លូវល្បឿនលឿនទី៤) ថាអាចពីភ្នំពេញ ទៅក្រចេះ ទៅស្រុកស្នួល ទៅមណ្ឌលគីរី ទៅសែនមនោរម្យ ចេញទៅកោះញ៉ែក ទៅបានលុង ហើយត្រឡប់មកស្ទឹងត្រែង ទៅអូរពងមាន់ រួចទៅព្រះវិហារដោយ តមកសៀមរាប រួចត្រឡប់មកភ្នំពេញវិញ”។ ឯកឧត្ដមបន្ដថា “គម្រោងរបស់យើងគឺមានផែនការអ៊ីចឹងមែន គឺថាជុំទូទាំងប្រទេសយើង ដោយសារផ្លូវជាតិលេខ៥ ក៏មាន៤គន្លងហើយដែរ។ អ៊ីចឹងថ្ងៃក្រោយជុំវិញប្រទេសយើង យើងធ្វើដំណើរតាមផ្លូវល្បឿនលឿន របស់យើង”៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T10:26:12.570Z", "category": "អចលនទ្រព្យ", "views": 526, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បើមាន១ពាន់$វិនិយោគទិញហ៊ុនTeslaកាលជាង១០ឆ្នាំមុន ដឹងអត់ថាឥឡូវអ្នកចំណេញបានប៉ុន្មាន?	https://business-cambodia.com/articles/if-you-invested-in-tesla-10-years-ago-how-much-you-have-now	Tesla គឺជាក្រុមហ៊ុនរកស៊ីផលិតឡានអគ្គិសនីរបស់សហរដ្ឋអាមេរិកស្ថិតក្រោមការដឹកនាំរបស់សេដ្ឋីលេខមួយក្នុងលោកគឺលោក Elon Musk។ ក្រុមហ៊ុននេះបានឡើងផ្សារភាគហ៊ុនបោះផ្សាយលក់ហ៊ុនជាសាធារណៈកាលពីឆ្នាំ២០១០កន្លងទៅដែលកាលនោះតម្លៃហ៊ុនរបស់Tesla ក្នុងផ្សារដំបូង(IPO) ត្រឹមតែ១៧ដុល្លារប៉ុណ្ណោះក្នុងមួយហ៊ុន។ បើមានលុយ១ពាន់ដុល្លារវិនិយោគទិញហ៊ុនTesla កាលពីឆ្នាំ២០១០នៅពេលក្រុមហ៊ុននេះឡើងផ្សារដំបូងតែពេលនេះអ្នកចំណេញបានប៉ុន្មាន? កាលពីអំឡុងឆ្នាំ២០២២ ភាគហ៊ុនរបស់ Tesla ធ្លាប់ហក់ខ្ពស់ដល់ទៅ១២០០ដុល្លារក្នុងមួយហ៊ុនមុននឹងក្រុមហ៊ុនសម្រេចធ្វើការពុះហ៊ុនលក់ជា៣ចំណែក។ កាលពីខែសីហាឆ្នាំ២០២២ ហ៊ុនរបស់Tesla ត្រូវបានពុះជា៣ដែលអនុញ្ញាតឲ្យវិនិយោគិនអាចវិនិយោគទិញហ៊ុនTesla ក្នុងតម្លៃសមរម្យ ហើយបច្ចុប្បន្នហ៊ុន Tesla មានតម្លៃ២៥៦ដុល្លារក្នុងមួយហ៊ុន។ បើយោងតាមវេបសាយBenzinga បានឲ្យដឹងថាបើអ្នកមានលុយ១,០០០ដុល្លារវិនិយោគទិញហ៊ុនTesla កាលក្រុមហ៊ុនឡើងផ្សារហ៊ុនដំបូង(IPO) នៅឆ្នាំ២០២០ នោះមកដល់ពេលនេះការវិនិយោគរបស់អ្នកមានតម្លៃរហូតដល់ទៅ១៥៧,៣៦៥ដុល្លារពោលគឺចំណេញរហូតដល់ទៅ១៥,៦៣៧%ពីការវិនិយោគក្នុងរយៈពេល១៣ឆ្នាំ។ ក្នុងទឹកប្រាក់១០០ដុល្លារជាដើមទុនវិនិយោគនេះដែរបើប្រៀបធៀបនឹងការិនិយោគនៅសន្ទទស្សន៍ផ្សារហ៊ុន S&p500 និងNasdaq 100 គឺការវិនិយោគនៅ S&p500 និងNasdaq 100 បានផលចំណេញមកវិញត្រឹមតែ៣២១% និង៥៤%រៀងគ្នាប៉ុណ្ណោះសម្រាប់ការវិនិយោគរយៈពេល១៣ឆ្នាំដូចគ្នា។  ទាក់ទងការវិនិយោគលើភាគហ៊ុនអន្តរជាតិ បងប្អូនត្រូវសិក្សាស្វែងយល់ឬចូលវគ្គបង្រៀនវិនិយោគហ៊ុនរបស់អ្នកជំនាញមួយចំនួនដើម្បីទទួលបានការណែនាំនិងដឹងផ្លូវចូលទៅវិនិយោគទិញភាគហ៊ុនក្រុមហ៊ុនធំៗជាច្រើនលើពិភពលោកដូចជា Tesla, Meta, Amazon, Apple និងក្រុមហ៊ុនផ្សេងៗទៀតជាច្រើន។ សម្រាប់បងប្អូនចង់វិនិយោគទិញហ៊ុនក្រុមហ៊ុនធំៗនៅប្រទេសកម្ពុជាអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម  https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T09:57:34.161Z", "category": "ហិរញ្ញវត្ថុ", "views": 903, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចៀសវាងអស់ប្រាក់ច្រើន ពេលធ្វើប្តូរប័ណ្ណបើកបរនិងសេវានានា ក្រសួងស្នើឲ្យទៅធ្វើដោយផ្ទាល់នៅទីតាំងទាំងនេះ	https://business-cambodia.com/articles/sun-chanthol-public-service-provider	ឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធាណការ និងដឹកជញ្ជូន ស្នើដល់ប្រជាពលរដ្ឋ ទាំងអស់ សូមទទួលពិភាក្សាសេវាសាធារណៈដែលនៅជិតបំផុត ពិសេសនោះតាមផ្សារទំនើប ប្រសិនបើចង់ប្តូរប័ណ្ណកម្មសិទ្ធិ និងសេវានានា ដើម្បីចៀងវាង ការខាតបង់ថវិកាច្រើនក្នុងការរត់ការ លើឯកសារផ្សេងៗពាក់ព័ន្ធនឹង យានយន្ត។ ថ្លែងក្នុងពិធីដាក់ជាផ្លូវការ នូវមណ្ឌលផ្តល់សេវាសាធារណៈ នៅផ្សារទំនើបអីអន ម៉លមានជ័យ(ផ្សាអីអន៣)នៅថ្ងៃទី២៩ ខែមិថុនា ឆ្នាំ២០២៣ ឯកឧត្តម បានបញ្ជាក់យ៉ាងដូច្នេះថា “បើពលរដ្ឋចង់បានសេវាដូចជាប្តូរប័ណ្ណបើកបរ ការផ្ទេរកម្មសិទ្ធិ និងសេវានានា សូមទៅ ទាក់ទងផ្ទាល់នៅមណ្ឌលផ្តល់សេវាសាធារណៈរបស់ក្រសួងសាធារណការ និងដឹកជញ្ជូន ដែលបានដាក់នៅផ្សារទំនើប ក្នុងរាជធានីភ្នំពេញ និងនៅតាមទីកន្លែងដែលក្រសួងបាន ដាក់នៅតាមបណ្តាខេត្តនានា”។ ឯកឧត្តមបានបន្ថែមថា “សូមកុំទៅប្រើប្រាស់សេវាក្រៅផ្លូវការដែលធ្វើឱ្យយើង ចំណាយ ថវិកាច្រើនដូចជា ការប្តូរប័ណ្ណបើកបរ និងផ្ទេរកម្មសិទ្ធិ។ល។ អីចឹង ត្រូវមកធ្វើការស្នើសុំនៅ មណ្ឌលសេវាសាធារណៈរបស់ក្រសួងសាធារណការ ដែលមានសារៈសំខាន់ណាស់”។ នាឱកាសនោះ លោក ហ៊ាង សុទ្ធយុត្តិ អគ្គនាយកដ្ឋានបច្ចេកវិទ្យា និងទំនាក់ទំនងសា ធារណៈបានលើកឡើងថា ការសម្ពោធដាក់ឱ្យប្រើប្រាស់មណ្ឌលសេវាសាធារណៈ នាថ្ងៃនេះ គឺជាសមិទ្ធផលថ្មីមួយទៀត របស់ក្រសួងសាធារណការ និងដឹកជញ្ជូន និងជាសក្ខីភាពបង្ហាញ ឱ្យឃើញនូវការដឹកនាំប្រកបដោយភាពឆ្លាតវៃរបស់ឯកឧត្តមទេសរដ្ឋមន្ដ្រី និងថ្នាក់ដឹកនាំ ក្រសួង ក្នុងការបង្កភាពងាយស្រួលដល់ប្រជាពលរដ្ឋដែលមកទិញទំនិញនៅផ្សារទំនើប និងអាចមកទទួលសេវាសាធារណៈ ទាំងថ្ងៃធ្វើការ ទាំងថ្ងៃឈប់សម្រាប់ ទាំងពេលថ្ងៃ និងពេលយប់៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T09:54:32.177Z", "category": "អចលនទ្រព្យ", "views": 3988, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
សោកស្តាយ! កូនសេដ្ឋីវ័យ១៩ឆ្នាំ ដែលបានស្លា.ប់ ក្រៅពីចង់នៅក្បែរឪពុក គាត់ចង់សម្រេចរឿងធំ១នេះទៀត	https://business-cambodia.com/articles/suleman-with-titan	ក្នុងហេតុការណ៍ផ្ទុះនាវាមុជទឹក Titan ដែលបានសម្លាប់មនុស្ស៥នាក់ មានជនរងគ្រោះពីរនាក់ត្រូវជាឪពុកនិងកូនបង្កើត ដោយបុរសជាឪពុកមានឈ្មោះថា Shahzada Dawood ជាអ្នកជំនួញជនជាតិប៉ាគីស្ថាន ហើយកូនប្រុសមានឈ្មោះថា Suleman មានអាយុ ១៩ឆ្នាំ ជានិស្សិតកំពុងសិក្សាក្នុងប្រទេសអង់គ្លេស។ យ៉ាងណាមិញ នៅពីក្រោយការស្លាប់របស់ជនរងគ្រោះទាំងពីរនាក់នេះ គឺបានបន្សល់នូវរឿងរ៉ាវដ៏គួរឲ្យរំជួលចិត្តមួយ ដោយលោក Suleman ត្រូវជាកូនប្រុសចង់ចំណាយពេលនៅជាមួយឪពុកទៅកន្លែងដែលគាត់ប្រាថ្នាក្នុងថ្ងៃ “ទិវាឪពុក” បើទោះបីជាខ្លួនមិនចូលចិត្ត ឬមិនចង់ទៅទីនោះក៏ដោយ។ លើសពីនេះ ក្នុងបទសម្ភាសន៍ជាមួយទីភ្នាក់ងារសារព័ត៌មាន BBC លោកស្រី Christine Dawood ដែលត្រូវជាម្តាយនិងប្រពន្ធជនរងគ្រោះខាងលើ បានលើកឡើងយ៉ាងដូច្នេះថា៖ «កូនប្រុស Suleman បានយកគូប Rubik's Cube របស់គាត់ទៅជាមួយដោយសង្ឃឹមថានឹងបំបែកកំណត់ត្រាថ្មី។ គាត់បាននិយាយថា កូននឹងដោះស្រាយគូប Rubik's Cube នៅជម្រៅ ៣,៧០០ ម៉ែត្រក្នុងតំបន់សាកសពកប៉ាល់ទីតានិច»។ ស្រ្តីដែលទើបបាត់បង់ស្វាមី និងកូនជាទីស្រលាញ់ បានថ្លែងបន្តទៀតថា៖ «ក្មេងជំទង់ម្នាក់នេះអាចដោះស្រាយល្បែងផ្គុំរូបគូបក្នុងរយៈពេលតិចជាង២០វិនាទី ហើយគាត់យកវាជាប់ខ្លួនទៅគ្រប់ទីកន្លែង»។ គួរជម្រាបផងដែរថា ក្រោយចំណាយពេលជាង១អាទិត្យ ទីបំផុតបំណែកនាវាមុជទឹក Titan ត្រូវបានគេរកឃើញជាស្ថាពរ ដោយឆ្មាំឆ្នេរសមុទ្រអាមេរិក បានអះអាងថា សាកសពជនរងគ្រោះទាំង៥ ត្រូវបានគេជឿថាក៏មានវត្តមាននៅក្នុងបំណែកនៃនាវាមុជទឹក Titan ផងដែរ។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន BBC នាថ្ងៃទី២៩ ខែមិថុនា ឆ្នាំ២០២៣៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T09:43:30.906Z", "category": "ភាពជាអ្នកដឹកនាំ", "views": 4663, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនធម្មតា! ស្រាស្វាយ ស្រាចេក និងស្រា២មុខទៀតរបស់ខ្មែរ ឈ្នះមេដាយមាសនិងផ្លាកទីនពីបារាំង	https://business-cambodia.com/articles/kura-master-awards	កាលពីពេលថ្មីកន្លងទៅស្រាផលិតពីផ្លែឈើរបស់កូនខ្មែរមួយរូបបានឈ្នះមេដាយមាស និង ផ្លាកទីនពីប្រទេសបារាំង ក្នុងកម្មវិធីប្រកួតលើកទី7 នៃ Kura Master ដែលមានស្រាចូលរូមប្រកួតសរុប ១,៣៧៩ដបមកពីក្រុមហ៊ុនបិតស្រាចំនួន ៥០៣ ក្រុមហ៊ុនរួមទាំងកម្ពុជាផងដែរ។ បើតាមការឱ្យដឹងពីលោក ហុង សុខមាន ម្ចាស់សិប្បកម្មសុរាខ្មែរផ្ទាល់ បានឱ្យដឹងថា កាលពីថ្ងៃទី១៩ និង ២៣ មករា ២០២៣ កន្លងទៅសុរាខ្មែរបានទៅចូលរួមពិពរណ៍នៅក្រុងលីយ៉ុង ប្រទេសបារាំង (Sirha-Lyon expo 2023) ក្នុងការចូលរួមពិពរណ៍នេះ មានការគាំទ្រយ៉ាងខ្លាំងពីបរទេស ហើយនៅពេលនោះក៏មានអ្នកជំនាញភ្លក់ស្រាជាច្រើនបានមកកាន់ស្តង់សុរាខ្មែរ និងបានជម្រុញសុរាខ្មែរ ចូលរួមការប្រកួត Kura Master Competition 2023 ។ លោកបន្តថា ក្រោយទទួលបានការជម្រុញចិត្តបែបនេះ លោកក៏បានពិចារណានិងសម្រេចចិត្តដាក់ពាក្យចូលរួមប្រកួតតែម្តង។ដោយបានចុះឈ្មោះស្រា ៥ប្រភេទរួមមាន ៖ ស្រាអង្ករម្លិះ ស្រាស្វាយ ស្រាចេក ស្រាដំឡូងពណ៌ស និងស្រាដំឡូងពណ៌ក្រហម។ជាលទ្ធផល ក្រោយចប់ការប្រកួតសុរាខ្មែរបានទទួលចំណាត់ ថ្នាក់ល្អជាទីគាប់ប្រសើរ ដោយប្រភេទស្រាដែលជាប់ចំណាត់ថ្នាក់កម្រិតខ្ពស់ Jury Prizes ចំនួន២ មាន ស្រាដំឡូងស និង ស្រាចេក ស្រាស្វាយទទួលបានមេដាយមាស ឯស្រាអង្ករទទួលបានមេដាយផ្លាកទីន ។ គូសបញ្ជាក់ផងដែរថា សុរាខ្មែរ គឺជាផលិតផលដែលផលិតឡើងដោយកូនខ្មែរគឺលោក ហុង សុខមាន ហើយបច្ចុប្បន្នសិប្បកម្មនេះមានកេរ្ត៍ឈ្មោះល្បីល្បាញទាំងក្នុងប្រទេសនិងក្រៅប្រទេស ខណៈសព្វថ្ងៃសុរាខ្មែរក៏បាននឹងកំពុងនាំចេញទៅកាន់ប្រទេសជប៉ុនផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T09:31:50.232Z", "category": "ចាប់ផ្តើមអាជីវកម្ម", "views": 927, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រៀនហ្រ្វី១៦០០មុខវិជ្ជា! ចង់ចុះឈ្មោះចូលរៀនឥតបង់ថ្លៃ ផ្តល់ដោយសម្តេច តេជោ ត្រូវធ្វើតាម ៣ជំហាននេះ	https://business-cambodia.com/articles/3step-register-reskill-program-schoolarship-by-prime-minister-cambodia-	កម្មវិធីសិក្សាឥតគិតថ្លៃលើប្រព័ន្ធអនឡាញបំពេញវិជ្ជាចំនួន១៦០០មុខវិជ្ជា ដែលផ្តល់ដោយ សម្តេច តេជោ ហ៊ុនសែន នាយករដ្ឋមន្រ្តីនៃកម្ពុជា ដល់ប្រជាពលរដ្ឋទូទៅចំនួន៥០០០នាក់រយៈពេល១ឆ្នាំពេញនោះបងប្អូនអាចធ្វើការចុះឈ្មោះតាមរយៈប្រព័ន្ធអនឡាញចំនួន៣ដំណាក់កាលដូចខាងក្រោម៖ ១. ចូលទៅកាន់វេបសាយ www.reskills.com/register ២. បំពេញព័ត៌មានរបស់អ្នក ដូចជា username, Frist Name , Last Name, Email Address ,  Password និងបញ្ចូលត្រង់ Invitation Code ដោយវាយពាក្យថា HUNSEN4U ៣. នៅពេលបងប្អូនធ្វើតាមការណែនាំរួចរាល់ហើយ បងប្អូននឹងទទួលគណនីដែលប្រើប្រាស់សម្រាប់រៀនដោយឥតគិតថ្លៃរយៈពេល១ឆ្នាំពេញជាស្ថាពរ។   ការសិក្សាមុខជំនាញចម្រុះគ្នាសម្រាប់ពលរដ្ឋទូទៅនេះដែរ នឹងធ្វើឡើងតាមរយៈប្រព័ន្ធអនឡាញ ដោយបងប្អូនអាចធ្វើការសិក្សារយៈពេល២៤ម៉ោងក្នុងមួយថ្ងៃ ឥតគិតថ្លៃរហូតដល់១ឆ្នាំពេញ ថែមទាំងមានវិញ្ញាបនប័ត្របញ្ជាក់ការសិក្សាចេញពី Reskills ដែលនឹងមានការទទួលស្គាល់ដោយក្រសួងអប់រំកម្ពុជាផងដែរ។ នេះបើយោងតាមសេចក្តីជូនដំណឹងរបស់ក្រសួងអប់រំ យុវជន និងកីឡា។ គួរជម្រាបផងដែរថាសម្រាប់ជំនាញវិជ្ជាជីវៈ ដែលមាននៅលើគេហទំព័រនេះគឺសម្រាប់បងប្អូនប្រជាពលរដ្ឋទូទៅអាចចុះឈ្មោះរៀនបាន ដែលមានភាសាជាច្រើនដូចជាខ្មែរ អង់គ្លេស ម៉ាឡេស៊ី ចិន ឥណ្ឌូនេស៊ីនិងឥណ្ឌាជាដើម ខណៈក្នុងនោះនឹងមានជំនាញគ្រប់គ្រង ជំនាញអាជីវកម្ម ជំនាញកំុព្យូទ័រជាដើមក្នុងចំណោម១៦០០ជំនាញនោះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-06-29T09:06:24.085Z", "category": "ភាពជាអ្នកដឹកនាំ", "views": 3558, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.